
BEVEZETÉS 


Magyarország történetében az egyik legjelentősebb fordulópont- 
nak számít az 1526-os esztendő: a mohácsi csatavesztés éve. Mint 
sok ilyen konkrét évszám, természetesen ez az esztendő sem jelent 
azonnali és látványos változást, vagy változásokat. Azok az ese- 
mények, amelyek 1526-ban a csata előtt és után bekövetkeztek, 
önmagukban nem sokban különböznek Magyarország más, kriti- 
kus éveinek eseményeitől. Nem az első csatát veszti el magyar 
király magyar földön idegen hódítókkal szemben, nem először 
szállja meg ellenséges hadsereg a magyar székvárost, Budát, nem 
először választ az ország egy időben két királyt magának. 

1526 fontosságát azok a folyamatok adják, amelyek a mohácsi 
csatával vették kezdetüket, s a következő években előbb ketté- 
szakították Magyarországot (1529), majd három részre darabolták 
(1541), s ezzel a török-Habsburg háborúk frontvonalát a régi 
ország kellős közepére rögzítették (1542-1568, majd 1699). S 
ezzel együtt elindították a magyar társadalom fizikai pusztulását 
és gazdasági stagnálását. 

E folyamatok egyik legvitatottabb eleme az a szövetség, ame- 
lyet az egyik Magyarország kötött — a másik ellenében — a diadal- 
mas Török Birodalommal. E szövetség vitán felül megkönnyítette 
az oszmán hódítást, hiszen a magyar seregek egy része védekezés 
helyett egy bő évtizeden át inkább a másik király hívei, s azok 
keresztény szövetségesei ellen harcolt. De ugyanennek a szövet- 
ségnek az eredményeként létrejött az Erdélyi Fejedelemség 1s, 
mely másfél évszázadon át a magyar államiság továbbélésének 
biztosítéka lehetett, olykor éppen a törökkel, gyakrabban az 
időnként megjelenő Habsburg birodalmi törekvésekkel szemben. 
E fejedelemség létrejöttét és fennmaradását el sem lehet képzelni 
a Habsburgok védőszárnyai alatt: Bécs és Pozsony rendre képte- 
lennek bizonyult Erdély megvédésére, ha az szembe mert fordulni 
a törökkel. 


Az a két tárgyalás, amelyeknek naplóit, vagy inkább jegyző- 
könyveit e kötetben közöljük, éppen ezzel a szövetségkötéssel 
kapcsolódnak össze, éspedig a lehető legszorosabban. Az első 
tárgyalás ugyanis, amiről itt szó lesz, éppen az a diplomáciai 
manőver, amikor 1527. december 22-e és 1528. február 29-e 
között I. János magyar király követe, Hieronim £aski, (egyébként 
lengyel arisztokrata) megkötötte I. Szülejmán szultánnal a fent 
említett szövetséget. A második tárgyalást pedig, amelyik 1528. 
május 29-től nagyjából október végéig tartott, I. Ferdinánd király 
követei folytatták a szultánnal, illetve annak embereivel. Megpró- 
báltak békét teremteni a két újonnan szomszéddá lett hatalom 
között. (Ferdinánd seregei ugyanis 1528 tavaszán nagyjából egész 
Magyarországot elfoglalták.) E tárgyalás azonban egyértelműen 
kudarccal zárult, és a követek — Szalatnoki Habardanecz János 
magyar, és Siegmund Weichselberger osztrák nemesurak — 
gyakorlatilag a szultán hadüzenetét vihették csak magukkal 
megbízójuknak. 

E tárgyalások közvetlen előzménye tehát a mohácsi csata, és az 
azt követő kettős királyválasztás, Jobban mondva az abból kinövő 
belháború volt. Szükséges tehát közelebbről 15 megvizsgálnunk 
ezeket a jelenségeket, annál 15 inkább, mert fontos részét képezik 
azoknak a megállíthatatlan folyamatoknak, amelyekről fentebb 
már szó esett. 


MAGYARORSZÁG ÉS EURÓPA 
MOHÁCS ELŐTT ÉS UTÁN 


A mohácsi vereség után az ország uralkodó, kormányzat és 
hadsereg nélkül maradt." Ennek az irányítás és védelem nélküli 
országnak végtelenül fontos döntést kellett hoznia: mi legyen a 
további külpolitika alapelve? Hogy lehet kilábalni Mohács követ- 
kezményeiből? 3 

Az ország nagyon súlyos katonai vereséget szenvedett, s a 
szultán budai bevonulása mintegy jelképesen 15 kifejezte azt, amit 
a kortársak közül sokan éreztek, de kevesen mertek bevallam: a 
magyarok elveszítették a török hatalom ellen másfél évszázada 
folyó háborújukat. Ennélfogva a legkézenfekvőbb politikai 
alternatíva, a független, legföljebb szövetségeseket, s nem protek- 
torokat kereső. külpolitikát sokat vesztett realitásából. Mégis, 


ho 


Szülejmán Budáról való kivonulása bizonyos reményeket ébresz- 
tett, s e remények nyomán próbálta alakítani külkapcsolatait az új 
király, I. (Szapolyai) János. Szuverén uralkodóként keresett békét 
vetélytársánál, Habsburg Ferdinándnál, s tárgyalt segítségről a 
török ellen nemcsak vele, hanem a többi fontos európai uralko- 
dóval, ideértve a pápát, I. Ferenc francia, I. Zsigmond lengyel és 
VIII. Henrik angol királyt 15. Még a törökkel is kapcsolatba lépett, 
bár itt — érdekes módon — nem ő, hanem a Porta volt a kezdemé- 
nyező. Kísérletei azonban rendre eredménytelenek maradtak. 

A legélénkebb kapcsolatban egykori sógorával, , Öreg" Zsig- 
mond lengyel királlyal állt. Lengyel követek jártak már azon a 
fehérvári országgyűlésen 15, ahol János királyt (1526. november 
10-én) megválasztották, de már ez a találkozás sem volt egészen 
harmonikus. Zsigmond önmagát ís lehetséges magyar királynak 
tekintette, ezért az Andrzej Krzycki püspök vezette delegáció 
némi sértődéssel vette tudomásul Szapolyai megkoronázásának 
befejezett tényét. Ezután azonban igen élénk követjárás indult meg 
Buda és Krakkó között: Zsigmond nevében a magyar székváros- 
ban Járt Szapolyai nagybátyja, Kázmér tescheni herceg, majd 
I. János küldte, többször egymás után, Statileo János budai 
prépostot Zsigmondhoz. Krakkó végül 15 eltekintett a sértődéstől, 
és elismerte I. Jánost, sőt mindenféle családi terveket szövögetett 
vele, elsősorban Szapolyai unakahúga, Jagelló Hedvig hercegnő 
kiházasításáról. Az 1526 decemberében szintén magyar királlyá 
kikiáltott Ferdinánd jelentkezése azonban zavarba ejtette a lengyel 
udvart, s az végül nem 1s mert nyíltan állást foglalni a magyar 
belviszályban. 

Meglehetősen durva elutasításban részesült a magyar kor- 
mányzat Bécsből (illetve később Prágából), Habsburg Ferdinánd 
udvarából. A főherceg ugyanis az 1515-ös Habsburg-Jagelló- 
szerződés értelmében önmagát tartotta II. Lajos egyetlen törvényes 
örökösének. (S mint látni fogjuk, határozottan félt attól, hogy a 
legyőzött Magyarország kiegyezik az őt legyőző törökkel, s azt 
rászabadítja nyugati szomszédaira.) A félelem annyiban nem volt 
alaptalan, hogy valaha Mátyás király már kísérletezgetett ilyen 
zsarolással, annyiban azonban igen, hogy Szapolyainak egyelőre 
nem volt szándéka szövetkezni a Portával. Mindegy: I. János 
követségét, amelyik 1526 decemberének végén fölkereste az akkor 
már cseh király Ferdinándot Bécsben, meglehetősen rövid úton 
elutasították: Szerecsen János és Kenderessy János üres kézzel, az 

elismerés megtagadását jelentő válasszal tértek haza Budára. 
A Habsburg fél már 1527 első heteiben hozzálátott egy magyaror- 
szági hadjárat előkészítéséhez, s ennek kapcsán igyekezett min- 
denfelől elszigetelni ellenfelét. Az esetleg osztrák területen át 
nyugatra tartó magyar diplomatákat elfogták (Alsólindvai Bánffy 
János, a későbbi nádor és Csézi András esztergomi prépost, a 
regensburgi birodalmi gyűlésre utazó követek esete 1527 tava- 
szán), vagy üldözéssel tekervényes kitérőkre kényszerítették (így 
járt Hieronim ELaski, aki I. Jánostól Velencébe, I. Ferenchez és 
VIII. Henrikhez indult 1527 áprilisában, vagy António Rincón, 
akit I. Ferenc küldött I. Jánoshoz körülbelül ugyanakkor). 

Az a remény tehát, hogy Szapolyai Magyarországa támogatást 
kaphasson nyugati szomszédaitól, az osztrák és cseh tartomá- 
nyoktól, 1527 tavaszára végképp elenyészett, sőt egyre világo- 
sabban látszott, hogy errefelé a békét sem sikerül megőrizni. 
A legforróbb fejű katonai vezetők (Frangepán Kristóf, Radics 
Bosics) buzdították is az új uralkodót, megelőző támadással vegye 
elejét a nyugati fenyegetésnek. I. János azonban - teljes joggal — 
nem merte vállalni, hogy ő sodorja újabb háborúba az épp most 
katasztrófális katonai vereséget szenvedett országot. Inkább 
közvetítők keresésével próbálkozott, fölvette a kapcsolatot a 
pápával, a bajor hercegekkel, sőt megpróbált követeket küldeni a 
német birodalmi gyűlésre Is. De mint láttuk, ebben a Habsburgok 
blokádja megakadályozta. 

Igazi közvetítésre azonban csak a kínos helyzetben lévő I. Zsi1g- 
mond vállalkozott. Őt szinte csapdába zárta az 1515-ben részben 
éppen őáltala kierőszakolt Habsburg-Jagelló-megállapodás, és a 
sógorával szemben érzett szimpátia, amit csak fokozott a Habs- 
burg-dinasztia túlzott megerősödésétől való félelem. E közvetítés- 
nek azonban csak egy eleve kudarcra ítélt békéltető tárgyalás 
lehetett az eredménye, Olmützben, 1527. június 1. és június 15. 
között. A kudarc azért volt eleve kikövetkeztethető, mert a Habs- 
burg fél úgy ült le tárgyalni, hogy csakis a vetélytársnak trónról 
való lemondása esetén hajlandó megegyezni, erre pedig az adott 
helyzetben semmi remény sem lehetett. 

A pápához küldött első követ, Jozefics Ferenc zenggi püspök 
(még 1526 végén indult útnak) igen jóindulatú választ kapott 
Róma akkori urától, VII. Kelementől, sőt a szentatya magyar 
származású követ küldésével viszonozta Jozefics látogatását. 
(Frangepán Ferenc ferences szerzetes volt az illető, aki át ís lépett 

János király szolgálatába; ezután majd kalocsai érsekként és 
Szapolyai vezető diplomatájaként működik.) Arra azonban a pápa 
sem volt hajlandó, hogy a Habsburgok megbékítése érdekében 
közben járjon. A bajor hercegek, akik maguk jelentkeztek I. Já- 
nosnál (már 1526 legvégén Budára küldték követüket), 1527 
nyarára fokozatosan visszatáncoltak korábbi magyarbarát állás- 
pontjukról, és a regensburgi birodalmi gyűlésen kereken letagad- 
ták valamennyi ilyen irányú próbálkozásukat. 

A sorozatos elutasításnak persze súlyos politikai okai voltak. 
Ennek megértéséhez azonban át kell lépnünk Nyugat-Európába, 
s vissza kell mennünk néhány évtizedet. 


A középkor Európája meglehetősen instabil országok meglehe- 
tősen kusza halmazának tűnik. E bizonytalanság alapvető oka — 
hogy Szűcs Jenőt idézzem! — az a tény, hogy a középkori államok 
a magánjogi, személyi függések rendszerére, a hűbéri kapcsola- 
tokra épültek rá. Márpedig, mint minden emberi kapcsolat, a 
hűbéri kötődés is ki van szolgáltatva az érzelmek, s még inkább az 
anyagi érdekek befolyásának. Mivel pedig olyan gazdasági 
egységek, amelyek nagyobb méretű országokat igényeltek volna, 
a középkor Európájában nem léteztek, egyetlen igazán erős és 
stabil feudális állam sem jöhetett létre. 

A császárok és királyok persze kezdettől fogva kísérleteztek 
hatalmuk kiszélesítésével, megerősítésével. A 14. század közepéig 
azonban e kísérletek legföljebb átmeneti sikereket hoztak, s 
mihamar kiprovokálták a , jogaikban sértett" hűbérurak ellenkező 
célú önszerveződését: a rendek kialakulását. A folyamatnak (és az 
európai gazdasági gyarapodásnak) azonban a 14. század derekán 
egy időre véget vet a túlnépesedett kontinens lakosságát talán 
egyharmadával csökkentő járvány, a híres , fekete halál". 

Az újrakezdés különösen keservessé vált a kis hűbéresek (a 
lovagok) számára, hiszen e családok a jobb higiéniai feltételek, a 
Jobb élelmezés és végül az öröklési rend szabályai értelmében 
többé-kevésbé átvészelték a veszedelmet, míg alattvalóik, jobbá- 
gyaik száma radikálisan csökkent. A tisztes megélhetéshez tehát 
más források után kellett nézni, mint az atyai örökség, a hűbérbir- 
tok. A harcias lovagok, magukkal sodorva a munkát kereső (vagy 
éppen kerülő) szegények mindenütt létező csoportjait, véget nem 


érő háborúkban próbálják stabilizálni saját helyzetüket. A , száz- 
éves háború" már 1328-ban elkezdődött, de csak 1453-ban fog 
befejeződni, a kasztíliai, aragóniai és portugál nemesség részben 
egymás ellen, részben a szomszédos iszlám országok ellen küzd. 
Németországot szakadatlan belső háborúk zaklatják, amelyek 
során (a százéves. háború melléktermékeként) a francia Valots- 
dinasztia egy oldalága erővel és ügyességgel létrehoz egy fantasz- 
tikus államot — a burgundi hercegséget —, amely földrajzilag még 
sokkal szétszórtabb, mint akár az angol királyok franciaországi 
birtokai, s amelynek egyes részeit szinte semmiféle gazdasági szál 
nem fűzi össze. Burgundia ennek ellenére nagyhatalom volt, míg 
fennállott, hogy azután utolsó uralkodója, Merész Károly herceg 
1477-es csatatéri halálával részei teljes természetességgel olvadja- 
nak vissza egykori , anyaországaikba" (Franciaországba és a 
Német Birodalomba). 

Sokan állítják, hogy a tipikus európai monarchiákban (Anglia, 
Franciaország) az uralkodói hatalom eleinte öntudatlanul, később 
egyre tudatosabban használta ki a hűbéres társadalom nehézségeit, 
s abból fakadó harciasságát. A 15. század második felében való- 
ban kezd körvonalazódni néhány olyan európai állam, amelyek 
utóbb (részben még napjainkban 15) a kontinens meghatározó 
hatalmai lesznek. Ezek az országok, vagy tartomány-együttesek 
azonban még tipikus középkori módon születnek meg: egy 
feudális dinasztia jó házassági politikával, némi szerencsével 
egyre több tartományt szerez meg magának, amelyek végül 
úgy-ahogy összeállnak egy állammá. De ahol e tartományokat 
véletlenül gazdasági vagy társadalmi érdekek is összekötötték, ott 
az új birodalmak immár fennmaradhattak. 

A legtehetségesebb uralkodók — elsősorban Franciarszágban és 
Hispániában — a hűbéri láncot ott kezdték el bontogatni, ahol az 
számukra a legveszélyesebb volt: legfölül, személyes hűbéreseik 
körénél. A francia királyok lassú, szívós munkával, szerencsés 
házasságok és politikai alkuk sorozatával elérték, hogy országuk 
legnagyobb hűbéres tartományai saját dinaszttájuk személyes 
birtokába mentek át. Az utolsó nagyobb hűbéres tartomány, 
Bretagne 1491-ben száll az uralkodó herceg örökösnőjének 
kezével a francia királyi házra. 

Ugyancsak egy dinasztikus házasság / Aragóniai Ferdinánd és 
Kasztíliai Izabella frigye, 1474 ben. hozza létre a két legerősebb 
hispániai országból azt az államot, melyet az későbbiekben Spa- 

nyolországnak fognak hívni. De Anglia még egy évszázaddal 
később Is dinasztikus jog szerint kap közös uralkodót Skóciával: 
a Stuartok angliai trónra léptével jön létre a későbbi világhatalom, 
Nagy-Britannia. 

A magyar szempontból legfontosabb dinasztikus birodalom- 
építést a 15. század derekáig nem túl jelentős Habsburg-család 
valósítja meg, alig néhány évtized leforgása alatt. Ez a família, 
amelynek öröklött birtokai nem terjedtek túl az osztrák tartomá- 
nyok kicsiny csoportján, Luxemburgi Zsigmond halála után úgy 
jut a császári trónhoz, hogy Zsigmond egyetlen leányának, Erzsé- 
betnek a férje, Habsburg Albert lesz a császár (a mi Albert kirá- 
lyunk, 1437-1439), majd annak halálakor másodfokú unoka- 
testvére, (Habsburg) III. Frigyes szerzi meg a császári koronát 
(1440-1493). Frigyes, aki egyébként örökös pénzzavaráról és 
szegénységéről volt híres, fiának, Miksának megszerzi feleségül 
Merész Károly leányát, s vele a burgundi örökség értékesebb 
keleti felét (a burgundi szabad grófsággal, Flandriával és a holland 
tartományokkal). Miksa fia, , Szép" Fülöp megint csak házasság- 
gal szerez újabb országot családjának: ő Aragóniai Ferdinánd és 
Kasztíliai Izabella örökösét, , Őrült" Johannát veszi feleségül, s 
noha ő maga sosem uralkodik, gyermekei közül a legidősebb, 
V. Károly, 1516-tól spanyol király, 1519-től német-római császár 
és Habsburg-Németalföld (a volt burgundi Németalföld) ura lesz. 

Ismétlem: e birodalomépítésekben az egyes országokat össze- 
kötő gazdasági vagy politikai érdekek helyett még mindig a d1- 
nasztikus jog és a jó családi politika dominálnak. De a kettő nem 
szükségképpen zárja ki egymást, és korszakunk legfontosabb 
fejleménye, hogy miként , szivárog be" a döntéshozás mechaniz- 
musába ezeknek az érdekeknek a figyelembevétele. 

A kezdetek e téren is középkortak. Miután XI. Lajos királynak 
sikerült Franciaországot Európa legcentralizáltabb királyságává 
tennte, s a középkor végének első állandó hadseregével ellátnia, 
állama olyan előnyhöz jutott szomszédaival szemben, ami egy- 
értelműen aktív külpolitikára biztatott. Ennek indoka természete- 
sen ezúttal is egy dinasztikus-jogi fikció. A francia királyi család 
egyik ága, az Anjou-hercegek (nem azonos család a mi 14. századi 
uralkodóinkkal) már egy évszázada igényt tartottak a nápolyi 
királyságra. S mivel a dinasztikus érdek, s a lázongásra mindig 
kész nemesség harci kedvének kielégítése ezúttal 15 párosulhatott 
a pompás zsákmány reményével (hiszen Itália ekkor Európa 

leggazdagabb részének volt tekinthető), VIII. Károly francia király 
1494-ben hadjáratot indított a távoli Nápoly meghódítására. 

Az ekkor kirobbant, majd háromnegyed évszázados háború- 
sorozat (1559-ben, a Cateau-Cambrésts-i békével fog csak véget 
érni) talán többet változtatott az európai politikai képleten, mint 
az előző évszázadok összes háborúja együttvéve. Pedig a kezdetek 
nem ígértek semmi különöset. A franciák megújuló dél-itáliai 
próbálkozásai kezdetben mindössze azt eredményezték, hogy 
1504-ben a nápolyi királyságot — Aragóniától örökölt jogait 
használva ürügyül — a Habsburg-dinasztia kaparintotta meg (és 
meg 15 tartja majd néhány évszázadon keresztül, 1735-ig). Volt 
már ilyen kudarc a történelemben... 

E háborúskodás közben, 1495-ben a még nem Habsburg Spa- 
nyolország és a Habsburgok kötnek ligát a franciák ellen, amely- 
hez később angol és itáliai résztvevők csatlakoznak. 1508-ban 
Cambrai-ban viszont I. Miksa császár, Róma és XII. Lajos francia 
király kötnek szövetséget Velence ellen, de az első győzelmek 
után II. Gyula pápa a spanyolokkal együtt Velence oldalára áll, és 
1511-ben , szent ligát" hoz létre a franciák ellen. 

Ebbe a nagyon 15 középkori bizonytalanságba robban bele az 
1516-os spanyol hatalomváltás: ekkor lép elhunyt nagyapja helyett 
a trónra V. Károly, a Habsburg-család tagja. Franciaország meg- 
próbál egy hirtelen jött békével megszabadulni a fenyegető 
nyomástól (Noyon, 1516), de az új spanyol uralkodó már nem 
fogadja el e megállapodást. Három év múlva V. Károly már a 
Német-római Szent Birodalom császára (1519—-1556), Franciaor- 
szág pedig reális veszélyként számolhat a bekerítéssel: immár 
szinte valamennyi szárazföldi határán a Habsburgok lettek a 
szomszédal. 

Ezzel az 1519-es esztendővel olyan ellentét telepszik rá Euró- 
pára, amelyik gyökerében még dinasztikus, lényegében azonban 
már egy alakuló nemzetállam — Franciaország — küzdelme egy 
középkori módon létrejött, de annál már stabilabb kontinentális 
birodalom ellen. Franciaország, miután a tartományúrt hatalmat 
felszámolta, gyors ütemben egységesedett: a fennmaradó belső 
érdekellentétek később már csak vallási téren törik meg az ország 
belső békéjét és stabilitását (vallásháborúk, 1562 1598). 

Az egymástól távol eső Habsburg-országokat gazdasági érdek 
nem fűzte egymáshoz, az egyes országesoportok azonban szintén 
integrálódni kezdtek. Hispánta belső békéjét sokkal inkább há- 


borítja ezután a különböző országrészek rendeinek királyi hatalom 
ellent küzdelme, mint a tartományok közötti ellentétek. Német- 
alföld egészen addig jól meg volt új uraival, míg azok — már a 
század második felében — nem váltak szemükben a spanyol nem- 
zetállamot képviselő idegenekké. 

A háború tehát egyre kevésbé középkori célokért folyik, és a 
benne részt vevők magatartása 15 egyre racionálisabb lesz. 1519 
után fokozatosan megszűnik az európai hatalmak évszázados po- 
lukat gyakorlata, a szinte évenként változó szövetségek meg- 
kötése és felbontása. A Habsburg-hatalom olyan túlsúlyt jelent a 
kontinens közepén, amelyet egyetlen más állam sem lát szívesen. 
Amikor tehát I. Ferenc francia király (1515-—-1547) az itáltai 
Páviánál döntőnek tűnő vereséget szenved a császár hadaitól 
(1525), s fogságba esvén kénytelen feladni Franciaország vala- 
mennyi itáliai hódítását (az 1526-os madridi békében lemond 
Milánóról és Genováról), szinte természetes, hogy egy sor európai 
ország ajánlja föl neki segítségét a Habsburg-hegemónia ellen. 

1526 májusában jött létre Franciaország, a pápa és a Velencei 
Köztársaság részvételével a , Cognaci Liga", S tör ki ennek nyo- 
mán az újabb francia-Habsburg háború (mely el is tart majd 
egészen 1529-1g). A ligához 1527 májusában azután csatlakozik 
VIII. Henrik Aneltája Is. 

E háború egyik legjelentősebb mozzanata éppen 1527 nyarán 
játszódik le. V. Károly császár a tél folyamán jelentős zsoldos- 
sereget gyűjt össze Észak-Itáliában, tavaszra azonban elfogy a 
pénze, és az elégedetlen zsoldosok mintegy önállósítják magukat. 
Többségükben lutheránus landsknechtek lévén, Róma ellen 
vonulnak, és 1527. május 6-án rohammal beveszik az , Örök 
Várost". VII. Kelemen pápa az Angyalvárba menekiil (ahol egy 
hónap múlva megadja magát a császárnak), Rómát magát napokon 
keresztül pusztítják a nekivadult, irányítás és ellenőrzés nélkül 
maradt zsoldosok. 


1527 tavaszának végén tehát a , Sacco di Roma" megint egyszer 
eldönteni látszott az európai háborút. Miután a földrész uralkodói 
kénytelen-kelletlen belátták, a Cognaci Liga nem képes semmi- 
lyen hadsereget szembeállítani a császár landsknechtjeivel, 

egyáltalában nem csodálható, ha egyre óvatosabban bántak a 
Habsburgok vetélytársaként jelentkező új magyar királlyal. 

De azt sem lehet csodálni, hogy I. Ferenc, aki nem volt hajlandó 
föladni a vereséggel induló háborút, annál inkább figyelni kezdett 
a számára egyébként sem ismeretlen uralkodóra. 1527 tavaszán — 
még a római tragédia előtt! — elküldte tehát hozzá azt a diplomatá- 
Ját, aki már egyszer 1522-ben — sikertelenül — megpróbálta rá- 
venni az akkor még csak vajda Szapolyait a Habsburgok és Jagelló 
szövetségeseik ellen való fordulásra. Ez a követ, egy lázadó, me- 
nekült spanyol nemes, António Rincón lovag, június 25-én érke- 
zett Budára, s ura nevében arra biztatta I. Jánost, lépjen be a 
Cognaci Liga tagjai sorába. 

A magyar királynak nem volt sok választása. Kísérlete, hogy 
országa önálló külpolitikát folytasson, ekkorra végérvényesen 
megbukott. Hainburgban már gyülekeztek Ferdinánd cseh és 
osztrák zsoldoshadai, a magyarok pedig senkit sem tudtak ellenük 
állítani: ami katonaságot Mohács után az országban találni lehe- 
tett, az a Délvidéken harcolt a Ferdinánd biztatására fellázadt 
szerb vezér, Cserni Jován ellen. Dönteni kellett tehát, a másik két 
lehetséges megoldás közül melyiket választja I. János? 

A nyugati szomszédokkal való kiegyezés ára ekkor már egyér- 
telmű volt: I. Ferdinánd, Ausztria és Csehország ura csak akkor áll 
szóba Szapolyaival (, a vajdával" vagy , a szepesi gróffal"), ha az 
lemond a magyar trónról. 

Nem volt ilyen világos, milyen feltételeket támasztana a török, 
ha a magyarok hozzá fordulnának segítségért? 

Első pillantásra könnyűnek tűnik a válaszadás. Magyarország 
keresztény ország volt, s másfél évszázada harcolt a mohamedán 
törökök ellen. A mából visszatekintve már azt 15 tudjuk, hogy az 
európai típusú magyar társadalom nem volt összeegyeztethető az 
ázsiai típusú, despotikus török hatalommal. Aki tehát beengedte 
a szultánt Magyarországra, azt igen súlyos felelősség terheli a 
török korban bekövetkező megrekedésért, a gazdaság válságba 
kerüléséért. 

Közvetlenül Mohács után erről azonban még aligha lehetett 
sejtése bárkinek 15. Akkor másképpen számoltak. És ez a számolás 
juttatta el Hieronim Easkit Sztambulba, I. Szülejmán szultánhoz. 

Mikor Szapolyai Jánost magyar kirallvá választották, nagyon Is 
tudatában volt önmaga és Tabsbure vetélytársa esélyeinek. 
Visszatekintve a magyar multia, csak azt tithatta, hogy a Német 

Birodalom által a török ellen oly gyakran megígért segítség a 
nikápolyi csatavesztés (1396) óta soha meg nem érkezett, s hogy 
a Habsburgok magyarországi politikája soha egyebet nem szol- 
gált, mint saját birodalmi érdekeiket. Tévedett, amikor abban 
bizakodott, hogy , a német uralkodók mindig meg szokták támadni 
a magyar királyok halálakor ezt az országot, hogy földjét birtokba 
vegyék és a magyar nemzetséget kiirtsák, de ezt a kívánságukat 
eddig nem tudták betölteni"." Mohács után Magyarországnak már 
alig maradt ereje védekezni — Habsburg Ferdinánd pedig elődeinél 
céltudatosabban tört a magyar trónra. 

I. János e súlyos tévedését azonban megint csak utólag könnyű 
elítélnünk. Ő akkor csak azt láthatta, hogy V. Károly császár 
nyakig merült egy hatalmas európai koalíció ellen viselt háború- 
jába, sőt 1526—-1527 telén egyenesen arra utasította a magyar 
trónra aspiráló öccsét, Ferdinándot, hogy ne a Kárpát-medencébe, 
hanem Itáliába küldje zsoldosait. (Innen 15 származtak a Rómát 
kifosztó katonák!) Szapolyai tehát kezdetben joggal számíthatott 
arra, hogy az annyi veszéllyel birkózó birodalom nem kívánja 
Magyarországgal 15 gyarapítani ellenségei számát. 

1527 nyarán azonban nagyot fordult az európai helyzet, Habs- 
burg Ferdinánd gyakorlatilag szabad kezet kapott, és nem 1s késett 
kihasználni az alkalmat. Bár pénze neki is alig volt, mégis össze- 
gyűjtött vagy 13 000 embert Hainburgba, s alig két héttel Rincón 
Budára érkezte után, 1527. július 8-án az első landsknecht alaku- 
latok Dévénynél átlépték a magyar határt. 

Szapolyai hónapok óta tisztában volt vele, hogy koronázásakor 
rosszul számította ki vetélytársa lehetőségeit. Most mégsem mert 
azonnal döntést hozni. Illetve hozott, de nem a lényegi ügyben. 
Rincón küldetésével párhuzamosan ő Is követet küldött Párizsba 
és Londonba, Hieronim £aski személyében, hogy felajánlja 
országa csatakozását a Habsburg-ellenes szövetséghez. Vagyis 
ugyanazt ajánlotta a cognáciaknak, amit — Rincón révén — ők 
kértek tőle. A megállapodás Budán hamar meg is született. 
Érdekes módon Easkinak volt nehezebb dolga Párizsban, ahol 
I. Ferenc közvetlenül a Sacco di Roma után fogadta, s bár jóin- 
dulatúnak mutatkozott, éppen ez eseményre hivatkozva végül 15 
semmiféle ígéretet nem tett az instanciázó követnek. A lengyel 
diplomata Londonban sem járt jobban, VIII. Henrik ugyanezzel az 
indokkal kitérő választ adott a segélykérésre. 

E kettős kudarcról azonban János király csak jóval később, 
1527 szeptemberében értesült, mikor követe kalandos utazás után, 
Dánián és Lengyelországon át visszaérkezett hozzá. Rincón még 
itt volt, de szavainak hitele megrendült, nemcsak a magyarok, 
hanem Krakkó előtt Is. 

Úgy tíz nappal Laski visszatérte után, 1527. szeptember 27-én 
Ferdinánd zsoldosai Tokaj és Tarcal között legyőzték János 
nehezen összetoborozott, rosszul fölszerelt seregét. A király a 
Tiszántúlra, majd onnan Erdélybe húzódott vissza. Csak ott 
maradt ideje arra, hogy immár sokadszor elgondolkodjon Magyar- 
ország jövőbeli kilátásairól. 

Veresége után aligha maradt reménye, hogy a háborúból győz- 
tesen kerülhet ki. Arról valószínűleg csak pontatlan hírei lehettek, 
hogy még augusztusban egy nagyobb francia sereg, Ödet de FoIx- 
nak, Lautrec grófjának vezetésével Itáliába tört, és némi lombar- 
diai portyázás után délnek szorította V. Károly megmaradt, job- 
bára spanyol seregét. Átengedje az országot Ferdinándnak? Ezzel 
kétségkívül bevonná a császári házat a magyar ügyekbe -— de 
mennyi erőt lesz az hajlandó, és főképpen mennyit lesz képes az 
a török elleni védekezésre áldozni? Az előjelek nem voltak 
biztatók, hiszen Habsburg Ferdinánd már 1527 elején kapcsolatba 
lépett a határszéli török parancsnokokkal, és jóindulatukat kérte. 
A békés szándékra valló, éppen ezért aggályt keltő levelezés egy 
része azonban a jánosisták kezébe került, így azok joggal kétel- 
kedhettek abban, hogy a Habsburgok oly sokat emlegetett török- 
ellenes szándékai valódiak-e. 

Mert azt a magyar udvarban 15 tudták, keserves tapasztalatokon 
okulva, hogy minél inkább a török elleni készülettel hozakodik elő 
akármelyik európai hatalom, annál inkább saját önös céljaira 
gondol, annál kevésbé kíván valóban az iszlám ellen fordulni.! Az 
amúgy 15 , német"-ellenes hangulatban könnyű volt elhinni, hogy 
a Habsburg-dinasztiának sem szándékában nem áll, sem lehető- 
sége, sem ereje nem lesz Magyarországot megvédeni a török ellen. 
(, Nándorfehérvárat még az idén akarja a cseh király visszafoglalni 
a töröktől. . . Oly ígéret, mely a szultánt dühre fogja gyullasztani, 
s melyet a Német Birodalom és Magyarország segítsége nélkül 
bizony nem lesz képes betartani. ..")" 

Azt azonban, hogy a töröknek szándékában áll-e megegyeznie 
a Habsburgokkal, vagy éppen ellenük kíván-e fordulni, pontosan 
még nem tudták. De sejteni már igencsak sejthették. 


IX 


UIAK SZTAMBULBA 


Nyilván sokan és sokat törték rajta a fejüket 1526 novemberében, 
miért 15 ürítette ki a szultán Budát, ha egyszer már olyan könnyű- 
szerrel bevonulhatott oda? A török hatalmasok által utóbb adott — 
és nagyon 1s ésszerűnek tűnő -— magyarázatot, mely szerint a 
magyar székváros ekkor még túl messze volt a tulajdonképpeni 
török határtól," nyilván nem ismerték, vagy ha ismerték is, nem 
biztos, hogy megértették. A török azonban gondoskodott róla, 
hogy az új magyar vezetők megértsék, mit is akar valójában. 

Még 1526. október 3-án Brodarics István magyar kancellár 
hosszú levélben számolt be lengyel kollégájának, Krzysztof 
Szydtowtecki főkancellárnak Mohácsról és következményerről. 
E levélben Brodarics azt 15 elmondta, hogy időközben (tehát 
valamikor szeptember második felében, alighanem még Budáról!) 
Ibrahim nagyvezír szabadon engedett három fogságba esett ma- 
gyar királyi kamarást: a Maciejowski és Pilecki nevű lengyeleket 
és Herczeg Miklóst. Azt az üzenetet küldte általuk a még élőnek 
hitt I. Lajos királynak: a szultán szövetséget kínál neki, minden 
külső ellenségével szemben hajlandó megsegíteni, s mindennek 
fejében csak a Dráva-Száva közének átengedését kéri." 

Ekkor II. Lajos természetesen már nem élt. A kamarások a jelek 
szerint Mária királyné pozsonyi udvarába hozták meg a hírt (Bro- 
darics maga mindenesetre ott volt ekkoriban). Hogy a Habsburgok 
mit értettek meg az üzenetből, arra később majd kitérünk. Broda- 
rics István azonban már 1527 márciusában átpártolt János király- 
hoz, így az — bár a lengyelek időközben értesíthették a dologról — 
első kézből kaphatott információkat erről az első török ajánlatról. 

Mert időközben megérkezett a második üzenet Is. Alig néhány 
nappal János király megkoronázása után, 1526 novemberének 
közepén egy török megbízott érkezett az udvarába. Aligha volt 
hivatalos követ, mert utólag senki. sem említi szereplését. Valószí- 
nűleg nem is a szultántól jött: Szülejmán aligha érezte volna 
méltóságához illő gesztusnak, ha ő kezdeményezi a diplomáciai 
összeköttetést a legyőzött, s immár , szolgáinak" tekintett magya- 
rokkal. Valószínűbb, hogy a hazavonuló sereg valamelyik pa- 
rancsnoka (megint Ibrahim?) küldte el egy emberét. A tárgyalások 
mindenesetre a legnagyobb titokban folytak, létezésükről 15 csak 
néhány velencei kém jelentéséből és a magyar diplomaták későbbi 
elszólásatból tudunk. 

Mit üzent, mit kívánt a török? Nem tudni pontosan. Valószínű, 
hogy eredetileg nem az új király üdvözlésére küldték, hiszen jóval 
korábban el kellett indulnia övéitől, mint ahogy a fehérvári 
országgyűlés megkezdődött volna. Éppen az 1528 januárjában 
ELaskinak mondottakból tudjuk, hogy a szultán arra számított, a 
magyarok kikérik az ő véleményét, mielőtt döntenének jövendő 
urukról. A fehérvári királyválasztás gyors és jó szervezésével ezek 
szerint Szapolyai nemcsak Habsburg vetélytársát, hanem oszmán 
ellenségeit 15 meglepte. A küldött ezzel együtt is belement a titkos 
tárgyalásokba. Maga I. János később azt írta minderről I. Zsig- 
mondnak Krakkóba: ő csak azért állt szóba a törökkel, , hogy 
jobban megismerhesse a pasák gondolatait"." Velencei kémek, 
velencei és bajor diplomaták bizonytalan bécsi hírekre hivatkozva 
ugyanakkor azt állították: a magyarok fegyverszünetet, sőt egye- 
nesen szövetséget kötöttek a Portával. Maga Ibrahim nagyvezír, 
még e küldött visszatérte előtt, 1527. január 3-án való találkozá- 
sukkor pedig úgy nyilatkozott a Sztambulban tartózkodó velencei 
ügyvivőnek, Piero Zen , bailo"-nak, hogy János király szövetségre 
lépett a szultánnal." 

Ha egyáltalán lehet mindebből valamire következtetni, akkor az 
az, hogy a török alighanem megismételte a Herczegékkel küldött 
üzenetet, s egyfajta — alávetett — szövetségesi státust kínált föl a 
magyaroknak. 

I. János ezt természetesen nem fogadhatta el, de — ahogy a 
lengyeleknek küldött üzenet 15 érzékeltette — késznek mutatkozott 
a további kapcsolatokra. Április végén mindenesetre újból török 
követet vártak Budára, akiről sokan megint azt vélték tudni, hogy 
szövetség megkötésére érkezik. Bár e tárgyalásoknak is csak a 
megtörténtéről van biztos híradásunk, az megint csak egyértelmű, 
hogy semmi konkrét megállapodás nem született. Különben nem 
lett volna szükség Laski 1527 végi sztambuli útjára. . . 

A magyar diplomácia egyébként egyáltalában nem csinált titkot 
e tárgyalások létezéséből, de szemmel láthatóan kizárólag a 
nyomásgyakorlás eszközeként (mondjuk ki nyugodtan: egyfajta 
zsarolásként) hivatkoztak a megegyezés lehetőségére. , Ha a cseh 
király (ti. Ferdinánd) egymaga, német birodalmi segítség nélkül 
nyújtaná ki kezét az én koronám után, akkor ellene saját erőmmel 
fogom védeni magam, s nem fogok oltalomért a Portához Tordul- 
n1" — mondta 1527 márciusának derekán maga a király Kaspar 
Winzerernek, a Budán lévő bajor követnek." Amit úgy kellett 

érteni: ha viszont a birodalom Ferdinánd mellé áll, bizony a 
szultántól fogok segítséget kérnt. . . 

Nem tudjuk, szó esett-e ezeken a megbeszéléseken arról, hogy 
a szultán kit látna szívesebben a magyar trónon: Szapolyait vagy 
Habsburgot? Mindenesetre a későbbi fejleményekből arra lehet 
következtetni, hogy bizony beszéltek róla és hogy az üzenet János 
király javára szólt. 

Ennek a valószínűségét még inkább alátámasztja, hogy a 
határmenti török csapatok 1526 vége és 1527 vége közötti had- 
műveleteiben világosan követhető a Porta akarata. Néhány kisebb, 
1526 végi összecsapástól eltekintve, amíg Magyarország János 
király kezén volt, a határmenti bégek a tulajdonképpeni magyar 
határszakaszon teljesen passzívan viselkedtek, míg a Habsburgok 
kezére került horvát végeken legalább fél tucatszor indítottak 
támadó portyákat. Ezzel szemben, amint 1527 őszén a déli me- 
gyék is I. Ferdinánd kezére kerültek, a török helyőrségek azonnal 
kimozdultak, és fokozódó erősségű betörésekkel eljutottak Pécsig 
és Szegedig." Aligha lehetett kétséges bárki előtt, hogy mindez 
kapcsolatban áll a török szándékaival: a szultán nyilvánvalóan 
kevésbé szerette a Habsburgokat szomszédaiként, mint Szapolyait. 

Abban persze, hogy a Porta hangulata így alakult, saját jól 
felfogott érdekein túl némi szerep a velencei diplomáciának Is 
jutott. A Serenissima Repubblica egyre növekvő aggodalommal 
figyelte, mint erősödik meg a császári ház befolyása Közép- 
Európában, és aggodalmát oly módon tolmácsolta Sztambulba, 
hogy nyíltan beavatkozásra buzdította a szultánt — a Habsburgok 
ellen. Ezek a diplomáciai úton továbbított felhívások 1527 tava- 
szától szaporodtak meg, s lám, nem sokkal később a határmenti 
szandzsákbégek hozzá Is fogtak Ferdinánd legújabb szerzeményé- 
nek, Magyarországnak a dúlásához. 

Velence álláspontjáról ugyanakkor I. János király 15 tudott. 
Tudott, mert a Signoria olyan választ adott első oda küldött 
követének, Jozefics püspöknek, amelyben benne volt a , Jó tanács" 
— legjobb, ha a fényességes szultánnál keres védelmet a Habs- 
burgok ellen." S tudott azért is, mert Rincón lovag Velence érin- 
tésével érkezett hozzá, s mert a budai udvar változatlanul kapcso- 
latban állt Velencével (Jozefics püspök téli követi útját 1527 
nyarán Giovanni Bonzagno váradi prépost ismétli meg). 

Amikor tehát János király 1527 októberében Kolozsvárott 
magához rendelte Hieronim taskit, igencsak alapos megfontolás 

vezette. Tudnia kellett, hogy a török nem fogja Jó szívvel fogadni 
a császári ház hatalomra kerülését Magyarországon. Tudnia 
kellett, hogy a Habsburgok erejét nehéz európai háborúk kötik le, 
s így csak kevés erejük és energiájuk lesz a magyarok megsegíté- 
sére. S azt 18 tudnia kellett, hogy a török haderő Nándorfehérvár 
óta nem vesztett fontosabb háborút, sem mohamedán, sem keresz- 
tény ellenséggel szemben. 

János király meggyőződéses keresztény uralkodó volt, s a 
magyar politika évszázados törökellenes hagyományainak folyta- 
tója. A kortársak úgy tudták, még a Bibliát is előhozatta, mikor 
végül rákényszerült a döntésre. Nem lehetett könnyű elfogadni, 
hogy Magyarország eddigi fő ellenségével fog össze saját keresz- 
tény testvérei ellen. De más megoldás nem kínálkozott. Velence 
már évtizedek óta, Franciaország pedig Pávia után egyenlő félként 
kezdett el tárgyalni a , pogányokkal", s éppen rajtuk 15 múlik, 
hogy a császári .dinasztia nem lesz képes megvédeni hazánkat a 
török ellen. Ha tehát a magyarok el akarják kerülni, hogy legyő- 
zöttként legyenek a szultán szolgái — szövetségre kell lépniük vele, 
s akkor talán megmaradnak. 

A magyar udvar reakcióit, források híján, nehéz fölidéznünk. 
Az biztos, hogy a királyt a végső elhatározásban semmiféle külső 
erő nem befolyásolhatta, hiszen Rincón már újra Lengyelország- 
ban járt, saját hívet közül a katonai vezetők táborhelyükön, a 
vezető diplomaták — Frangepán Ferenc, Brodarics István és 
Statileo János — pedig szintén külföldön voltak. A szóba jöhető 
tanácsadók köre így kicsiny: a szürke eminenciásként mindig a 
háttérben maradó Pestyéni Gergely udvarmester, a vitéz, de 
meggondolatlan katona Bodó Ferenc nyilván kevésbé számított, 
mint a nagytekintélyű és népszerű főkancellár, Werbőczy István. 
Nyilván nem véletlen, hogy forrásaink szerint ő ajánlotta be 
azokat a ferences barátokat a királyhoz, akik a Bibliában megtalál- 
ták az idevágó, megengedő passzusokat." 

A törökkel addig folytatott megbeszélések olyannyira nem 
hoztak döntő fordulatot, hogy I. János még csak nem 1s tervezte 
követek küldését a Portára, ezért azután nem is kért senkinek 
menlevelet a töröktől. Ez komoly veszélyekkel fenyegette a 
követet, hiszen gyakorlatilag kiszolgáltatta a helyi török parancs- 
nokok kényének. Easki azonban nem volt gyáva ember, s különö- 
sebb habozás nélkül elvállalta a megbízatást. Barátjának, Jan 
Tarnówski hetmannak virágnyelven mepírta, mire készül (,.!a ezt 

a felséget cserbenhagyják szövetségesei, félő, hogy idegen nem- 
zetségek barátságára fog törekedni, és mivel koronás királyoktól 
nem tud segítséget szerezni, megkapja azt attól a fejdelemtől, aki 
lenvásznat visel a fején"), " majd október 18-án nekivágott a 
veszedelmes útnak. 


Laskinak annak ellenére sikerült majdhogynem egyenjogú félként 
megegyeznie a szultánnal, hogy a Porta urai nagyon 15 tisztában 
voltak János király kiszolgáltatott helyzetével. A tárgyalások 
menetéről, részleteiről majd a későbbiekben szólunk. Az azonban 
bizonyos, hogy a megegyezés megvalósítása mindjárt kezdetben 
súlyos nehézségekbe ütközött. 

Mire £Laski, hirtelen betegségéből fölgyógyulva, 1528. február 
29-én elhagyhatta Sztambult, odahaza János király megimdította 
azt az ellentámadást, melynek során elveszítette a szinai csatát 
(Kassa közelében, 1528. március 8-án), és kénytelen volt Lengyel- 
országba menekülni. A követ Havaselvén keresztül igyekezett 
haza, de a vajda, Rádul (Radu de la Afumati) kénytelen volt 
számot vetni azzal, hogy Erdélyt Perényi Péter vajda időközben 
a Habsburgokhoz állította. Ezzel az ő országa 15 a császári dinasz- 
tia birtokai mellé került. E megfontolás eredményeképpen, noha 
ő maga személy szerint lekötelezettje volt Szapolyainak még 
annak vajda korából, s noha Laskit kisebb, bár meglehetősen 
szedett-vedett török csapat kísérte, Rádul vajda elfogatta a Sztam- 
bulból érkezett diplomatát. Úgy hírlett, hogy ki akarta szolgáltani 
Perényi Péternek, de a lengyelnek szerencséje volt. Váratlanul és 
inkognitóban Tírgovistébe érkezett János király egy másik diplo- 
matája, a dalmát humanista Tranguillus Andronicus (Trankvillo 
Andrei15), aki Párizsból igyekezett volna vissza urához, de Laski- 
hoz hasonlóan, nemigen tudta, hol is keresse azt. Andreis némi 
szerencsével megszöktette a foglyot, és aztán vele együtt török 
földre menekült: meg sem álltak Sztambulig, ahol hamarosan igen 
kényes helyzetbe kerültek. Egyrészt azért, mert pénzük nem lévén, 
kegyelemkenyérre szorultak. Másrészt pedig azért, mert megér- 
keztek a török székvárosba a vetélytárs I. Ferdinánd követei, 
ráadásul nagyjából azonos békeüzenettel, mint amilyet Laskinak 
sikerült egy negyedévvel korábban elfogadtatnia. 

A Habsburg főherceg Mohács után, sőt egyenesen annak 
következtében léphetett a cseh és magyar trónra. Ezért már 
kezdettől, trónjelöltsége hónapjaitól kezdve nem kerülhette meg 
a török kérdés elemzését. S mivel makacs, de megfontolt fiatal- 
ember volt, akit ráadásul képzett tanácsosok segítettek, ez az 
elemzés figyelemre méltó eredményekkel zárult. 

Ferdinánd és hívei talán még a magyaroknál is jobban, de 
mindenképpen hamarább megértették, hogy a mohácsi hadjárat 
lezárt egy korszakot a magyar történelemben." Az ország a meg- 
semmisítő katonai vereség után önmagában aligha állhat fenn 
tovább -— szólt a vélemény -, ezért csak két megoldás jöhet számí- 
tásba: vagy a törökkel, vagy nyugati szomszédaival szövetkezik. 
A Habsburg-házat öröklött jogai 15 Magyarország urává teszik, 
ugyanakkor a cseh és osztrák tartományoknak Is létérdekük, hogy 
a magyarok olyan király uralma alatt éljenek, aki megakadályozza, 
hogy a török oldalára állhassanak. Hiszen — mint említettem — már 
Mátyás király 1s zsarolt a török fenyegetéssel. Az egyetlen legális 
és egyben logikus megoldás tehát, ha Ferdinánd elfoglalja a 
magyar trónt. 

Sajnos azonban a magyarok 1526 novemberében másképpen 
döntöttek, s az új uralom, Szapolyaté, egyelőre szilárdnak biízo- 
nyult. Ferdinánd már jó előre felkészült erre az eshetőségre, és 
mint azt bátyjának, V. Károly császárnak 1526. szeptember 22-én 
(tehát még jóval a vajda megválasztása előtt!) megírta, egyértel- 
műen azzal számolt, hogy a Habsburgok és Szapolyai (esetleg a 
Habsburgok és egy Szapolyai-Jagelló szövetség) konfliktusában 
ellenfelet a töröktől fognak segítséget kérni. A hatalomváltás után 
tehát a bécsi propaganda teleszórta Európát azzal az állítással, 
hogy János király máris lepaktált a törökkel. (Megjegyzem, a 
híresztelés váratlan segítséget kapott e téren magától I. Jánostól, 
aki, mint láttuk, egyfajta zsarolásként használta a török kiegyezés- 
sel való riogatást nyugati diplomáciájában.) Mivel pedig ez a 
propaganda, bár ekkor még valótlanságot állított, jogos félelmet 
tükrözött, a bécsi Habsburgnak végig kellett gondolnia, mi lesz, 
ha valóban belekeveredik egy török háborúba? A már említett 
1526. szeptemberi levél egyértelműen fogalmaz: ebben az esetben 
védekezni kell, de mivel saját tartományainak ereje csekély, el kell 
érni, hogy a császár — felhagyva a franciákkal folytatott viszály- 
lyal — öccse segítségére siessen. Amennyiben viszont ez nem 
lehetséges, akkor Ferdinánd kénytelen lesz fegyversztünetre lépni 

a törökkel, aki még szerinte is sokkal hatalmasabb, mint a német 
birodalom országai együttvéve. Bár — teszi hozzá nagy óvato- 
san — ezt a lépést nem meri megtenni a császár világos parancsa 
nélkül. 

1527 eseményei felvillantották annak lehetőségét, hogy erre az 
alkura mégsem lesz szükség. Egyrészt azért, mert V. Károly, bízva 
a javára fordulni látszó itáliai hadakozás sikerében, erőteljes 
biztatással felelt öccse üzenetére. , Személyesen szeretnék menni 
— írta november 29-én Granadából - a lehető legnagyobb erővel, 

. nem lesz hiány abban, hogy Önt mindenben megsegítsem, 
amivel bírom. ... Utolsó aranyamat 1s elküldtem Itáliába, mégis 
küldök 100 000 aranyat, amit ezután küldök, arról sem kell 
elszámolni, mert úgy teszünk, mint két testvér. Ha nem 1s tudok 
kibékülni Ferenccel, segíteni fogom Önt katonával, tüzérséggel és 
pénzzel — ezt gyűjtse Ön maga is —, a törökkel csak végső szük- 
ségben béküljön."" Ez a segítség azonban csak a , vajda" elleni 
hadakozásra szólt, sőt utóbb olyan intelmekkel is párosult, hogy 
, legjobb lenne kiegyezni a vajdával, csak a korona maradjon meg 
Önnél. Ezzel nagy költséget és nagy veszedelmet lehetne elkerül- 
ni, de még ennél 1s többet, meg lehetne hiúsítani a vajda cselszö- 
vésett, aki a törökhöz csatlakozhat, s adófizetés fejében segítséget 
kaphat tőle az egész kereszténység, elsősorban az örökös tartomá- 
nyok megrontására, hogy bosszút állhasson Önön, s oly mélyre 
taszítsa, hogy ezután ne árthasson Magyarországnak (március 6)." 
, Ne kockáztasson Ön háborút, béküljön ki a vajdával, bármibe 
kerül is (április 26)."" 

Mint tudjuk, a Sacco di Roma után Ferdinánd mégis megkoc- 
káztatta a háborút, sőt azt — akkor úgy tűnt — 1528 tavaszán 
győzelmesen be is fejezte. Azt azonban Bécsben (Prágában) 15 
tudták, hogy Szapolyai valóban kacérkodik a török szövetség 
gondolatával. Ezért abszolút logikus módon meg akarták előzni, 
hogy ez a szövetség létrejöhessen. 1527 februárjában kapcsolatba 
léptek Báli nándorfehérvári (szendrői) és Hüszrev boszniai béggel, 
és Sztambulba is futárt küldtek, menlevelet kérni egy szabályos 
követség útjához. A menlevelet a Porta április 15-én meg Is adta. 
Bécsben pedig elkészítették a Sztambulba küldendők utasítását, 
amelyben háromévi fegyverszünetet és a Száván inneni várak 
visszaadását kérték a szultántól. Ebből a diplomáciai manőverből 


végül nem lett semmi, talán azért, mert a király, hadai gyors 


győzelme után nem érezte óhatatlanul szükségesnek, HR megte- 
gye ezt a kényes külpolitikai lépést. 

A sikereket azonban kiábrándulás követte: 1528 tavaszára a 
pénz elfogyott, a hadak egy részét szélnek eresztették, a többi 
magától feloszlott. Itáliában Lautrec ellentámadása Rómát veszé- 
lyeztette, V. Károly pedig egyre nyíltabban közölte Ferdinánddal, 
a magyar ügyeknél sokkal fontosabbak a dinasztia itáliai érdekei. 

Ferdinánd tehát aligha tehetett egyebet, mint hogy mégis 
követeket küld a Portára békeszerzés, vagy legalábbis fegyver- 
szünet kieszközlése céljából. A két megbízott Szalatnoki Habar- 
danecz János, Dráván túli magyar-szlavón nemes és Siegmund 
Weichselberger, Ferdinánd egyik krajnai udvaronca volt. 

A követek május 29-én érkeztek Sztambulba, a diplomáciai 
alku május 31-től június 28-ig tartott, és teljes kudarccal ért véget. 
Szülejmán hadüzenettel fölérő válasszal bocsájtotta el a követeket, 
ugyanakkor egészen december elejéig megakadályozta, hogy 
elhagyják a várost. A Habsburg-követség végül csak 1529 február- 
jában ért vissza Ausztriába: Ferdinánd február 8-án kapta meg 
közeledtük hírét Innsbruckban, ahová Habardanecz 18-án este 
érkezett meg. De még ekkor sem tudtak azonnal tájékozódni az 
osztrák urak: Habardanecz csak a tárgyalások lefolyásáról tudott 
közvetlenül beszámolni. A szultán válaszát tartalmazó, török 
nyelvű iratot senki sem tudta elolvasni az udvarban. . . " 


Ezt a két tárgyalást követte az 1529. évi török hadjárat. A török 
betartotta Laskinak tett ígéretét és teljes haderejével Ferdinánd 
ellen vonult. A két magyar királynak most már csak azt kellett 
eldöntenie, hogyan alkalmazkodik az új helyzethez. 

János király a lengyelországi Tarnów várában várta, egyre 
türelmetlenebbül, sztambuli követe visszatértét. 1528 áprilisá- 
nak végén kapták az első bíztató híreket: Wasyl Wrona, a lengyel 
udvar török tolmácsa, aki menlevélért járt Sztambulban, jelentette, 
hogy tudomása szerint Easki útban van hazafelé, méghozzá tisztes 
megegyezéssel a tarsolyában. Május derekán pedig levél érkezett 
magától a követtől, aki április 14-én, Tírgovistében írta meg első 
jelentését urának. Ő maga azonban — miután, mint láttuk, éppen 
csak vissza tudott menekülni Havaselvéről Sztambulba — csak 
jóval később, 1528. augusztus 24-e körül érkezhetett meg Tar- 

nówba. (Egyébként ezúttal a , biztosabb" utat választotta: Szendrő 
érintésével, a Ferdinánd uralta Magyarországon át lovagolt föl a 
lengyel határig!) 

Nem tudjuk, korábbi leveleiben beszámolt-e a követ arról, hogy 
a szultán maga vezet hadjáratot Magyarországra a következő 
évben. Nem túl valószínű, hogy egy ilyen horderejű hírt papírra 
mert volna bízni. Okunk van tehát föltételezni, hogy Szapolyai 
csak ekkor, száműzetése ötödik hónapjában értesült a létfontossá- 
gú ügyről. 

A tarnówi menekült udvar eddig sem tartóztatta meg magát a 
saját hazatérését előkészíteni szándékozó diplomáciai manőve- 
rektől, hiába próbálta ezt megtiltani I. Zsigmond lengyel király. 
Most azonban komolyra fordult a dolog: ha a szultán maga jön 
a hadjáratra, az egyrészt (emberi számítás szerint) eredményes 
lesz, másrészt (ugyanilyen emberi számítás szerint) igencsak 
kérdésessé teszi, kié is lesz Magyarország a török győzelme után? 

Annak, hogy a Porta komolyan gondolta, amit Laskival üzent, 
több jele is volt. Az még hagyján, hogy a Ferdinánd területei 
ellen megindított sorozatos török támadásokat (ezekről fentebb 
már szóltam) olyan üzenetek követték, mint amilyet egyenes 
sztambult utasításra Mehmed bég küldött 1528 elején , testvéré- 
nek és szomszédjának", Csulai Móré Lászlónak. Eszerint a 
szultán rendeletet küldött neki, melyben János királyt , foglyá- 
nak" (captivus, nyilván szolgát ért alatta) nevezi összes alatt- 
valójával együtt, és egyben tudatja, hogy Ferdinándot, aki 
beleegyezése nélkül tette meg magát magyar királlyá, ki fogja 
űzni Budáról." Sokkal súlyosabban esett latba, hogy 1528 
nyarán a török végvári csapatok tovább fokozták támadásaikat 
Ferdinánd király Magyarországa ellen. 1528 őszén megérkeztek 
az első hírek a szultán által elrendelt balkáni mozgósításokról és 
élelemgyűjtésről. 

Szülejmán Magyarországra érkezte tehát biztosra volt vehető. 
Szapolyai nem Is nagyon csinált titkot abból, mi a véleménye a 
dologról: , Azt pedig figyelembe kell vennie a felséges király- 
nak, és kezdettől fogva figyelembe is kellett volna vennie, és 
meggyőződhetett volna róla, hogy a török sok okból sosem fogja 
tűrni Ferdinándot a szomszédságában" -—- üzente Zsigmond 
lengyel királynak 1528 áprilisának végén, közvetlenül azután, 
hogy kézhez kapta Easki első, tírgovistei leveleit." 

Legalább ugyanilyen súllyal estek latba azok a hírek, amelyek 
Ferdinánd magyarországi uralmának teljes csődjéről tudósítottak. 
A szimmai győzelmet még követte ugyan néhány siker: a nyárra 
Ferdinánd landsknechtjei bevették a Szapolyaiak legfontosabb 
várát, Irencsént, erdélyi hívei pedig megadásra késztették 
Fogarast. És az utolsó, még kitartó jánosista főurak: Homonnai 
Drugeth Ferenc, Czibak Imre, Radics Bosics 15 alkudozni 
kezdtek a győztesekkel. 

Ferdinánd fizetetlen zsoldosait azonban nem lehetett a török 

határra küldeni, mert zászlóaljaik vagy feloszlottak, vagy rátele- 
pedtek egy-egy vidékre és teljesen kifosztották. Az elkeseredés 
nőttön nőtt, hiszen a Habsburgot éppen azért választották meg 
és támogatták sokan a magyar hadjárat során, mert kategorikus 
ígéreteket tett az ország török elleni megvédésére. Most pedig 
még a jó szándék sem látszott, hiszen hamarosan kiderült, a 
király nem is akarta a török határt erősíteni maradék zsoldosai- 
val, inkább Erdélybe szánta őket, uralma biztosítására." 
Az egyre intenzívebb török betörések, és a velük szemben 
tapasztalható teljes kormányzati bénultság hamarosan szétzilálták 
a Habsburg-pártot. A Ferdinánd nevében Budán regnáló Helytar- 
tóság kétségbeesett erőfeszítéssel próbált úrrá lenni a helyzeten, 
de üres zsebbel szinte semmit sem tehetett. A maradék jánosis- 
ták félbeszakították tárgyalásaikat Ferdinánd embereivel, s egyre 
több főúr és nemes küldött üzenetet Tarnówba: a Habsburgok 
képtelenek megvédeni az országot a török ellen, jöjjön hát haza 
János király, a szultán szövetségese. 

1528. november 3-án Szapolyai újra átlépte a magyar határt. 
Kisszámú kísérete napok alatt hadsereggé duzzadt, a Tiszántúl 
jó része szinte kardcsapás nélkül került a kezére. 1528-—-1529 
telét családi birtokán, Lippán töltötte, miközben többször 15 
tárgyalt Mehmed szendrői béggel, sőt együtt kísérelték meg, 
még 1528 végén, Temesvár elfoglalását. 

Ferdinánd a maga részéről egészen Habardanecz február végi 
jelentkezéséig bizakodott (vagy legalább ís úgy tett, mint aki 
bizakodik) diplomatái sikerében." Igaz, sokáig csak bizonytalan 
hírekre hagyatkozhatott a tárgyalások eredményéről. Velencéből 
persze mindent megtudhatott volna időben, de a Signortának 
esze ágában sem volt ellenségeihez továbbítani a Sztambulból 
kapott híreket. Így a bécsi-innsbrucki udvarban először 1528 
végén értesülhettek a hadüzenetről, amelynek hiret, még vala 

honnan a Duna mellől, Jan Teczynski, a Sztambulból hazatérő 
lengyel követ adta közhírré 1528. november 19-én." 

Maga a király időközben szinte körbekoldulta saját országait 
és a Német Birodalmat. A cseh tartományok, majd Ausztria, 
végül a speyeri birodalmi gyűlés ís ígért segítséget: pénzt és 
katonát. Hiába várta azonban Ferdinánd a segédhadak gyüleke- 
zését 1529 júniusától Regensburgban, azok késtek. Az osztrák 
és cseh tartományok sokallták a tőlük kért adókat, és véget nem 
érő alkuban igyekeztek azokat lefaragni. A Habsburgokért 
amúgy sem túlzottan lelkesedő német fejedelmek pedig alapos- 
nak találták I. Ferenc követeinek a gyanúját: a török ellen kért 
pénzt szokás szerint megint nem ellenük fogják felhasználni. 
Végül csak megszavaztak valami segélyt, de olyan későn, hogy 
annak már gyakorlati haszna alig lett. 

Természetesen V. Károlytól is kért segítséget Ferdinánd, 
hiszen 1528 őszén Nápoly alatt megsemmisítették Lautrec gróf 
francia hadseregét, a segédhadat pedig még Észak-Itáliában, 
Landrianónál szétverték a császáriak. Ezt követően I. Ferenc 
kénytelen volt békét kötni vele (1529. augusztus 3., Cambraiban 
a , hölgyek békéje"). De a többi itáliai hatalom, tőképpen 
Velence, nem hajlott a békére, a császár hadai 1529 októberében 
- a bécsi török harcokkal egyidőben! — pedig még Páviát 
ostromolták. Károly tehát megígérhette ugyan, hogy megpróbál 
pénzt küldeni öccsének, de nem kellett különösebb jóstehetség 
annak fölismeréséhez, hogy az évek óta tartó hadakozásban 
kimerült császár valójában nem fog tudni segíteni. 

Ferdinánd elég bölcs volt ahhoz, hogy jó előre tartson egy 
olyan háborútól, amelyet a kor legfélelmesebb hírű hadserege 
ellen kell vívnia — miközben az ő megsegítése másoknak nem is 
fontos. Habardaneczék visszatérte után tehát azonnal újabb 
küldöttséget akart Sztambulba küldeni, de az ügy a rossz előké- 
szítés miatt hamar elakadt. Ekkor Zsigmondhoz fordult a Habs- 
burg, közvetítse békeajánlatát, amelyben lemondana a Habarda- 
neczék által még fennhangon visszakövetelt délvidéki várakról, 
sőt nyíltan adót ajánl föl a nagyúrnak Magyarországért (40 000 
és 100 000 arany között). Addigra nagy nehezen sikerült egy 
török rabbal elovastatni a szultán levelét, amely annyira diplo- 
matikusan volt megfogalmazva, hogy Ferdinánd újból remény- 
kedni kezdett: hátha csak Habardaneczék értették félre Szülej- 
mánt Sztambulban? Előbb tokban puhatolózni kezdett tehát 

Hüszrev boszniai bégnél, ugyan árulja el, békét akar-e Szülej- 
mán, vagy háborút? Aztán megint menlevelet kért tőle egy kö- 
vetség számára, amelyik megismételte volna a Zsigmond diplo- 
máciájára bízott üzenetet. Az adót ajánló urak — élükön a később 
híressé vált Jurisics Miklóssal — azonban még augusztus végén 
. s csak vártak a török válaszra, pedig akkor a szultán már 
Magyarország földjén járt. 

A török háború, amelyet mind János király, mind Ferdinánd 
király tiszta szívből elkerülni kívánt, 1529-ben újra kitört. 
Szapolyai Szülejmán és serege üdvözlésére Lippáról a mohácsi 
síkra vonult, s augusztus 18-án hódolt a nagyúr előtt, legjelesebb 
diplomatái és hívei, Frangepán Ferenc, Statileo János és Werbő- 
czy István kíséretében. (Hogy kezet is csókolt volna a padisah- 
nak, mint gyakran állítják, annak tisztázása megérdemelne egy 
külön kis tanulmányt.) A szultán szeptember 8-án elfoglalta 
Budát (Jobban mondva, a német helyőrség adta föl, Nádasdy T1a- 
más várnagy akarata ellenére). Szeptember 22-én a török hadak 
már Bécset ostromolták. A magyar politikusok többsége átállt 
János királyhoz: mindenki meg volt győződve arról, hogy a 
török győz ebben a hadjáratban, s ezzel Magyarország végér- 
vényesen a Porta érdekszférájába fog tartozni. Tehát a törökös 
politikának igenis van értelme, sőt, égető szükség van rá. Várday 
Pál esztergomi érsek és Erdődy Simon zágrábi püspök is, akiket 
még János neveztetett ki, de közben átálltak Ferdinándhoz, még 
ők is visszapártoltak, sőt az előbbi még a szultánt 1s fölkereste 
táborában. 

Azonban a világverő török had nem bírt az osztrák székváros- 
sal. Nem mintha a Habsburgok felmentő seregei megtámadták 
volna őket, hiszen azok csak augusztus végén kezdtek el gyüle- 
kezni, és zömük csak október elején vonult táborba. A török 
számára azonban túl nagy volt az út Bécsig, túl későn kezdődött 
az ostrom. A fáradt, betegségektől tizedelt, útközben Is sok vért 
vesztett, részben a forró Kis-Ázsiából érkezett csapatok rossz- 
kedvűen harcoltak az őszi hűvösben, az ismétlődő esőkben. 

Október 15-én az oszmán had megkezdte visszavonulását 
Ausztria kapuja alól. Útban hazafelé, Szülejmán Budán török 
rítus szerint beiktattatta Magyarország trónjára hűbéresét, János 
királyt." Közben az örökös tartományok és a birodalom segéd- 
hadai diadallal vonultak be a fölmentett városba, de Frigyes 
rajnai palotagról, a birodalmak parancsnoka nyomban közölte 

Ferdinánddal, amit az nyilván amúgy 15 tudott: az ő csapatait 
csak Ausztria védelmére kaptak parancsot, idegenbe, értsd: 
Magyarországra, nem indíthatnak hadjáratot. A szép sereg java 
tehát kardcsapás nélkül feloszlott, az örökös tartományok és 
néhány magyar úr katonái azonban, Niklas von Salm vezetésével 
még 1529 novemberében ellentámadásra indultak. Magyaróvár, 
Győr, Pannonhalma, Komárom és Esztergom 15 megadta magát. 
A Felvidéken Hans Katzianer foglalt vissza néhány erősséget. 
1529 karácsonyára az ország kettészakadt. A Dunántúl nyugati 
fele és a Felvidék nagy része Ferdinánd kezén volt, a többi (az 
erdélyi Szászföld egy kis részétől eltekintve) János királyé 
maradt. Komáromban, Győrben német zsoldosok vigyáztak a 
Habsburgok érdekeire, Budán török helyőrség biztosította 
Szapolyait minden kellemetlen meglepetés ellen." 

Mindkét uralkodónak le kellett volna vonnia a megfelelő 
következtetéseket. Három év alatt Magyarország mindhárom 
külpolitikai lehetőségét kipróbálta, s mindhárommal kudarcot 
vallott. János király képtelennek bizonyult megvédeni országát 
nemcsak a törökkel, hanem Ferdinánddal szemben 1s, Ferdinánd 
király képtelennek bizonyult távol tartani a törököt Magyar- 
országtól, sőt Ausztria keleti határaitól i5. Végül pedig János 
király törökbarát fordulata sem hozta meg a kívánt eredményt: 
a szultán bécsi kudarca, és az azt követő sikeres ellentámadás 
azt jelezte, az oszmán haderő számára Bécs túl messze van, ők 
legföljebb Budáig, Esztergomig képesek hathatós hadműveletek 
végrehajtására. 

Ezért a helyzetért sokan hibáztatják Szapolyait, mondván, ő 
hívta be a törököt, nélküle az ország egységesen a Nyugat mellé 
állott volna, s így feltartóztathatta volna az oszmánokat. Az 
érvelés két okból is sántít. Egyrészt a török Szapolyai tudta 
nélkül határozott a magyar ügyekbe való beavatkozásról, s 
I. Jánosnak, függetlenül saját korábbi terveitől, nem maradt más 
választása, mint alkalmazkodni ehhez a helyzethez. Mint láttuk, 
Easki megbízatására azután került sor, hogy a magyar udvar 
megbizonyosodott a török beavatkozási szándékai felől, s a 
megállapodást akkor fogadták el, amikor ez a beavatkozás 
megvalósult tény volt. Másrészt az 1526—-1529 között történtek 
egyáltalán nem támasztják alá azt a feltételezést, hogy egy 
egységes Magyarország, Habsburg segítséggel, sikeresen ellent 
tudott volna állni a töröknek. A dinasztia és tartományai segítsé- 

ge messze korlátozottabb volt minden reménynél, s a magyar 
katonai erő egyetlen hadműveletben sem bizonyult elég erősnek 
ahhoz, hogy érdemben tudta volna befolyásolni a török—német 
hadakozás eredményeit. 

János király tehát rákényszerült a török szövetség elfogadá- 
sára, Ferdinánd király pedig, önmaga és országai védelmére, 
kénytelen volt vállalni azt a háborút Magyarországon, amelynek 
sikeres befejezésére egyre kevesebb remény mutatkozott. Az 
ország menthetetlenül sodródott a végleges kettészakadás felé. 

E felismerés már 1530 végére körvonalazódott, amikor 15 
Visegrádon a két ellenkirály fegyverszünetet kötött egymással 
(Szapolyait ezúttal is Hieronim Easki képviselte). A magyar 
társadalom azonban képtelen volt elfogadni az ország megosz- 
tásának lehetőségét. Ki az egyik, ki a másik királyt tette 
felelőssé, s voltak olyanok, akik mindkettőt egyszerre. Önálló, 
mindkét királytól független rendi gyűlések sorát tartották meg 
1531—-1532 között, hogy megtalálják a megoldást. Természete- 
sen nem találták meg. S az 1532-es újabb török hadjárat újabb 
kudarca után (ekkor állítja meg Jurisics Miklós Kőszegnél a 
szultán seregét), I. János, miután nagy nehezen megemésztette 
a csalódást, amit török politikájának kudarsa hozott, végre ráéb- 
redt a megváltoztathatatlan valóságra. A makacs I. Ferdinánd 
még nehezebben törődött bele kudarcába, a birodalmi segítség 
reményének szertefoszlásába. Több éven át próbálkozott, hiába, 
a hadihelyzet megváltoztatásával, de 1538 februárjában végül 
megszületett a váradi béke, az ország ideiglenesnek tekintett, de 
valójában 1690-ig tartó, Jog szerinti megosztása. 


Az a két sztambuli tárgyalás, amelyeknek naplószerűen készített 
emlékeztetőit e kötetben magyarul közreadjuk, ennek a folya- 
matnak két, diplomáciai szempontból legdöntőbb mozzanatai. 

Hieronim £aski követségével lép először szövetséges vI- 
szonyba egymással a magyar király és a török szultán: e lépés 
csak következménye, nem kiprovokálója a politikai változások- 
nak, mégis innen számíthatjuk azt a többé-kevésbé baráti 
viszonyt, mely a törökök és a tiszántúli Magyarország, későbbi 
nevén: Erdélyi Fejedelemség között másfél századon át létezni 
fog. Egészen bizonyos, hogy sem a török, sem a magyar fél 

nem egészen így képzelte el ezt az együttműködést. János 
király kudarcáról már beszéltem, de nyilvánvalóan a szultán Is 
kezdetben úgy számolt, hogy az immár darabokra tört Magyar- 
országot előbb vagy utóbb egészében is meghódíthatja. Számára 
nyilván baljós csalódás volt annak megértése, hogy ezen a 
fronton, az osztrák—cseh-német-magyar összefogással szemben 
hadserege nem képes döntő győzelmet aratni, és hogy magyar 
szövetségesei egyáltalában nem készülnek eljátszani azt a 
szerepet, ami a török diplomáciai hagyomány szerint rájuk várt 
volna." § miután nem tűrhette a Habsburgok magyarországi be- 
rendezkedését, azonnal és teljes erővel belebonyolódott egy 
olyan konfliktusba, amelyből gyakorlatilag nem tud többé 
kikeveredni, s amely végső soron a leginkább hozzájárul majd 
az oszmánok európai hatalmának a leáldozásához. De az 
együttműködés létrejött, és mindkét fél számára hozott eredmé- 
nyeket: a magyaroknak az erdélyi állam megszületését, a 
töröknek az Alföld hódoltatását. Azt a tárgyalást, amelyet a len- 
gyel főúr János király nevében Sztambulban folytatott, e tekin- 
tetben nyugodtan nevezhetjük határkőnek Is. 
Habardanecz János és Siegmund Weichselberger követsége 
egy másik folyamat látható kiindulópontja. Azért csak látható, 
mert a lényeg itt 15 az európai politika alakulása: a terjeszkedő 
török hatalomnak nem volt mindegy, hogy legújabb célpontja, 
Magyarország fölött ki uralkodik. Kétségtelen, hogy Ferdinánd 
ugyanúgy rosszul számolt, mint János király, mikor lehetőségeit 
fölbecsülte. Az ő célja azonban nem a török elleni küzdelem, 
hanem egy saját közép-európai birodalom volt. E cél elérése 
érdekében, bátyja jó tanácsai ellenére, vállalta a török háborút. 
Eredeti elképzelései végül 15 megvalósultak, hiszen a Habsburg- 
dinasztia olyan területekhez jutott makacssága által, amelyeken 
négy évszázadra meg tudta vetni a lábát. Ezek a dunai országok 
lesznek a família legfontosabb tartományai. Ugyanakkor ezzel 
a sikeres politikai manőverrel Ferdinánd belerántotta e tartomá- 
nyokat és országokat abba a török háborúba, amely két évszáza- 
don át le fogja kötni a dinasztia erejének jelentős részét. A török 
veszély nyilván hozzájárult, hogy az olyannyira eltérő cseh, 
magyar és osztrák érdekek megtalálták a közös nevezőt az őket 
óvó dinasztia saját, negyedik érdek felé húzó szándékaival. De 
a Habsburg-ház számára a török háború jelenti majd azt a gátat, 
amelyik a döntő pillanatokban megakadályozza az európai hege- 

mónia megszerzésében. Az 1528. nyári sztambuli követjárás tör- 
vényszerű kudarca ezt a végeredményt vetítette előre — noha 
akkor nyilván még senki sem sejtette, milyen horderejű döntést 
is hozott I. Szülejmán a hadüzenettel. 


DIPLOMÁCIA ÉS DIPLOMATÁK 
A 16. SZÁZAD ELEJÉN 


A mai kor diplomáciájának rég kialakult szerkezete és szervezete 
van, amelynek működéséről — legalábbis a felszínt illetően — 
minden újságot olvasó ember tudhat. Az egyes országok követ- 
ségeket működtetnek a különböző fővárosokban, ahol a tiISZtvI- 
selők állandóan figyelemmel kísérik a két állam viszonyát, és 
bármikor közvetlen kapcsolatba léphetnek a helybeli, illetve a 
saját kormányukkal. 

Ez a rendszer azonban az újkor szülötte. A középkorban, úgy 
a 15. század derekáig, az állandó követségeknek még a gondola- 
ta sem született meg."" Ha két hatalom el akart intézni valamit 
egymással, külön erre az alkalomra követségeket menesztettek 
egymáshoz. E követségek addig maradtak az érintett országban, 
míg dolgukat jól-rosszul el nem végezték, azután hazatértek, és 
jelentették kiküldőjüknek, mire is jutottak. Ha újabb problé- 
mák merültek föl (szövetségkötés, kereskedelmi alkuk, házassági 
tervek stb.), megint összállt egy követség, megint elutazott a 
másik hatalom vezetőinek pillanatnyi tartózkodási helyére, s 
kezdődött a Játék elölről. 

E küldöttségeknek sem kötött létszáma, sem kialakult hterar- 
chiája, sem működési szabályai nem voltak. Állhattak egyetlen 
követből (és néhány személyes kísérőből), de akár 5-6 előkelő 
kiküldöttből és nagy létszámú szolgahadból is. A nagyobb 
delegációkon belül legföljebb a társadalmi ranglétra jelentett 
bizonyos sorrendet, de például a jelentősebb közszerepléseknél 
nem mindig a legelőkelőbb követ szerepelt, hanem a legjobb 
szónok." 

E követségek általában menlevél segítségével juthattak el 
úticéljukhoz: a menlevél olyan hivatalos irat volt, amelyik 
szabad utat biztosított a diplomatáknak és kíséretüknek akár 
ellenséges országban is. Megbízatásukat — az európai szokás- 
jognak megfelelően — többnyire közvetlenül az őket kiküldő 

uralkodótól kapták, általában két-három különböző utasítás 
formájában. A legbizalmasabb üzeneteket csak élőszóban 
adhatták át, ezek tartalmáról legföljebb csak önmaguknak szóló 
följegyzéseket vihettek magukkal. A kevésbé bizalmas, de még 
mindig fontos ügyekről titkos utasítás tájékoztatta őket, ezek 
alapján folytatták a zártkörű megbeszéléseket. Végül a nyilvá- 
nosság előtti szerepléshez ís volt egy harmadik fajta utasításuk, 
olykor előre megírt beszéd formájában. Ezt az utasítást a követ- 
ség érkeztekor a számukra biztosított nyilvános kihallgatás 
alkalmával olvasták föl vagy ismertették. 

Természetesen ez a fajta diplomácia csak korlátozott feladatok 
ellátására volt alkalmas. Bár minden követség föl volt hatalmaz- 
va, sőt föl volt szólítva a lehető legtöbb értesülés összegyűjté- 
sére és továbbítására, ilyen szórványos kapcsolatok közben nem 
lehetett állandó és hiteles hírszolgáltatáshoz jutni. Mivel viszont 
a politikai döntésekhez minden korban elengedhetetlen a meg- 
bízható értesülések birtoklása, a kor diplomáciája ráfanyalodott 
a közvetett úton való tájékozódásra. Az még hagyján, hogy a 
követségektől elvárták, hogy futárok révén rendszeres tájékozta- 
tást adjanak helyzetükről vagy a kapott értesülésekről (ilyenkor 
gyakran alkalmaztak titkosírást, amelynek megfejtése néha éppen 
a címzettnek okozott gondot). Ugyanakkor azonban rendszeresen 
kihallgattak minden olyan kereskedőt vagy utazót, aki az illető 
kormányzat számára érdekes területről érkezett. Mások állandó 
levelezőkapcsolatot létesítettek olyan külföldi partnerekkel, 
akiktől elvárhatták, hogy beszámoljanak a világ érdekesebb 
eseményeiről. E téren különösen a humanizmus kora hozott nagy 
eredményeket: a 16. század eleji diplomáciában egyre több 
humanista tudós (vagy államférfi) vesz részt, akiknek személyes 
kapcsolatai elsőrendű híranyagot biztosítanak. 

Az csak természetes, hogy ebben a rendszerben mind a 
diplomácia, mind a politika fontos híreinek terjedése igencsak 
lassú. Ha az útonjárók, kereskedők értesüléseit szedték össze 
(erre például Velence egyértelműen utasította valamennyi 
határmenti tisztviselőjét), akkor a hírek , gyorsasága" bizony a 
véletlenen múlott. A diplomaták maguk 1s továbbították a híre- 
ket, de ehhez előbb a helyszínre kellett utazniuk, s több-ke- 
vesebb időt helyben eltölteniük. Márpedig a kor közlekedési 
, csúcstartója", a lovasfutár, naponta csak 50-70 kilométert volt 
képes megtenni. (A postaszolgálatot, azaz az egymást váltó 

levélvivők rendszerét éppen Mohács körül kezdik megszervezni 
a Habsburgok.) A legfontosabb híreket maguk a diplomaták 
továbbították, s az ő útjuk — Andrzej Wyczaúski számításait 
véve alapul"? — Buda és Krakkó között átlag 2-4 hétig, Buda és 
Róma között 7-8 hétig, Buda és Valladolid között pedig majd 
5 hónapig tartott. Hirtelen döntésekre, nehéz helyzetekben a szö- 
vetségesekkel való gyors konzultálásra, egyáltalán nem volt 
mód. 

Ezt a régimódi diplomáciát az 1450-es évektől kezdve kezdi 
megkérdőjelezni egy újfajta gyakorlat." A számos kisebb-na- 
gyobb államocskára szabdalt Itálta zűrzavaros viszonyai között 
egyre több állam érezte szükségét, hogy állandó és megbízható 
kapcsolatban álljon alkalmi vagy rendes szövetségesetvel. 
A folyamatosan állomáshelyükön tartózkodó követek, konzulok 
minden fontosabb hírt azonnal jelenthettek udvaruknak, s egyben 
minden kérdésben azonnal tájékoztathatták a befogadó országot 
megbízójuk álláspontjáról (már ha megfelelő utasításokat kaptak, 
vagy elég intelligensek voltak a helyzet önálló értékeléséhez). 
Milanó, Mantova, Firenze és Velence voltak a kezdeményezők, 
azután átvették az új módit az 1454-ben alakult (ezúttal is 
, Szent") liga tagjai, előbb a pápai udvar, majd később Aragónia 
(elsősorban Rómába és Angliába küldtek állandó megbízottat). 
A 15-16. század fordulóján a legjelentősebb európai hatalmak 
— a császárt udvar, a Szentszék, Velence — a legfontosabbnak 
ítélt posztokon már folyamatosan állomásoztattak diplomatákat. 
Velencének például Sztambulban is szabályos diplomáciai 
missziója működött, követtel (, bailo"-val) az élen, és alája 
beosztott személyzettel. 

Ez a logikus újítás azonban egyfelől költséges volt, másfelől 
olyan modern diplomáciai gondolkodást feltételezett, amely csak 
lassacskán terjedt el a kontinensen. Magyarország például Mohács 
előtt csak befogadóként , élvezte" állandó követségek működését: 
Velence, a pápa és a császár több-kevesebb következetességgel 
mindig arra törekedett, hogy megbízottai jelen legyenek a meg- 
bízhatatlannak ismert, s ezért aggodalommal figyelt magyar 
udvarban. (E jelenség újdonsága 15 lehet az oka, hogy a magyar 
rendek az , idegen beavatkozás" eszközeit látták e folyton a 
szemük előtt lévő diplomatákban, s ismételten megpróbálták őket 
kitiltani az udvarból.)"" Az egyik legfontosabb szomszéd, a rokoni 
szálakkal is Budához kapcsolt Lengyelország azonban változatla- 

nul megelégedett azzal, hogy csak alkalmanként küldött követeket 
II. Ulászló, majd II. Lajos udvarába. 

I. János király már csak az idő rövidsége miatt sem gondol- 
kodhatott gyökeres változtatásban. Mint az eddig elmondottakból 
is kiderül, szokás szerint alkalmi követségeket küldött mindazon 
országokba, ahová érdekei megkívánták. A Sztambulba induló 
követség 15 hasonlóképpen kelt útra — legföljebb bizonyos külső 
jegyek tértek el, s nem 15 kicsit, a megszokottól. 

A követség elvben és gyakorlatban egyaránt a mindenkori 
uralkodók képviselete egy másik uralkodó előtt. A külpolitika a 
királyok és fejedelmek privilegizált területe maradt. Még az 
olyan uralkodók, mint a belső ügyekben hathatós rendi-főnemesi 
ellenőrzésnek alávetett I. Zsigmond lengyel király is, szinte 
teljes mozgásszabadságot élveztek a külkapcsolatok alakításában. 
Ennélfogva a követeknek nemcsak képviselniük kellett megbízó- 
jukat, hanem egyben bemutatni is annak hatalmát, gazdagságát. 

A hagyományos követség tehát a lehetőségekhez képest 
legnagyobb pompával kelt útra. Káprázatos ruhák, szép lovak, 
nagyszámú szolgahad dukált egy igazi követségnek, s az sem 
ártott, ha tagjai között főpapok (lehetőleg érsekek vagy püspö- 
kök) és világi nagyurak: hercegek, grófok, bárók voltak. A ven- 
déglátóknak illett ajándékokkal kedveskedni, melyek értéke akár 
több ezer aranyforintnyi is lehetett, igaz ezt az ajándékot — 
személyesen a követnek, vagy esetleg kiküldőjének szólóan — 
illett viszonozni IS. 

Faski uram ezek után menlevél nélkül, egyedüli követként, 
néhány szolgája kíséretében vágott neki az útnak. Az viszont, 
hogy Hieronim Easki nemhogy magyar nem volt, hanem még 
csak alattvalója sem János királynak, egyáltalán nem volt 
különleges eset. 

Ahogy a diplomácia egyre bonyolultabb és sokágúbb foglala- 
tossággá vált, ahogy a követnek a szokásos pár hetes vizit 
helyett hónapokat, olykor éveket kellett külföldön eltöltenie, úgy 
maradtak ki a diplomaták közül az egyházi és a világi előkelősé- 
gek. (A régimódi, alkalmanként indított követjárásoknál, főleg 
ünnepélyesebb eseményeknél, még megőrizték súlyukat.) Kocká- 
zatosabb utakra, és főleg hosszú távollétre másfajta emberek 
jöttek számba. Jó ajánlólevél volt a bátorság, sőt a vakmerőség, 
hiszen a diplomatának olykor vad, vagy háborúba süppedt 
tartományokon kellett keresztülhaladnia, néha meg egyenesen 

ellenséges földön átlopóznia. Bár a kor nemzetközileg használt 
nyelve a latin volt, s így a képzett papok még sokáig megtarthat- 
ták szerepüket, a nyelvtudás, főleg a célország nyelvének tudása, 
szintén előnyére vált a követnek. Nem ártott némi általános 
műveltség, tőleg a humanizmus és a reformáció együttélésének 
korában, tehát éppen a 16. század elején. És főleg nem ártott 
némi jártasság az udvari etikett, az intrikák és a nagypolitikai 
húzások világában, hiszen a diplomatát feladata éppen ehhez a 
világhoz kötötte, ennek részévé tette. 

Miután a külügyi szolgálat az uralkodók személyes ügye volt, 
egészen természetes, hogy diplomatáikat ők maguk választották 
ki. A kiszemelt követnek elsősorban bírnia kellett a kiküldő 
teljes bizalmát. Ez a személyes kapcsolatokon múlott, s nem volt 
feltétele, hogy az illető alattvalója is legyen urának. Azután 
rendelkeznie kellett a fenti személyes tulajdonságoknak legalább 
egy részével. E feltételeknek a 15-16. század fordulóján legin- 
kább azok az Itáliából szétrajzó olasz értelmiségiek, zsoldosok, 
művészek feleltek meg, akikkel a kontinens valamennyi udvara 
tele volt. De hasonló módon lépett a francia király szolgálatába 
a Hispániából a communero-felkelés bukásakor elmenekült 
spanyol lovag, António Rincón 1s. 

Mindez persze nem jelenti azt, hogy a saját országból nem 
kerülhettek ki diplomaták, bár ők 15 meg kellett hogy feleljenek 
a kívánalmaknak. A magyar udvar 15 szívesen alkalmazta horvát 
és dalmát alattvalóit külügyi szolgálatra, s ezt a hagyományt 
János király is folytatta: vezető diplomatáinak Jozefics Ferenc, 
Statileo-Statilic János, Frangepán Ferenc, Brodarics István 
számítottak. S mivel a magyar királyok sokáig Csehország 
uralkodói is voltak, no meg családjuk Lengyelországból szárma- 
zott, érthető, hogy cseh, morva, sziléziai és lengyel nemesek és 
papok is sűrűn vállalhattak magyar diplomáciai szolgálatot. 

Hieronim £aski megbízatása tehát, hogy Magyarországot 
képviselje előbb Franciaországban és Angliában, majd pedig a 
Fényes Portánál, a maga korában teljesen logikus lépés volt. 
Csakúgy, mint az, hogy I. Ferdinánd király egy szlavóniat 
magát magyarnak (hungarusnak)? valló, bár nyilván délszláv 
anyanyelvű vakmerő katonatisztet és egy német udvaroncot 
küldött a szultánhoz a kényes tárgyalások lebonyolítására. 

A szultáni udvar külpolitikája még a hagyományos európai 
diplomáciánál is egyszerűbben működött. A szultán nemcsak 

állandó követségeket nem tartott fenn más országokban (ilyene- 
ket majd csak évszázadok múlva állít fel), hanem még alkalmi 
követségeket is csak nagy ritkán indított útnak. A szultáni 
udvarban ugyanis — főleg a 16. század eleje óta — az a felfogás 
uralkodott, hogy , egyedül a nagyúrnak van hatalma ahhoz, hogy 
békét adjon, ezért minden nála alacsonyabb fejedelemnek 
hódolattal kell kérnie ezt az ajándékot, olyan feltételekkel, 
amilyenekkel a szultán jóváhagyja"." Miután az isztambuli 
vezetők a szultánnal egyenrangú vagy nála magasabb uralkodót 
nem nagyon ismertek, a maguk részéről legtöbbnyire nem valódi 
követeket, hanem futárokat vagy hírvívőket (csauszokat) küldtek 
azokhoz az udvarokhoz, amelyekkel tárgyalnivalójuk akadt. Ezek 
az alacsonyabb rangú megbízottak azonban rendszerint nem 
rendelkeztek kellő felhatalmazással, mert a Porta ragaszkodott 
ahhoz, hogy az érdemi tárgyalásokra és a szerződések aláírására 
Sztambulban kerüljön sor. Ezért ha az európai fejedelmek 
valamit el akartak érni a szultánnál, rákényszerültek arra, hogy 
megfelelő felhatalmazással bíró diplomatákat küldjenek nagy 
költségekkel Sztambulba. Tanácsos volt követküldéssel megtisz- 
telni az új szultánok trónra lépését is, mert a Porta a gratuláció 
elmaradását hajlamos volt hadüzenetként értelmezni. 

A Porta a maga részéről nem ellenezte, hogy más államok 
állandó követséget létesítsenek az oszmán tővárosban. Korsza- 
kunkban ezzel a lehetőséggel még csak a Velencei Köztársaság 
élt, amely állandó ügyvivőt, ún. bailót állomásoztatott a szultán 
székhelyén. Ennek ellenére a Signoria a nagyobb jelentőségű 
tárgyalásokra, a szerződések megújítására, vagy egy-egy győzel- 
mes szultáni hadjárat után a jókívánságok kifejezésére maga 15 
küldött rendkívüli követeket az oszmán fővárosba. Ezek a 
nagytekintélyű diplomaták a feladat elvégzése után azonban 
visszatértek és — a történészek szerencséjére — részletes beszámo- 
lót készítettek küldetésük történetéről és sztambul! megfigyelé- 
seikről. A továbbiakban a napi ügyek vitele és a köztársaság 
hírekkel való ellátása a bailókra hárult. Amint azt az alábbiakban 
majd látni fogjuk, ez a szorosabb diplomáciai kapcsolat mindkét 
félnek hasznára vált, s ennek köszönhető, hogy az Oszmán Biro- 
dalmat illetően Velence minden más országnál tájékozottabb 
volt. (Az oszmánok viszont Európa ügyeibe nyertek jobb bete- 
kintést, s erre szükségük volt, még ha a korszak egyik legjobb 
kémszervezetével rendelkeztek Is.) 

A sztambuli tárgyalások Szülejmán trónra lépésekor a már 
régóta kialakult szokások szerint zajlottak. Az idegen országok 
követét megérkezése után egy-két nappal pompás külsőségek 
közepette a szultáni tanácsban fogadták, majd a kihallgatási 
terembe vezették, hogy ott az uralkodót ruhaszegélyének (vagy 
kezének) megcsókolásával megtisztelje és felajánlja neki ajándé- 
kait. Ezután a követ előadta uralkodója jókívánságait és jövetelé- 
nek célját. A szultán kegyesen meghallgatta, majd a téma 
fontossága szerint rövidebben vagy hosszabban válaszolt. Ezután 
a követet elvezették, és a további megbeszéléseket a pasák 
(vezírek) folytatták vele. A három vezír meghatározott szerep- 
osztás szerint működött. Az egyik (többnyire a nagyvezír) a 
jóindulatú barátot játszotta, a másik a dühös embert, a harmadik 
pedig a semleges kívülállót. A követ hamarosan azt sem tudta, 
fiú-e vagy lány, s miután kellőképpen megpuhították, már nem 
volt ereje a lassanként beadagolt oszmán javaslatok visszautasí- 
tására. A tapasztaltabbak persze átláttak a szitán, és a tárgyalá- 
sok kritikus szakaszában követelték, hogy személyesen beszél- 
hessenek a szultánnal. (Így tett például Raguzai Félix magyar 
követ 1513-ban, aki a pasáknak egyáltalán nem volt hajlandó 
előadni küldetése célját.) Ha az álláspontok megmerevedtek, 
vagy a követ a Portára nézve eleve sértő feltételeket támasztott, 
akkor a szultán időnként kényszerítő eszközökhöz nyúlt. E téren 
különösen Szelim vette semmibe a nemzetközi jog íratlan 
szabályait. A legelső ellentmondásra kedvenc módszerével, fül- 
és orrlevágással fenyegette meg a követet, és ezt bizony gyakran 
végre 15 hajtatta. Ha a pasáknak netán sikerült lebeszélniük erről, 
akkor beérte azzal is, hogy megcsúfolásul a követ lovának farkát 
vágatta le. Az ellenségnek tekintett országok követei Szelim 
idejében a legrosszabbakra is felkészülhettek. Az iráni sah 
küldötteit például nemcsak börtönbe vetette, hanem többet 
közülük ki 15 végeztetett. 

Trónra lépése után Szülejmán elvetette ezeket a szélsőséges 
módszereket. Az egyik krónikástól tudjuk, hogy amikor az 
uralkodó és Ibrahim pár évvel később kifaggatta Szelim egyik 
bizalmasát, maguk tis elítélően szóltak arról, ahogy Szelim a 
követekkel bánt. Mindazonáltal a Porta még hosszú ideig azt a 
nézetet vallotta, hogy a követ felelős és felelősségre vonható ura 
cselekedeteiért. 

Hatalomra kerülése után Szülejmán az uralkodói méltóság 
fényének emelésére egyre inkább elzárkózott a külvilág szeme 
elől, ami a diplomáciai gyakorlatban is változásokat eredménye- 
zett. A szultán többé nem tárgyalt érdemben a követekkel, sőt a 
bemutatkozó és a búcsúlátogatáson többnyire meg sem szólalt. 
A követek ezért gondolták, hogy az ügyeket Ibrahim pasa tartja 
kézben, pedig a szultán nemcsak a nagyvezíren keresztül, hanem 
sokszor a tanácsterem falán vágott fülkéből is figyelemmel 
kísérte a megbeszéléseket. Az alábbiakból kitűnően £Laski kivéte- 
les kegyben részesült azzal, hogy -a szultán a tárgyalások köze- 
pette rendkívüli audiencián hallgatta meg, s ezen, valamint a 
búcsúkihallgatáson, néhány jóindulatú mondatot intézett hozzá. 
Ez megint csak arra utal, hogy a Porta különleges jelentőséget 
tulajdonított a Szapolyaival kötött , védelmi szerződésnek" . 

Most pedig essék néhány szó a követekről. Kik is voltak ők? 


Hieronim £aski előkelő lengyel családban született, 1496-ban." 
A família fölemelkedését nagybátyja, Jan Laski karrierje indítot- 
ta el, aki egyházi pályára lépett, és papi minőségében királyi 
titkárként, majd kancellárként szolgált Krakkóban. Jelentős része 
volt a lengyel törvények kodifikálásában, később pedig — de még 
jóval Mohács előtt — Lengyelország prímása: gnieznói érsek lett. 
Hieronim £Easki maga, noha teljesen nem zárkózott el a hitújítás 
eszméitől, élete végéig megmaradt katolikusnak, öccse azonban, 
ifjabb Jan Easki, a lengyel reformáció egyik vezéralakja lett. 

Az ifjú Hieronim a nagybácsi kancellári udvartartásában 
ismerkedett meg a politika világával, majd 1513-ban Rómába 
ment tanulni, tapasztalatokat szerezni. 1514 és 1517 között a 
bolognai egyetem hallgatója, ítt már az arisztokraták között 
tartják számon. 1517-től 1000 arannyal a zsebében amolyan 
, lovagi peregrinációra", világlátó utazásra vállalkozott, melynek 
során megfordult Franciaországban, Angliában, Hispániában, 
Portugáliában, sőt önkéntesként a portugál seregben is. Aligha- 
nem harcolt 15 a mohamedánok ellen Afrikában. 

1518-ban érkezett haza. Kitűnően beszél olaszul és latinul, 
meg tudja értetni magát németül és franciául. A következő év- 
ben Jan taski prímás gazdag és előkelő feleséget szerzett neki, 
s mindjárt sor került első, még inkább csak protokolláris jellegű 

diplomáciai küldetésére is: 1519-ben, a császárválasztó birodalmi 
gyűlésen Zsigmond király különleges felhatalmazású követeként 
vett részt. 1520-ban az új császárhoz, V. Károlyhoz és I. Ferenc 
francia királyhoz kellett volna utaznia, de csak az előbbihez 
jutott el Brüsszelbe: ekkor fordult meg először, odautaztában, 
Magyarországon. Németalföldön megismerkedik a híres Rotter- 
dami Erazmussal, ő lesz az első lengyel, aki levelezik a nagy 
humanistával. A hazai ranglétrán 1522-ben kezdett emelkedni, 
amikor 15 Inowroclaw, 1523-tól kezdve pedig Syeradz vajdája 
lett (a lengyel vajda a mi főispánt titulusunkhoz hasonló címet 
jelent, inkább rang, mint tényleges közigazgatási méltóság). 

1523-ban talán Rómába járt lengyel követként, majd ismét 
Zsigmond királyt képviselte V. Károly koronázásán. Az első 
jelentős diplomáciai megbízatást 1524-ben kapta, amikor is 
I. Ferenchez küldték, a régóta tervezett szövetség megkötésére. 
Októberben létre is hozta az egyezséget, Valois-Jagelló házassá- 
gi tervekkel kiegészítve. Mindez nem annyira francia, mint 
lengyel siker, hiszen cserébe csak feltételesen kellett megígérnie 
országa segítségét a franciáknak Milánó visszavételéhez. 
1525-ben kisebb katonai osztag élén Poroszországban járt; a 
következő évben, 1526-ban megint ugyanott volt, de ezúttal 
követként, majd — ha hinni lehet a sztambuli napló egy idevágó 
mondatának -— Magyarországra sietett: saját állítása szerint 
ugyanis itt tartózkodott a mohácsi csata idején." 

Talán ezen az útján szerzett olyan ismeretségeket, amelyek 
következményeként I. János 1527 elején magához hívatta. Laski 
nem merte nyíltan megmondani, mire készül, hiszen nagyon jól 
tudta, hogy lépése kínos helyzetbe hozhatja a lengyel külpoliti- 
kát (ahogy valóban komoly nehézségek származtak is belőle). 
Ezért azt híresztelte, hogy Loretóba indul zarándoklatra, de maga 
Zsigmond király sem nagyon hitt a meséjének." Így került sor 
a lengyel követből magyar diplomatává átvedlett férfiú 1527 
április végétől október elejéig tartó francia—angol útjára, mely- 
nek során igencsak kockáztatta az életét, hiszen I. Ferdinánd úgy 
rendelkezett, János , ügynökeit" el kell fogni, vagy meg kell 
ölni. Hiába volt azonban £aski külpolitikában, tárgyalásokban 
tapasztalt ember, a pillanatnyi helyzet megakadályozta, hogy 
akár Párizsban, akár Londonban eredményt érjen el. Csak 
hazatértében, a tengeren át vezető kerülő útján, a dán királytól 
kapott (egyébként nyilvánvalóan értéktelen) segélyígéreteket. 

Alig pár hét pihenő, és a király újból bizalmi feladatot rótt 
külföldi hívére: mint már említettem, október 18-án vágott neki 
a még veszedelmesebb sztambuli útnak. Nyilván a határmenti 
török parancsnokok józan belátásán múlt, hogy a menlevél és 
ajándékok nélkül jelentkező küldöttet továbbengedték Sztam- 
bulba. Ott, mint ahogy erről már volt is szó, 1527. december 
22-e és 1528. február 29-e között folytatta tárgyalásait, melyek- 
nek sikeres bevégeztével visszaindult megbízójához. Nem 
említettem fentebb, de érdekes fényt vet a kalandor-diplomata 
lelkivilágára, hogy útja során, április 10-én Tírgovistéből saját 
nevében hadat üzent I. Ferdinánd királynak! Miután kalandos 
útjáról vissza kellett menekülnie Sztambulba, végül csak 1528 
augusztusának végén érkezett az akkor már Tarnówban tartóz- 
kodó Szapolyaihoz. 

Odahaza, mint ezt várni lehetett, kisebbfajta botrányt provo- 
kált vállakozásának híre, különösen, mivel — felhatalmazás 
nélkül — a lengyel fegyverszünetről is tárgyalt Szülejmánnal. 
Zsigmond király természetesen megrótta, és elvette tőle a nyilván 
névleg birtokolt marienburgi prefektusságot (lévén, hogy ekkor 
Marienburg"" Poroszországhoz tartozott). János király viszont 
gazdag adománnyal rótta le háláját: kinevezi szepesi örökös fő- 
ispánnak, és átengedi neki Dunajec és Kézsmárk várait. 

Hieronim £aski nagy kedvvel vetette bele magát a felvidéki 
harcokba, Kézsmárkot és Dunajecet 15 sikerült valóban birtokba 
vennie (ez abban a zavaros világban nem kis teljesítmény). 
Lengyel és német zsoldosaival főszereplője lesz a Szepességet 
éveken át dúló , mindenki mindenki ellen" hadakozásnak. 
Közben azonban arra is volt ideje, hogy részt vegyen 1530 
nyarán a két király közötti poznani béketárgyalásokon, majd 
ugyanezen év őszén Visegrádon az első eredményes fegyverszü- 
neti tárgyalásokon. Erdélyi vajda címet is szerzett, bár talán 
sosem járt Erdélyben. 1531-ben újra János királyt képviselte az 
idehaza, illetve Sztambulban folytatott újabb tárgyalásokon. 
1532-ben megint Franciaországban Járt ura nevében, és szerzett 
annak némi pénzbeli támogatást I. Ferenctől. Később a biroda- 
lomba utazott, ahol a német fejedelmek Habsburg-ellenes szer- 
vezkedését próbálta segíteni. Végül 1533-ban részt vett a mind- 
két király által elítélt rablólovag, Csulai Móré László várpalotai 
erősségének kiostromlásában. 

Bár eközben hűségesen szolgálta fogadott urát, János királyt, 
1529-től fogva titkos kapcsolatot tartott fenn a Habsburgokkal, 
elsősorban a hozzá hasonlóan vállalkozó kedvű katonával, Hans 
Katzianerral. Másfelől hajdani sztambuli segítőjével, Lodovico 
(Alvise) Grittivel, Ibrahim nagyvezír bizalmasával is megbarát- 
kozott, akit I. János időközben Magyarország kormányzójává 
választatott. Gritti pozíciója azonban az 1532. évi török kudarc 
után megrendült. Előbb idehaza, majd a Portán 15 kegyvesztetté - 
vált, s mikor 1534-ben megpróbálkozott a magyarországi 
hatalomátvétellel, János király hívei Erdélyben megölték. Laskit 
pedig, aki ekkor már Gritti emberének számított, Budán letartóz- 
tatták, vajdai tisztétől megfosztották, és csak lengyel-török 
közbenjárásra menekült meg a kivégzéstől. 

1535 januárjában engedték végre szabadon, s noha aláírattak 
vele egy hűségnyilatkozatot, rögtön szabadulása után megsar- 
colta saját birtokát, Debrecen mezővárost, majd visszavonult 
Kézsmárkra, és azonnal alkudozni kezdett Ferdinánd királlyal. 
Más választása nem ís igen volt, hiszen Lengyelországban 
elveszítette a talajt a lába alól: sem a magyar polgárháborúban 
való aktív részvételt, sem diplomatakénti működését, de főkép- 
pen a lengyel területek elleni rabló vállalkozásait nem tudták 
neki megbocsájtani. Hiába járt olykor haza, a szejm gyűléseire, 
már nemigen álltak vele szóba. Így azután, megalázó alkudozá- 
sok árán, 1536-ban nyilvánosan átpártolt a Habsburg királyhoz. 
Még ez évben követként legújabb ura nevében éppen Lengyelor- 
szágban járt, de igazából senki sem bízott benne. Időnként 
zsarolni próbálta Ferdinándot: ha nem segíti anyagilag, vissza- 
pártol Jánoshoz, vagy akár a törökhöz is állhat. Közben viszont 
megint nyakig merült a felvidéki magánháborúkba. 

A váradi béke után, még 1538-ban részt vett abban a kisebb 
segélyhadban, melyet I. Ferdinánd küldött a török támadás 
elhárítására készülő I. Jánosnak, Erdélybe. 1539-ben Szapolyai 
és Jagelló Izabella esküvőjén tűnik föl. Ugyanebben az évben a 
Habsburg megbízásából újból Sztambulba ment, elsősorban 
Ferdinánd új , barátját", I. Jánost bemártani. Sok Jel vall arra, 
hogy ezt elsősorban oly módon teljesítette, hogy beárulta a 
szultánnak az addig titokban tartott váradi egyezséget, amelyet 
pedig éppen a török veszély elhárítására kötöttek. A nehezen 
minősíthető lépést Ferdinánd részéről nyilván az a számítás 
indokolta, hogy ha a Szapolyai-párt elveszíti a szultán barátsá- 

gát, kénytelen lesz védelemért nyugatra fordulni, s ezáltal egyből 
a fegyvert 15 letenni. Hogy Laski miért vállalta ezt a tisztessé- 
gesnek éppen nem mondható megbízatást, arra egyetlen magya- 
rázat személyes gyűlölete az ellen a János király ellen, aki 
1534-ben kis híján kivégeztette. 

A lengyel-magyar diplomata 1540-ben Flandriában járt FerdI- 
nánd király megbízásából, amivel azután végképp magára 
haragította a krakkói udvart. Viszont — névleg legalábbis — itthon 
jutalmul kinevezték horvát bánnak, és így újabb várakkal gyara- 
podtak jószágai. Már ilyen minőségében tárgyalt a boszniai 
béggel a határ pontos kijelöléséről, de még ez év őszén megint 
csak Sztambulba kellett mennie, hogy évi adó fejében békét 
szerezzen. Szülejmán azonban ekkorra már rég eldöntötte, 
hogyan cselekszik. Laskit bő egy héttel a Portára érkezte után, 
november §-án letartóztatják, s életét is csak a francia(!) diplo- 
mácia közbenjárása menti meg. A török hadsereg 1541 nyarán 
már Magyarországon Járt, s a rab követet a szultán magával 
hurcoltatta egészen Budáig. Laski belebetegedett a megpróbálta- 
tásokba, s ráadásul a török szeptemberben, már Buda megszerzé- 
se után, csak azzal az ígérettel engedte szabadon, hogy kilép a 
Habsburgok szolgálatából. 

Még utoljára elment Ferdinánd királyhoz Linzbe, jelentést 
tenni, majd hazament kézsmárki várába. Rövid pihenés után 
Krakkóba utazott, de ott szervezete felmondta a szolgálatot: 
1541. december 22-én meghalt. A Wawel egyik kápolnájában 
temették el. 


A második követség két tagja közül Siegmund Weichselberger 
meglehetősen szürke figura, ezen az egy megbízatásán kívül alig 
valami tudunk életéről." 

Annál érdekesebb, bár szintén nem jól ismert életútja van 
Szalatnoki Habardanecz" Jánosnak, a küldöttség valódi fejének. 

Születési dátuma nem ismert, családjának ő az egyetlen tagja, 
aki szerepel a magvar történelemben. Mint már említettem, 
jelentésében magyarnak mondta magát, és büszkén vallotta, hogy 
kicsiny gyermekkorától a török végeken harcolt." A nemesi 
prédikátumban szereplő Szalatnok a Dráva jobb partján, Körös 
megye keleti végében, körülbelül Szigetvárral szemben feküdt, 

bár Ursinus Velius , pozsegainak" mondja." Későbbi szereplése 
alapján ís arra kell gondolnom, hogy birtokai valahol errefelé, 
Pozsega és Valkó megyék táján feküdhettek. 

A déli határokra vonatkozó, hézagos 16. század eleji forrá- 
sainkban 1525 januárjában fordul elő a neve először: ekkor az 
utolsó magyar kézen lévő nagyobb boszniai végvárnak, a 
roppant fontos Jajca várának , provizora", udvarbírója, azaz 
gazdasági felügyelője. Szolgálatai fejében azonban alig-alig 
kapott zsoldot, ezért aztán szervitoral rendre Budán kilincseltek 
némi készpénzért, többnyire hiába. Csak májusban csöppent 
valami kevés arany a jajcaiaknak: míg a vezetők, Török Mihály, 
Kasztellánffy János, meg a két bán, Gilétfi Miklós és Szedlaki 
Horváth János pár száz forintokat kapott, Habardanecz előbb 
mindössze 66-ot zsoldra, majd külön 100-at, élelemre. Ez Fran- 
gepán Kristóf híres Jjajcai hadjáratának az előkészítése, innen a 
váratlan nagylelkűség." 

Hogy Habardanecz részt vett ezekben a harcokban, azt csak 
sejtjük. Azt sem tudjuk, az az , udvari vitéz" cím, amelyet 1526 
júniusában használ rá egy újabb királyt irat, régebbi keletű, vagy 
esetleg éppen ekkor szerezte? Ekkor 12 lovasra kap némi 
készpénzt többedmagával, de az összeg még az éhenhaláshoz 1s 
kevés volt ennyi embernek." 

Az állandó nyomorúság ellenére Habardanecz kitartott Jajcán 
egészen 1527 végéig. Ezen az őszön azonban , párbajt vívott egy 
Kászim nevű törökkel, és súlyosan megsebesült, különösen 
mellkasán". Gyógykezelésre elutazott valahová, így nem lehetett 
jelen Jajca sorsának beteljesedésekor: 1527 utolsó napjaiban a 
helyőrség feladta a várat az ostromló török csapatoknak. , Úgy 
hiszik, ő sosem Járult volna hozzá a feladáshoz", kommentálja 
az esetet szomorúan a historikus Istvánffy Miklós." 

Akárhogy is volt, Habardanecz a kezdődő magyar belviszá- 
lyokban Habsburg Ferdinánd pártjára állott. Nem kis szolgálato- 
kat tett új urának: 1527 tavaszán ő közvetített a János király 
ellen fellázadt rác vezér, Cserni Jován és a pozsonyi udvar 
között." A nem éppen veszélytelen vállakozásban annyira 
bátornak és megbízhatónak bizonyult, hogy még az év július 
9-én Ferdinánd fontos titkos megbízatást adott neki: , Megtudtuk, 
hogy a francia király követe és Frangepán gróf," kitűnő hívünk- 
höz, Jován Nenad cárhoz mennek. ... Téged ezért ... komolyan 
intünk, hogy miután nyomoztál és értesültél a dologról, akár 


46 


magad, akár mások által úgy cselekedjél és tegyél, hogy a 
mondott gróf és követ, vagy egyikük, akit te vagy azok, akik 
hasonlót akarnak, nem tudván a menlevélről, elfogtok és később 
hozzánk külditek őket, vagy ha ezt nem lehet elérni, tartóztas- 
sátok föl, öljétek meg őket, bármi módon oltsátok ki életüket. 
Ha ezt megteszed, vagy megtéteted, királyi szavunkra megígé- 
rünk neked 4000 rénusi aranyforintot."" 

A parancs nemcsak mai szemmel megdöbbentő: a diplomaták 
sérthetetlensége már ebben a korban is íratlan szabálynak 
számított. Itt kell megjegyeznem, hogy a Habsburgok e téren 
nem voltak szemérmesek. Nemcsak János király követetre, vagy 
a hozzá utazó megbízottakra vadásztak, hanem szinte minden 
velük ellenséges hatalom diplomatáira. A század harmincas 
éveiben európai botrány lett egy követség elfogatásából, mely- 
ben János király titkárán, Giovanni Corsinin kívül Giovanni 
Casale bellunói püspök, angol megbízott is részt vett." 1541-ben 
pedig az íme már 1527-ben is halálra szánt António Rincón 
lovagot — aki éppen megint diplomáciai úton Járt — valóban 
sikerült meggyilkoltatniuk." 

A megtisztelő megbízatást Habardanecz uram mindenesetre 
nem tudta végrehajtani, igaz, Rincón már csak azért sem mehe- 
tett Jován cárhoz, mert azt időközben megölték. Talán az ekkori 
eseményekhez tartozik viszont az az epizód, amelyik a későb- 
biekre egyértelműen meghatározta a szlavón-magyar nemesúr 
sorsát: szüleit és testvéreit a szerb despota emberei lemészárol- 
. ták. Mivel ezért János királyt hibáztatta, a tettesek aligha a 
Ferdinánd-párti Beriszló István, inkább a János-párti Radics 
Bosics emberei lehettek. Mind a ketten viselték ugyanis a 
despotai titulust. . . 

Habardanecz mindenesetre lent maradt a déli végeken. 1527 
decemberében a törökök megint betörtek a Dráva-Száva közötti 
magyar területre, sőt a Dráván átkelve Pécsig pusztítottak. 
A zöm közben Marót várát vette ostrom alá, azonban Habarda- 
necz 700 lovassal és 300 gyaloggal rajtuk ütött, és csúfosan 
megfutamította őket." Azután néhány hónapra eltűnik a sze- 
münk elől, hogy 1528 tavaszán már mint a sztambuli követség 
tagja lépjen elénk. Nem vitás, hogy török nyelvismerete és 
személyes bátorsága alapján választották ki: azt az üzenetet, 
amelyet reá bíztak — ti. hogy szerezzen békét a törökkel, de úgy, 
hogy az adja vissza az elfoglalt magyar végvárakat, legföljebb 

ő ajánljon értük némi adót -, ijedős ember aligha merte volna 
elvinni a Portára. 

A követség, mint láttuk, kudarccal végződött. Sőt, a követek 
csak jókora késéssel, 1528 végén indulhattak haza, és csak 1529 
februárjában tehettek jelentést uruknak Innsbruckban. Habarda- 
necz híradása Szülejmán háborús fenyegetéseiről oly súlyosnak 
tűnt, hogy I. Ferdinánd még Speverbe is magával vitte: hallják 
a követ szájából a dolgot a német birodalmi gyűlés résztvevőt. 

Ez azonban nem az ő világa volt. 1529 tavaszán már ismét 
Magyarországon találjuk, amikor — megint csak I. Ferdinánd 
megbízásából — óriási erőfeszítéseket tesz a Dráva-Száva köze 
megmaradt megyéinek védelmére. A király még 1529 márciusá- 
nak végén, Speyerből utasította itthoni hivatalnokait, mindenben 
segítsék igyekezetét, majd nyáron — immár Regensburgból — ar- 
ról értesítette a magyar tanácsot és az érintett megyéket: Valkó 
és Pozsega török elleni védelmét e kedvelt hívére bízta. , Minden 
jobbágyotokkal és parasztotokkal fejenként fölkelni és a nevezett 
Jánossal, akármelyik számotokra kijelölt helyen, ahogy szüksé- 
ges és az időnek megfelelő lesz, a török és más ellenségeink 
ellen fegyvert ragadni és ellene vonulni tartoztok." 

Déli őrhelyén Habardanecz igyekezett is helyt állni. 1529 
júniusában a dunai naszádos flotta szerb hajói egy ütközetben a 
törökhöz pártoltak, alig néhány magyar sajka tudott elmenekülni, 
úgy tűnik, föl a Dráván Siklós alá. Itt a földesúr, Perényi Péter 
mellett éppen ő volt az, aki megpróbálkozott a hajóraj újjászer- 
vezésével." Bár a naszádosokat sikerült egybetartani, Habarda- 
necz egyre kétségbeesettebben figyelte az eseményeket. 1529. 
június 28-án azt volt kénytelen jelenteni Ferdinánd királynak, 
hogy Pozsegában János hívei gyűlést tartottak, ahol Batthyány 
Orbánt kívánták , országos főkapitánnyá" (capitaneus regni, 
talán Szlavóniára érti) megtenni." Július 3-án Djakovárról I. 
Ferdinándhoz írt, rossz latinságú levele mindenképpen sokat 
elárul a helyzetről és az emberről 1s. 

Először í15 beszámol egy Szerémújlakról visszatért felderítője 
híreiről, aki szerint , a szultán teljes haderejével úton van, és már 
Plovdivba ért". , Azt 15 mondja, hogy hidat is emelnek, de mivel 
a folyók jelenleg áradnak, a legkevésbé sem fogják tudni azt 
befejezni... a rácok és más a Szerémségben lakó népek, ha csak 
felségedtől egy kis erőt 15 éreznének e tartományban, fegyvert 
ragadnának a török ellen, annak kiűzésére." Ugyanakkor egy sor 

szlavóniai magyar úr követei — Gilétfi Miklóst, Tahy Jánost, az 
Erdődy-testvéreket, Batthyány Orbánt, Keserű Mihályt és 
Markos Pétert említi név szerint — odamentek Újlakra, és 
tárgyaltak a törökkel. Gilétfi állítólag kijelentette volna nekik: 
, Hol a ti török erőtök? Ha a szultánnak nincs serege, van 
nekünk elég, csak jöjjön, a kezébe adjuk az országot." , Azt Is 
elmondta, hogy a szultán most egyáltalán nem támadná meg ezt 
az országot, hanem akik a sszepesix pártján állnak, állandóan 
nógatják és naponta sürgetik." A Ferdinánd-párti urak — Zay 
Ferenc, Zoltay Imre és mások - ereje csekély. , Mindkét felől 
körbevettek minket, mind a törökök, mind a jánosisták." De úgy 
hírlik, a töröknek baja van a perzsákkal, sőt állítólag olyan hírt 
kapott, hogy Károly császár ellene vonul." 

A levél egy kisebb csetepatéban elért győzelem elbeszélésével 
és a szokásos segítségért könyörgéssel ér véget. Nem kell 
különösebben éles fül hozzá, hogy kihalljuk belőle a minden 
fűszálba kapaszkodó reménykedést, és a feneketlen gyűlöletet a 
János-párt ellen. Igaz, a Ferdinánd-pártiak vakon hittek abban, 
hogy Szapolyai hozta nyakukra a törököt, de egy tapasztalt 
végvári tisztnek nem lett volna szabad bedőlnie az effajta 
híreszteléseknek. Márpedig Habardanecz János nemcsak tapasz- 
talt tiszt, hanem a törököt jól ismerő diplomata is volt. Annyira, 
hogy 1529 júniusában Ferdinánd éppen őhozzá fordult, hogy 
egy-egy Ibrahim nagyvezírhez, illetve a szultánhoz szóló levelet 
juttasson át a török birodalomba." Nyilván ez is amolyan 
elkésett békekísérlet volt, s nem is lett belőle semmi. 

Mint tudjuk, a török e hadjárat során Bécsig jutott. Hogy a 
szlavóniai harcok hogyan alakultak, arról nem sok sejtelmünk 
van, de túl sok sikert nem hozhattak Habardanecznek. Követ- 
kező lépése mindenesetre végső elkeseredésről tanúskodik. 

1529-1530 fordulóján a magyar politikai elit mély zavarodott- 
sággal figyelte az ország kettészakadását. Aki csak tehette, 
mindkét királynál tájékozódott. Így került sor a szélkakasként 
ide-oda pártoló Várday Pál esztergomi érsek üzenetváltásaira 
János királlyal. Habardanecz, neszét vévén a dolognak, felaján- 
lotta szolgálatait az érseknek. Mint maga vallotta be utóbb: nem 
tiszta szándékkal tette. , [Most] őfelsége kezében vagyok, azt 
tesz velem, amit akar. De be akarom vallani az igazságot. Igaz 
az, hogy azt javasoltam, meg kell ölni őfelségét [János királyt], 
és kardommal törtem rá. De nem valaki másnak tanácsa vagy 


49 


megbízatása alapján akartam ezt megtenni és elkövetni, hanem 
saját akaratomból, mivel megtudtam, hogy a [szerb] despota úr 
őfelsége megbízatásából ölette meg kegyetlenül szüleimet és 
testvéreimet. Efelőli keserűségemben és fájdalmamban javasol- 
tam ezt tenni". A merénylőt, aki valószínűleg Várday levelének 
átadásakor kísérelte meg tettét, elfogták és vallatni kezdték. 
1530 február végén mmdenesetre rabként ült Budán (az árulással 
vádolt Ártándy Pállal együtt). 

A vád súlyos volt, és a korábbi pártfogó, Ferdinánd király 
nem volt hajlandó közbenjárni , kedves hívéért", pedig ekkor 
folyamatosan tárgyalt János diplomatáival. Tanácsosai — 1531] 
júniusában — még azt a javaslatot is elutasították, hogy cseréljék 
ki az 1528 legelején fogságba esett híres jánosista huszártiszttel, 
Mesztegnyői Bodó Ferenccel. Habardanecz mindenestre magára 
vallott — a történet lényegét éppen vallomása alapján ismerjük —, 
ez a merev elzárkózás azonban mégis hagy egy kicsiny gyanút. 
Mint már említettem, a Habsburgok nem voltak finnyásak, ha 
mások életéről kellett dönteniük. I. Ferdinánd nemcsak diploma- 
ták meggyilkolására utasította embereit, hanem — mint ezt ma 
már bizonyosan tudjuk — tőle származott a Fráter György 
meggyilkolását elrendelő utasítás is. Elképzelhető tehát, hogy a 
volt jajcai provizor ugyanolyan parancsot kapott, mint 1527-ben, 
csak éppen az áldozat rangja lett volna magasabb egy közönsé- 
ges követénél. Vitéz ember volt, talán hallgatni is tudott." 

Persze mindez csak találgatás. Ha Istvánffynak hihetünk, 
I. János végül megunta a huzavonát, török módra bőrzsákba 
varratta merénylőjét, és a Dunába fojtatta."" 


A SZTAMBULI TÁRGYALÁSOK 


Ami végül magukat a tárgyalásokat, illetve a róluk ránk maradt 
beszámolókat illeti, először ís azt illenék tisztázni, mikor és 
milyen célból készültek ezek az iratok? Ma mindkettő a bécsi 
Haus-, Hof- und Staatsarchivban van, s a másodikról, Habarda- 
necz János , jelentéséről" azt is tudjuk, hogyan íródott: Habarda- 
necz élőszóban számolt be portai tárgyalásairól Ferdinánd 
titkárának, Johann Maynak, aki a hallottakat írásban rögzítette, 
valószínűleg az 1529. február 19-ét követő napok valamelyikén, 
mert a kézirat ezt a dátumot viseli. Latin eredetijét a múlt 

században Anton von Gévay adta ki, idézett munkája 3. és 
következő lapjain. A kiadás pontosságának ellenőrzésére most 
nem volt módunk, úgy tűnik azonban, hogy meglehetősen 
megbízható. 

Hieronim £Laski jelentésének elkészültéről már kevesebb 
információnk van. Szerzője vagy maga írta le, vagy egy egy- 
szerű írnoknak diktálta, mert az egyébként egyes szám harmadik 
személyű elbeszélés időnként önkéntelenül egyes szám első 
személyre (, én") vált át. A szöveg maga azt sugallja, hogy János 
király számára készülhetett, talán még Tarnówban, 1528 nyará- 
nak végén, valószínűleg eredeti sztambuli följegyzések felhasz- 
nálásával. Hogyan került a bécsi levéltárba, arra ez a feltevés 
nem ad közvetlen magyarázatot. Elképzelhető, hogy a követ csak 
jóval később, már Ferdinánd szolgálatában vetette papírra 
emlékeit, vagy — s ez a valószínűbb — átpártolása után juttatta el 
írását a Habsburg uralkodónak, hiszen a hajdani tárgyalás 
lefolyása őt 15 igencsak érdekelhette. 

A latin szöveg kiadására eddig kétszer került sor, először még 
Bél Mátyás nyomtatta ki, Adparatus ad Historiam Hungariae, 
sive collectio Miscellanea..., Posonnu, 1835, 159-189., majd 
Eudoxiu de Hurmuzaki publikálta (Documente privitóre la 
Istoria Románilor [/2., 1451-1575, Bucuresci, 1891, 38 skk.). 
Bél Mátyás olvasatában több bizonytalanság érzékelhető, s 
sajnos Hurmuzaki csak másolja Bélt, akire egyébként nem Is 
hivatkozik. Mivel ellenőrzésre itt sem volt lehetőségünk, csak a 
legnyilvánvalóbb félreolvasásokat korrigálhattuk. 

A két elbeszélés stílusa — nyilván keletkezési körülményeik 
eltérése folytán — sokban különbözik: Laski részletezőbb, olykor 
kifejezetten szószátyár, és sok személyes elemre tér ki. A Habar- 
danecz-féle irat viszont meglehetősen szikár, s hogy maga a 
követ a tulajdonképpeni elbeszélő, az többnyire csak abból derül 
ki, hogy sokkal többet beszél önmagáról, mint követtársáról, 
Siegmund Weichselbergerről. (Ezért aztán nem 15 tudjuk bizto- 
san, ez utóbbi valóban olyan alárendelt szerepet játszott-e, mint 
a jelentésből kiderül, s mint Habardanecz egyéniségéből is 
következik? Vagy csak a beszámoló diktálásakor , feledkeztek 
meg" néhány szerepléséről?) 

Arról, hogy a követek milyen utasításokkal fölszerelve keltek 
útra, nincs közvetlen tudomásunk. A két beszámoló azonban a 
lényeget biztosan tartalmazza. 

Hieronim £askit arra hatalmazta föl I. János, hogy kössön 
szövetséget Magyarország és a Török Birodalom között, de 
adófizetési kötelezettség vállalása nélkül. A szövetség egyértel- 
műen Habsburg Ferdinánd ellen irányult, akit János török 
segítséggel kívánt az országból kiűzni. Egyéb tekintetben a 
követ, úgy tűnik, szabad kezet kapott. 

A Habardanecz-Weichselberger kettős utasítása úgy szólt, 
hogy teremtsenek békét a Portával, éspedig oly módon, hogy az 
ismerje el a császári ház magyarországi uralmát. E célból 
nemcsak békés szomszédságot, hanem valamiféle fizetséget IS 
felajánlhattak, de az a beszámolóból nem derül ki, hogy ezt adó, 
vagy valamiféle váltság formájában kell elképzelnünk. 

A két követség útja közül nyilvánvalóan Laskié volt a nehe- 
zebb. Mint maga is kénytelen többször bevallani, menlevél 
nélkül utazott, ami önmagában is bizonyíték kiküldetésének 
előkészítetlenségére, s egyben kényszerűségére. S bár mint 
gyakorlott diplomata, ismerte a diplomáciai mentesség fogalmát, 
egyáltalán nem lehetett biztos abban, hogy azt a török Is tiszte- 
letben tartja. Hiszen később kétszer is emlékeztetik arra a török 
követre, akit még II. Lajos fogatott el, s aki a jelek szerint eltűnt 
a mohácsi hadjárat forgatagában. Laski nem vitt magával ajándé- 
kokat, pedig azt a kor diplomáciai szokásai gyakorlatilag kötele- 
zőnek tekintették." Musztafa pasa nyíltan rákérdez a dologra és 
kereken meg 15 mondja a követnek, hogy ezt sértésnek kellene 
tekinteniük. (, Nem azért, mert megköveteljük az ajándékokat, 
hanem mert az ajándékon keresztül tisztelik meg Urunk nagysá- 
gát.") Laski nem 15 tud hamarjában mit válaszolni, előbb be- 
vallja, bizony nem hozott semmit, majd kifakad: oly nehéz útja 
volt, csak a kötelességtudat vitte rajta végig, s most ahelyett, 
hogy őt ajándékoznák meg, tőle várnak ajándékot. , Amelyekből 
nálam semmi sincs. Ha pedig lett volna valami nálam, elvették 
volna egyéb holmijaimmal együtt." Azt az állítást, hogy útköz- 
ben kirabolták, a szultán előtt 15 megerősíti, de hogy igazat 
mond-e, az erősen kétséges: János király 1527 őszén nem volt 
olyan helyzetben, hogy megfelelő értékű ajándékokat küldhes- 
sen, méltatlanul keveset pedig nyilván nem mert küldeni. 
A kevés előnyök egyike, amit a lengyel kihasználhatott, hogy 
több nyelven beszélt, Musztafa pasával például olaszul tárgyalt, 
de törökül nem tudott, s így rászorult tolmácsára." 


Habardaneczék ezzel szemben gondosan előkészített úton, 
menlevél oltalmában utazhattak.? A Ferdinánd király által 
küldött ajándékokat mindjárt az első találkozáskor átnyújtották 
Ibrahim nagyvezírnek, később magának a szultánnak is. E 
második esemény részletező leírása nemcsak a követek büszke- 
ségét tükrözi — bár Habardanecznek, a vidéki nemesből lett 
katonatiszt-diplomatának érezhetően kedvére való a pompás 
külsőségek elmesélése —, hanem az ajándékozás valódi fontossá- 
gát 15. A főúri sarj, de akkor éppen szegény £aski alig pár szót 
veszteget a fogadtatás külsőségeire, és még mikor a szultán elé 
kísérték, akkor sem szól a részletekről. 

A kor szokásai ugyancsak előírták, hogy a diplomaták sze- 
mélyhez szóló leveleket vigyenek részben a fölkeresett uralko- 
dóhoz, részben annak tanácsosaihoz. Easki 15, Habardanecz 15 
szól arról, hogy voltak náluk ilyen levelek. Az az írás pedig, 
amelyet az előbbi Ibrahimhoz vitt János királytól, ránk is 
maradt: a török fordítás szerint mindössze azt tartalmazta, 
Ibrahim a király bizalmas hívének tekintheti Laskit, s támogassa 
őt a szultán színe előtt." Laski a szultánnak és előkelőinek szóló 
okmányokon kívül még a semmiféle hivatalos hatalommal nem 
rendelkező Lodovico Grittihez is vitt írást (amit: az később, az 
ő tanácsára, Ibrahimnak 15 megmutat, mert a címzettet, valószí- 
nűleg Rincón híradása alapján," befolyásos embernek tudták 
Magyarországon). Habardanecz szerint pedig maga a szultán 
hozta szóba előtte az írott formában kapott üzenetet. De Laski 
ezzel sem tudta ellensúlyozni azt a hatást, amit váratlan felbuk- 
kanása, és (még) nem várt ajánlata tett. Grittitől meg 15 tudta 
később, hogy a pasák , mennyire csodálkoznak, hogy ilyen kö- 
vetség dolgában érkeztem". 

A két küldöttség fogadtatását, legalábbis az első pillanatokban, 
a külsőségek határozták meg. Laskit szemrehányásokkal fogad- 
Ják, és Ibrahim, akihez nagy nehezen bejut, azonnal tudtára adja: 
itt Sztambulban tisztában vannak vele, hogy csak a Ferdinándtól 
elszenvedett vereség vitte rá Szapolyait a felajánlkozásra. Habar- 
daneczéket viszont ünnepi pompával vezetgetik a pasákhoz, 
Ibrahim elfogadja ajándékaikat, majd harmadnapon megint nagy 
pompával kísértetik őket az első szultáni kihallgatásra. Velence 
állandó portai követének, Piero Zennek leveleiből tudjuk, hogy 
mind a magukkal hozott iratok, mind viselkedésük Jó benyomást 
tett a törökökre, olyannyira, hogy Gritti maga szemrehányást Is 

tett később Ibrahimnak, miért bánik olyan kitüntető figyelemmel 
a Habsburgok embereivel. 

A folytatás azonban szinte meglepő módon azonos mindkét 
tárgyaláson. Míg a keresztény követek hosszan fejtegetik, miért 
az ő uruk a törvényes magyar király, és miért nem a másik, a 
török mindkétszer azonos érveléssel válaszol: Buda, s vele 
Magyarország sem egyiké, sem másiké, hanem a szultáné, , mert 
ahol a mi urunk feje megpihen, ahová egyszer a lova bedugta a 
fejét, az már örökös jogon urunkat tartozik megilletni", illetve: 
, 4 török szultán Budán volt, azt és Magyarország gazdagabbik 
részét elpusztította, s fegyverrel és hatalommal meghódította". 

E momentumokban a két fél azonos alapon áll, vagyis érvelé- 
sét elsősorban közjogilag kívánja alátámasztani. Az európai 
diplomáciában évszázadok óta ez az általános gyakorlat," s a 
történtek szerint a töröknek 15 volt ehhez érzéke. A hivatkozott 
jogelvek azonban merően eltérők, még a keresztények között Is. 
Ferdinánd király megbízottja egyszerre hivatkozik az örökö- 
södési rendre, a választásra és családja előkelőségére, míg János 
király embere csak a választás elvére hivatkozhat. A török pedig 
a maga részéről egy más jogfelfogást: a hódítás jogát vallja. 
Mondanunk sem kell, hogy ezt természetesen Európa Is ismerte 
és gyakorolta, csak éppen hivatkozni nem illett rá... 

A felek e jogelvek alapján természetesen nem egyezhettek 
meg. Kicsit meglepően, de egyáltalán nem váratlanul, azok csak 
a második tárgyaláson maradtak az előtérben. Az elsőn, Laskién, 
nagyon hamar egészen más lett a fő téma: az, hogy milyen 
feltételekkel jöhet létre a megállapodás. A török tárgyaló fél a 
korabeli diplomáciai manőverek egész fegyvertárát fölvonultatta 
Laski ellenében. 

Miután Ibrahim nagyvezír mindjárt kezdetben megmondja 
Laskinak, mi a véleménye a Porta urainak János király elkésett 
jelentkezéséről, rögtön utána Musztafa pasa veszi kezelésbe a 
követet, ő játssza ezúttal a kemény tárgyalófél szerepét. Felhá- 
borodik például azon, hogy Szapolyai , atyjának" merte nevezni 
a szultánt! — hogy aztán a második találkozásnál kiderüljön, el 
tudja ő játszani a jóságos öreg barát szerepét IS. 

Mindenesetre a Musztafánál történt első kihallgatás után a 
lengyelt háziőrizetbe helyezik, éppen karácsony idejére, majd 
Ibrahim megismétli: a gyöngénél is gyöngébb magyar király 
csak adó ellenében számíthat megegyezésre. Ájász pasa kezdi a 


54 


szelídebb hangot, de az igazi kulcsfigura Gritti, a velencei dózse 
Sztambulban élő törvénytelen fia, ékszerkereskedő és Ibrahim 
pasa bizalmasa. O úgy tesz, mintha saját Jó szándéka vezetné, 

közben nyilvánvalóan ő az, akinek megértő jóakarattal kell 
rávezetnie az előzőleg megpuhított tárgyalófelet a szükséges 
lépésekre. Ő is az adószedés elkerülhetetlenségét kezdi el 
magyarázni Laskinak, majd a pasák nevében szóba hozza az 
évente történő rendszeres ajándékküldést. A követ azonban nem 
dől be, hiszen ez a játék az európai diplomáciában is ősidőktől 
ismert." Ő is a hagyományok szerint játszik tehát tovább. Abban 
már biztos lehetett, hogy a török is akarja a megegyezést, de 
csak egyetlen reális érvet tud felhozni az adó-kívánással szem- 
ben, azt, hogy ezzel János király kirekesztené magát az európai 
keresztény fejedelmek közül. Mivel a törököt ezzel az érvvel 
nem tudja engedményre bírni, megpróbálkozik minden, az 
európai diplomáciában szokásos módszerrel. Grittivel mulatságos 
nagyotmondási versenybe kerül, mikor ő a megbízóját támogató 
franciákkal, az olasz meg Velence hatalmával igyekszik jobb 
belátásra bírni partnerét. Kezdettől fogva meglehetősen szemér- 
metlenül hízeleg a leghatalmasabb pasának, Ibrahimnak. Állítja, 
hogy Szapolyai vajdaként a béke barátja volt (ebben az a szép, 
hogy Sztambulban nyilván nem felejtették el sűrű beavatkozásait 
Havaselve ügyeibe). De Ibrahimról lepereg minden, pontosan 
megmondja £Laskinak, attól tartanak, a magyar felajánlkozás nem 
őszinte, és hogy a Porta bizony komoly költségeket és kockáza- 
tot vállal, ha támogatja János királyt a Habsburgok ellen, 
méghozzá úgy, hogy az előbbitől nemigen remélhet viszonzást. 
Ilyen gyönge partner szövetség-ajánlatát elhozni, menlevél 
nélkül, az bizony vakmerőség. A lengyel ismételten kénytelen 
beismerni, hogy bizony a szükség küldette őt a törökhöz, 
fantasztikus mesét tálal föl a nagyvezírnek egy készülő óriási 
keresztes hadjáratról, végül meglehetősen arcátlan ellenjavaslattal 
hozakodik elő: ad I. János adót, ha a török visszaadja a közel- 
múltban elfoglalt végvárakat. 

Ibrahim reagálása: kineveti a követet, majd némi húzodozás 
után közli: a szultán erről hallani sem akar. Ez az a pillanat, 
amikor Laski rájön, elérheti az adókövetelés elengedését. Újabb, 
nem kevésbé pimasz ötlettel hozakodik elő: a tervezett megálla- 
podásba vegyék bele az ő szülőhazáját, Lengyelországot 15. Erre 
semmiféle felhatalmazása nem volt, Zsigmond király utóbb 


JA 


felelősségre is vonta akciójáért.? Az adott pillanatban azonban 
a Porta urai egy darabig eljátszadoznak az ötlettel, hogy aztán 
természetesen egészében elutasítsák. 

A két fél manőverezése végül ugyanott ér véget, ahol elkez- 
dődött: Ltaski konok kitartása és elterelő manőverei eredményes- 
nek bizonyulnak, nem kell elfogadnia az adófizetést, még 
, ajándéknak" átkeresztelve sem. Ibrahim végül felhagy az alku- 
dozással, s beviszi a követet a szultánhoz, aki kijelenti, jogait 
fenntartja ugyan Magyarországra, de elismeri János királyt, és 
segítséget is ad neki. Laski úgy érezheti, megnyerte a hosszú 
szócsatát, de Szülejmán azonnal le 15 hűti lelkesedését: ő maga 
fog, teljes erejével, új szövetségese támogatására érkezni. A len- 
gyel megretten, hiszen nagyon is jól tudja, mit jelenthet a 
szultán személyes hadba vonulása. De hiába próbálja megint 
csak meglehetősen szemtelen javaslatokkal rávenni Ibrahimot, 
tartsa otthon urát, az persze nem áll kötélnek. Legföljebb a 
követnek nyújt személyes elégtételt: végre találkozhat azzal a 
diplomatával, aki mindvégig a háttérből segítette ügyét: Piero 
Zennel. A nevezetes szultáni ahdnámét még így is csak hetekkel 
később, indulása napján kapja kézhez: ennek szövege nem 
maradt ránk, az a változat, amelyet idézni szoktak, egy későbbi, 
1530-as ahdnáme, bár a jelek szerint a két szöveg nem térhetett 
el sokban egymástól." 

Számunkra ugyanakkor a szultánnál lejátszódott jelenet az 
egész tárgyalás kulcspontja. Minden, ami eddig elhangzott, 
jelentéktelen apróság volt, a török magyarországi szándékai 
komolyak, és János királyt is legföljebb eszközüknek tekintik. 
Presztízs-szempontból jól jött volna nekik az adófizetés elfogad- 
tatása, de nem az volt a lényeg, hanem az, hogy további nyugati 
előretörésüket egy helybeli hatalom is támogassa, legyen az 
pillanatnyilag bármilyen gyönge vagy esendő. János király 
nyilván tudta, miért adott olyan szigorú utasításokat követének 
- de igazából sem ő, sem Easki nem befolyásolta a szultán 
döntését. Az valószínűleg már akkor megszületett, amikor 
Laskival az első komolyabb megbeszélések lezajlottak. Sőt, a 
jelek arra mutatnak, hogy ezt a döntést valaki (nyilván Gritti) 
megsúghatta a lengyelnek, hiszen a tárgyalások végén tett furcsa 
gesztusai másképp nem lennének érthetők (, nem tudom, milyen 
sugallat oktatott ki téged... , mondja Ibrahim a lengyelnek). 

Miután végre sikerült bevégeznie küldetését, Laski hazakészül. 
Közben azért — állítólag János király felhatalmazásával, de erre 
más bizonyítékunk nincsen — , kinevezi" Grittit Magyarország 
állandó portai követévé. Ebben nemcsak a körülmények gyanú- 
sak, hanem az a tény ts, hogy a magyar diplomáciai gyakorlat 
ekkor még nem alkalmazott állandó követeket, s az erdélyi 
fejedelmek is csak évtizedekkel később vezették be ezt az intéz- 
ményt. 

A nagyon 15 hasonló kezdet után merőben másképp zajlottak 
Habardaneczék megbeszélései. Velük nincs különösebb diplomá- 
ciai sakkozás, egyedül és kizárólag Ibrahim nagyvezírrel, sőt 
később már csak annak titkárával, tolmácsával, meg a csausz 
basival tárgyalnak. A jogsi érvelés itt mindvégig a középpontban 
marad, s Habardanecz az első szópárbajban egy pillanatra 
sarokba 1s szorítja partnerét (ha a török magáénak tudta Budát, 
s a sereg olyan fegyelmezett, hogyan éghetett le mégis az egész 
város?), Ibrahim kénytelen visszaterelni a szót arra, ahonnan 
kundultak: , Ferdinánd nem királya Magyarországnak, mert az 
az ország a miénk." A tárgyalás folyamán ezúttal még vasko- 
sabb eszközök 15 előkerülnek. A török titkolja, hogy már meg- 
egyezett János királlyal (, erdélyi bán"-nak nevezi), ugyanakkor 
Ibrahim azt is nyíltan megmondja a követeknek, csakis a tél 
közeledte kényszerítette visszavonulásra 1526-ban a szultánt. 
Habardanecz erre hosszadalmas, és minden mondatában hazug 
fejtegetésbe kezd arról, hogyan erőszakolta ki Szapolyai saját 
megválasztását Tokajban(!). Itt kell megjegyeznem, hogy a ha- 
zugság akár akaratlan is lehetett, hiszen Ferdinánd propagandája 
ezt a történetet széltében-hosszában terjesztette, s az elvakult 
hadfi akár el is hihette a meséket. Másfelől viszont a hazudozás 
ebben az információhiányban szenvedő korszakban a mindenkori 
követek megszokott fegyvere volt, amivel minden diplomata 
pontosan tisztában is lehetett." 

Ibrahim Itt nem 1s tudja megfogni a követet, azonban annak 
nagyotmondása hamar megfordítja az alapállást. Habardanecznek 
Ferdinándot magasztaló szavaira — milyen hatalmas, bölcs, 
mennyi barátja van stb. — egyszerűen úgy felel, hogy részleteket 
kérdez: ugyan hol aratta fényes győzelmeit a fiatal Habsburg? 
Habardanecz megint hazudni kénytelen az európai helyzetről, 
ura távoli és sosem volt győzelmetiről, de olyan átlátszó módon 

teszi, hogy Ibrahim, mielőtt bekísérné Szülejmánhoz a követeket, 
egyre gunyorosabbá válik. 

A szultáni kihallgatás két sokat sejtető aftférral kezdődik. 
A tolmács Habardanecz európai üdvözlési formuláit a török 
udvarban szokásos megalázkodó mondatokkal adja tovább, mire 
a törökül jól tudó egykori végvári tiszt félbeszakítja, és pontos 
fordítást kér. A szultán, aki jól szórakozik a szóváltáson, nem 
szól közvetlenül a követekhez, csak Ibrahim közvetítésével 
tudatja, hogy sérelmezi a Ferdinánd által önmagára alkalmazott 
, leghatalmasabb" jelzőt. A szóváltást Habardanecz Franciaország 
csepülésével zárja le. Az egész kihallgatás kellemetlen légköre 
még a másodkézből készült jelentés szövegén IS átüt. 

A folytatás még nehezebb, s csak a gyanútlan szemlélő hiheti, 
hogy a követek hibájából. Ibrahim a második tárgyaláson 
rákérdez, tulajdonképpen mit akar Ferdinánd király? Arra a 
válaszra, hogy Magyarországot és a békét egyszerre, sandán 
visszakérdez: hogy lehet ezt elfogadtatni a szultánnal? A kiala- 
kuló szópárbajban szalad ki Habardanecz száján a sorsdöntőnek 
tartott mondat: a fentiekhez pluszban még a nemrég elveszített 
végvárakat ís visszakívánja királya. Ibrahim felhorkan: milyen 
várakat? Habardanecz egész listát sorol föl, mire a nagyvezír 
megvetően megjegyzi: még jó, hogy Konstantinápolyt nem 
akarjátok. Talán még erőszakkal 15 megpróbálnátok a visszaszer- 
zésüket? 

Kétségtelen, hogy a követelés túlzó volt, s nyilván csak azért 
hangzott el, hogy később legyen miből engedni. Csakhogy Easki 
hasonló (bár sokkal mérsékeltebb) javaslatánál Ibrahim nevetett, 
és tovább alkudozott, most viszont egyszer s mindenkorra 
megmerevedik. Hiába kínálnak föl a követek végül pénzt a 
várak váltságául (vagy adóként, ez a szövegből nem derül ki), 
a válasz ettől a pillanattól fogva mindig az: béke csak akkor 
lehet, ha a Habsburg lemond Magyarországról. A nagyvezír még 
az elutasítás okát is nyíltan megmondja: ha meghagyjuk nektek 
Magyarországot, túl erősek, túl veszedelmes szomszédaink 
lesztek. A többi már csak körítés, bár igen durva körítés: 
a császári testvérpár tisztességének kétségbevonása (, uratoknak 
nincs hite"), a jánosisták állítólagos trencséni diadalával való 
riogatás." A követek egyre ügyetlenebbül védekeznek, s még az 
igazság 15 valószínűtlenül hangzik szájukból (I. Ferenc és a pápa 


köpönyegforgatása). Ibrahim azzal a nyers kérdéssel rekeszti be 
az alkut: Károly és Ferdinánd talán az egész világot akarják? 

A második, záró kihallgatás a szultánnál már csak formaság, 
Szülejmán megint nem szól a követekhez, Ibrahim tolmácsolja 
híressé vált üzenetét Ferdinándnak (, uratok mindeddig nem 
érezte barátságunkat és szomszédságunkat, de nyomban érezni 
fogja..."). 

Ami viszont ezután következik, az a török részéről egyértelmű 
taktikázás, a követek részéről pedig a helyzet tökéletes félreér- 
tése. A Porta hónapokig visszatartja a hazatérni szándékozó 
Habardaneczéket, akik ezt a magatartást a velencei követ intriká- 
Jának tudják be, s ezt ott helyben is elmondják, mert a bailo, 
Piero Zen, el is panaszolja a dolgot november 27-én hazaküldött 
jelentésében." A dologban az a komikus, hogy az ő szájába 
adott indokolás (a követek kémkedni jöttek, háborút készítenek 
elő, ne vigyék haza idő előtt a szultáni fenyegetést) lényegében 
a török diplomácia valós szándékait tükrözi, amihez nem volt 
szükség semmiféle külső tanácsra. A követek valószínűleg 
kaptak bizonyos információt Piero Zen (vagy talán Gritti?) 
sürgölődéséről és — ellenségüknek tudva Velencét — rosszhisze- 
műen neki tulajdonították a döntés sugalmazását. A valóságban 
azonban a bailo meglehetős aggodalommal figyelte a tárgyalá- 
sokat, s csak Musztafa pasa tudta megnyugtatni: bár Ibrahim 
látszólag komolyan tárgyal Habardaneczékkel, csak az időt. 
húzza, mert a szultán nem kíván megegyezni velük." 

Még nagyobbat téved a két követ az 1528 októberében Sztam- 
bulba érkező lengyel követ tevékenységének a megítélésében. 
Zsigmond király meglehetősen kényesen ügyelt arra, hogy ne 
avatkozzon be a magyar háborúskodásba. János király törökkel 
való paktálását nyíltan elítélte, s követe, Jan Teczynski lublini 
várnagy, éppen azért ment Sztambulba, hogy helyrehozza a 
Hieronim £aski által, felhatalmazás nélkül tett javaslatok okozta 
zavart. 

Mert £aski igencsak befűtött eredeti uralkodójának. 1528. 
április 14-én Tírgovistéből [. Zsigmondnak küldött részletes 
jelentésében nemcsak arról számolt be, hogy , békét és örök 
szövetséget hoztam létre, s nemcsak békét, hanem olyan segít- 
ségnyújtást is szereztem, amely Őfelsége minden ellensége ellen 
szól", hanem azt ís állítja, hogy , megkötöttem és kieszközöltem, 


hogy a [lengyel] fegyverszünetet tíz évre meghosszabbítsák"." 

Ez utóbbi kijelentést saját naplója nem támasztja alá, abban 
legföljebb azt olvashatjuk, hogy Ibrahim búcsúzáskor megígérte: 
el fogja intézni a lengyel fegyverszünet meghosszabbítását. Az 
is gyanús, hogy a Zsigmondnak szóló levélben ELaski szabályo- 
san lebeszéli királyát, ne küldjön követet Sztambulba, majd ő 
elintéz mindent. . . 

A krakkói udvar mindenesetre kutvaszorítóba került. Azt, 
hogy mit akart, jól tudjuk, hiszen még a követ eredeti, titkos 
utasítása is fennmaradt." Ebben, még nem tudván Laski machi- 
nációiról, 10 évi fegyverszünetet kér Krakkó a szultántól, az 
adófizetés gondolatát elutasítja, s egyben tudatja Szülejmánnal, 
hogy a két magyar ellenkirály rövidesen kibékül, ahogy békü- 
lőben van a pápa és a francia király is a német császárral." Bár 
ezt az utasítást utóbb kénytelenek voltak megváltoztatni, semmi 
okunk feltételezni, hogy a lényegben engedtek volna. Hogy ezek 
után miféle félreértés tolytán vélhették úgy Habardaneczék, hogy 
Zsigmond király I. János oldalán kíván beavatkozni a magyar 
háborúba, arra a notórius rosszhiszeműségen kívül nehéz más 
magyarázatot találni. Pedig Ibrahim titkára még azt 15 megmond- 
ta Habardanecznek, hogy Hieronim Easki újra Sztambulban 
van, és információkat szolgáltatott a követek személyéről a 
törököknek. Igazán nem kellett volna messze menniük, ha 
kudarcuk miatt bűnbakot akartak volna keresni. 

A szultán mindenesetre valóban azt akarta, hogy valódi 
szándékairól a lehető legkésőbb értesüljenek az érdekeltek. 
Ezért, mikor végre december elején elbocsájtotta I. Ferdinánd 
követeit, olyan levelet küldött általuk Ausztriába, amiben szó 
sincs fenyegetésről, inkább jószomszédságról és egyetértésről. 
, Régóta úgy véled, Jó szomszédoknak kellene lennünk, de most 
Buda, amit én kardommal szereztem meg és fosztottam ki, a tiéd 
— de ha Te úgy tárgyalsz, ahogy értesültem róla, akkor baráti 
szándékot mutatsz. Amit meghódítottál, békében kell megtar- 
tanod, és senki tőlünk nem fog károdra lenni. Ha sikerül békét 
szerezned az erdélyi vajdával, az ne a hátunk mögött történjen, 
Isten szövetséget és barátságot ad majd nekünk."" 

Mint már említettem, Ferdinánd valóban nem értette meg, mit 
is akar vele a szultán. Ő, akinek követei gátlástalanul hazudtak, 
ha szükségét látták, most hónapokig hisz, mert hinni akar egy 
nyilvánvalóan félrevezető szándékú levélnek. 

Ez 15 a 16. század eleji diplomácia egyik jellemző vonása: 
mindenki azt hiszi, ő félre tudja vezeti partnerét, de a partner 
nyilván becsületesen jár el vele szemben." Azóta nagyot fejlő- 
dött a politika tudománya. De ahogy elnézem a huszadik század 
utolsó évtizedét, amelyben most élünk, ezt a gyermekbetegséget 
mintha máig nem heverték volna ki a világ külpolitikusai. Csak 
legföljebb nem a törökök, magyarok és németek hazudnak 
Magyarországért, hanem szerbek, bosnyákok, horvátok, és az 
Egyesült Nemzetek egész szervezete Boszniáért. Tempora 
mutantur, sed nos non mutamur in II[IS. 


Barta Gábor 


A BÉCSBE VEZETŐ ÚT 


(Az oszmán nagyhatalom az 1520-as években) 


Amikor 1520 őszén elterjedt a hír, hogy a szeptember 21-ről 22- 
re virradó éjszaka meghalt Szelim szultán, az oszmán fővárosban 
és tartományokban épp olyan megkönnyebbülést éreztek, mint 
az európai királyi udvarokban. Az oszmán alattvalók és a 
keresztény ellenfelek azonban ellentétes okokból néztek nagy 
várakozással az új uralkodó, Szülejmán szultán uralma elé. Az 
Oszmán Birodalomban a vezetés és az alattvalók széles tömegei 
ritkán tapasztalható egyetértésben utasították el Szelim már-már 
mániákusnak tűnő keleti politikáját, s alig várták, hogy véget 
érjenek a muszlim hittestvérek ellen viselt háborúk és az ezek- 
hez kapcsolódó belső leszámolások. Az európaiak viszont, akik 
— mint kiderült: ok nélkül — nagyon féltek a harcias Szelimtől, 
úgy érezték, Szülejmán trónra lépésével eljött az az idő, amikor 
a kereszténység és az iszlám békében élhet egymással. Ez a 
remény azért tűnt megalapozottnak, mert azt az Oszmán Biroda- 
lom ügyeiben legtájékozottabb velencei diplomácia táplálta. 
Tomaso Contarini sztambuli ügyvivő (bailo) 1520 októberében 
azt a hírt küldte Velencébe (a velenceiek pedig a főbb európai 
udvarokba), hogy az új szultán minden jel szerint békés lesz, 
mivel , igazságos, és tökéletes tulajdonságokkal bír". X. Leó 
pápa a hírről értesülve megnyugodva jelentette ki, hogy mostan- 
tól a keresztények biztonságban érezhetik magukat. 

Noha a velenceiek még 1521 elején is tovább terjesztették a 
szultán békés természetéről szóló híreket, néhány hónapon belül 
kiderült, hogy a velencei diplomácia fatális tévedést követett el. 
A Magyarország elleni hadjárat megmutatta, hogy az oszmán 
politikában olyan fordulat következett be, amely súlyos fenyege- 
tést jelentett az egész keresztény világra nézve. Az 1521-ben 
Sztambulba érkező velencei követ, Marco Minio, már pontosan 
érzékelte, hogy a nándorfehérvári hadjárat nem a véletlen műve 
volt, hanem a birodalom új stratégiájának a nyitánya. A pasák 
nemcsak az európai politikai helyzetről, Rómáról, az utakról stb. 

érdeklődtek feltűnő kíváncsisággal, hanem azt is nyíltan meg- 
mondták, hogy a szultán elkötelezte magát az európai offenzíva 
mellett. Az első háború célpontja Magyarország, hogy onnan 
kiindulva könnyebben támadhassák meg a többi országot." 

Ezt a politikai fordulatot, amely csak Európából nézve tűnt 
váratlannak, elsősorban mégsem Szülejmán személye, hanem 
számos bel- és külpolitikai tényező együttes hatása kényszerítette 
ki. Hogy a kényszer szó használata nem túlzás, azt különösen jól 
mutatják a nándorfehérvári hadjáratot megelőző események. 
1520—21-ben két nagy lázadás tört ki a birodalom keleti felében, 
a második már a hadjárati készülődés kellős közepén. A szultán 
mégis a támadás mellett döntött, vállalva annak kockázatát is, 
hogy az ottani bizonytalan helyzet miatt nem viheti magával az 
anatóliai csapatokat. Azt mondhatjuk, az új uralkodónak egy- 
szerűen nem volt más választása, mint hogy a lehető leggyorsab- 
ban megkezdje az európai hódításokat. 

Ez a fordulat Magyarország történetében 15 döntő változásokat 
hozott, hiszen ez vezetett el a királyság déli határait védő 
végvárrendszer bukásához, a mohácsi katasztrófához és azokhoz 
a tárgyalásokhoz, amelyekről a kötetünkben közölt források 
szólnak. Magyarország összeomlásának okai így leginkább az 
országon kívül: az Oszmán Birodalom belső helyzetében és a 
nemzetközi politikai viszonyokban rejlettek. Az alábbiakban 
ezért elhagyva a magyar optikát, az Oszmán Birodalom néző- 
pontjából tekintjük át azokat a kül- és belpolitikai eseményeket 
és folyamatokat, amelyek Szülejmánt arra késztették, hogy 
szakítson apja politikájával, és seregeit a budai, majd a bécsi 
útra vezetve, harcba szálljon az európai főhatalomért. 


A KIZILBAS PROBLÉMA - KIEGYEZÉS IRÁNNAL 


A kizilbas szó jelentése , vörösfej". Eredetileg arra a vörös színű 
fejfedőre utalt, amelyet egy Azerbajdzsánban működő, szafavijá- 
nak (a nyugati nyelvekben: szafavidának) nevezett muszlim 
szerzetesrend hívei viseltek. Később azokat a többnyire nomád 
törököket hívták így, akik az Iránban hatalomra jutott Iszmail 
sahot támogatták és az általa propagált vallást követték. Ma ezt 
a kizilbas vallást, amit több-kevesebb joggal a siizmus egyik 
válfajának tartanak, alevinek nevezik." 

A szafavija dervis-rendet a 14. század elején egy Szafieddin 
Iszhak nevű misztikus (arab szóval szúfi) alapította az azerbaj- 
dzsáni Ardabilban. Lenyűgöző személyiségével hamarosan a 
hívek sokaságát vonzotta magához, s utódai, akiknél apáról fiúra 
szállt a rendfőnöki (sejh) tiszt, szintén elég ügyesnek bizonyul- 
tak ahhoz, hogy folyamatosan növeljék a rend befolyását. Tekin- 
télyüket jelzi, hogy a 14. század végére kialakult legenda szerint 
Szafi családja a prófétától származik. A rend a 15. század 
közepéig egyértelműen az iszlám ún. szunnita ágához tartozott, - 
ahhoz az irányhoz, amely az Oszmán Birodalom hivatalos 
vallása volt." 

1446-ban Dzsünejd sejh vette át a rend vezetését, s ő gyöke- 
resen szakított elődei kontemplatív életmódjával. Valószínűleg 
a korabeli Irán kusza politikai viszonyai érlelték meg benne azt 
a gondolatot, hogy a rend szellemi befolyását politikai hatalomra 
váltsa át. Politikai és vallási agitációba kezdett, azt hirdette 
magáról, hogy Ali egyenes ági leszármazottja, s mint ilyent még 
a próféta társaival szemben 1s elsőbbség illeti meg. Fellépését az 
Azerbajdzsánban uralkodó karakojunlu fejedelem azzal jutal- 
mazta, hogy kitiltotta Ardabilból. Dzsünejd ezután hosszú 
vándorútra indult, megjárta az Oszmán Birodalmat, Észak- 
Szíriát, a Fekete-tenger partját, s miközben új tanait hirdette, 
számos követőre tett szert. Végül a , fehér kos" törzsszövetség 
vezetője, Uzun Haszán, Irán jövendő uralkodója fogadta be, aki 
nővérét ií5 hozzáadta feleségül. Dzsünejd fia, Hajdar, Uzun 
Haszán leányát kapta feleségül, s 1469-ben Uzun Haszán 
segítségével visszatért Ardabilba. Hajdar és segítői, a halifék, 
minden eddiginél nagyobb vallási térítőmunkába kezdtek Azer- 
bajdzsánban, Kelet-Anatóliában és Észak-Szíriában. Ezek a 
területek részben Iránhoz, részben az Oszmán Birodalomhoz, 
részben az egyiptomi mameluk államhoz tartoztak, s lakosságuk 
nagyobb része nomád törökökből állt." A hívek tömegesen 
özönlöttek a mind több katonai vállakozást végrehajtó Hajdar- 
hoz, aki megparancsolta nekik, hogy megkülönböztetésül vörös 
színű fejfedőt hordjanak. A fanatizált , vörösfejek"-ről, a kizil- 
basokról, a szunnita szerzők borzadállyal szólnak. Állítólag 
fittyet hánytak a vallási előírásoknak, s Hajdart, aki megkövetel- 
te, hogy leboruljanak előtte, istenként tisztelték. Mikor Hajdar 
1488-ban egy katonai összecsapásban elesett, II. Bajezid szultán 
(1481—1512) örömét fejezte ki az esemény felett, és Hajdar 

híveit kóbor hordának nevezte. Az oszmán uralkodót ugyanis 
egyre jobban nyugtalanította a kizilbas ügynökök mind meré- 
szebb fellépése, akik cseppet sem törődtek azzal, hogy más 
uralkodó alattvalóit csábítják át a szafavidákhoz. 

Az 1490-es években Irán teljes politikai anarchiába süllyedt. 
Ezt használta ki Hajdar kiskorú fia, Iszmail, akt tanácsadóival 
1499 nyarán fölkerekedett a Kaspi-tenger menti száműzetést 
helyéről, és másfél év leforgása alatt megszerezte Írán trónját, 
1502 tavaszán pedig bevonult Tebrizbe és sahnak kiáltotta ki 
magát. A tizenkettes siát Irán hivatalos vallásává nyilvánította, 
és hozzákezdett a szunniták könyörtelen üldözéséhez. 1508-ra 
teljesen megszilárdította hatalmát. 

Iszmail hatalomra jutása rendkívüli fenyegetést jelentett az 
Oszmán Birodalomra nézve, kivált, hogy ebben a fenyegetésben 
a vallási és a politikai elemek szorosan összefonódtak. A hagyo- 
mányos szunnita-siita ellentéten túl Bajezid és kormányzata 
azért nézte egyre növekvő aggodalommal a sah terjeszkedését, 
mert attól tartott, hogy az Oszmán Birodalomban élvezett vallási 
befolyását megpróbálja politikai hatalomra váltani, ami Anatólia 
elvesztését jelentette volna. A félelem nem volt alaptalan. A 16. 
század első évtizede ugyanis az oszmán társadalom mély válsá- 
gának az ideje. Egymást követték a természeti katasztrófák: 
éhínség, pestis, áradások, földrengések, éppen akkor, amikor az 
állam központosítási törekvései soha nem látott mértékben 
felerősödtek. A II. Mehmed (1451-1481) uralkodása alatt 
végrehajtott, sok egyéni érdeket sértő földreform után Bajezid 
idejében módszeresen terjesztették ki a szandzsákösszeírások 
rendszerét, amely az adóterhek folytonos növekedésével járt. 
A burjánzásnak indult bürokrácia visszaélései általános elégedet- 
lenséget szültek, de különösen két réteg forrongott: a kisbirtokos 
szpáhik és a nomádok. Az utóbbiak nagy számban éltek Ánató- 
lia déli-délnyugati, középső és keleti részein, s nem akarván 
beletörődni szabadságuk elvesztésébe, tömegestül álltak Iszmail 
oldalára. Számos törzs és klán átvonult Iránba, ahol ők alkották 
a sah fegyveres erejének magvát. Mások otthon maradtak, de a 
nyitott határokon át állandó kapcsolatot tartottak szellemi 
vezetőjükkel (főleg ardabili zarándoklatok formájában). Iszmail 
azért volt sikeres, mert az a vallás, amelyet ő kínált, lényegében 
felszínes iszlám elemeknek a törzsi nomád vallással elegyített 
keveréke volt. Legjellemzőbb vonásai a következők voltak: hit 

az istenség emberi formában való megjelenésében és a formák 
átalakulásában (a lélekvándorlásban); Ali isteni tisztelete, 
valamint az a meggyőződés, hogy az uralkodóban (vagyis 
Iszmailban) Ali tért vissza, sőt maga az Isten jelent meg emberi 
formában. Az anatóliai nomádok és más, rendszerint a stizmus- 
hoz hajló elégedetlen társadalmi csoportok (köztük sok dervis) 
joggal érezték úgy, hogy a rideg, hivatalos vallásossággal 
szemben Iszmail valóban az ő nyelvükön szól és az ő gondola- 
taikat fejezi ki. A korrupt oszmán világban élve különösen 
megfogta őket az a tanítás, amely arról szólt, hogy a kizilbas 
vallás az igaz emberek szektája. 

Miközben Iszmail sah (akit Európában a szúfi szóból szárma- 
zó szofi néven emlegettek) egyre fokozta az anatóliai agitációt, 
a kizilbas kérdésben rengeteget habozó Bajezid három jelentő- 
sebb ellenintézkedést hozott. 1502-ben elrendelte, hogy a 
kizilbasokat derítsék fel, homlokukon bélyegezzék meg és 
deportálják a görög félszigetre. Ugyanebben az évben megparan- 
csolta a keleti határok részleges lezárását, hogy a sahot meg- 
fossza az anatóliai emberutánpótlástól. Harmadszor pedig: teljes 
támogatást adott egy formalizált, szigorúbb szabályok szerint 
működő bektasi dervisrend megszervezéséhez, amelyet a kizilbas 
ellensúlyának szánt. Azt remélte, hogy ily módon államilag 
ellenőrzött szervezetbe terelheti az eretnekgyanús társadalmi 
csoportokat, megadva nekik a legalitás biztonságát még akkor 15, 
ha nézeteik és rítusaik nem mindenben egyeznek a szunnita 
iszláméval. 

A sahot azonban mindez nem téríthette el attól a szándékától, 
hogy hatalma alatt egyesítse a kizilbasok által lakott területeket. 
Ehhez próbálta megnyerni Velence támogatását 15. 1508-ban két 
követet küldött a lagúnavárosba, akik tűzfegyvereket kértek és 
közös támadást javasoltak a szultán ellen. A Signorta azonban 
udvarlasan elhárította az ajánlatot. Iszmail viszont 1510-ben így 
is legyőzte a Közép-Ázsiából támadó üzbég kánt, és szalmával 
kitömött fejét elküldte Bajezidnek. Ugyanebben az évben nagy 
sikert ért el azzal is, hogy megnyerte magának az Oszmán-ház 
egyik tagját, a Konját kormányzó Sehinsahot, Bajezid egyik fiát. 
1511-ben elégedetten vette tudomásul, hogy az Oszmán Biroda- 
lomban kirobbant az első, óriási méretű kizilbas lázadás. Kilátá- 
sait tovább javította, hogy a gyengélkedő szultán fiai éppen 
ekkor indították meg nyílt harcukat a trónért. A testvérháborúból 

a kizilbasokat gyűlölő Szelim került ki győztesen, aki 1512. 
április 24-én lemondatta apját. Reményeiben csalatkozott fivére, 
Ahmed, ezután követte saját fia, Murád példáját, és 1512 végén 
titkos szövetségre lépett Iszmaillal. A sah első ízben 1512 
tavaszán avatkozott be nyíltan az oszmán belpolitikába, amikor 
csapatokat küldött Murád és a közép-anatóliai felkelők támogatá- 
sára. 1512 novemberében azonban a horaszáni Gadzsdavánnál 
elszenvedte élete első vereségét, ahol serege java része odave- 
szett az üzbégek elleni csatában. Ez a katasztrófa nemcsak 
oszmán szövetségesei sorsát pecsételte meg, hanem a szafavida 
Irán terjeszkedési korszakának is véget vetett. Élete hátralévő 
részében a sah folytonos védekezésre kényszerült, s ezen az sem 
változtatott, hogy időnként megpróbált zavarokat támasztani 
támadó ellenfele hátországában. 

Szelim szultán egész életét annak szentelte, hogy a mérhetetle- 
nül gyűlölt sahot és annak hatalmát megsemmisítse. A vallástu- 
dósokkal már hercegként eretneknek nyilváníttatta Iszmailt és 
híveit, s amikor átvette a kormányrudat, haladéktalanul hozzálá- 
tott az otthoni kizilbasokkal való leszámoláshoz és a sah elleni 
hadjárat megszervezéséhez. A krónikák szerint a kizilbasokat 
gondosan összeíratta és vagy 40 000-et lemészároltatott közülük. 
Ez a szám kétségkívül erősen túlzó, de az üldözések bizonyára 
sok áldozatot követeltek. Szelim 1514-ben lezáratta az iráni 
határt és megtiltotta a kereskedést a két ország között, hogy 
vetélytársát  megtossza legfontosabb jövedelmi forrásától: 
a vámbevételektől, a stratégiailag fontos nyersanyagoktól és az 
anatóliai ember- és élelemutánpótlástól. (1515-ben a kereskedel- 
mi zárt a mameluk határokra is kiterjesztette, s a tilalmat meg- 
szegő kereskedők áruit elkoboztatta.) 

1514 tavaszán Szelim megindult Iszmatil ellen, s a nyomasztó 
létszám- és technikai fölényben lévő oszmán sereg 1514. au- 
gusztus 23-án Csaldirán mezején megsemmisítő vereséget mért 
a sah csapataira. Iszmail emberei azonban tűzfegyverek nélkül 
is halált megvető bátorsággal küzdöttek, és akkora emberveszte- 
séget okoztak, hogy az oszmán katonákat többé nem lehetett 
Iszmail ellen vezényelni. Szelim a következő két évben sorra 
felszámolta a keleti határokon elhelyezkedő független fejedelem- 
ségeket, 1516—1517-ben pedig meghódította a mamelukok biro- 
dalmát: Szíriát és Egyiptomot, de mint az újabb kutatások 
kiderítették, mindezt azzal a céllal tette, hogy teljesen elszige- 

telje Iszmail országát. 1518 tavaszán, Egyiptomból visszafelé 
jövet, egyenesen a sah ellen kívánt vonulni. Minden előkészü- 
letet megtett, hidat veretett az Eufráteszen, de Dábik mezejéről, 
ahol két évvel korábban a mameluk szultánon győzelmet aratott, 
mégsem Irán, hanem Sztambul felé vette az útját. Ahogy 1514 
derekán Tebrizben, most 15 a hadsereg ellenállása hiúsította meg 
a végső leszámolást. Azok a janicsárok, akik hat évvel korábban 
trónra emelték a szultánt, az 1514. évi felvonulás és a csaldiráni 
ütközet keserves emlékei hatására megint megakadályozták 
abban, hogy elérje élete legfőbb célját. 

Iszmail sah ezekben az években számottevő sereg nélkül 
nézett szembe az oszmán fenyegetéssel, úgyhogy túlzás nélkül 
mondhatjuk, valójában a janicsárok mentették meg az uralmát. 
Gyengeségét azonban kitűnő taktikával leplezte. 1516-tól kezdve 
nagy erőfeszítésekkel szert tett némi tűzfegyverre, s volt rá 
gondja, hogy ezeket minél többet mutogassa az oszmán határon. 
Valószínűleg ez is közrejátszott abban, hogy az oszmán harco- 
sok mind kevésbé lelkesedtek egy iráni hadjáratért. Iszmail 
kapcsolatba lépett az Oszmán Birodalom ellenfeleivel is: a 
rodoszi lovagokkal (tőlük Dzsem herceg, II. Bajezid európai 
számkivetésben elhunyt testvérének fiát, Murádot szerette volna 
megszerezni), a portugálokkal (velük kereskedelmi egyezményt 
óhajtott kötni), az európai hatalmakkal (őket közös támadásra 
biztatta), Jó kapcsolatokat épített ki a kaukázusi országokkal 
(ezzel utánpótlását javította), s ha kellett, Szelim hátországának 
megzavarásától sem riadt vissza. Mivel valószínűleg sejtette, 
hogy a szultán újabb óriási hadikészületei ellene irányulnak, 
1519 második felében felkelést szervezett anatóliai, közelebbről 
a rumi tartományban élő híveti között. Az általa megadott 
időpontban, 1520. február 5-én, Dzselál fia Sah Veli kibontotta 
a felkelés zászlaját. A sah, ígérete ellenére, magára hagyta a 
felkelőket, akik néhány kezdeti győzelem után márciusban 
alulmaradtak a kormány csapataival szemben. 1520 végén, 1521 
elején Iszmail sah ugyanígy cserbenhagyta a Szíriában fellázadt 
Dzsánberdi Gazálit, noha előzőleg támogatást ígért neki. Az első 
esetben valószínűleg azért táncolt vissza a nyílt fellépéstől, 
nehogy ürügyet kínáljon az erre váró Szelimnek, a másodikban 
pedig azért, nehogy elrontsa az annyira óhajtott béke esélyeit. 

Szelim ugyanis 1514 után a sah minden közeledési kísérletét 
visszautasította; három hozzá érkező küldöttségét letartóztatta 

vagy kivégeztette. 1518 és 1520 között már-már eszelősnek tűnő 
praktikákkal provokálta a sahot, hogy az oszmán közvélemény 
előtt ürügyet találjon a megtámadására. Ma már tudjuk, hogy 
Dzsánberdi kezdetben a szultán egyetértésével, sőt útmutatásai 
alapján vette fel a kapcsolatot a sahhal, s az eltervezett , ál-láza- 
dás" arra szolgált volna, hogy a-sahot belerántsák egy újabb 
háborúba. Szelim halála miatt azonban a kísérlet balul ütött ki, 
mert Dzsánberdi úgy ítélte meg, hogy eljött az idő a valódi 
önállósodásra. 

Szelim totális hadviselése Irán ellen idővel mind több ellenér- 
zést váltott ki a birodalomban. A kereskedelmi blokád nemcsak 
Iránnak, hanem az oszmán alattvalóknak és a kincstárnak IS 
tetemes károkat okozott. Mind többen váltak áldozatává az 
ellenőrzésekkel, konfiskációkkal járó visszaéléseknek. Szintén 
rossz visszhangot keltett a tebrizi, az aleppói és az egyiptomi 
kereskedők Sztambulba hurcolása. A hadsereg hangulata és 
harckészsége ugyancsak egyre több aggodalomra adott okot. Az 
évekig tartó, nagy távolságra vezetett hadjáratok, a nehéz 
terepviszonyok, az élelmezési nehézségek, a hadfelvonulási 
területek kimerülése, a kizilbas katonák bátorsága és a saját 
alattvalók elleni hadakozás utálata oda vezetett, hogy a keleti 
bevetéseken mind kevésbé lehetett bízni a katonákban, akik a 
kizilbas lázadókkal vívott ütközetekben sorozatosan átálltak vagy 
indokolatlanul megfutottak. Bartolomeo Contarini velencei követ 
alapos okkal írta 1519. március 10-i beszámolójában, hogy az 
oszmán katonáknak elegük van a sah elleni küzdelemből, s 
inkább a gyengébb harcosoknak tartott magyarok ellen harcolná- 
nak. Ebben teljes mértékben egyetértett velük az európai olda- 
lon, Ruméliában állomásozó katonaság. Ezen a részen már 
évtizedek óta nem került sor nagyarányú hadműveletekre, s az 
itteni vezérkar minden befolyását latba vetette annak érdekében, 
hogy az udvart aktívabb európai politikára sarkallja. A ruméliai 
, lobbinak" Szelim idején kevés esélye volt, de Szülejmán trónra 
lépésekor azonnal felemelte szavát, s azzal igyekezett kedvet 
csinálni a nyugati hadjárathoz, hogy túlzó jelentésekben ecsetelte 
Magyarország katonai gyengeségét. 

Ezek után nem meglepő, hogy Szülejmán szultán első intézke- 
désével feloldotta az Iránt sújtó kereskedelmi blokádot (igaz, 
bizonyos fémárük kivitelét továbbra 15 engedélyhez kötötte). 
Ezután szabadon engedte az Iránból és az arab országokból 

áttelepített kereskedőket, a vagyonuktól megfosztott kereskedők 
javait pedig visszaszolgáltatta. Ezeket a nagy megelégedettséggel 
fogadott lépéseket rövidesen követte a politikai stratégia átalakí- 
tása: 1520 novemberében, a keletről érkező rossz hírek ellenére, 
megszületett a döntés Magyarország lerohanásáról. 

Ez a gyökeres fordulat természetesen megkívánta, hogy az 
oszmán vezetés legalább minimális szinten rendezze viszonyát 
Iszmaillal. Először is azt kellett elérnie, hogy a magyarországi 
hadjárat idején a sah nyugton maradjon. Ezt egyrészt azzal 
biztosították, hogy Ferhád pasa parancsnoksága alatt Közép- 
Anatóliába rendelték az anatóliai csapatokat. Másrészt Piri 
nagyvezír sugallatára (aki már Szelim alatt is fő szószólója volt 
a megbékélésnek), titokban, anélkül, hogy a kizilbas vezetést 
tájékoztatták volna, oszmán megbízottat küldtek Tebrizbe, hogy 
egy felemás megegyezési ajánlattal késleltessék a sah esetleges 
támadását. Mint kiderült, ettől nem kellett tartani, mert a sah 
miniszterei kapva kaptak a régóta várt alkalmon, és megerősítet- 
ték a szafavida udvar kiegyezési szándékát. 1521] végén meghalt 
Bijikli Mehmed pasa dijarbekiri beglerbég, Szelim egykori 
bizalmasa, a kizilbasok kérlelhetetlen elllensége, s vele letűnt a 
színről a megbékélés egyik legnagyobb akadálya. Részleteiben 
még nem ismert diplomáciai előzmények után, 1523 szeptembe- 
rében fényes ajándékokkal Sztambulba érkezett Iszmail sah 
Tádzseddin Haszán nevű követe, hogy részvétét fejezze ki 
Szelim elhunyta miatt és gratuláljon Szülejmánnak a nándor- 
fehérvári és a rodoszi győzelmekhez. A tárgyalásokon az osz- 
mán vezérkar állítólag azt követelte, hogy a sah mondjon le 
Bagdadról és más iráni területekről. Ebből, úgy tűnik, semmi 
sem lett, de a követ úgy távozott az oszmán fővárosból, hogy 
egy évtizednyi ellenségeskedés után helyreállt a beszélő viszony 
a két birodalom között. 1524. május 23-án meghalt Iszmail sah, 
és országát, melyet oly nagy ügyességgel védett meg hatalmas 
ellenfelével szemben, a kizilbas törzsek között kitört hatalmi 
harc teljes anarchiába taszította. 1528-ig Szülejmánnak nem 
akadt gondja iráni szomszédjával (akkor se túl jelentős), így az 
1520-as években nyugodtan, a birodalom számottevő tényezői- 
nek teljes támogatásával fordíthatta , hadjárata kantárszárát a 
szerencsétlen magyarok felé". 


TENGERI VAGY SZÁRAZFÖLDI HATALOM? 
A PORTUGÁL KÉRDÉS 


Mikor Szelim a Közel-Kelet meghódításakor felvette ,a két 
szent város (Mekka és Medina) szolgája" kitüntető címet, 
rangban és hatalomban a leghatalmasabb muszlim uralkodó lett. 
Ettől a pillanattól kezdve a muszlim közvélemény szemében 
felelőssé vált az egész iszlám sorsáért (elsősorban persze a szent 
helyek védelméért) IS. 

Az iszlám világot fenyegető legnagyobb veszélyt ezekben az 
években a portugálok jelentették, akik az új hajózási technikákat 
felhasználva, a századforduló körül megvetették a lábukat India 
nyugati partjain. Innen kiindulva fokozatosan ellenőrzésük alá 
vonták az india1-óceáni kereskedelmi útvonalakat, s ez komoly 
válságot idézett elő a hagyományos levantei kereskedelemben. 
A keleti fűszerek egyre nehezebben jutottak el az egyiptomi és 
a szíriai piacokra, s a velenceiek, akik a legnagyobb európai 
fűszerkereskedőkként itt vásárolták fel a keleti árukat, már a 
századelőn komoly beszerzési nehézségekkel küszködtek. 1505- 
ben a portugálok a Vörös-tengeren 15 megjelentek, és egészen 
Dzsiddáig, Mekka kikötővárosáig hatoltak, ami rendkívüli 
izgalmat váltott ki az iszlám országokban." 

Egyiptom, a szent városok és a Vörös-tenger akkori urai, a 
mameluk szultánok ezért nem csupán gazdasági, hanem politikai 
okokból sem nézhették tovább tétlenül a portugálok előretörését. 
A kairói szultán először Velencéhez fordult, hogy a nagy 
technikai fölényben lévő portugálokkal szemben segítséget 
kérjen, de a köztársaságtól elutasító választ kapott. Kanszu Gavri 
szultán 1507-ben mégis Indiába küldött egy kisebb flottát, ezt 
azonban a portugálok 1509 elején Diu előtt szétverték. 1507-ben 
a portugálok bevették a Vörös-tenger bejárata előtt elhelyezkedő 
Sokotrát, 1510-ben pedig az indiai Goát, mire az indiai és a dél- 
arábiai muszlim fejedelmek sorra Kanszutól kértek segítséget. 
A hajóépítéshez szükséges nyersanyagok azonban Egyiptomban 
nem álltak rendelkezésre, ezért a mameluk szultán, feledve a 
korábbi ellenségeskedéseket és az újkeletű feszültségeket (az 
oszmán szultán egyik fia 1509-ben Egyiptomba menekült), 
II. Bajezidhez fordult támogatásért. 

Az oszmán uralkodók, akik régóta készültek az iszlám világ 
vezetésére, mindig ís ügyeltek arra, hogy látványosan kitejezzék 

odaadásukat a muszlim ügyek iránt. Már I. Bajezid (1389—-1402) 
uralkodása idején rendszeres évi ajándékot (szurre) küldtek a 
szent városokba, s fejlődésük előmozdítására alapítványokat 
létesítettek. Bár az oszmán és a mameluk állam a 15. század 
végén véres háborúkat vívott Délkelet-Anatólia birtoklásáért, 
II. Bajezid szultán a közös veszélyre tekintettel igenlő választ 
adott az 1510-ben hozzá érkező mameluk követnek. 1511-ben 
300 puskát, nyilakat, lőport, evezőket és hajóépítéshez szükséges 
nyersanyagokat, valamint Hamid Reisz vezetésével 200 puskás 
katonát küldött Egyiptomba. Szelim 1512-ben puskákkal, vassal 
és gerendával látta el az egyiptomi uralkodót. Az oszmán 
, beavatkozás" hatására az indiai portugál helytartó 1512-ben 
elhatározta, hogy elfoglalja Adent és ellenőrzése alá vonja a 
Vörös-tengert. 1513. évi támadása azonban kudarcot vallott, de 
annyit elért, hogy a vörös-tengeri kereskedelem szinte teljesen 
megbénult. 1514-re Szuezben elkészült a mamelukok flottája, 
amelynek vezetésével a mameluk szultán 1515-ben Szelmán 
Reiszt bízta meg, aki kétezer katonájával együtt az Oszmán 
Birodalomból érkezett. A nagy reményekkel útnak indított 
hajóhad azonban ahelyett, hogy a portugálokkal vette volna fel 
a harcot, Aden bevételével próbálkozott, de mivel képtelen volt 
megbirkózni a feladattal, 1516-ban dolgavégezetlenül visszatért 
Dzsiddába. A portugálok közben (1515-ben) megszállták a 
Perzsa-öböl bejáratánál fekvő Hormuz szigetét, s ezzel kiter- 
jesztették ellenőrzésüket a Mezopotámián át folyó kereskede- 
lemre IS. 

Egyiptom megszerzése után Szelim immár közvetlenül 
szembesült a portugál veszéllyel, amelynek nagyságát az 1517-es 
események is aláhúzták. Lopo Soares, az új portugál alkirály, az 
év tavaszán újra behatolt a Vörös-tengerre és ostrom alá vette a 
Dzsiddában állomásozó Szelmánt. Az utóbbi ügyes taktikával 
elhárította ugyan a támadást, de nyilvánvalóvá vált, hogy a 
védekezéshez és a vörös-tengeri oszmán uralom megalapozásá- 
hoz komolyabb lépésekre lesz szükség. A Kairóban tartózkodó 
Szelim 1517 nyarán magához rendelte Szelmánt, s miután 
tájékozódott a helyzetről, elrendelte egy 50 hajóból álló flotta 
megépítését. 1519-ben új dzsiddai kormányzót nevezett ki 
Hüszeim bég személyében, aki 1520-ban hozzálátott az oszmán 
uralom kiépítéséhez Jemenben. Itt Szelmán már 1516-ban osz- 
mán katonákat tett partra, akik a következő évben megdöntötték 

a Tahirida-dinasztia uralmát, de azután, noha formailag elismer- 
ték az Oszmán-ház fennhatóságát, önállósították magukat és öl- 
döklő hatalmi harcokba merültek. 1520-ban újabb lázadás 
robbant ki, de még mielőtt az odaérkező Hüszein rendet teremt- 
hetett volna, meghalt Szelim szultán. 

Uralkodásának első éveiben Szülejmán keleten és délen csak 
arra törekedett, hogy megszilárdítsa uralmát a frissen megszer- 
zett területeken. Az egyiptomi beglerbég felügyelete alatt 
működő Hüszein és Szelmán ismét megpróbálkozott a nyugat- 
jemeni partvidék pacifikálásával. A hadműveletek során az 
oszmán megbízottak nemcsak Zabidot és vidékét kerítették 
hatalmukba, hanem Szelmánnak a portugálokat is sikerült 
kiűznie a Vörös-tenger bejárata mögött elhelyezkedő, stratégiai 
fontosságú Kamarán szigetéről (1523-1524). De a portugálok 
nyomasztó fölényét az Indiai-óceánon ezek az eredmények sem 
ellensúlyozhatták. Az Estado de India hajói tetszésük szerint 
tartóztatták fel és rabolták ki az India és Arábia között közle- 
kedő muszlim kereskedelmi hajókat. Ennek hatására a vörös- 
tengeri kereskedelmi forgalom csökkent, s a Földközi-tenger 
keleti felében a fűszerárak magasabbra rúgtak, mint Lisszabon- 
ban. Ez idő tájt az oszmán állam meglehetősen szerény bevéte- 
lekre számíthatott a vörös-tengert kereskedelemből: az 1520-as 
évek közepén a dzsiddai kikötő jövedelmei az egyiptomi kincstár 
összbevételeinek mintegy 6,5970-kát tették kt. 

ílyen helyzetben kellett döntenie az új oszmán vezetésnek 
arról, hogy politikájában milyen szerepet szán a tengeri hadvise- 
lésnek és a portugálok visszaszorításának. A határozott fellépés 
az Indiai-óceánon természetesen azzal járt volna, hogy a biroda- 
lomnak egyszerre kell helytállnia két, teljes erőbevetést igénylő 
fronton: Magyarországon, valamint Arábia és India partjainál. 
Ennek a súlyos döntésnek az előkészítésére és befolyásolására 
Szelmán Reisz, a szuezi oszmán flotta lelke és a keleti kereske- 
delem kiváló ismerője, 1525 júniusában hosszú memorandumot 
készített, amelyet az akkoriban Kairóban tartózkodó Ibrahim 
nagyvezírnek terjesztett elő. Szelmán Reisz ebben a dokumen- 
tumban egy tengeri offenzíva tervét vázolta fel, abból indulva ki, 
hogy az Oszmán Birodalomnak alapvető érdeke a portugálok 
kiszorítása az Indiati-óceánról, valamint a keleti kereskedelem 
visszatérítése hagyományos medrébe. Felhívta a figyelmet arra, 
hogy a portugálok a délkelet-ázstai, indiai és perzsiai partoknál 

létesített erődítéseikkel már javarészt Portugália felé terelték azt 
a kereskedelmet, amely korábban Egyiptomot gazdagította. 
Részletesen leírta a vörös-tengeri és az india1-óceáni oszmán és 
portugál erőket, a portugálok indiai támaszpontjait, és arra a 
következtetésre jutott, hogy az ellenfél indiai bázisait el lehet 
foglalni, mert azok egymástól szétszórtan, nagy távolságban 
helyezkednek el. De ehhez elengedhetetlen Jemen és a kulcsfon- 
tosságú Aden végleges megszállása, mert csak azok birtokában 
hódítható meg India és kontrollálható a vele folytatott árucsere. 
Rámutatott, hogy a vörös-tengeri forgalom ellenőrzéséhez fontos 
lenne kézben tartani a Dzsiddával szemben fekvő Suakin (Sava- 
kin) kikötőjét, mert a jelenlegi helyzetben rengeteg kár éri a 
kincstárt. Megelőző támadást kellene indítani az etiópiai parto- 
kon is, nehogy a portugálok megvessék ott a lábukat és végleg 
lezárják a Vörös-tenger bejáratát, a Báb el-Mandábot. A straté- 
giai célok és a konkrét teendők felvázolása mellett Szelmán 
részletes tájékoztatást adott a szuezi oszmán flotta állapotáról, a 

hajók számáról és fegyverzetéről, majd tételesen előadta, mennyi 
anyagra és emberre lenne szükség a hajóhad megerősítéséhez. 

Ezt az optimizmust és bátorítást sugalmazó előterjesztést 
Ibrahim magával vitte az oszmán fővárosba, mégpedig egy 
másik tengerészeti témájú írással együtt. Ez utóbbi munka a 
Kitab-i bahrije (A tengerészet könyve) címet viselte, és egy 
tapasztalt oszmán tengerész, Píri Reisz írta, aki 1517-ben Egyip- 
tomban már bemutatta a munkáját Szelim szultánnak. Az azóta 
eltelt időben Píri Reisz — Ibrahim pasa utasítására — átdolgozta 
és jócskán kiegészítette művét, amelyben a legmodernebb 
térképészeti és tengerészeti ismereteket foglalta össze, térképeket 
közölt, ismertette a felfedezéseket, a kereskedelmi utakat, a por- 
tugálok hajózási technikáit stb. Ibrahim — Szelmán memorandu- 
mával együtt — most ebben a megújult formában terjesztette 
Szülejmán elé, hogy az uralkodó kellőképpen tájékozódhasson 
döntésének meghozatala előtt. A könyv bevezetőjében Píri Reisz 
Szelmánhoz hasonlóan a tengeri háborúk folytatása mellett szállt 
síkra, és ennek alátámasztására nem mulasztotta el felhívni a 
figyelmet a Mekkát és Medinát fenyegető portugál veszélyre 
sem. 

1525 végén az oszmán vezetés úgy határozott, hogy Jóvá- 
hagyja Ibrahim pasa Egyiptomban foganatosított intézkedéseit, 
de ennél többre nem vállalkozik. A nagyvezír még 1525 nyarán, 

a Szelmánnal és Pírivel folytatott tanácskozások után, Szuez 
központtal létrehozta az egyiptomi tengerészeti kapitányságot 
(kapudanlik), melynek élére Szelmánt nevezte ki. A hajók 
számát 25-re növelte, és a flottát 41000 emberrel megerősítette, 
de ennek a kisegítő kontingensnek a parancsnokságát óvatosság- 
ból egy Hajreddin Hamza nevű tisztre bízta. Kettőjük feladata 
lett, hogy megvédjék az oszmán és a muszlim érdekeket a 
portugálokkal szemben. Szelmán és Hajreddin azonban 1526 
nyarára mindössze Dzsiddáig jutott. 1527 végén nagy nehezen 
rendet teremtettek az újra forrongó Jemenben, s két évre, míg 
Hajreddin meg nem ölette vezértársát, nyugalmat hoztak ebbe a 
politikailag ingatag térségbe. Ám a törökök ennél tovább nem 
merészkedtek, így a portugál hajók ezentúl ií5 akadálytalanul 
uralkodtak az Indiai-óceán vizein. 

A szultáni udvar döntése egyet jelentett azzal, hogy erőit 
továbbra is az európai oldalon összpontosítva, lemond a második 
front megnyitásáról, és nem száll harcba a távolsági kereske- 
delem feletti uralomért. Ez a lépés világosan jelezte, hogy az 
oszmán katonai vezetés elsőbbséget adott a szárazföldi hadvise- 
lésnek. Ma már tudjuk, hogy döntése a birodalom hosszú távú 
érdekei ellen hatott, hiszen ezzel az oszmánok elszalasztották azt 
a lehetőséget, hogy aktív szereplőként kapcsolódjanak be a vI- 
lágkereskedelembe (a beilleszkedés csak jóval később és teljesen 
kiszolgáltatott helyzetben sikerült). 1525 végén azonban mindez 
korántsem volt nyilvánvaló. Kétségtelen, hogy a katonai-bürok- 
ratikus elitnek és a hadseregnek, amely a kereskedelemmel 
legfeljebb érintőleges kapcsolatban állt, elemi érdeke diktálta a 
további földfoglalásokat, hiszen jövedelme többnyire a mezőgaz- 
dasági termelésből számazott. Ennek a hatalmi pozícióban lévő 
széles rétegnek az állásfoglalása természetesen döntő súllyal 
esett latba. De nemcsak erről volt szó. Az oszmán államférfiak 
az adott pillanatban egyáltalán nem lehettek biztosak abban, 
hogy az indiai-óceáni katonai vállalkozás valóban gyors hasznot 
eredményez. Sokkal jobban tudták viszont azt, hogy milyen 
iszonyatos költségekkel jár egy megfelelő méretű hajóhad 
felszerelése, főleg, ha az oszmán mediterráneumi technikát 
felváltanák a portugálok által alkalmazott atlanti hajózási mód- 
szerekkel. Erről persze szó sem lehetett, viszont ilyen technikai 
különbségek mellett az indiai-óceáni offenzíva — Szelmán 
bizakodása ellenére — egyáltalán nem ígért biztos sikert. Mindez 


78 


önmagában elegendő lehetett volna Szelmán és a haditengeré- 
szek javaslatának elutasítására, de emellett még olyan belpoliti- 
kai események is bekövetkeztek, amelyek semmi kétséget nem 
hagytak afelől, hogy a szultán csakis szárazföldön, vagyis 
legvalószínűbben Magyarországon háborúzhat. 


KATONALÁZADÁSOK, TÁRSADALMI FELKELÉSEK 
ÉS VALLÁSI MOZGALMAK 


Szülejmán szultán nándorfehérvári és 1522. évi rodoszi diadala 
átmenetileg levezette ugyan a hadseregben felgyülemlett feszült- 
ségeket, de természetesen nem hozott orvoslást minden prob- 
lémára. Az oszmán kormányzatnak például hamarosan be kellett 
látnia, hogy a nemrégiben megszerzett arab tartományokban, 
kivált Egyiptomban, sokkal gyengébb lábakon áll a hatalma, 
mint azt gondolta volna." 

Erről 1522-ben győződhetett meg először, amikor elhunyt 
Hajir bég, a mamelukoktól átállt első egyiptomi beglerbég, és 
helyére megérkezett Musztafa pasa, a korábbi másodvezír, egy 
rabszolga számazású, valódi oszmán katona és bürokrata. 
A mameluk arisztokrácia, amely Hajir bég alatt megőrizte régi 
pozícióit, elérkezettnek látta az időt arra, hogy megpróbálja 
visszaszerezni elvesztett hatalmát. Helyzetét megkönnyítette, 
hogy az egyiptomi társadalom rendkívüli módon elégedetlenke- 
dett az oszmán uralommal, elsősorban azért, mert az oszmánok 
a mameluk időkhöz képest többszörösére emelték az adókat. Az 
első felkelési kísérletet az egyiptomi oszmán tisztek még gyor- 
san leverték, de aztán Musztafa pasának hamarosan kiterjedt 
szervezkedéssel kellett szembenéznie. Három mameluk kor- 
mányzó jelentős erőket gyűjtött maga köré, sőt a lakosság egy 
részét 15 megnyerte azzal az ígérettel, hogy egy évi állami 
adójukat elengedi, a jövőben pedig ezeket az adókat felére 
csökkenti. A katonailag jóval erősebb felkelőkkel szemben 
Musztafa pasa a megosztás eszközéhez folyamodott. Különféle 
ígéretekkel megnyert néhány vezetőt és arab törzsfőnököt, 
gyorsan elengedte a népre kivetett adók egy részét, és közben 
összeszedte valamennyi katonáját. Mikor Inál, a lázadók egyik 
vezére, aki közben szultánnak kiáltotta ki magát, Kairó ellen 

vonult, Musztafa pasa ellene küldött seregének parancsnokai 
legyőzték és fejét vették. 

Bár a lázadást ily módon elfojtották, az egyiptomiak sérelmeit 
nem orvosolták, s ezért az oszmán vezetés hamarosan drága árat 
fizetett. 1523 augusztusában Ahmed pasa kapta az egyiptomi 
beglerbég tisztjét. Ő előzőleg másodvezír volt, a nagyvezíri cím 
várományosa, de 1523 júniusában rendkívüli csalódással kellett 
tudomásul vennie, hogy Szülejmán nem őt, hanem régi kedven- 
cét, Ibrahimot helyezte a birodalom legfőbb méltóságába. 
A megbántott vezír ekkor maga kérte, hogy Egyiptomba mehes- 
sen. Új hivatalát elfoglalva hamarosan észrevette, hogy mekkora 
elégedetlenség halmozódott fel a tartományban, s ez fokozatosan 
megérlelte benne azt a gondolatot, hogy lázadást kirobbantva 
megszerzi magának Egyiptomot. Az első hónapokban az oszmán 
tisztségviselőket fokozatosan régi mameluk tisztekkel cserélte le, 
és bőkezű ajándékokkal sok helyi hatalmasság támogatását 
nyerte el. Állítólag azt is megkísérelte, hogy eltávolítsa a Kairó- 
ban állomásozó janicsárokat, de ez nem sikerült nekt. 

Ilyen előkészületek után 1524 elején nyílt fellépésre szánta el 
magát. Felvette a , győzedelmes király, Ahmed szultán" címet, 
pénzt veretett és belefoglaltatta nevét a pénteki prédikációba, 
ami azt jelentette, hogy független uralkodóvá kiáltotta ki magát. 
E lépés megtételéhez állítólag az 15 hozzájárult, hogy kezébe 
került Ibrahim pasa titkos parancsa, amelyben az elrendelte az 
oszmán tiszteknek Ahmed megölését. Ahmed szultánsága 
azonban rövid életűnek bizonyult, mert legfőbb katonai vezetője, 
aki hű maradt a szultánhoz, titokban összegyűjtötte a kairói 
fellegvár elfoglalása után elmenekült janicsárokat, s váratlanul 
rajtaütött Ahmeden. A pasának először még sikerült elmenekül- 
nie, de a nyomába eredő kormánycsapatok hamarosan legyőzték, 
és levágott fejét a fővárosba küldték. 

Ezek az események végre komolyabb fellépésre késztették a 
szultánt, aki 1524 őszén Egyiptomba küldte Ibrahim nagyvezírt, 
hogy biztosabb alapokra helyezze az oszmán uralmat ebben a 
fontos és gazdag tartományban. Ibrahim a megbízatást rendkívüli 
sikerrel hajtotta végre, mert a bajok gyökeréig nyúlt. Részben 
helyreállította a mameluk kori adórendszert, igazságot szolgálta- 
tott az előző évek kárvallottjainak, eltörölte, illetve kifizette az 
adósságokért " bebörtönzöttek tartozásait, új kormányzót és 
kincstárnokot nevezett ki, pontosan rögzítette a tartomány 

befizetési kötelezettségeit, megszervezte Egyiptom katonai 
védelmét, egészen Etiópiáig hódolásra bírta az arab törzseket, s 
végül olyan törvénykönyvet állíttatott össze, amely évszázadokra 
sikeresen hangolta össze a központi kormányzat, a helyi elő- 
kelők és a lakosság érdekeit. 

Az egyiptomi felkelésekből az oszmán udvar ismét fontos 
tanulságként szűrhette le, hogy uralmának legszilárdabb támasza 
a janicsárság, amely végül Is megmentette számára a birodalom 
kincseskamráját. Annál nagyobb riadalmat keltett, hogy miköz- 
ben az Egyiptomba vezényelt janicsárok éppen a szultánért 
ontották vérüket, isztambuli bajtársaik az uralkodó távollétében 
maguk 15 fellázadtak. Az elégedetlenséget részben az váltotta ki, 
hogy a rodoszi hadjárat befejezése óta, vagyis több mint két éve, 
a janicsárokat nem vezették háborúba, és a testület tagjai nehe- 
zen tűrték a zsákmány elmaradását. Bizonyos jelek arra utalnak, 
hogy egy Ibrahim pasával szembenálló frakció is bujtogatta őket, 
hogy ezzel rendítse meg a szultáni kegyenc hatalmát. A meg- 
vadult katonák 1525. március 25-én felforgatták Isztambult, 
kirabolták a másodvezír, a főkincstárnok és Ibrahim pasa palo- 
táját. A rendkívül bátran viselkedő szultán maga fékezte meg 
engedetlen rabszolgátt, de miután a főkolomposokat kivégeztette, 
a többit hatalmas összeggel kényszerült kiengesztelni. Ez az eset 
és következményei minden másnál világosabban megmutatták, 
hogy a szinte korlátlan hatalmú szultán a politikai és a katonai 
döntéseknél, például egy hadjárat irányának megválasztásánál, 
mennyire ki volt szolgáltatva saját fegyveres erőinek. Az 1525. 
évi janicsárlázadás után a szultán akkor sem kerülhette el, hogy 
újra háborúba induljon, ha netán más elgondolásai lettek volna. 
S mivel a janicsárok zsákmányéhségének levezetésére a keleti 
vagy az óceáni front szóba sem jöhetett, szinte önmagától eldőlt 
az 15, hogy az oszmán hadsereg a következő évben valamelyik 
közép-európai ország ellen fog felvonulnt. 

Míg a hadsereg az elmaradt hadjáratok miatt elégedetlenke- 
dett, addig az alattvalók azért, mert nemhogy a zsákmányból 
nem részesedtek, hanem ők fizették azokat a rendkívüli hadiadó- 
kat is, amelyek a katonák hadviselését lehetővé tették. Azonkívül 
az oszmán állam továbbra sem talált megoldást a II. Bajezid és 
Szelim időszakát annyira felbolygató nomád-kizilbas problémára: 
a központosító, egyre hatásosabban adóztató állam és az anató- 
hai türkmének (etrák) továbbra is rendkívüli gyanakvással 

tekintettek egymásra, s a kényes egyensúlyt bármilyen apró 
zavar azonnal felboríthatta. A húszas évek első felében azonban 
az anatóliai lakosság körében még elevenen élt a nagy leszámo- 
lások emléke, ezért mintegy fél évtizedig akkor sem mert 
megmozdulni, ha olyan nagy sérelem érte, mint például 1522- 
ben a zülkadiri türkméneket régi uralkodó dinasztiájuk kiirtásá- 
val. De a megalázott emberek nem felejtettek, és 1525 őszén 
bosszúból kis híján sikerült elrabolniuk Ibrahimtól az Egyiptom- 
ból Sztambul felé szállított mesés kincstárat. Amikor aztán 1526 
augusztusában a szultán Mohács felé masírozott janicsárjaival, 
a Közép-Anatóliában fekvő bozoki szandzsák türkménjei nem 
tűrték tovább az oszmán összeíró biztosok önkényeskedéseit, és 
megölték a régi jogaikat sárba tipró szandzsákbéget, a helyi 
kádit és annak írnokát. Ezzel kezdetét vette a felkelés, amelyhez 
azonnal csatlakozott három törzs. A lázadók a mohácsi csata 
előtt egy nappal jól megverték az ellenük vonuló karamáni 
sereget. A csatában a beglerbég tis elesett. A felkelők ezután 
egymás után győzték le és ölték meg a szervezetlenül támadó 
bégeket, s dúlva-pusztítva az iráni határ felé vették útjukat. 
A diíjarbekiri beglerbég azonban kurd csapataival Erzurum 
közelében utolérte és csatára kényszerítette őket. A kizilbas 
lázadók vesztettek, s bár Zünunoslu, a megmozdulás vezetője, 
el tudott menekülni, élve maradt embereinek többségét az 
oszmán parancsnokok lemészároltatták. 

A következő év tavaszán a fővárosba újabb felkelés híre 
érkezett, amely ezúttal a karamániai Kirsehir környékén lobbant 
fel. A megmozdulás hamarosan átterjedt a kizilbas tűzfészeknek 
számító Rum tartományra (Bozok 1s ehhez tartozott), s a szultán, 
mint korábban az egyiptomi zavargásoknál, most 15 Ibrahim 
pasát küldte el néhány ezer janicsárral, hogy végre tartós nyugal- 
mat teremtsen. Közben a Kalender Cselebi által irányított 
lázadók győzelmet győzelemre halmoztak, és óriási vesztesége- 
ket okoztak az oszmán seregeknek (az ütközetekben ismét több 
beglerbég és szandzsákbég lelte halálát). Kegyetlen dúlásaik 
ellenére sokan melléjük álltak az elégedetlen kisbirtokosok és a 
dervisek közül is, ezért Ibrahim szokásos fortélyához, az ellenfél 
sorainak megbontásához folyamodott. A Kalenderrel! szövetke- 
zett türkmén főnököknek ígéretet tett arra, hogy mindenkinek 
visszaadja régi tímár-birtokait, ha nem segíti tovább a lázadókat. 
A főnökök ezúttal állták a szavukat, így a magára maradt 

Kalender és vezértársat nem tudtak ellenállni a túlerőnek: 1527. 
június 22-én mindnyájan a csatatéren maradtak. 

A győzelem után Ibrahim vizsgálatot kezdett annak kideríté- 
sére, hogy mi okozhatta az oszmán bégek sorozatos vereségeit. 
Kínosan kellett tapasztalnia, hogy a hadseregben sokan szimpati- 
záltak a síita és kizilbas eszmékkel, s közülük számosan össze- 
játszottak a felkelőkkel (egyesek átálltak hozzájuk, mások 
szándékosan megfutottak előlük). Amikor a nagyvezír visszaté- 
rése után beszámolt a szultánnak a történtekről, bizonyára azt a 
nyugtalanító tényt is a tudomására hozta, hogy Zünnunoslu és 
Kalender Cselebi egyaránt , mahdi7-nak vagyis megváltónak 
hirdette magát. (Kalender ráadásul azt állította, hogy annak a 
Hadzsi Bektasnak az ivadéka, aki a janicsárok védőszentje volt.) 
Ez arra utalt, hogy az oszmán alattvalók körében továbbra Is 
erősen éltek a messianisztikus, eszkatalogikus várakozások, 
amelyekben kitüntetett szerep jutott a mahdinak. Ezek az elkép- 
zelések különösen a siitáknál és kizilbasoknál voltak népszerűek, 
de a Szunnita muszlimoktól sem álltak távol. A közhit úgy 
tartotta, hogy a mahdi eljövetele a világ végét megelőző utolsó 
időkre esik, amikor egy anarchikus időszak végén a mahdi meg- 
alapítja a béke birodalmát, és a muszlimok meghódítják BiI- 
záncot (ezt 1453 után Rómára vitték át). Erre következik az 
Antikrisztus uralma, de őt az égből alászálló Jézus hamarosan 
legyőzi, és újabb békekorszakot teremt a földön. Ennek végén 
felkerekednek az apokalipszis lovagjai és elkövetkezik az utolsó 
ítélet. 

A szultán érdekeit a visszatérően fellépő mahdik nem pusztán 
politikai zavarok előidézőiként sértették, hanem azzal is, hogy 
az alattvalók szemében rombolták a szultán vallási-ideológiai 
legitimációját (különösen azzal, hogy a mahd1i-képzetekhez az 
olcsó élet és az igazságos adók ígérete kapcsolódott). E problé- 
ma megoldatlansága már a szafavidák fellépése óta teherként 
nyomta a mindenkori isztambuli uralkodók vállát, hiszen e 
vallási elképzelésekben a világi hatalomra és annak formájára 
vonatkozó igények 15 megfogalmazódtak. A szultán ugyanis hi- 
vatalosan Allah árnyékának, azaz földi helytartójának számított, 
és oszmán felfogás szerint ennél magasabb világi és szakrális 
hatalom nem létezhet. Aki a szultán fölé helyezi magát, az 
nemcsak a világi hatalmat kérdőjelezi meg, hanem az isteni rend 
ellen ís vét. Ezt az elvet azonban sokszor nemcsak a kizilbasok 

és a síiták, hanem bizonyos szunnita körök i5 kétkedéssel 
fogadták. Egyre-másra jelentkeztek olyan irányzatok, amelyek a 
szunnita doktrina kereteit feszegették, és félő volt, hogy ameny- 
nyiben politikai célokra használják fel azokat, veszélybe sodor- 
hatják a szultáni hatalmat, amely önmagát a szunnita világ 
legfőbb védelmezőjének tekintette. 

Ilyen , veszedelmes" gondolatokkal állt elő egy Molla Kabiz 
nevezetű jogtudós, aki nem kevesebbet állított, mint hogy Jézust 
elsőbbség illeti meg Mohameddel szemben. Kabiz ezt a tételt 
kizárólag a Koránból és a muszlim hagyományból merített 
érvekkel támasztotta alá, ezért nem kis fejtörést okozott az 
elítélésén fáradozó jJogtudósoknak. Egy másik prédikátor, Oslan 
Sejh, aki a nevét onnan kapta, hogy rendkívül fiatalon kezdett 
prédikálni, még ennél is meghökkentőbb nézeteket hangoztatott." 
Lényegében az iszlám összes alapvető tanítását (Istent, az ember 
Isten általi teremtését, a végítéletet stb.) tagadta, és egyfajta 
panteizmust és teljes szabadosságot hirdetett. Szerinte minden 
természeti formában, így az emberben is, Isten rejtezik; az 
ember a nemzéssel önnönmagát teremti, lelke egyik testből a 
másikba vándorol; a korlátozó, lemondást követelő társadalmi és 
vallási normák érvénytelenek, így például a házasságtörés és a 
szodómia 15 csupán a szerelem íÍzet. 

Az oszmán kormányzat ezekre a jelenségekre kétféleképpen 
reagált: erőszakkal és propagandával. Mint ahogy a kizilbasok 
esetében láttuk, a veszélyesnek ítélt nézeteket és azok képviselőit 
általában eretneknek nyilvánította és könyörtelenül üldözte. 
Ugyanerre a sorsra jutott Kabiz és Oélan Sejh is: az előbbit 
1527 novemberében a szultán személyes kívánságára bélyegezte 
eretneknek a korszak két legnagyobb jogtudósa, az utóbbit pedig 
1529 augusztusában találta bűnösnek eretnekség és istentagadás 
vádjával csaknem ugyanaz a grémium. Az ítéletek alapján 
mindkettőjüket kivégezték. (Oslan Sejh tizenkét tanítványa 
mesterével együtt veszítette el a fejét.) A kizilbasokat és más 
eretnekeket a 16. század folyamán szüntelenül figyelték és 
zaklatták. Az istentiszteletekről távol maradó muszlimok ellen 
időről időre vizsgálatokat rendeltek el, és a visszaesőket meg- 
büntették. 

A szultáni udvar azonban nemcsak kényszerítéssel élt, hanem 
a propaganda eszközét is bevetette az alattvalók meggyőzésére. 
Már Szelim rájött arra, hogy a legegyszerűbb megoldás az, ha 

átveszi az ellenfél nyelvezetét, és saját uralmát ugyanabban a 
messianisztikus és chiliasztikus fogalomrendszerben mutatja be, 
mint amivel szafavida ellenfele vagy a lázadó mahdik érveltek. 
(A királyi hatalom ilyenfajta beállítása egyébként a korabeli 
Európában is általános volt: számos jóslat jelent meg a Nagy Év 
eljöveteléről, a harmadik korszak beköszöntéről, amit az utolsó 
világcsászár győzelme nyit meg.) Szelim ezért kezdte használni 
a mi ejjed min ind Allah (Isten által támogatott) és a szahib- 
kirán (világhódító, szó szerint: az együttállás ura, ti. a bolygók 
szerencsés együttállásáé) címeket. Ezzel egyrészt uralma isteni 
támogatottságát akarta hangsúlyozni, másrészt azt jelezte, hogy 
a muszlim ezredév közeledtével az oszmán birodalom lesz az 
apokaliptikus jóslatokban szereplő utolsó világállam. Szülejmán 
és propagandistái a millenniumhoz kapcsolódó felfokozott 
várakozásokat figyelembe véve továbbfejlesztették ezt az érv- 
rendszert, és Szülejmánt az igazságos uralkodó mintaképének 
állították be, aki a hamarosan beköszöntő utolsó korszak mahdi1- 
jaként és egyeduralkodójaként igazságossággal tölti meg a 
világot, győzelemre viszi a iszlámot, és itt a földön megvalósítja 
az isteni rendet. Hogy Szülejmán erőfeszítései a messianisztikus 
uralkodó képének elfogadtatására nem maradtak eredménytele- 
nek, azt több tény 15 igazolja. Leszámítva néhány kisebb helyi 
megmozdulást Antalia vidékén (1526-1529), a Kalender-féle 
lázadás leverése után több évtizedig semmiféle népi-vallási 
felkelésre nem került sor a birodalomban. Már az 1520-as évek 
végéről maradtak fenn olyan, nem elit közönség számára íródott 
művek, amelyekben Szülejmánt messiásként (mahdiként) és 
világhódítóként ábrázolják, aki állandó kapcsolatban áll a 
természetfölötti erőkkel, s aki mahdi küldetéséhez méltón 
legyőzi a magyarokat és a szintén világuralomra áhítozó, keresz- 
ténységet jelképező V. Károly császárt. 

Ebből is látható, hogy a leghatásosabb érveket mégis a 
katonai győzelmek szállították: a nándorfehérvári, a rodoszi, 
majd a mohácsi diadal minden misztikus gondolatnál jobban 
bizonyította, hogy a padisah bírja Isten támogatását (ezt a 
szultáni propaganda nem 1s mulasztotta el kihasználni). A dolog 
persze fordítva 15 működött: ha az isteni segítséget és a szunnita 
ortodoxia felsőbbrendűségét akarta bizonyítani, akkor a szultán- 
nak folyamatos katonai sikereket kellett felmutatnia, mert csak 
így tarthatott igényt alattvalói feltétlen engedelmességére. Így 

alakult ki az furcsának tűnő helyzet, hogy Szülejmán az 1520-as 
évek háborúiban nem csupán külpolitikai, hanem belpolitikai 
célokat is követett; minél több győzelmet aratott a hitetleneken, 
annál biztosabbnak tudhatta otthoni uralmát. 


IBRAHIM PASA, VELENCE ÉS AZ EURÓPAI POLITIKA 


Bár kétségtelen, hogy az 1520-as évek Oszmán Birodalmának 
aktív európai politikája elsősorban az eddigiekben bemutatott 
belső és külső okokra vezethető vissza, ezt a politikát mégis 
hús-vér emberek képviselték és alakították a mindenkori követel- 
mények szerint. Közülük toronymagasan kiemelkedett Ibrahim 
pasa, Szülejmán szultán nagyvezíre, aki 1523-tól 1536-ig tartó 
hivatali ideje alatt döntő befolyást gyakorolt az oszmán külpoli- 
tikára." 

A görög számazású Ibrahim az epiroszi Pargában született 
1494-ben, ugyanabban az évben, mint Szülejmán. A terület 
akkoriban Velencéhez tartozott, s ennek köszönhető, hogy 
Ibrahim az anyanyelvén kívül jól megtanult olaszul 15. Gyermek- 
korában török fogságba került és az uralkodónak nevelt Szülej- 
mán rabszolgája lett. A trónörökös és Ibrahim között hamarosan 
életre szóló barátság alakult ki. A kortárs források egyöntetűen 
kiemelik, hogy Szülejmán őszintén megszerette a rendkívül 
sokoldalú, érdeklődő, elegáns beszédű, művelt és kitűnően 
zenélő ifjút, s trónra lépése után fontos beosztásokba helyezte. 
Ibrahim először a hárem fehér eunuchjainak, aztán a szultán 
magánkamarájának és solymászainak vezetője lett, majd 1523. 
június 27-én az uralkodó a nagyvezíri székbe emelte. 

Ibrahim pasa tizenhárom éven át töltötte be magas tisztségét, 
és ez idő alatt az oszmán történelemben egyedülálló hatalomra 
és befolyásra tett szert. Ebben szerepe volt annak is, hogy 
élvezte Szülejmán anyja, Hafsza hatun támogatását, de kétség- 
telen, hogy elsősorban Szülejmán feltételen bizalmának köszön- 
hette fényes karrierjét. Az uralkodó olyan szokatlan kegyekben 
részesítette Ibrahimot, hogy a kortárs oszmán alattvalók nem 
győztek bámulni; a két Jó barát gyakran étkezett és aludt együtt, 
kis cédulákon üzentek egymásnak, ha fél napig nem találkozhat- 
tak, s még az a hallatlan dolog ís megesett, hogy a szultán 
Ibrahim pasa palotájába hívta össze a birodalmi tanács ülését. 

1524-ben Szülejmán személyes részvételével tisztelte meg 
kegyence káprázatos esküvői ünnepségét. Ibrahim rövid időn 
belül vitathatatlan tekintélyre tett, s a kortárs európai megfi- 
gyelők az 1520-as évek közepén egyöntetűen úgy ítélték meg, 
hogy a nagyvezír a birodalom valódi ura. 

Ez természetesen túlzás volt, és abból fakadt, hogy nem 
ismerték pontosan az uralkodó és a bizalmasa közötti viszony 
valódi természetét. Szülejmán visszahúzódása és az a tény, hogy 
formailag mindent Ibrahimra hagyott, valóban azt a látszatot 
kelthette, hogy a nagyvezír tartja kezében az ügyek irányítását. 
Valójában azonban tudatos munkamegosztásról volt szó, amely- 
ben a nagyvezír a szultán egyfajta alteregóját játszotta a minden- 
napi életben. Kétségtelen ugyanakkor, hogy Ibrahim ötletei és 
elképzelései döntő szerepet játszottak Szülejmán uralkodói 
képének, kül- és belpolitikájának formálásában. Ibrahim az 
oszmán dinasztia hatalmáról és feladatairól olyan nagyívű 
koncepciót alakított ki az évek folyamán, amely méltó volt saját 
pozíciójához és az akkori világ talán legerősebb birodalmához. 
Arra a meggyőződésre Jutott, hogy Szülejmánnak harcba kell 
szállnia a világhatalomért, és új Nagy Sándorként kell uralma 
alatt egyesítenie Keletet és Nyugatot, Rómát és Bizáncot. Ennek 
az igénynek az oszmán államhatalom minden megnyilvánulásá- 
ban tükröződnie kell. Ibrahim ezért — uralkodójával egyetértés- 
ben — arra törekedett, hogy a szultáni méltóságot olyan pom- 
pával és misztikával vegye körül, amely kiemeli azt a köznapi 
világból és egyfajta szakrális szférába helyezi az alattvalók és az 
ellenfelek szemében. 

E célból kezdeményezte 1525 körül a Topkapu Szeráj nagy- 
arányú átépítését. A munkálatok zömét 1528-ra el i15 végezték, 
s az eredmény egy olyan építészeti együttes lett, amelynek 
minden eleme meghatározott funkciót kapott a kül- és belföld- 
nek szóló udvari ceremóniákon. 

A nagyvezír minden alkalmat megragadott, hogy uralkodójá- 
nak nagyságát egyéb külsőségekben is megjelenítse. Nagy 
élvezettel maga tervezett nyilvános ünnepségeket, felvonuláso- 
kat, népet szórakoztató látványosságokat, és nem sajnálta a pénzt 
drágakövekre, aranyra, ezüstre és vagyont érő ruhákra. Szülej- 
mánt arra ösztönözte, hogy pompázatos ruhákat hordjon és 
minél több drágakövet viseljen. Egyiptomból visszatérve olyan, 
drágakövekkel kirakott kupát ajándékozott neki, amelynek 


S / 


értékét 200 000 dukátra becsülték. Több más oszmán kormány- 
férfival együtt sokszor adott megrendelést velencei ötvösöknek, 
és gyakran hívta fel uralkodója figyelmét az általuk kínált 
portékákra. Sokat foglalkoztatta az oszmán udvari ékszerészeket 
és aranyműveseket Is, s neki tulajdonítható, hogy ezek létszáma 
az egész ló. században 1530 körül volt a legnagyobb. 

Az ő hatását láthatjuk abban is, hogy az 1520-as években 
teljesen megváltozott a szultán szereplése a diplomáciai érintke- 
zésekben. Az idegen követek Ibrahim színre lépése óta szinte 
alig láthatták az uralkodót, és a szultáni fogadások pár perces 
formális aktussá szűkültek. Az érdemi tárgyalásokat a nagyvezír 
és vezírtársai folytatták, s az uralkodó rajtuk keresztül tájékozó- 
dott a megbeszélések menetéről. Az irányelveket és a végső 
döntést persze maga hozta meg, és a pasák ennek megfelelően 
jártak el. A szultán rendszerint csak a bemutatkozó és a búcsú- 
látogatáson találkozott a követekkel, de többnyire akkor is 
szótlan maradt. A fogadásoknak ez bizonyos misztikus hangula- 
tot kölcsönzött, amit az új kihallgatási teremben uralkodó 
diszkrét félhomály, a dekoráció gazdagsága és a korábbi egy- 
szerű szófával szemben immár ékes trónon helyet foglaló szultán 
sejtelmes viselkedése még inkább elmélyített. Mint Ibrahim 
minden újítása, ez a változás 15 annak a gondolatnak a megjele- 
nítésére szolgált, hogy a szultáni méltóság nemcsak az egyszerű 
földi halandók, hanem a külföldi uralkodók számára 15 megköze- 
líthetetlenné vált, s az ő kegyétől függ minden létező sorsa. 

Bár a kereszténység elleni offenzíva már közvetlenül Szülej- 
mán trónra lépése után kezdetét vette, kétségtelen, hogy Ibrahim 
nagyvezírsége idején, különösen 1525-1526 után, az oszmán 
udvar európai politikája még nagyobb lendületet és új távlatokat 
kapott. Miután a nagyvezír túlesett az új hivatalával járó kezdeti 
nehézségeken és az első igazi próbán, az egyiptomi rendcsinálá- 
son, teljes energiával fordult az európai ügyek felé. 

A keresztény világ a 16. század elején jelentős fordulóponthoz 
érkezett. Amikor a török veszély minden korábbinál élesebben 
jelentkezett, akkor hunyt ki Európában a keresztény egység és 
összefogás középkori eszméje. Noha a pápaság, az egység 
spirituális megtestesítője, és a legnagyobb világi fejedelmek 
szavakban mással sem foglalkoztak, mint a török kiűzésének 
tervével, valójában mindannyian az európai hegemónia megszer- 
zésén, nemzeti királyságuk vagy átfogó birodalmuk kiépítésén 

fáradoztak. A 15. század végén az itáliai háborúkkal kezdetét 
vette a Habsburgok és a francia királyok már említett vetélke- 
dése az európai főhatalomért, és ez a küzdelem a következő 
évtizedekben minden mást háttérbe szorított a keresztény világ- 
ban. Ennek a rivalizálásnak köszönhető, hogy a 16. század 
elején az Oszmán Birodalom is bekapcsolódott az európai 
politikai rendszerbe. A kíméletlen harcban álló ellenfelek 
ugyanis sorra keresték meg a sztambuli udvart, hogy elnyerjék 
jóindulatát vagy szövetségét az éppen soron lévő ellenséggel 
szemben. Az egyik első jelentős uralkodó, aki a törökkel való 
szövetkezést megkísérelte, Miksa német-római császár volt. De 
az Oszmán Birodalommal mégis Velence épített ki először tartós 
együttműködést és , baráti" viszonyt. A tengerek királynőjét 
nyomós okok késztették erre: miután a századfordulón magára 
maradt és komoly vereséget szenvedett az oszmánok ellen vívott 
háborújában, az Itáliában előrenyomuló nagyhatalmak pedig lé- 
tében fenyegették, a továbbiakban az oszmánokkal való együtt- 
működésre alapozta politikáját. Ezt diktálták kereskedelmi érde- 
kei Is, hiszen ettől a viszonytól függött a köztársaság gazdagsága 
és lakosságának ellátása. Az 1503-ban aláírt békeegyezményt, 
amely biztosította Velencének a kereskedés szabadságát a biro- 
dalom területein, 1513-ban Szelimmel is megújították, majd 
1517-ben Egyiptomra is kiterjesztették. A Porta feltűnő jóimndula- 
ta a köztársaság iránt természetesen nem volt önzetlen. A kivált- 
ságokért cserébe elvárta, hogy Velence tartsa távol magát az el- 
lene irányuló szövetségektől és katonai akcióktól, ami garantálta 
a birodalom nyugati határainak biztonságát. Másrészt leginkább 
a köztársaság révén jutott hozzá azokhoz az információkhoz, 
amelyekre az európai viszonyok nyomon követéséhez szüksége 
volt. A kölcsönös egymásrautaltság miatt a két ország viszonyát 
már Szelim idejében egyfajta , szimbiózis" jellemezte, és emlatt 
Velencére többé nem lehetett számítani semmiféle törökellenes 
szövetségben. Velence kiválásának elsősorban a leginkább 
veszélyeztetett Magyarország látta kárát, mert ezzel elvesztette 
legfontosabb politikai és pénzügyi támogatóját (a köztársaság 
1516 után beszüntette a pénzsegélyek folyósítását). 

1519-ben V. Károly nyerte el a Német-római Birodalom 
trónját, és a császárválasztáson vesztes I. Ferenc francia király, 
hogy kitörjön az országát körülölelő Habsburg gyűrűből, újra 
megindította a háborút Itáliában. Ez önmagában elegendő lett 

volna ahhoz, hogy a török elleni fellépés vagy a végveszélybe 
került Magyarország megsegítése elfelejtődjék, de a reformáció 
kibontakozása aztán végleg lehetetlenné tette, hogy a keresztény 
világ kellő figyelmet szenteljen a keleti veszedelem elhárításá- 
nak. A sztambuli udvar pontosan tudta, hogy Magyarország a 
külső segítség reménye nélkül várja az oszmán támadást, ezért 
1520-ban könnyű szívvel engedhetett a hadsereg kívánságának 
és a következő évben megkezdte a leszámolást régi ellenségével. 
Mivel Velence az elvárások szerint semleges maradt és a nán- 
dortfehérvári hadjárat után sSietett jókívánságait kifejezni a 
szultánnak (erre különben felszólítást kapott), jutalomból 1521. 
december 11-én a szultán hozzájárult a korábbi szerződés 
megerősítéséhez. A tárgyalásokon a pasák azt a baráti tanácsot 
adták a velencei követnek, hogy a Signoria az elkövetkező 
magyarországi háborúk idején hasonlóképpen óvakodjék a 
köztük fennálló béke megsértésétől és Magyarország bárminemű 
segítésétől, mert ellenkező esetben könnyen baj érheti hosszú és 
nehezen védhető tengerpartjainál. Velence irányítói jól megje- 
gyezték a leckét, és az 1520-as években engedelmes diákként, 
tétlenül nézték végig Magyarország bukását. Sőt, mint látni 
fogjuk, Mohács után még tovább mentek, s maguk 15 bátorítani 
kezdték a oszmánok közép-európai terjeszkedését. 

Ibrahim pasa hivatalba lépése a köztársaság számára egyér- 
telmű nyereségnek bizonyult. A nagyvezírt származása, tanács- 
adói köre, saját gazdasági érdekeltségei és a birodalom politikai 
érdekei egyaránt arra ösztönözték, hogy jó viszonyt tartson fel 
a köztársasággal. Velence iránti jóindulatát annyiszor és annyi- 
féleképpen mutatta ki, hogy az egyik velencei követ joggal 
írhatta haza: , Ez a basa a mi Signoriánk nagy barátja, Igazságos 
és bölcs ember."" Nagyvezírsége kezdetén, hogy tapasztalatlan- 
ságát ellensúlyozza, maga mellé vette a velencei dózse Sztam- 
bulban élő törvénytelen fiát, Lodovico Grittit, aki segített neki 
megismerni az európai diplomácia és politika rejtelmeit. Cserébe 
a nagyvezír megszerezte neki a szultán jóindulatát. Ez azért 
sikerült könnyen, mert Gritti ékszerkereskedéssel foglalkozott, 
és Szülejmán, aki gyermekkorában maga is kitanulta az arany- 
művességet, ekkoriban még nagy érdeklődést mutatott a drága- 
kövek iránt. A dózseti a húszas években egyfajta közvetítőként 
működött a keresztény hatalmak és a szultáni udvar között, ami 
sokakban azt a téves képzetet keltette, hogy Ibrahim Gritti 

befolyása alatt intézte a szultán ügyeit. Ez azonban az európai 
diplomaták szokásos tévedései közé tartozott, mert valójában 
Ibrahim használta fel Grittit, és rajta keresztül mesterien érvé- 
nyesítette azokat az elképzeléseket, amelyeket Szülejmánnal 
együtt dolgoztak ki. Ez éppen azokon a tárgyalásokon derült ki 
a legvilágosabban, amelyekről a kötetben közölt jelentések 
számolnak be. 

A szultán és nagyvezíre a korábbiakban ismertetett kény- 
szerítő körülmények miatt 1525-ben megindította az előkészüle- 
teket az újabb európai hadjáratra. Bár a vezetésben korábban 
felötlött az a gondolat is, hogy esetleg Lengyelország megtáma- 
dásával próbálkozzék, ezt végül is elvetette, és 1525 őszén 
három évre szóló fegyverszünetet kötött Zsigmond király 
követével. A Porta ebben az évben felhagyott azokkal a kísérle- 
tekkel ís, hogy beolvassza a birodalomba Havasalföldet, és 
meghódolás, valamint az évi adó felemelése fejében elismerte a 
szívósan harcoló Rádul vajda uralmát. Ilyen diplomáciai előké- 
szítés után nem lehetett kétséges, hogy a támadás az 1521-ben 
elkezdett irányvonal logikus folytatásaképpen Magyarország 
ellen fog irányulni. A felkészülés kellős közepén érkezett meg 
Sztambulba I. Ferenc követe. A francia király, aki 1525 február- 
jában csatát vesztett Páviánál és V. Károly fogságába esett, 
balszerencséjét tudatva arra kérte a szultánt, hogy a Habsburgok 
meggyengítésére indítson támadást a magyar király ellen. 
A követ, Frangepán János, állítólag azt bizonygatta Ibrahimék- 
nak, hogy amennyiben nem lépnek fel időben Károly császár 
ellen, akkor az hamarosan a világ urává válik. Ez a kérelem, 
amelyet a keresztény világ egyik leghatalmasabb uralkodója 
intézett a Portához, az utóbbi számára félreérthetetlenül jelezte 
az európai világ végletes megosztottságát, valamint azt, hogy 
Magyarországon nem kell tartania ellenséges katonai szövetség 
felbukkanásától. Ez igazolta eddigi elgondolásainak helyességét, 
de magára a hadjáratról szóló döntés meghozatalára — amint azt 
az események eddigi menete 15 bizonyítja — semmiféle befolyást 
nem gyakorolt. A Porta tervei egyelőre még nem terjedtek túl 
Magyarországon, hiszen, mint később a pasák elárulták Laski- 
nak, a magyar király részéről nagy ellenállásra számítottak. 

A mohácsi győzelem után a Porta magatartásában némi zavar 
észlelhető. A szultán és Ibrahim — számukra is váratlanul — 
túlgyőzték magukat, és nem készültek fel kellőképpen a lábaik 

előtt heverő ország megszállására. Megakadályozta őket a gyors 
cselekvésben az a felkeléssorozat is, amelyről fentebb már 
szóltunk, hiszen a nagyvezírnek személyesen kellett beavatkoz- 
nia a nyugalom helyreállítására. Ugyanilyen bénítóan hatott, 
hogy a sorozatos hadjáratok és a lázadók pusztításai miatt a 
birodalom élelmiszertartalékai átmenetileg kimérültek. Közben 
az események mind Magyarországon, mind Nyugaton hihetet- 
lenül felgyorsultak. Magyarországon bejelentette az igényét a 
trónra Ferdinánd ausztriai főherceg, és miután ennek érvényre 
juttatásáért fegyverhez nyúlt, úgy tűnt, hamarosan célhoz is 
érhet. Itáliában a Habsburg-ellenes Cognaci Liga (a pápa, 
Velence, Milánó és Franciaország szövetsége) óriási vereséget 
szenvedett a császári csapatoktól, és Róma V. Károly kezére 
jutott. Ezek a fejlemények gyorsan egységfrontba tömörítették 
a Portát és Velencét. Az utóbbit rémületbe ejtette a Habsburg 
testvérek kétirányú előretörése, ezért Grittin és követein keresz- 
tül 1527 tavaszától szünet nélkül arra ösztökélte a szultáni 
udvart, hogy avatkozzon be Magyarországon. Nem feledkezett 
meg arról sem, hogy felhívja a szultáni udvar figyelmét Károly 
világuralmi törekvéseire és arra a veszélyre, melyet ez mindket- 
tőjükre nézve jelentett. A Signoria ugyanakkor nem volt érdekelt 
abban, hogy az oszmánok befészkeljék magukat a szomszédos 
Magyarországra, ezért a maga tétjét Szapolyai Jánosra tette. Azt 
remélve, hogy Szapolyai oszmán vazallusként megmaradhat 
Magyarország trónján, azt tanácsolta a szorult helyzetbe került 
királynak, hogy forduljon a szultánhoz segítségért. Ezt követően 
utasította sztambuli bailóját (és szerepléséből ítélve Grittit 15): 
tegyen meg mindent, hogy a szultán felkarolja és visszahelyezze 
Szapolyait a királyi hatalomba. 

A Porta azonban a drámai események hatására ekkor már 
sokkal nagyobb szabású tervekben gondolkodott. Szülejmán és 
Ibrahim úgy ítélte meg, most jött el az ideje annak, hogy a 
dinasztia megpróbálja érvényre juttatni eddig csak elviekben 
megfogalmazott és kissé talán későbbre elgondolt világuralmi 
igényét. Valóban semmi okuk nem volt rá, hogy tovább késle- 
kedjenek; Károly császár, akivel Mohács előtt még nem számol- 
tak különösképpen, győzelmeivel közel került ahhoz, hogy 
nyíltan hangoztatott egyeduralmi terveit valóra váltsa. Ferdinánd 
győzelmei Magyarországon megkérdőjelezték az egész addigi 
oszmán erőfeszítések értelmét. Mindezt megfontolva és tekintet- 

be véve a katonai és a politikai erőviszonyokat, a szultán 
minden jel szerint már 1527 őszén elhatározta, hogy félreteszi 
a fokozatos lépések taktikáját, és hadai élén Bécs ellen vonul, 
hogy döntő csapást mérjen a Habsburgok közép-európai hatal- 
mára. Mindez természetesen azt jelentette, hogy Ferdinánd 
legyőzése után Magyarország betagolódott volna az oszmán 
birodalom testébe. Az oszmán vezetésnek azonban a hadjárathoz 
még egész sor anyagi, Szervezési és diplomáciai feltételt kellett 
megteremtenie, amivel csak 1529 elejére készült el. 

A szultáni udvar első és legfontosabb teendője az volt, hogy 
magához kösse Szapolyai Jánost, akire három okból volt szüksé- 
ge: egyrészt azért, hogy Magyarország a szultáni had megérke- 
zéséig megosztott állapotban maradjon, másrészt azért, hogy az 
oszmán hadsereg lehetőleg , baráti" Magyarországon át vonul- 
hasson célpontja felé, harmadszor pedig azért, hogy az eddigi 
legnagyobb távolságra vezetett európai hadjárat idején az ország 
hozzájáruljon az oszmán katonák élelmezéséhez. Ezért várták 
nyugtalanul Szapolyai jelentkezését Sztambulban, s ez magya- 
rázza azokat a barátságtalan szavakat, melyekkel a pasák Laskit 
ura késlekedése miatt fogadták. Az elmondottak fényében a 
hosszas tárgyalást, az adófizetés körüli huzavonákat, Gritti 
, eredményes" közbenjárását stb. merő szemfényvesztésnek kell 
tartanunk. A Porta ugyanis már akkor elhatározta Szapolyai 
, megsegítését", mielőtt még Easki befutott volna az oszmán 
fővárosba. Ami utána történt, az csupán Ibrahim pasa mesteri 
színjátéka volt, hogy a magyar király követét rászorítsa az adó 
vállalására, s ezzel a birodalom egyik legrégibb ellenségét 
erkölcsileg 15 megalázza (meg talán azért ií5, hogy megcsillog- 
tassa személyes képességeit). Mivel ebben a játékban £aski 
méltó partnernek bizonyult, végül is elérte, hogy a szultán 
lemondott a hűbéri függést jelképező adó vagy ajándék követe- 
léséről. De ez csak még inkább aláhúzza azt a tényt, amit Laski 
Is megsejtett, hogy a szövetségkötés ebben a pillanatban a 
Portának legalább olyan fontos volt, mint Szapolyainak. Lénye- 
gében ugyanez a séma érvényes Ferdinánd követeinek sztambuli 
tárgyalásaira 15, ahol a tét Ibrahim számára már csak az volt, 
hogy mennyi információt tud kiszedni belőlük Ferdinándról és 
a magyarországi helyzetről. 

A szultáni udvar mindazonáltal nem verte nagydobra, hogy 
mire készül. Sőt, megtévesztésül azt híresztelte, hogy támadásá- 

nak célja csupán Magyarország megsegítése és Szapolyai 
visszahelyezése lesz. Úgy tűnik, ezt nemcsak maga az érintett, 
hanem a velencei diplomácia és a lengyel királyi udvar is 
elhitte. " Az utóbbit Ibrahim külön üzenetben tájékoztatta a 
szultáni udvar ilyen irányú szándékairól. Az előkészítő hadmű- 
velet befejező lépéseként a szultán és a nagyvezír még két 
diplomáciai manővert hajtott végre. Az elsővel I. Ferenc király- 
nak tettek gesztust: 1528 szeptemberében az alexandriai francia 
konzulnak adott levélben megerősítették a francia kereskedők 
kiváltságait a Földközt-tengeren. A másik: ugyanezen év októbe- 
rében hároméves fegyverszünetet írtak alá Zsigmond királlyal, 
ami kizárta, hogy a lengyelek bárminemű segítséget nyújtsanak 
a Habsburgnak. Ezzel befejeződött Ferdinánd diplomáciai 
elszigetelése. A többi már a fegyvereken múlott. 

A szultán fegyverei sem 1529-ben Bécs alatt, sem 1532-ben, 
az V. Károly ellen indított, végsőnek hitt háborúban nem tudták 
legyőzni a Porta által esélytelennek ítélt Habsburg testvéreket. 
Az oszmánok európai terjeszkedése elakadt, s a szultán hiába 
nyitott hamarosan újabb frontot Károly ellen a Földközi-tenge- 
ren, uralkodása közepére be kellett látnia, hogy a világuralom 
hiú, soha meg nem valósítható álom volt csupán. 1529 előtt 
azonban még semmi sem utalt arra, hogy Szülejmán birodalmát 
bárki megállíthatná, s hogy a nagy összecsapás a kor két szuper- 
hatalma, a két különböző kultúrát és vallást képviselő dinasztia 
között döntetlenre fog végződni. Uralkodásának első évtizedében 
Szülejmán minden szempontból kedvezőbb helyzetben volt, mint 
a csaknem vele egyidőben császári trónra lépő V. Károly. Az 
iszlám világ a 15. század végén, a 16. század elején ugyanúgy 
az integráció útjára lépett, mint a keresztény Európa, csakhogy 
annál — legalábbis nyugati felén — sokkal messzebbre jutott. Az 
alapvető különbség a két folyamat között abban rejlett, hogy 
amíg Európa a középkori széttagoltságot egymással versengő 
(nemzeti vagy birodalmi) stratégiák alapján és a vallási egység 
elvetésével próbálta meghaladni, addig az iszlám kizárólag 
birodalmi struktúrákban és a vallási egység jegyében tudta 
elképzelni a területi különállások megszüntetését, s ez a Stratégia 
ekkor még hatékonyabbnak bizonyult. 

Amikor Károly még éppen csak hozzákezdett ahhoz, hogy 
széttagolt, egymással laza kapcsolatban álló országait valamiféle 
egységbe szervezze, és az európai vezető szerepről inkább csak 

ábrándozott, addigra az Oszmán Birodalom — Szelim hódításai- 
nak köszönhetően — már részben legyőzte, részben saját határain 
belül tudhatta mindazokat az országokat (a szafavida Iránt és a 
mameluk Egyiptomot), amelyekkel korábban élethalálharcot 
vívott az iszlám világ vezetéséért. Míg a keresztény egység és 
a török elleni védelem ügyét képviselő és jelképező pápai 
hatalom végzetesen meggyengült az egymással élesen szemben- 
álló világi fejedelmek harca és az 1517 után kibontakozó 
reformáció miatt, addig az oszmán szultán az arab földek és a 
muszlim szent helyek megszerzésével (és a Siuzmus VISSZaSZOrÍ- 
tásával) az iszlám világ spirituális főségét is megszerezte. [gaz, 
az oszmánoknak még osztozniuk kellett az iszlám világon három 
másik nagyhatalommal (a számos helyi jelentőségű muszlim 
fejedelmen kívül): az iráni szafavidákkal, az indiai mogulokkal 
és a közép-ázsiai üzbégekkel, de ezek a birodalmak sem katonat 
erőben, sem tekintélyben nem versenyezhettek a központi 
muszlim területeket birtokló és a kereszténységgel egyedül 
határos oszmánokkal. Egyiptom elfoglalása után az oszmánok 
elnyerték az iszlám társadalomban jelentős helyet elfoglaló 
szunnita vallástudósok támogatását, s Így az oszmán állam az 
európai fronton egységes iszlám birodalomként léphetett fel, 
ahol végletesen megosztott, belső harcban álló államok mozaikja 
próbálta feltartóztatni. Miközben a leginkább fenyegetett keresz- 
tény országok hasztalan próbálkoztak azzal, hogy az Oszmán 
Birodalomban vagy annak hátában muszlim szövetségeseket 
találjanak, addig az oszmán állam komolyabb erőfeszítések 
nélkül megbontotta a kereszténység sorait. Miután némi kény- 
szerítéssel és a levantei kereskedelemmel magához kötötte 
Velencét, a francia együttműködés már egyenesen az ölébe 
hullott. Miközben Európa legnagyobb fejedelmei önnön , árulá- 
saik" leplezésére az Oszmán Birodalomban élő keresztények és 
a Jeruzsálemi szent helyek védelmezőiként léptek fel, miközben 
tétlenül nézték a keresztények millióit elnyelő oszmán terjeszke- 
dést, addig az oszmán állam befogadta, társadalmi és gazdasági 
lehetőségekhez juttatta azokat a muszlimokat és zsidókat, akiket 
éppen ezek a fejedelmek űztek el Európából. Míg Károlynak és 
Ferencnek az egyeduralomért vívott harc egyelőre inkább vért, 
verejtéket és anyagi csődöt hozott, addig az Oszmán Birodalom 
Szíria és Egyiptom elfoglalásával és a levantei kereskedelem 
megvámolásával olyan többletbevételekhez jutott, amelyek 

bőven fedezték a terjeszkedés költségeit. Míg a szüntelen 
háborúskodás kényszere alatt az európai uralkodók (főleg a 
franciák) éppen csak megkezdték állandó zsoldosseregeik 
telállítását, az oszmán szultánok már majd másfél évszázada 
rendelkeztek ilyennel: a janicsársággal, melynek felszereléséhez 
a 15. század második felétől már a puska is hozzátartozott. Az 
oszmán uralkodók, lépést tartva az európai technikai fejlődéssel, 
a hadsereget a 16. század elejére a kor színvonalán álló tüzérség- 
gel (ágyúkkal, puskákkal) szerelték fel, és ekkoriban kétségtele- 
nül nagyobb, jobban szervezett és gyorsabban mozgósítható 
hadsereggel rendelkeztek, mint bármelyik európai ország vagy 
katonai szövetség. A sokszor félreértett II. Bajezid szultán 
előrelátásának köszönhetően az oszmán állam a 16. századra a 
Földközi-tengeren 15 hatalmi tényezővé vált. Flottája képes volt 
nyílt csatában legyőzni a velenceieket, s a Szelim által végrehaj- 
tott fejlesztéseknek köszönhetően Szülejmán hajói Károly 
spanyol flottájával is felvették a versenyt. 

Ne csodálkozzunk hát, hogy Szülejmán Mohács után a világ 
feletti uralomért szállt harcba. Akárhová nézett, minden a javára 
szólt. Mmden megfontolás arra mutatott, hogy senki és semmi 
nem tud ellenállni neki. És mégis kudarcot vallott. Kihagyott 
ugyanis két dolgot a számításból, de ezért valószínűleg nem 
személyes hibái, hanem annak a kultúrának a korlátai felelősek, 
amelyben élt. Először Is nem fogta fel, hogy a Balkánon túl olyan 
területre lép, ahol a társadalmak egészen másként viselkednek, 
mint Keleten: nem roppannak össze az államok vagy a politikai 
hatalmak bukása után, hanem ellenállnak, ha fel akarják számolni 
önállóságukat és dinamikus struktúráikat. Szülejmán .állama nem 
tudott megbirkózni ezzel a mentalitással. Másik nagy tévedése az 
volt, hogy a racionális mérlegelés ellenére alábecsülte Európa 
anyagi és politikai tartalékait. Nem tudta — de az első kísérletek 
előtt honnan is tudhatta volna —, hogy ha bizonyos határokat átlép, 
a német birodalomra támaszkodó Habsburgok képesek lesznek 
akkora erőforrásokat mozgósítani szárazon és tengeren, hogy azok 
legalább a megállításához elegendők lesznek. Szülejmán ereje 
teljében lépett rá a bécsi útra, de hamarosan kitűnt, hogy ennek az 
útnak a végigjárásához még ennél ís többre van szükség. S a ma- 
gyarság roppant balszerencséje, hogy ereje nem korábban, hanem 
éppen Magyarország közepén fogyott el. 

Fodor Pál 


KÉT TÁRGYALÁS SZTAMBULBAN 


HYERONIMUS LASKI TÁRGYALÁSA 
A TÖRÖKNÉL ; 
JÁNOS KIRÁLY NEVÉBEN 


[1527] 
December 22-én 


érkezett Konstantinápolyba követként a törökök szultánjához 
a legfelségesebb János fejedelemtől, Magyarország királyától stb. 
1527-ben küldték ki, s miután nem minden nehézség nélkül 
kihallgatást eszközölt ki Ibrahimnál, és megtörténvén az 
előzetes üdvözlés 


Ibrahim pasa [így szólt] taskihoz: 

Hallottuk, a te urad nagy tehetségű és szorgalmú férfiú, és 
számos bizonyítékát láttuk, hogy ez így igaz. De akkor elbóbis- 
kolt, mikor megkoronázta magát, mert nem kérte a királyságot 
a mi nagyurunktól. Ugyanis, aki csak megérinti a mi urunk 
ruhaujját, azt a világ semmiféle hatalmassága nem döntheti meg. 
Miért nem gondolkodott el a te urad, látva a királyi várost, 
Budát felégetve, a királyt palotát megérintetlenül, hogy mit 15 
jelent ez? Mivelhogy a mi urunk azért hagyta épen a várost, 
mert úgy döntött, hogy hamarosan visszatér oda. 

Régen meg kellett volna ezt tennie uradnak, nem pedig most, 
hanem még mielőtt a koronát a fejére tette volna. Most, mivel 
a főherceg nyomása miatt nem tehet mást, most kért a békét. Ha 
ugyanis nem viselt volna háborút Ferdinánd királlyal, mi tőle 
nyilván mást várhattunk volna, mint békekötést. Tudjuk ezt, 
mert igencsak ügyködött Jován cárnál Radics által. Ie oda jöttél, 
ahol az egész világ friss hírei mindig ismeretesek. Itt tudják, mi 
van a főherceggel, mi van a te uraddal, mi van a többi keresz- 
tény fejedelemmel. 

faski a pasához: 

Úgy van, ahogy mondod, mert az én uram szorgalma kivéte- 
les. Nem egyedül önmaga koronázta meg magát, hanem az 
ország urai és rendei koronázták őt meg, azzal a céllal, hogy 
szorgalmával, hatalmával, erejével az általatok sújtott ország 
segítségére Sstethessen. Történt pedig ez azoknak hosszas meg- 
fontolása után, akik a királyválasztás jogával és szabadságával 
rendelkeznek. Ezen szokás révén az én uramnak meglehetős joga 
van megválasztására és megkoronáztatására. 

Én akkor voltam Magyarországon, amikor a törökök szultánja 
megtámadta, nem pedig akkor, mikor uramat megkoronázták. 
Mégis az a közvélemény, miszerint uratoknak az a szokása, 
hogy ellenségei palotáját mindig épségben hagyja, hogy benne 
étkezzen vagy pihenjen. Mások azt állítják, azért [tette ezt], mert 
féltében hagyta el Budát. Ismét mások azt mondják, az élelem- 
hiány miatt. És így más vélemény uralkodik a magyaroknál, 
mint amilyet te említesz. Ezért az én uram nem a szultán 
ruhaujjának érintésére küldött engem, hanem őt üdvözölni és 
neki kezet nyújtani, ahogy szokás," vele olyan békét és szövet- 
séget kötni, amelyik tartós és igazi, mert az én uram, azelőtt Is, 
mikor még kisebb rangja volt, mindig azt javasolta saját volt 
királyainak, hogy a török szultánokkal barátságban és békében 
éljenek. De akkor mások Javaslata kerekedett felül. 

Most, amikor uram a király, azt, amit saját elődeinek szokott 
ismételten javasolni, hajlandó és kész ő maga megvalósítani: 
vagyis Jó barátságot, szoros kapcsolatot, biztos szövetséget. 

Hogy pedig a friss hírek ide mindenfelől eljutnak, azon nem 
csodálkozom. Mert ezt főleg kalmárok intézik. De hogy a 
kalmárok mindent tudnának, vagy ha tudják ts, helyesen adják 
elő — ez nem mindig van így, mivel itt félnek is tőletek, hízeleg- 
nek is féltük következtében. Az viszont biztos, hogy nálunk 
volnának a legnagyobbak és leghatalmasabbak a királyok, ha 
valahogyan nem viszálykodnának most is kölcsönösen egy- 
mással. 


A pasa taskihoz: 

Jelentem érkezésedet nagyurunknak, akinek én rabszolgája 
vagyok." Majd megmondom neked, miként kegyeskedik intéz- 
kedni felőled. Előadom neki, hogy béke és barátság szerzésére 
jöttél. 

taski a pasához: 

Őuraságának nem kell felelnie nekem, ha lő is] azt akarja, 
hogy kedves legyen az a barátság, amit királyom ajánlott föl 
neki, s amelynek megkötésére teljes meghatalmazást hoztam 
magammal. 

De az én uram nemcsak a szultánnal akar szerződni, hanem 
veled is, aki a szultánt irányítod. 


A pasa taskihoz: 

Elmosolyodva szólalt meg: megmondtam, megmondtam én 
neked, hogy szolgája vagyok én az én uramnak, mégpedig derék 
szolgája, aki semmit sem tesz ura tudta nélkül. Ezért, jóllehet 
urunk szolgái vagyunk, semmi több nem kell nekünk, akik híven 
szolgáljuk, mint a mi urunk üdve, akinek ha helyén van a feje, 
nekünk, hű szolgáknak minden rendben van. De a te urad 
jóindulata miatt biztosan én vagyok a legszerencsésebb. 

Feladatom azonban, hogy mielőbb megjelentsem nagyurunk- 
nak érkezésedet. A véleményéből kell! kikövetkeztetnem, meny- 
nyire örvendezteti meg idejöveteled. 

Mégis, mondd meg nekem -— jegyezte meg -, hány katonája 
van Ferdinándnak? Mert azt hallottuk, huszonötezer: ez sok 
lenne a te uraddal szemben? Ő; amikor Erdélyben a KSE 
kétszer ekkora hadsereget tartott. De így van ez, mert a mi 
urunk hatalma felmorzsolta és megapasztotta a magyar KA 
Bizony azt hittük, hogy a magyarok kiváló férfiak, de nem 
találtuk jó harcosoknak azokat, akik restek voltak megmenteni 
saját királyukat, nem tőlünk, hanem a sekély víztől." Mi bizony 
még a legutolsó emberünket sem hagynánk ilyen halállal meg- 
halnt. 

És így ajánlgatta saját fáradságát és igyekezetét, újra ecsetelve 
a háború tragédiáját. 


Laski a pasához: 

Tény, hogy — amint helyesen mondod — Ferdinándnak nincs 
nagy hadserege, hadinépe kisebb, mint amit az ő hatalma 
megkövetel — de válogatott hadinép az. Tízezer nehézfegyver- 
zetű lovas, ötezer könnyűtegyverzetű lovas, tízezer válogatott 
gyalogos, köztük mintegy négyezer számszeríjas és puskás. Van 
azután mindenféle kiválóan elkészített hadigépe, kétszáz na- 
gyobb és kisebb ágyúja. Hidat állandóan visz magával." Tudha- 

tod, hogy egy ilyen hadsereg egy egész napon át tud harcolni a 
legnagyobb erővel, mivel nem mindenki harcol egyidejűleg, aki 
a csatába érkezik. Ha Lajos királyé lett volna ez a hadsereg, 
bizonyára nem harcolt volna olyan szerencsétlenül. 

Az én uram az okból volt erejében gyöngébb, mert hadseregét 
kénytelen volt szanaszéjjel állomásoztatni. Szlavóniában tartott 
egy nagy sereget Kristóf gróf" vezetésével, a ti Boszniából jövő 
rajtaütéseitek miatt." Magyarországon, ahol a Tisza folyik 
keresztül, Radics parancsnokolt sok ezer embernek,? a szendrői 
szandzsák miatt. 

De most, azt hiszem, ha megadja az Úr, hamarosan jó híreket 
fogtok hallani, mert az én indulásomkor az én uram egyesülni 
törekedett az Erdélyből és Lengyelországból jövő csapatokkal, 
és Radiccsal." 


A pasa Easkihoz: 

Magasztalni kezdte itt urának hatalmát, és sok mindennel 
dicsekedett róla. Én nem akartam neki ellentmondani, s amikor 
már olyannyira feldicsérte urát és saját magát, azt mondta: 


későre jár, [majd] más alkalommal ráérősebben tárgyalok veled. 
Jó éjszakát. 


taski a pasához: 

Vannak nálam más pasákhoz szóló levelek is — jegyezte 
meg -, de az én uram nem Javasolta átadásukat a te engedélyed 
nélkül. Királyom ugyanis tudja, hogy mindent te intézel, min- 
dent te kormányzol és mindennel te rendelkezel. Semmi mást 
nem fogok elmondani a pasáknak, mint az üdvözlésüket. 


A pasa taskihoz: 


Jól tudom, hogy urad másoknak Is írt levelet. Gyere el holnap, 
és üdvözöld őket. 

December 23-án 


meghívásra Musztafa pasához" mentem, ahol kevés tisztes- 
séggel fogadtak. Meghallgatva egyszerű és keresetlen üdvözlése- 
met, ő így szólt hozzám: 


Musztafa pasa taskihoz: 

Tegnap voltál Ibrahim pasánál, ő mindent, amiről csak 
beszéltél, elmondott nekünk, a többi pasáknak 15. De mondd el 
nekem, amit Ibrahim pasával talán tapintatból nem közöltél: mi 
célból jöttél ide urunkhoz? Mondd meg hát nekünk, amit eddig 
nem ismertettél volna velünk: mit kíván a te urad? 


taski Musztafa pasához: 

Engem — mondtam - az én uram ide a szultán látására és 
üdvözlésére küldött, barátságot, szoros és örökös szövetséget 
óhajtván kötni vele. 


Musztafa pasa tEaskihoz: 
Semmi több sincs rád bízva — mondta —, mint az, amit el- 
mondtál? Nem hoztál ajándékokat az én uramnak? 


taski Musztafa pasához: 

Amikor tárgyalni fogtok velem - szóltam — a barátságról és 
a szerződésekről, lesznek más témák Is, amelyeket közbeiktatok. 
De mielőtt megtudnám, vajon kedves-e az én uram hajlandósága 
és akarata a szultán előtt, semmi másról nem tudok sem tárgyal- 
ni, sem beszélni. Ajándékot semmifélét nem hoztam, mert 
semmi ilyesmit nem bíztak rám. 


Musztafa pasa tEaskihoz: 

Tehát te barátságot kérni jöttél? — szólt. Te nem barátságot 
jöttél kérni, hanem kegyelmet, és felajánlani urad szolgálatait a 
mi szultánunknak. Csakhogy későn jöttél, és ha a kegyünkbe 
akartál volna kerülni, királyod megkoronázása előtt kellett volna 
jönnöd. Mondd csak nekem, hogy merészelt a te urad Budára 
belépni? Arra a helyre, amelyet a mi szultánunk lovának patát 
tapostak? Belépni a királyi palotába, amit azért hagytunk éppen, 
hogy a mi urunk visszatérhessen bele? 

Ha nem lett volna nyakunkon a tél, megkerestük volna ezt a 
te uradat Erdélyben, és kioktattuk volna, hogy másvalamiról 
tárgyaljon a mi urunkkal, mint barátságról. A mi törvényünk 
szerint, ahol a mi urunk feje megpihen, ahová lova egyszer 
bedugja a fejét, az már örökös jogcímen a mi urunkat tartozik 
megilletni. Testvér, te úgy érkeztél, mint aki szolgától jött. Ha 
nem adóval jöttél, ne is beszélj tovább velem. 


taski Musztafa pasához: 

Abban a hitben jöttem ide — szóltam -—, hogy a szultánnak és 
nektek 15 kedves dologgal érkezem, barátságot hozván tinéktek 
és törekvést szerződés kötésére. Hova gondolsz? Hogy Lajos 
király megfutamítása és néhányak felkoncolása után Magyaror- 
szág királysága már semmi? Ilyesmit hoznék ide, amikor a 
tőletek elszenvedett veszteség után nem bosszúval fenyegetőzök, 
hanem békét és barátságot ajánlok? Azt gondolod, úgy vélem, 
hogy a magyarok már csak annyit érnek, mint a havaselviek? 
Másképpen vélekedek én a királyról és a magyarok országáról, 
mint a moldvaiakról, akik szolgái az én uramnak. 

Azt mondtad: ha nem hozok adót, semmi többet ne tárgyaljak 
veled. Adót nem hozok, Isten veled. 


Musztafa pasa taskihoz: 

Megjelentjük urunknak — mondta — amiről beszéltél: később 
lejjebb adhatod, mert ilyen módon nem kapsz bebocsájtást 
nagyurunkhoz. Hát miért titkolózol oly soká? Azt hiszed, mi 
nem tudunk a te királyod szorult helyzetéről? Vajon Rádul 
vajda" nem tud a ti összes ügyetekről, amelyeket mint adófize- 
tőnk nekünk mindig megjelent?! Bizonyos, hogy te segítséget 
jöttél kérni Ferdinánd ellen, és adót hozol, vagy urad számára 
biztos menedéket készítesz a futáshoz, mert Ferdinánd hatalma 
nagyobb, mint a tiétek. 


Laski Musztafa pasához: 

Az adóról egyszer már elmondtam, hogy az én uram nem IS 
álmodik felőle: így arról hallgatnom kell. Azonban, ami a 
Ferdinánd elleni segítséget illeti, arról a maga idejében szólni 
fogok, mivel az emberek minden barátságot és szövetséget érett 
megfontolás alapján szoktak [csak] megkötni, nemcsak a meg- 
lévő, hanem a jövendőbeli veszélyek miatt 15. Nem uram bizton- 

ságos menekülését jöttem előkészíteni, s kérlek, mivel nem ezt 
kértem, ne ezt adjátok. Hanem szeretném előkészíteni, ha. 
tudnám, a te és az én uram közötti szeretetet, és hogy az én 
uram a szultánt már egyenesen atyjaként tekintse. 


Musztafa pasa taskihoz: 

Hogyhogy atyjaként? De mondd csak, te milyen származású 
vagy? Azt látom, hogy nem vagy magyar. 

Én erre megmondtam, hogy lengyel vagyok. 

Hol tanultál meg olaszul?" 

Itáliában, feleltem. 

Mit csináltál ott? 

Voltam ott tanulni 15, meg látogatóban IS. 

Testvér! mondta a pasa, sok mindent összetanultál, de bizony 
keveset értesz. Te most az igét hirdeted, nem a bölcsességet, 
mert azt mondottad, hogy a te urad a szultánt atyjának tekintené. 
Lásd be, jó dolog előbb velünk, pasákkal beszélni, mert ha ezt 
a szultán hallaná, nem tudom, mit csinálna veled, biztos, hogy 
a fejed nem állna jól a helyén. Hát nem tudod, hogy a mi 
nagyurunk a legelső az isteni Gondviselés után, és amint egyet- 
len nap vándorol az égen, ugyanúgy az egész világnak a mi 
urunk a császára! Es te, aki Erdély bánjának futára vagy, te 
merészelted a mi nagyurunkat a te kis urad atyjának mondani? 


taski Musztafa pasához: 

Jól tettem volna, mondtam, ha régen elmegyek, mert nem 
hallottam volna, hogy így becsmérlitek uramat, meg jómagamat 
is. Ez hát a baj? Hogy Magyarország királya, aki írt a szultán- 
nak, barátjának és szeretett szomszédjának, úgy ír neki, mint 
tiszteletre méltó atyjának? Ha tiszteletét nem kívánjátok, a ti 
vétketek. Hát nem kötelessége-e a fiaknak az atyjukat megkü- 
lönböztető tiszteletadással övezni? Mivel tehát ez nálatok 
rosszul hangzik, vessük el ezt, ne legyenek egymás számára se 
atya, se fiú. j 

Tehát, azon hatalom miatt, amelyet bizonygatsz, ha ezt a 
szultán előtt mondanám, rosszul állnék a fejemmel! Te azt 
hiszed talán, hogy az én fejem kecskefej, vagy hogy a szultán 
bölcsessége és embersége ugyanolyan, mint a tied? Nem csodá- 
lom, hogy urad hatalmát csak az erejével méred, mert így 
köteles cselekedni minden szolga és rab. A mi királyainknál is 

minden alattvaló mindig saját urának hatalmát gyarapítja [1n- 
kább], mintsem a másét. A franciák többre becsülik saját ere- 
jüket mindenki másénál, a spanyolok ugyanezt állítják saját 
magukról, a németek ugyancsak. Ugyanezt érzik a lengyelek, 
ugyanezt a magyarok saját erejükről. A ti embereitek sokra 
becsülik önmagukban saját erejüket, ugyanúgy ti is a magatokét. 
Az én uram azonban semmiféle dicsekvést nem enged hirdetni 
önmaga felől, tudván, hogy a világ feletti hatalom nem a ti 
kezetekben van, hanem az isteni akaratban és annak döntésében 
gyökerezik. Miért mondod az én uramat erdélyi bánnak, engem 
miért mondasz futárnak? Bizony, amint a te urad nekem nem 
császárom (mivel nem vagyok alattvalója), hanem a tiéd, ugyan- 
úgy az én uram számomra király, számodra pedig nem az. 
Futárnak mondtál, talán amiatt ís, mivel hogy kevés emberrel 
érkeztem. Szokás minálunk, hogy amikor valamelyik lovunkat 
akadályozza bozontos farka, a lehető legkurtábbra levágjuk azt, 
és így ís megmarad lónak, ilyen módon jobban is szolgál. 
Ugyanígy a követet sem a hosszú lovas karavánja teszi, nem a 
lovak, nem a ruhák, nem a szolgák, hanem urának beléje vetett 
bizalma és a rábízott üzenet. Rosszul tisztelted meg bizony az 
én uramat, királyomat. Nem kellett volna engem erre a gyaláz- 
kodásra idehívnod. 


Musztafa pasa taskihoz: 

A király neked urad, mondta, de nekünk nem lesz az, mert 
nem kért tőlünk engedélyt az uralkodásra. Mégis jó, hogy jöttél, 
gratulálok neked. Futárnak azért hívunk, mert a mi urunkhoz 
nem jön követ ajándék nélkül. Nem azért, mert megköveteljük 
az ajándékokat, hanem mert az ajándékon keresztül tisztelik meg 
urunk nagyságát. Biztos lehetsz benne, hogy mivel ajándékok 
nélkül jöttél, nem fogod látni a szultánt, nem csókolod meg a 
kezét. 


Easki Musztafa pasához: 

Abban a hitben stettem ide, mondta, hogy fogadnak majd. Sok 
kárt és bajt szenvedtem végig idejövet, igencsak nagy szükség 
sürgetett, hogy visszaforduljak. De mégis mérlegeltem küldeté- 
semet, nem fordultam vissza, hanem úgy döntöttem, hogy ebben 
a kellemetlen helyzetben is eljövök ide. Megbecsülést kértem 
tőletek, ajándékokat vártam — de látom, ti! magatok kerestek 

ajándékot, amiből nálam semmi sincs. Ha pedig lett volna is 
nálam, elvették volna egyéb holmijaimmal együtt. 


Musztafa pasa taskihoz: 

Nem kötelességből szoktak ajándékot adni urunknak, hanem 
a megtisztelés végett. Ha tehát megbecsülést kívántál, vagyis 
látni [akartad] szultánunkat és kezét megcsókolni, ajándékot 
kellett volna hoznod. De a te urad nem úgy cselekedett, mint 
egy király, mert valójában nem király. 


Laskit Musztafa pasához: 

Ajándékot nem hoztam, mégis követként jöttem a te uradhoz. 
Nem málhát cipelve mint a szamarak, hanem elhozva a hűsé- 
gemre bízott szavak üzenetét, és ilyen dolgokat, amik követ 
mivoltomat bizonyítják. Nem hívod az én uramat királynak — 
megmondtam már neked, hogy a te urad nekem nem császárom, 
mert én a királyomat ismerem el, és nem mást, a királyom tehát 
neked nem királyod, de nekem az. 


Musztafa pasa taskihoz: 

Jól cselekszik az, aki urának tisztességét védi és oltalmazza. 
Azt, amit veled megbeszéltem, holnap mindenesetre megtudja 
szultánunk, és — jó éjszakát, testvér! Nem tudom, milyen választ 
kapsz azzal a barátsággal, amit hozol. Mégse félj, légy jó 
kedvvel, mert a balsorsban ismerni meg a férfit. 

December 23-án 


Ájász pasához" meghívatván, emberséges kihallgatást kaptam. 


O királyom helyzetéről, hatalmáról és Ferdinándról kérdezett 
engem, és tárgyalásom más, rendkívüli dolgairól. 


Ájász pasa Easkihoz: 

Én veled mélyebb részletekbe nem bocsájtkozom, mert későn 
jöttél. Mégis nemsokára összeülünk veled mi, pasák, mind a 
hárman, és akkor kötetlenül megvitatunk mindent. De mondd 
meg nekem, Rádul vajda elküldte-e Balaort" a te királyodhoz, 
hogy jelezze neki az én gondolatomat? Mert én az említett 
vajdával igen szoros kapcsolatban állok, és így az ő közvetítésé- 
vel akartam tanácsomat tudatni uraddal. Csodálkozom hát, hogy 
oly soká járultál a mi urunk kapujához." 


Easki Ájász pasához: 

Uramtól én minderről semmit sem hallottam, mondom. 
Sokszor hallottam és láttam is, hogy uram csodálkozik Rádul 
vajdán, aki az én uramtól kapott jó szolgálatot nem úgy viszo- 
nozza, ahogyan kellene, de a te tanácsodról nem hallottam 
semmit. Mégis, megkér téged az én uram, légy jóindulatú építője 
a szultánnal és urammal megkötendő békének, barátságnak és 
szövetségnek. Ezt a jó szolgálatodat pedig az én legfelségesebb 
uram, királyom a maga hálájával és bőkezűségével viszonozza 
majd. 


Ájász pasa taskihoz: 

Csodálkozom, hogy a vajda hanyagul kezelte tanácsomat. De 
mondd csak: urunknak az a szolgája, akit követként Lajos 
királyhoz küldtünk, s tudjuk róla, hogy Tatán ült rabként, él-e, 
vagy kinek a kezében van most? ? 


[Easki a pasához:] 

Nem tudom, mondtam, nyilván, mert én új embere vagyok 
Magyarországnak. Az biztos viszont, ha az én uram kezében 
volna, már rég szabad lenne. Merthogy a követeket nem szabad 
hibáztatni, hiszen [csak] uraik akaratát és megbízását teljesítik. 
Maga az, hogy őt letartóztatták, igencsak ellenszenves volt az én 
uram számára, mindig 15 kifogásolta azt. 

lÁjász pasa taskihoz:] 

Később a pasa megkérdezte, van-e felesége a királyt felség- 
nek? Kérdezősködött testvére, György felől is, és kijelentette, az 
ő holttestét nem találták meg, bár ő maga rendelte el, hogy 
állhatatosan kutassanak utána." S jelentéktelenebb dolgokat 

kérdezgetvén tőlem, késő éjszaka vetett véget a beszélgetésnek. 


Ugyanezen a napon 


20 


Ludovicus úr" átvette tőlem a király levelét, amit egy török- 


kel küldtem át. 

Másnap, ami december 24-ére esett, 


egy másik palotába költöztem át, ahol őrséget rendeltek 
mellém: mindig egy-egy csausz ült a hálószoba előtt, az egyik 
nappal, a másik éjjel, hogy senkit se engedjenek be hozzám, az 
enyéim közül pedig senkit se engedjenek ki." S mindent jófor- 
mán a saját költségemen vásároltam meg saját megélhetésemhez 
és a lovak ellátására. 


December 25-én, 
ami Krisztus születésnapja volt, a vendégfogadóban, ahol 


lovaink álltak, két lovászt a törökök nagyon megvertek, és 
irántam őreim nagy tapintatlanságot mutattak. 

December 26-án 


ugyanott, ugyanolyan nyomorúság közepette, az őröket 
megvesztegetve eljött hozzám Ludovicus Gritti úr. 


(Gritti taskihoz:] 

Előadta, mennyire csodálkoznak [itt], hogy ilyen követség 
dolgában érkeztem. Vigasztalgatott ekkor és kérlelt: ne törődjek 
vele, mi történik. Megállapodtunk abban, hogy a királyi levelet, 
amelyet neki korábban átküldtem, mutassa meg a pasának, és 
kérjen engedélyt, hogy meghallgathassák, amivel a király 
megbízott. 


ítaski Grittihez:] 

Nem tártam föl neki mindent, csak annyit mondtam: az én 
uram megértette, hogy te itt élsz, hogy te kegyben állsz a pasák 
előtt, ezért megkér arra, hogy tanácsadóm légy itt a Portán, 
amelynek szokásait nem ismerem. Mégis előzékenyebbek lesz- 
nek az én urammal szemben, ha a Velencéből átszállítandó pénz- 
re hivatkozunk, amit a legkeresztényibb király," szövetségük 
értelmében, havonta segélyként utal Velencébe az én uramnak, 
tudnullik minden hónapban 30 000 koronát ad. Ezt a pénzt a 
Ferdinánddal vívott háború miatt semmilyen más, biztosabb úton 
nem lehet Magyarországra szállítani, mint arrafelé, vagy Raguzá- 
nál, de nekem az lelőbbi] tűnik biztosabbnak. Majd miután 
megkapod az engedélyt, hogy nyíltan jöhess hozzám, és én 
megtudom, vajon megkötöm-e itt a békét, akkor fogunk ezekről 
a pénzekről alaposabban tanácskozni. 


(Gritti taskihoz:/ 

O atyjának, a dózsénak tisztéről beszélt nekem, mire törekszik 

az a köztársaság" Ilt a pasáknál. Ezeket ő maga és az Itt tárgya- 
ló követ közvetíti. Elmondta, hogy Magyarországot a törökök az 
elmúlt nyáron réges rég megtámadták volna, ha ő maga és a 
velencei követ nem tartotta volna vissza őket. Elmondta, más- 
képp nem lehetséges a béke, csak adófizetési kötelezettséggel. 


(taski Grittihez:] 
Sok szóval fejtettem ki előtte ennek a lehetetlenségét, és hogy 
erre nincs ís felhatalmazásom, mivelhogy az én uram ezt sosem 


vette fontolóra. Végül megkértem, puhatolja ki az emberek 
véleményét, és juttassa el hozzám. Ha pedig nem kap engedélyt 
hozzám jönni és engem meglátogatni, írja le azt [a véleményt], 
s a leírtakat valamilyen módon küldje át. 


December 27-én 


ugyanabban a teremben megkaptam Ludovicus úr , hüvelyk- 
ujját", " melyben azt írja, nem kapott rá engedélyt, hogy hozzám 
Jöjjön, nem 1s fogja megkapni, csak [azután, hogy] még egyszer 
megjelenek a pasa előtt." Jelezte, hogy holnap a pasához me- 
gyek, s biztos azért bánnak velem tapintatlanul, mert nem adóval 
jöttem, a szultánt sem fogom látni. Mégis figyelmeztetett, ha a 
pasa próbára tenne, legyek erős elhatározásomban: , többet nem 


merek írni" — írta nekem. 

December 28-án, 


ami szombatra esett, hivatott Ibrahim pasa. Ugyanis a szultáni 
Portánál az a szokás, hogy a hét négy napján tartanak szultáni 
kihallgatást, szombaton, vasárnap, héttőn és kedden. Csakis 
ezeken, és nem másik napokon fogadják kihallgatásra a követe- 
ket, ennek a kihallgatási időszaknak a neve pedig az ő nyelvü- 
kön díván." 


Ibrahim pasa Easkihoz: 

Urad jóindulatát, kölcsönös barátságát, kapcsolatkeresését 
hálás szívvel fogadom, és neki öccse helyett öccse akarok lenni. 
De testvér a testvérnek, barát a barátnak tartozik úgy lekötelezni 
magát, hogy kettőjük dolgai mindegyikük dolgat 15 legyenek: 
egyazon akarat, egyazon törekvés, egyazon szándék. Ezért én a 
te királyoddal olyan testvériséget akarok, ami biztos és szilárd 
marad, erős, és nem gyönge, könnyen törő. Megmondom neked, 
én nem tudok, nincs módom testvériséget vállalni, ha előzőleg 
nem ismerem meg a te urad összes ügyét, főleg pedig azt, mit 
kér szultánunktól? Milyen módon mutatkozik be őelőtte? Mert 
többel tartozom uramnak, mint az apámnak, többel, mint önma- 
gamnak. Ha ugyanis a te urad nem úgy akar bemutatkozni a mi 
urunknak, ahogy az az ő számára megtisztelő, arra kell gondol- 
nom, van valami a belsőtökben, ami alkalmas pillanatban tőlünk 
vissza-visszatáncoltat titeket, és így meg kell bocsájtania a te 
uradnak, ha testvériségét nem fogadom el. 


taski Ibrahim pasához: 

Megfontolhatod, mondom, hogy uram szilárd szövetségre akar 
lépni veled. Mert meghagyta, hogy a te akaratod nélkül más 
basákat ne üdvözöljek, ne adjak át nekik levelet, ahogy azt 
legyébként] a követek szokták. Te pedig azt parancsoltad, 
keressem fel őket. Erre, mikor Musztafa pasához mentem, ő 
méltatlanul bánt velem. Legfelségesebb uramat, a királyt nem 
nevezte királynak, engem tutárnak hívott. Mit használ ez a te 
emberséged, melyet irántam tanúsítasz? Amikor te egyedül 
fogadsz és hallgatsz tisztelettel, királyomat és engem viszont 
hagyod lepocskondiázni? Ha ezt tudtam volna, nyilván nem 
mentem volna el hozzá. Ugyanis nem veszekedni, nem civódni 
jöttem, nem 15 ahhoz, akihez engem tegnap küldtél, hanem 

hozzád. Úgy hiszem, hogy magától, tudtod nélkül csinálta, vagy 
uram lepocskondiázására, vagy nyilván, hogy felismerjem, 
mennyire távol áll a te nyájasságod az ő embertelenségétől. 

Amikor veled tárgyalok, minden nagyon tetszik nekem, mert 
látom, hogy urad szívével beszélek. Tudom, hogy ismered az 
emberek szokásait és módszereit, tudod, mi történik a világban, 
felismered, miben különböznek egymástól a fejedelmi udvarok. 
Okosságod, tekintélyed, emberséged mifelénk mindenütt a 
legnagyobb tiszteletnek örvend. Én soha nem hallottam Musztafa 
pasa nevét, soha Ájász pasáét: kiváló tulajdonságaid miatt az én 
legfelségesebb királyom téged méltat a maga tiszteletére és 
testvérségére, nem pedig másvalakit. Nem csodálom, hogy nem 
akarod vállalni ezt a szövetséget, ha előbb nem bizonyosodsz 
meg arról, hogyan Is áll majd az én uram a te szultánoddal. Ha 
ugyanis másképp cselekednél, én 15 azt hinném, hogy valamilyen 
ellenséges szándékot forralsz urammal szemben, te, aki annak 
ellenségével szövetkeznél. Úgy jöttem hozzád, mint sarokkőhöz, 
aki fejedelmeink ajtószárnyait szabályozza és kormányozza, 
megmaradva [közben] urad hűséges szolgájának, és az én 
királyom őszinte és kedves testvérének. Uram azt a törekvését 
és szándékát, amit saját királyainak, Ulászlónak és Lajosnak 
tanácsolt, most maga kívánja megvalósítani, minthogy ő a király. 
Vagyis elintézni a békét, barátságot, szövetséget, és a szerződés- 
kötést szultánoddal. Mindezeket a te közvetítéseddel kívánja és 
óhajtja befejezni, bevégezni. 


Ibrahim pasa Easkihoz: 

Testvérem! Amikor olyan jelentős és különböző témákról 
tárgyalunk, ahogy most a dolgaink állnak, a kellemes ügyeket 
kellemetlenebbekkel kell vegyíteni. Musztafa pasa derék férfiú, 
a császári háznak régi szolgája és titkainak tudója," mégis 
mindenki a maga módja Szerint cselekszik és él. 

Így tehát a te urad azt akarja, hogy a testvérségnek kötelé- 
kével az övé legyek, és, miként te mondod, téged küld ide az én 
bizalmamért. Fogadd meg tanácsomat, meglátod, urad részére 
bölcs tanácsadónak és jó testvérnek ismersz meg engem. Kirá- 
lyodat úgy koronázták meg, hogy nem királyi vérből származik, 
S nem 15 öröklés által. Hanem egy párt választotta és koronázta 
meg. Ellensége neki Ferdinánd, aki erősebb nála, akit a magya- 
rok másik pártja hívott be Magyarországra. S hogy az igazat 

mondjam, ha más jogcíme nem is volna, csak az, hogy Lajos 
király leánytestvére az övé, ez nagyobb jogalap számára Isten 
előtt, mint a te uradé. Mi pedig Lajos királyt megöltük, királyi 
székhelyét elfoglaltuk, étkeztünk és aludtunk abban. Az ország 
a miénk, mert ostobán beszélnek azok, akik azt állítják, hogy a 
királyok koronájuk miatt királyok. Nem az arany, vagy a drága- 
kő parancsol, hanem a fegyver, a szablya, amellyel kikénysze- 
rítik az engedelmességet. Így, amit egyszer szablyával szereztek, 
szablyával kell megtartani. Amit erővel és hatalommal foglaltak 
el, vagy másik hatalommal lehet elvenni vagy szerződésekkel. 

Ezért javasolom neked, hogy uram iránt a lehető legnagyobb 
tiszteletet tanúsítsd. Bizony, az az ország az övé, ezért hiába 
vesztegeted az időt. Ismerjük urad hatalmát, tudjuk, mennyire 
kizsigereltük Magyarországot, ami semmi pénzbeli segítséget 
nem nyújthat neki. Tudunk a bárók nagyarányú átpártolásáról 
Ferdinándhoz, tudjuk, hogy urad kénytelen volt visszavonulni, 
mikor meglátta annak erősebb hadseregét. 

Ezért [tehát] ragadja meg a te urad szultánunk ruhaujját. Meg 
fogja kapni tőlünk az országot, s olyan segítséget nyer, hogy 
nemcsak Ferdinándot, hanem Ferdinánd barátait ís porrá változ- 
tatjuk, ha urad úgy akarja. Hegyeiket a mi lovaink patája tapossa 
síksággá. Ilyen módon kell tehát uradnak királyságát biztosítania, 
biztosítani a szultán barátságát, s a mi testvérségünket, ezzel a 
feltétellel kell urad helyzetét megszilárdítani. 

Nézd! Ha nem lettek volna a velencei követek, és ama 
köztársaság dózséjénak fia (akinek, tudom, még levelet is 
hoztál), ezen az elmúlt nyáron kipróbáltuk volna Ferdinándot Is, 
uradat is, mert nincs jobb a harmadik félnek, mint mikor ketten 
veszekszenek. Mi lett volna, ha én Ruméltiával és a janicsárok 
egy részével a Dunának ezen a partján mentem volna Ferdinánd 
ellen, a másik parton társam, Ájász pasa szállt volna szembe a 
te uraddal, magával vivén ugyanúgy a moldvaiakat és néhány 
ezer tatárt. Mindegyikünk serege meghaladná a százezres 
létszámot. Lengyelországba annyi tatárt küldtünk volna, amennyi 
elegendő. 

De a velenceiek kérésére, akik nekünk barátaink, ezen a 
nyáron csak ültünk, de mégsem aludtunk. Ha szükség lesz rá, 
gyorsan megyünk, gond nélkül megtaláljuk mindkét kimerült 
felet, könnyű lesz velük a színjáték. Ezért javaslom, kérd az én 
uramtól az országot, és kérd, hogy jóra értelmezze a te urad 

késlekedését. Mondd meg, hogy urad az ő ruhaujja és az ő 
árnyéka alatt akar élni, ígérj adót. Összeget ne mondjál, mert azt 
én szabom meg. Ha ezt megteszed, mindent megkapsz, amit 
akarsz. Mert ha saját kincstárában bízik urad, abban, ami neki 
van... Testvér! Testvér! Könnyen kifogy abból a kútból a víz, 
amelyikbe bele sem tolyik, a húr, amit folyton pengetnek, 
elpattan. 


taski Ibrahim pasához: . 

Hosszú szónoklatot tartottál — mondom — és alig tudtam 
emlékezetembe vésni. Mégis, először azt mondtad, hogy királyo- 
mat nem örökösödés, nem királyi származás alapján, hanem egy 
párt segítségével koronázták meg. Igazat mondasz, uramnak 
semmilyen öröklött Joga nem volt, mert nem királyi házból 
származik. De méltóbb a dicséretre az ő ilyen megkoronázása, 
mint az öröklés általi, mert a legtöbb trónörökösről azt láttuk és 
hallottuk, hogy gonoszak, zsarnokok és alkalmatlanok. Az én 
uramat viszont a királyi ág magvaszakadtakor, hosszantartó 
választás által, végül mindenki egyhangú helyeslésével emelték 
föl és koronázták meg. Nálunk ugyanis az alattvalók azért 
koronázzák meg a királyokat, hogy a koronához való hűségét és 
engedelmességét biztosítsák. A magyar királyság pedig, ha 
öröklés jogán kellett volna azt átruházni, másra nem szállna 
ilyen módon, mint Lengyelország királyára, aki Lajos nagybátyja 
volt. Mégis, a lengyel király nem akarta elnyomni a magyar 
szabadságot, sőt elküldte követeit az én uram koronázására, hogy 
szerencsekívánatukat kifejezzék. Mert hát a leányok nálunk, 
akárcsak nálatok is, nem örökölnek. Így Isten és ember előtt a 
mi jogunk nagyobb, mint Ferdinándé. 

Emellett azt mondtad, hogy Ferdinándot egy másik párt, 
éspedig a bárók tekintélyesebb pártja hozta be Magyarországra. 
Tény, hogy vannak néhányan, akik gaztetteik miatt büntetéstől 
félnek. Röviddel Lajos halála után Ferdinándhoz futottak azok, 
akik az elhunyt királyt rosszul irányították, [akik] jobban szeret- 
ték a sajátjukat, mint a közjót, akik nem javasolták a békekötést 
a ti uratokkal. Ezek, tartva a magyar szigortól, Ferdinándnál 
kerestek menedéket. Rablók ezek, nem pedig bárók. Az egyik az 
a bizonyos sánta nádor, akitől rablótámadás miatt vették el a 
nádori méltóságot." Van egy másik, egy kincstárnok, aki lopás 
és csalás miatt rabként börtönben ült,"-vannak effélék sokan 

mások Is, ezek nem részei az országnak, hanem csak egy tagja, 
éspedig fekélyes tagja, s ha nem menekültek volna el, az egy- 
szerű nép vágta volna le azt. Nektek is vannak itt átmenekült 
perzsáítok — hogy ezek bármelyike félelemből, vagy vagyon- 
szerzés végett jött-e át, ahhoz nekünk semmi közünk. 

Azt 15 mondtad, hogy a királyt megöltétek, Budát bevettétek, 
s ezáltal a tietek az ország. Ha ti birtokba akartátok volna venni 
Budát, nem kellett volna úgy hagynotok, mint ahogyan hagytá- 
tok, hanem úgy, ahogy Kairót, ahogyan Damaszkuszt, ahogyan 
Rodoszt."" Felégetni, onnan mindent elvinni, az ottaniaknak 
semmit vissza nem hagyni, helyőrséggel meg nem erősíteni, amit 
leromboltatok, nem újjáépíteni, hirtelen visszavonulni — ki az, 
aki nem azt mondaná, hogy mindezt nem félelemből tettétek? 
Ezzel a megszállással semmi jelentős dolgot nem csináltatok, 
mert Buda olyasvalami, amit könnyű elfoglalni — semmi sem 
lenne annál gyalázatosabb, ha ezért Magyarország királyai 
elismeréssel tartoznának szultánotoknak. Viszont a tanácsod, 
melyet adsz, megtisztelő, de nem az én uramnak, hanem a 
tiednek. Azt javaslod, hogy királyom bocsássa magát a szultán 
ruhaujja és árnyéka alá. Hogyan? Egy betörésetek miatt, és 
néhány szerémségi vár elfoglalása miatt a magyar király már 
tőletek függni köteles, már adófizetőtök? Ő, aki a harmadik 
helyen áll a keresztény királyok között, anyagiakban és erőfor- 
rásokban viszont az első, aki azelőtt a ti és a mi császárainkat Is 
sokszor tönkreverte, a velenceieket adófizetőjévé tette, aki 
Csehországot, Ausztriát és más tartományokat a saját hatalma 
alá vetette? Ő legyen most a ti adófizetőtök? 

Végezetül, volt valamikor Mátyás király és Frigyes császár 
között egy háború, és Mátyás helyzete rosszabb volt, mint most 
az én uramé, Mátyás mégis hamar felülkerekedett. Az úgy van, 
hogy amikor mi megláttuk, hogy Ferdinánd hadserege másfajta, 
mint a miénk, szándékosan vonultunk vissza, ravaszságot 
alkalmazva vele szemben, egésznapos fárasztással akarván 
legyengíteni azokat a nagytestű lovakat, az embereket pedig 
fegyverzetük állandó cipelésével. Emiatt vonultunk mi vissza. 
Igen gyakran csinálták ezt az ókori rómaiak és mások is, akik 
járatosak a hadviselésben. Most mindazonáltal más híreket 
fogtok hallani, mégpedig nagyobbakat, ha megadja az úr. 

Én azért jöttem ide, hogy részetekről biztos és kölcsönös 
legyen irántunk a szeretet, a béke, a barátság, a szövetség. S ha 

ez megvan, teljes kézzel feszítsük ki íjunkat Ferdinánd ellen, 
mert eleddig csak két ujjal húztuk meg, titeket mint ellenséget 
véve számításba, nagyobb mértékben, mint Ferdinándot. Ezért 
barátai akarunk lenni a ti barátaitoknak, ellenségei a ti ellensé- 
geiteknek. Ez kevés volna nektek a magyar királytól? Amikor a 
hitünk különböző, amikor ez az ország tőletek ezt az iménti 
zaklatást és támadást tapasztalja? Így lehetne megvalósítani a 
magyar szövetségkötést? 

Amikor csekély tehetségemtől telhetően mérlegeltem, mi 
hogyan alakul számotokra ebből a barátságból, valóban azt 
hittem, hogy más fogadtatást kapok itt, mint amilyet tapasztalok. 
Ti azonban annyi őrzőt rendeltetek mellém, mint olyan valaki- 
hez, aki szökésre gondol. Nem azért jöttem ide, hogy megszök- 
jem, nem 1s azért, hogy valamit kikémleljek. Amint mondottam, 
abban a reményben jöttem, hogy szívélyes fogadtatásban része- 
sülök. Azt hiszitek, nekünk már nincs is erőnk, azt hiszitek, 
nincsenek nagytekintélyű királyaink? Nem okoz-e gondot 
nagyoknak és kicsiknek egyaránt, hogy a ti országotok ilyen 
rövid idő alatt oly nagyra nőtt? Jobban bíztok saját hatalmatok- 
ban, mint az isteni akaratban? Emlékezhetnétek Nagy Sándorra, 
a rómaiak hatalmára, aminél semmi nagyobb nem volt — hol 
vannak most ezek? Amilyen kezdettel nőttek nagyra, olyan 

véggel pusztultak el. Az a bölcs, aki a legnagyobb jó sorsban a 
legkisebb önkényt tanúsítja. 

A ti összes birtokotok önkényen alapszik, még él mindenki, 
akinek apját, testvéreit és más rokonait megöltétek. Új a ti 
birodalmatok, mindent zsarnoksággal kormányoztok. Sokszor 
láttatok már felkelést Szíriában, Egyiptomban."" Hosszan elnyúló 
országotok van, amihez odahajózni kevés fáradságába kerül a 
mieinknek. Perzsia visel veletek háborút, mégis sehonnan nem 
fenyeget benneteket nagyobb pusztulás, mint a mi országunk 
felől, és ha azt a magatok számára barátivá formáljátok, semmit 
se féljetek a tengeri háborútól, mert lovasságot nem lehet 
hajókon szállítani, a gyalogosakkal szemben pedig könnyű a 
játék. 

A magyarok viszont, amikor barátságban voltak veletek, 
mindig biztosítottak benneteket saját partjaik felől, és ha ezt-a 
szultán pártolná, nemcsak egymagunk [tennénk ezt], hanem 
uram rávenné Lengyelország legfelségesebb királyát, kössön és 
szerezzen veletek békét: a lengyel király rendelkezik a legjobb 

lovassággal minden király közül. Ha őket barátotoknak megnye- 
ritek, sosem kell azon a részen védekeznetek. Ugyanis ezek a 
királyok csakis a ti barátaitok lesznek, másrészt a saját barátaikat 
is abban fogják megtartani, és sohasem forralnak [majd] ellensé- 
ges szándékot. 

Hogy pedig a velenceiek követe és a dózse fia tartott vissza 
titeket a magyarországi támadástól, azt barátként tették, és mint 
ennek az országnak a lekötelezettjet. 

Ám nekem nem tetszik a ti hatalmatok önteltsége és hetven- 
kedése. Azt mondod ugyanis, , menjek és intézkedjem". Bizony 
rosszul intézi a jövendőt bárki is, ha önmagának biztosat jósol, 
főleg éppen a hadi dolgokban, amelyek kimenetele Isten kezében 
van, nem pedig a küzdőkében. Nagyon bíztok tömegeitekben és 
sokaságtokban, mintha nem tudnátok, hogy amikor harcra kerül 
a sor, nem mindenki harcol, aki a csatába jön. A győzelem vagy 
a vereség mindig néhány ezer emberen múlik, azokon, akik 
legelöl küzdenek, így hát ne bízzatok annyira saját magatokban, 
hogy másokat értéktelennek tekintetek. Tudjátok, hogy minden 
hadi mesterség, és az ágyúk és erődítmények találmánya tőlünk 
nyerte eredetét. Ha jó ágyúöntőket, Jó ágyúkezelőket akartok 
tőlünk, jó pénzért megkapjátok. Tehát vaktában jósolgatni 
magatoknak jövőt, hetvenkedve beszélni — abból nem lesz más, 
mint hogy bizonytalan reményekkel táplálod várakozásodat. Az 
adóról pedig, már többször megmondtam, hallgatni kell, mert az 
én legfelségesebb uram, a király, nemcsak mostani ellenfelének, 
hanem saját lovászának 15 hamarabb átadná az országot, mint- 
hogy azt adófizetőtökké tegye. Ezért, ha nem tartjátok a magatok 
számára kívánatosnak ezt a szövetséget, amelyet fölajánlottam, 
engedjetek bántatlanul hazatérnem uramhoz, azon az úton, 
amelyen jöttem. 


Ibrahim pasa Easkihoz: 

Eléggé hosszú időn át ült, elgondolkozva, míg végre megszó- 
lalt: Üljünk le egymás mellé, a kis padra, és beszélgessünk 
kötetlenül, de előítélet nélkül tárgyaljunk. Mondd meg nekem, 
kérlek, miért kellene nekünk átengedni Magyarországot a te 
uradnak? Milyen előnyért kössük meg vele ezt a szövetséget? 
Mert ha egyszer a mi urunk valakit magához köt, úgy támogatja 
azt kegyességének és barátságának oltalmával, hogy még egy 
porszem által sem engedné megingatni. Ha a te királyodnak 

adjuk az országot a szerződéskötés fejében, ha ezt vele meg- 
tesszük, akkor az ő barátainak barátai, ellenségeinek ellenségei 
leszünk. Vajon nem kell-e akkor bármilyen kérésére segítségére 
sietnünk? Most pedig segítségére kell sietnünk Ferdinánd ellen 
és a német hadinép ellen, amely a legkülönb a ti földrészeteken, 
amelyet a ti császárotok, Franciaország királya és Velence 15 
igénybe vesz, ha valami nagyot akarnak tenni. Gondold meg, 
mennyi kiadást kell uramnak eszközölnie, és nem 15 egyhavi, 
nem 1s egyévi kiadást. Miért tegye ezt az én uram? A te urad 
miatt? Bármiféle haszon, tiszteletadás, főhajtás és adófizetés 
nélkül? Csak ennyit érne urad barátsága? Drága ez a barátság, 
ezt az én uram nem vásárolja meg. Ki ellen fog segítséget 
nyújtani urad? Kiczel pasa ellen?" Messze van tőletek. Mi pedig 
hogy szorulnánk segítségre az ellen, akinek fél országát már 
leigáztuk?" Mezopotámia már teljesen a miénk, tizenkét napja 
bent ülünk annak királyi székhelyén és városában, Tebrizben," 
és már régen elintéztük volna őket, ha nem lennének a mi 
hitünkön. Hát akkor hol fog nekünk a te urad segíteni? Adjuk át 
neki a barátságáért a mi Magyarországunkat, és segítsük annyi 
hadinéppel és költséggel? Mondd meg nekem, ha ti állnátok 
úgy, mint mi, annyi hatalommal, készülettel, erővel, lehetőség- 
gel, és a mi követeink könyörögnének nálatok annyival, mint 
ami neked van, mit csinálnátok velük? Bizonyára felkötnétek! 
Mert emlékszünk rá, mit csinált Lajos a mi egyik szolgánkkal, 
aki ekkora nagyúrtól ment oda, és semmi rosszat nem vitt 
magával." Hogy ezért a tettéért a jó király milyen büntetést 
szenvedett, azt tudod, és bizony részemről sajnálom személyét. 
Csodálom az óvatlanságod:" idejöttél menlevél nélkül, s hát 
csak makacsságodat, meg uradnak ezt az oly sokat érő barátságát 
tudod nekünk eladásra felkínálni. 

Fogadd meg tanácsomat, add meg a tiszteletet az én uramnak, 
ígérj királyod nevében adófizetést — jobban jár ezzel urad, mint 
bármi mással. Mert másként sem uradnak, sem Ferdinándnak 
nem engedjük át Magyarországot. Láttad azt az utat, amerre 
legutoljára Magyarországra mentünk. Igaz-e, hogy ott most nem 
sok fű nő? Ha uramnak most lenne rá szüksége, sokkal nagyobb 
készülettel megyünk, mert akkoriban egy király ellen mentünk, 
most viszont kettő ellen kell mennünk. Akkor Budából Konstan- 
tinápolyt csinálunk, akkor a tatárok összes cárját" a magunk 
néhány emberével együtt Lengyelországra küldjük. Olyan 

hatalmat mutat majd föl urunk, amilyet ember még nem látott, 
amilyenről ember nem olvasott, nem hallott. Dehát én most 
veled másféleképpen beszéltem, nem törökként: mi röviden 
beszélünk és nagyot cselekszünk. És elnevette magát, mikor 
mindezt mondta. 


Laski Ibrahim pasához: 

Örülök neki — mondom -, hogy a kis padon közelebb kerül- 
tünk egymáshoz. Azt hiszem ugyanis, hogy meg akarsz felelni 
uram benned való bizalmának és a te hírnevednek, amely 
minálunk a lehető legnagyobb. De ugyanaz az előbbi követelés 
a te szádon IS ott van, mindig az adófizetést forgatod a nyelve- 
den, állandóan urad dicsőségét emlegeted és a mi örök szégye- 
nünket. Nem lennék köteles tovább csépelni ezt a pelyvát, 
inkább a ti szokásaitok szerint fogok tárgyalni, ahogy te mon- 
dod, röviden. 

Bármelyik családapa, aki nyáron tűzifát gyűjt, ezt nemcsak 
pillanatnyi szorultságában teszi, hanem előre gondol az időre, a 
téli hideg elleni védekezésre. Ha vetünk, nem takaríthatjuk be 
ugyanabban a pillanatban a termést 15. Sok ember meghal 
anélkül, hogy saját keze munkája gyümölcsét megízlelné. Ilyen- 
formán, aki hasznosan akar élni, vigyáznia kell a dolgaira. Mivel 
az én uramnak most szüksége van a te urad segítségére, barátsá- 
gára és szövetségére, mellőznötök kellene a magyar király 
közeledését csupán azért, mert az jelenleg nem hozna nektek 
gyümölcsöt? Mi: haszna lenne a barátságnak és szövetségnek, ha 
csak hirtelenjében, pillanatnyi megszorultságban intézkednének 
általa? Nyilván semmi. Ugyanis ilyen módon csak az egyik fél 
húzna belőle hasznot, a másik meg semmit. Barátságot és 
szövetséget tehát a jövő érdekében létesítenek, s ezért erősítik 
meg írásbeli jóváhagyással és esküvel. 

Elmondtam korábban, hogy nálunk, nagy királyainktól és 
fejedelmeinktől kezdve egészen a legalacsonyabb rendűekig 
mindenki: elutasítja a ti nagy és rövid idő alatt — éspedig keresz- 
tény hitünknek és urainknak nagy kárára — összehordott hatalma- 
tokat. Mondanék neked egyet-mást, ha nem télnék attól, hogy 
azt gondolnád: fenyegetéssel akarlak titeket erre a szövetkezésre 
rávenni. Vagy úgy gondolnád, kitalált és koholt dolgokat mon- 
dok el neked, és így netán megneheztelnél rám. Úgy van, ahogy 
mondtad: a menlevél nélkül érkezőnek annyi bajt okozhatsz, 

amennyit csak akarsz, [del ez nem válna javára becsületednek és 
hírnevednek, mert én a te jóságodban és emberségedben bízva 
Jöttem el így, az életben maradás biztosítéka nélkül ide. Mert 
amikor én Franciaországban voltam, hallottam, hogy jó néhány 
hadifoglyot szabadon bocsájtottál, akik [pedig] szablyájukkal 
urad és a te fejedre is törtek, királyuknak, Lajosnak segítvén." 
Őket nemcsak szabadsággal, hanem lovakkal, ruhával, pénzzel 
Is megajándékoztad és elláttad, ami nálunk igen nagy visszhan- 
got keltett, mert ilyesmit azelőtt rólatok sosem lehetett hallani, 
és mindenki a te jóindulatodat emlegette. Ezzel igen nagy 
hírnevet és kivételes jóindulatot szereztél magadnak a mieink 
között. 

Megbízva tehát tisztességedben, nemeslelkűségedben és 
emberségedben, menlevél nélkül jöttem, nem szablyát hozva 
kezemben, hanem a szövetség és a barátság őszinte szándékát 
hozva neked a szívemben, biztosra vevén magamban, hogy ez 
neked tetszeni fog. Hallottad, hogy röviddel ezelőtt Franciaor- 
szág királya a császár foglya volt. Most már szabad, túszul 
hagyva két kisfiát. Ő most semmiért sem fáradozik jobban, mint 
hogy visszakapja fiait." Most vette feleségül Anglia királyának 
leányát, hogy e barátsággal és kötelékkel erősebbé tegye magát 
a császárnál, s a most elmúlt szeptemberben mindketten, vagyis 
a francia és az angol király elküldték követeiket ahhoz a császár- 
hoz, oly módon, hogy ők elismerik a császár tisztét és címét, és 
kérik, hogy a túsz kisfiúkat adja ki ennek váltságául. Miután 
Franciaország királya az odaígért Burgundiát és Pikárdiát a 
törvények miatt nem tudja átengedni, ezért a francia király 
hárommillió aranyat kész átadni, hogy megváltsa az odaígért 
tartományokat és kiszabadítsa fiait. Ha mindez kevésnek tűnik 
a császárnak, [arra] intenek [a követek], hogy döntőbírák vizs- 
gálják meg ezt a dolgot, közülük ketten az egyik féltől kerülné- 
nek ki, ketten a másiktól, és a lengyel királyt nevezik meg 
döntőbíróként. Ha pedig neki, mint császárnak, méltatlannak 
tűnik a francia király fiaival kufárkodni, bocsássa el őket a saját 
nagylelkűsége és keresztényi erénye szerint, és akkor átengedik 
neki egész Itáliát és valódi császárrá koronázzák. A francia 
király pedig e barátság érdekében örökre lemond Milánóról és 
a nápolyi királyságról, s miután fiait visszakapta, hamarosan 
valamely jelentősebb személyt állít Franciaország élére, ő maga 
pedig szerez magának egy új országot, amit a török kezéből fog 

elragadni, s azt ígéri, hogy tíz éven belül minden erejével, 
szárazon és vízen erre fog törekedni. Neki, Franciaország 
királyának, abban az országban 1040 kikötője és állomása van, 
s ott annyi vitorlása, mintha minden egyes kikötőből egy-egy 
hajót vezényelne ki. Az ország rendszeres jövedelmeiből ugyanis 
sok millió koronát" kap, azután a rendkívüliekből annyit, 
amennyit csak alattvalóitól megkövetel. Tudják azt a ti barátai- 
tok, a velenceiek 15, mekkora az ő hatalma, mekkora a gazdagsá- 
ga! Az angol király pedig évente két millió aranyat ígér erre az 
ügyre. 

Ha ez a dolog valóban megtörténik, azt hiszem, hogy úgy 
mondjam: a halottakat is föltámasztja majd ellenetek, mert a 
francia királlyal együtt végtelenül sokan fognak jönni, akik 
másvalakivel jönni még csak nem 15 gondolnának. S ugyanez az 
angol király a császárt kétmillió hatszázezer dukát"" adósságtól 
szabadítja meg, ha ily módon a francia király fiait elengedi. Az 
abesszinok elküldik követüket, a perzsák kérlelnek és figyelmez- 
tetnek, nehogy megengedjük uradnak, hogy a mi részeinken 
fölemelhesse fejét. Ígérik, hogy Egyiptomot, a tengerparti 
területeket és a ti ottani vidékeiteket csekély fáradsággal el 
fogják ragadni, ha erről az oldalról lekötik a te uradat. 

Ámde minek is sorolom mindezt, amit te jobban ismersz? Azt 
hiszed talán, hogy én ezekkel a fenyegetésekkel téged és uradat 
a királyommal kötendő szövetségre kívánlak rávenni? Nem azért 
tettem ezt, hogy téged, aki másoknak megrémítője voltál, 
megrémítselek, és így hangoljalak rá az irántunk való barátságra, 
hanem hogy lásd be: veled és uraddal őszintén és igaz módon 
akarunk együtt élni. Inkább neki segíteni és tőle megsegítve 
lenni akarunk, mint ellenségének lenni. Igen, már a nyakunkon 
van a hóhérbárd, és nem Is tagadom, égető szükségben vagyunk, 
mert egyszerre harcolni a te uraddal és Ferdinánddal 15 nagy 
feladat lenne. Én bizony úgy látom, a legrövidebb időn belül 
dicsérni fogjátok, és ki is próbáljátok a mi szövetségünket. Nagy 
a hatalmatok, mint mondtad, és azt mindenktiénél többre tartod, 
mégis, nem a ti akaratotoktól függ az, hanem Istenétől. Hatalmas 
volt Dárius Alekszandrosz kicsinységével szemben, hatalmas 
Krőzus Kűrosz ellen, mégis más az isteni akarat, mint az emberi 
ítélet. Mert Dáriust, aki megszámlálhatatlan sereggel érkezett a 
csatába, Nagy Sándor kicsiny hadsereggel győzte le." Emlegeted 
a tatárokat, és nagyon kérkedsz a hatalmaddal, de hidd el 

nekem, hogy amikor egy napra összpontosítanak minden hatal- 
mat, az nem meggondoltan, hanem szándékunkon kívül történik. 

Ezenfelül azt Is mondottad, hogy a törökök röviden beszélnek, 
de hosszú a kezük, mégis, szokásotoktól eltérően, folyton csak 
egy dologról, az adófizetésről értekezel. Már sokszor megmond- 
tam, hogy tőlünk semmiféle adót nem fogtok kapni. De ha azt 
akarjátok, hogy tiszteljünk benneteket, mert, amint mondod, urad 
inkább tiszteletre vágyik, mint haszonra, adjátok vissza uramnak 
azt, amit Lajos király idején, s attól egészen idáig Magyarorszá- 
gon, Szlavóniában, Horvátországban elvettetek. Akkor tisztelni 
fogja az én uram a te uradat, és neki mindig mint nagyobbnak 
és tiszteletreméltóbbnak fog írni, védelmezőjének ismeri el — a 
gyakorolt kegyesség miatt. Így lesztek megtisztelve és nem 
másképpen, de adófizetésre ne gondoljatok, mert hiábavaló 
dolog a Holdból bárdot kovácsolnt. 

Hogyha pedig urad az elragadott vidékeket visszaadja nekünk, 
hármas hasznot is nyer vele. Először i15 örökké biztos lehet a 
magyarok engedelmességében és barátságában, másodszor 
Magyarország királyai elismerik őt elöljárójuknak és védelme- 
zőjüknek, harmadszor, mivel ez a kegyessége nagy hírnevet 
szerez majd [neki] minden keresztény előtt, akik, amikor uram 
ezt a jótéteményt meg kívánva szolgálni, közbelép, enyhítik 
szívük keménységét és talán békét kötnek veletek. Azért van 
befolyásod, és azért állsz akkora kegyben a szultánnál, úgyhogy 
a szultán szultánjának mondanak, mert bölcs vagy, minden jónak 
és rossznak te szabod meg a végét. Vedd figyelembe, hogy 
sokkal nagyobb veszélyek fenyegetik fejeteket, mint amiről én 
beszéltem. És bocsásd meg hosszú beszédemet. 


Ibrahim pasa Easkihoz: 

Talán csodálkozol rajta, hogy nevettem. Nevettem, mondom, 
mivelhogy visszaköveteled kezünkből a meghódított területeite- 
ket. Tudd meg, hogy a mi körmünk horgasabb a sólymokénál: 
mindenhová belevájjuk kezünket, nem 15 engedjük ki, hacsak le 
nem vágják. De úgy kell annak történnie, hogy a föld befogadja 
az összes esőt, ami rá esik, ugyanígy nekünk nagyon ís meg kell 
hallgatnunk a követek szavait, mert ahogy nekünk a kezünk 
hosszú, nektek a szemetek lát messze. Követelitek a sokfelé 
elragadott helységeket, Belgrádról vagy Fehérvárról álmodoz- 
tok." Testvérem! Én, akárcsak bármelyik pasa, a legnagyobb 

félelemmel tartozom uramnak megjelenteni a legkisebb szót ts, 
akár rossz az, akár jó. Tehát mindezekről 15 be fogok számolni 
szultánomnak. Mégse féljél, mivel így bizalmamba jutottál. Jó 
éjszakát! 

December 29-én, 


amely vasárnap volt, eljött hozzám Ludovicus de Gritti úr, 
[miután] látogatási engedélyt kapott a pasától." Felidézett 
nekem mindent, amiről csak a pasával tárgyaltam. Ugyanez a 
pasa megbízta őt azzal, hogy az adóról tárgyaljon velem. Ő, 
miután sokféle dologról beszéltünk, ezt mondta: jól teszitek, 
hogy ebben a dologban kemények vagytok, én holnap a pasánál 
leszek, és mindenféle érveléssel megpróbálom lebeszélni az adó 
követeléséről. És így számos érvet rögzítettünk az adófizetés 
lehetetlenségéről. Elsősorban a francia barátságot és segítség- 
nyújtást, mivelhogy ezen a módon elveszítenénk alattvalóink 
szeretetét, barátaink jóindulatát, és sok egyéb felhozandó [érvet] 
15 fölemlítettünk. 


December 30-án 
ugyanott, Konstantinápolyban. 
(December) 31-én, 


ugyanennek a hónapnak utolsó napján eljött hozzám Ludo- 
vicus úr, s ekkor elmondta, nem tudott a pasával tárgyalni, mert 
a tárgyalás elején azt láz támadta meg. De azért a pasa azt 
megmondta: közöld a követtel, nem merem az általunk elraga- 
dott területek dolgát fölvetni urunk előtt, mert félek urunk 
haragjától. 


Az 1528. év 
Janudr 1-én 


velem étkezett Ludovicus úr akit hamarosan magához hívatott 


Ibrahim pasa, vele együtt volt egészen késő éjjelig. Hazamenet 
bizalmasan közölte, jókedvvel legyek, mert másnap Jó hírt hoz. 


Január 2-án 


megjött hozzám Ludovicus úr: Ibrahim pasa hosszú fejtege- 
tését továbbította az adóról. Elmondta, hogy a pasának csak a 
Szerémség visszaadását javasolta, s ezt ő a lehető legkomorab- 
ban hallgatta végig. Összegzésképpen azt mondta, az adófizetés 
dolgában mérsékelte a pasát, aki azt mégis megköveteli, Ma- 
gyarország királyai évente küldjenek követet tízezer forint 
ajándékkal a szultánhoz. Ha ezt el akarom fogadni, akkor 
megtárgyalják és megkötik a békét és a barátságot, segítséget 
nyújtanak emberben és hadianyagban stb. A pasa hozzátette még 
és megparancsolta: jól tontold meg mindezt, mert amit egyszer 
kimondasz és megígérsz, az már jog és igazság Szerint jár 
nekünk. 

Azt feleltem, nincs szükségem semmiféle megfontolásra. Mert 
évente ajándékot vinni meghatározott időpontban, s ekkora 
értékűt, mint ez, ugyanazt jelenti, mint adót fizetni, ami pedig, 
mármint az adó, méltatlan az én uramhoz, mert gyermekded 
szófacsarás az, amikor az adót ajándéknak hívjuk. Így azt 
feleltem, ezt sohasem fogom elfogadni. Kértem Ludovicus urat, 
menjen el a pasához, terjessze eléje királyomnak szeretettel 
felajánlott jóindulatát, testvériségét, s azt, hogyha ő így Jár el, 
hálát nem szerez vele, nem 15 olyannak mutatkozik, amilyennek 
uram reméli, s amilyen hírneve van mindenki előtt. Kértem, 
sürgesse meg a Szerémség ügyében, adja elő, hogy sohasem lesz 
biztos a jövőbeli barátság a Szerémség visszaadása nélkül, mert 
mindkét féltől elvándorolnak az ottlakók, mindig panaszkodni 
fognak innen 15, onnan 15. Magyarország bárói, akik közül sokan 
rendelkeznek birtokkal a Szerémségben a jó bor miatt, sohasem 
felejtik el ezt az elvesztett hasznot. Az egyház oldaláról pedig a 
kalocsai érsekség sem fogja elveszíteni emlékezetét. A törökök 
innen semmilyen állandó hasznot nem fognak húzni, és mindig 
többet fognak rá költeni. Nincsenek ott olyan várak, amelyeknek 
erejével vagy megerősítésével számolni lehetne. Sohasem lesz 
teljes értékű ez a jövendő barátság, ha azokat a birtokokat nem 
engedik át. 

Ilyen és efféle szavakkal kérleltem, hogy ösztönözze még a 
pasát. Mert a pasa jelezte nekem, hogy nem kíván velem tár- 
gyalni, ha Ludovicus úr közvetítésével előzőleg nem hozzuk 
rendbe nézeteltéréseinket. Ezért én, mivel nélkülöztem a tolmá- 

csomat, úgy határoztam, hogy inkább e derék férfiú segítségével 
tárgyalok, mint bárki máséval. Fáradozása és munkája fejében, 
ha a Szerémséget megkapjuk, megígértem neki egy püspökséget, 
emellett három- vagy négyezer forint kifizetését, s erre aláíráso- 
mat adtam. Láttam, hogy ez a férfiú a szultáni portán befolyással 
és tekintéllyel rendelkezik, van tehetsége, bátorsága, atyja a 


velenceiek dózséja, ő intézkedhetne részünkről arról az egész 
tartományról. 

Január 3-án, 


ugyanott, Konstantinápolyban. 

Január 4-én, 


ami szombatra esett és a díván napja volt, ítt volt Ludovicus 
úr egy pasával," aki elmondta, a pasa" egyáltalán nem akar 
tárgyalni a Szerémségről, csodálkozik hajthatatlanságomon, s 
hogy lehetetlen másképpen békét kötni, csak évenkénti ajándék- 
küldéssel. A pasa különböző dolgokat emlegetett föl: uramat, a 
királyt elűzték Budáról, elűzték Erdélyből, és hogy a neki 
nyújtandó segítség nagyon sokba kerül, ésszerűbb volna önma- 
gukra szánni a költségeket, mintsem az én uramra. Kijelentette, 
hogy a Szerémségben már gyökeret vert a török vallás, már sok 
saját templomot építettek, ezeket az ő uruk sohasem adná a mi 
kezünkbe, mert ő a hit védelmezője és Mekka ura, ahol az ő 
hitük székhelye és hatalmuk eredete található, szinte olyan, mint 
nektek a ti Rómátok, ezáltal ő maga a Próféta helytartója és a 
hit védelmezője. Kijelentette ezenkívül, hogy birtokainkat a 
Dráva folyó határolja majd el egymástól, és ennek a határnak 
köszönhetően a jövőben semmilyen jogsértés sem lesz stb. 

Mindennek befejeztével bejött hozzám Ludovicus úr, akivel 
hosszú megbeszélést és tanácskozást folytattam, s végül így 
határoztam: ha nem adják vissza nekünk a Szerémséget, akkor 
ezzel a feltétellel a szultán barátságáért és szövetségéért a 
magyar király ötévenként küldjön követet, és vigyen a szultán- 
nak meghatározatlan értékű ajándékot, maga az ajándék olyan 
legyen, amilyet az én királyom akar. Ezzel az eredménnyel ment 
át Ludovicus úr a pasához, hogy őt, főleg a Szerémség ügyében, 
a lehető legerélyesebben megsürgesse. 


Január 5-én, ami vasárnap volt, 


a pasa a szultánnal maradt, és Ludovicus úrnak nem volt 
módja tárgyalni vele. 


Január 6-án 

a szultán vadászni ment, és a pasa is vele együtt. Ugyanezen 
a napon talákozott velem Ludovicus úr, és elmondta, azok a 
hírek, amelyek királyom győzelméről szólnak, nem igazak, mert 
Szendrőből ulakok" érkeztek, hírül hozva, hogy Ferdinánd 
Esztergomban van stb. 
Január 7-én 

ugyanott, Konstantinápolyban. 
Január 8-án 

Konstantinápolyban. 


Január 9-én 


a szultán visszatért Konstantinápolyba a vadászatról. 

Január 10. 


A pasa hazaérkezett, hívatta Ludovicus urat. Ő minden lehet- 
séges módon igyekezett rávenni a pasát a Szerémség visszaadá- 
sára, de az azt felelte neki, hogy erről a dologról hallgasson. 
Majd elmondta neki Ludovicus úr, mit lennék kész elfogadni: 
hogy a magyar követ ötévenként jöjjön ajándékkal. Azt mondta 
Ludovicus úr: , Pasa uram! Én már annyit fáradoztam, hogy 
rávegyem a követet, azon a bizonyos módon ígérje meg a 
követjárást és az ajándékküldést. Igen nagy igyekezettel tettem 
ezt, ezért most már kérlek, ments föl engem, mert azt hiszem, 
hogy az említett követnek nincs bennem bizalma. Hívjátok őt 
magatokhoz, és én előterjesztem a már mindkét részről egyezte- 
tett dolgokat. Mert másképpen [csak] az időt vesztegeted vele, 
hiszen ismered hajthatatlanságát és érveit, s ha én azokat neked 
elmondom, azonnal feldühödsz, mivelhogy egészen idáig nem 
úgy szóltam a követhez, ahogyan megparancsoltad, mert tudtam, 
hogy indulatba jön. És neked sem fejtem ki érveimet, hogy te se 
Jöjj indulatba. Főleg ezzel értem el, hogy beleegyezzen az 
ötévenkénti követküldésbe. Most már az időpont és az ajándékok 
kérdésében áll csak fenn köztetek nézeteltérés, hívd hát őt 
magadhoz, és egyezz meg vele, tanácskozzál vele, ne küldd el 
jó eredmény nélkül. Látod, hogy nem magyar, sok fejedelemnek 
élvezi a kegyét, mit törődik ő azzal, ha Magyarországot Ferdi- 
nánd leigázza? Nyilván semmit!" 

Így hát azzal a végeredménnyel jött hozzám, hogy másnapra 
meghívást kell kapnunk a pasától. 


Január 11-én, 
ami szombatra esett és a díván napja volt, a pasa hívatta 
Ludovicus urat és egészen késő éjszakáig vele maradt. 


Ugyanezen a napon, 


január 11-én jött egy ulak" a szendrői szandzsákbégtől, 
elmondta, hogyan próbálta az Makovica várát" elfoglalni, s 
amikor nem tudta bevenni, elpusztította a falvakat és háromezer- 
nél több embert elhurcolt. A királyomról pedig annyit mondott, 
semmit sem hallott róla, mit csinál. 

Január 12-én 


idejött hozzám Ludovicus úr, és figyelmeztetett, hogy a pasa 
egy ujjnyit sem enged a javaslatából, és elmondta, hogy súlyos 
és szigorú szavakkal fog engem inteni: ígérjem meg a követkül- 
dést évenkénti ajándékkal. Mégis arra intett, türelemmel tárgyal- 
jak, mert többet érek el nála nyájas szavakkal, mint érveléssel. 


Ugyanezen a napon 


néhány órát töltöttem el a pasával, aki a megszokott érvelés- 
sel hajtogatta, hogy Magyarország az ő urát illeti meg, s csodál- 
kozik, hogy nem akarom azt a feltételt elfogadni, ami szerint 
évente küldenénk követeket ajándékkal. Másképp nem lehetséges 
a béke és a barátság a nagyúrral. 

Erre én a szokásos megoldásokkal vágtam vissza, megmond- 
tam, semmilyen módon nem mehetek bele egy ilyen, szinte 
méltatlan szövetségkötésbe, aminek következtében uram elveszí- 
tené Jó hírét, a királyok, fejedelmek és saját alattvalói iránta való 
jóindulatát és tiszta szeretetét, s ellenséget csinálna a barátaiból. 
Ámde, mondtam, hogyha ilyen megtiszteltetést vártok el tőlünk, 
adjátok vissza a Szerémséget, s ha ez meglesz, évente küldjük 
a követet ajándékkal, ámbár olyan időben, amikor háborút 
viselünk Ferdinánddal, nem lesz lehetséges ajándékot küldeni. 


Ibrahim pasa Easkihoz: 

Már azt hittem, mondta, el is felejtetted a Szerémséget. 
Viszont látom, ittál valamikor az ottani borból, s így annak az 
íze édes a számodra." Sokféle indokot hoztál föl nekem, miért 
lenne jó, ha az említett Szerémséget visszaadnánk nektek. 
Egyebek között még azt 15 mondottad, mindig több kiadásunkba 
kerül nekünk annak a helynek a megőrzése, mint amennyi 
hasznot szereznénk belőle. Tény, hogy most minden negyedév- 
ben 2 800 000 ezüstpénzt számítunk rá, s ez a ti számításotok 
szerint 56 000 dukátot tesz ki," ez az összeg évente 224 000 
dukát. És látod, bár még nincs elegendő asperünk, mégis mit 
számít ez az én uramnak?" Ha a tízszeresét számítanánk is föl, 
emiatt nem vonulunk ki onnan. Bizony, mindeddig nem tudtam 
rávenni magam, hogy lerről] beszéljek urammal. Mert hogyha 
még akkora befolyásom van 1s nála, mint senki másnak valaha 

15 a szultánoknál, mindazonáltal úgy kell beszélnem vele, mint 
urammal, mint jótevőmmel. Ezért holnap átmegyek a palotába, 
ott leszek vele, s ha a kertben, sétálás közben nem lesz megfe- 
lelő lehetőség ennek a témának a felvetésére, másnap elviszem 
őt vadászatra, ott tájékoztatom, [ott] próbálom meggyőzni összes 
érveidről. Mégsem gondolom, hogy engedni fog, mivel ő vallá- 
sunk védelmezője és képviselője. S minthogy most érkeztek 
ulabok,"? akik azt újságolják, hogy Ferdinánd arra a helyre 
vonul, így azután nem lesz hajlandó azt átengedni urad kezébe, 
nehogy azt mondják, tőle" való félelmében tette. Mégis, minden 
igyekezetemet latba vetem majd. De ha ezt mégsem tudnád 
kiharcolni, akkor ígérd meg a tetszés szerinti évben való követ- 
küldést, ha pedig a Szerémséget visszaadjuk, nem ajándékot, 
hanem adót akarunk. 


taski Ibrahim pasához: 

Miután az én uram úgy döntött, hogy szövetséget köt veletek, 
ezáltal barátaitok barátja, ellenségeitek ellensége akar lennt. 
Csodálom, hogy bár annyi várkastélyod, olyan eszed van, mégis 
rettegsz minderről uraddal tárgyalni. Azt hiszed, nem ismerem 
azt a tekintélyt, amivel itt rendelkezel? Mindent megtudtam 
rólad még Franciaországban, és itt 15 látom és hallom, főleg 
nagy befolyásodat. Ér annyit az én uram, hogy őt magát testvé- 
rül fogadd. Én viszont nem gondolom, nem állítom, hogy ha 
mindenféle kínzásnak vetnél alá, nem érnéd el, amit akarsz. 
Mégis, szerencsédben inkább szerénységedre és bátorságodra 
hivatkoznék, ezek miatt semmi önkényest sem parancsolsz meg. 
Vállald hát magadra a Szerémség ügyét, kicsi az a te gondjaid 
között," s a te urad számára dicséretes. Intézd el, hogy vissza- 
kapjuk. Mert barátok között mindennek közösnek kell lennie: 
ha azt nekünk visszaadjátok, barátaitokkal tesztek jót, akik 
mindenkor mind a Szerémséggel, mind a többi számos országgal 
és tartománnyal a ti szükségetekhez igazodnak majd. Ha meg- 
kapjuk tőletek ezt a jó szolgálatot, nem tudnád-e, hogy semmi 
másban nem különböznénk, mint a vallásban? De a szeretet, 
igyekezet, engedelmesség, barátság, segítség a mi részünkről 
mindig meglesz, őszintén, hűséggel, és nem csak tőlünk, hanem 
barátainktól is. A lengyel királyt az én uram szeretné szövetségre 
léptetni a ti szultánotokkal, mert lovasságban minden más 
fejedelemnél erősebb, s ha ő a tietek lesz, erről az oldalról 

sosem kell félnetek. Ezért hozd szóba uradnál az ő barátságát is, 
add vissza a Szerémséget, ne követelj adót, csak ajándékot. 


Ibrahim pasa taskihoz: 

Amint mondtam, együtt leszek urammal, és a Szerémségről 
becsülettel tárgyalok majd. A lengyel királyról viszont kétszer 
is beszéltél nekem. Először hallgattam, de most válaszolok 
neked. 

Nemrég Itt Járt az ő követe, fegyverszüneti kérelemmel, akit 
mikor meghallgattunk, adófizetésről tárgyaltunk vele. És láttam 
az arcáról, a szeméről, hogyha azt az embert megpörköltük 
volna, megígérte volna az adófizetést. Mégis háromévi fegyver- 
szünettel küldtük haza, s ez hamarosan lejár." A te királyod ezt 
a királyt magasztalja, akit a tatárok úgy kizsigereltek, hogy 
[azon] csodálkozunk, élnek-e még egyáltalán abban az országban 
emberek? A most elmúlt évben, mikor nem viseltek vele hábo- 
rút, uram több mint 50 000 dukát jövedelmet szerzett abból az 
országból. A tatárok ugyanis minden foglyot, akit elhurcolnak, 
a törököknek adják el. Ahol vám van, mint Kiliában és Kaffá- 
ban, a most elmúlt két esztendő alatt a szokottnál többet, 30 000 
dukátot szedtek be." Ha ott a mi hadaink a bogdánok földjén" 
át vonulnának föl, azt az országot a tatárokkal együtt elfoglal- 
nák, azt a mezős, puszta tájat hosszan fosztogatva, ott áttelelné- 
nek, sőt átnyaralnának. 

Várj csak, mondta, nem emlékszem azoknak a vidékeknek a 
nevére, ahová a beütéseket kell intéznünk. Bekiáltotta saját 
Cehájáját, " hozza be az iratokat a Thassulba." Rajtuk először 
azt a nevet olvasta: Krakkó, majd Piotrków, Opatów, Radom." 
Azután azt mondta: ezek a vidékek sűrűn lakottak, és onnan 
hamarosan, a fegyverszünet lejárta után rabszolgákat szerzünk. 
A tatárok, akiknek a király az adót fizeti, nekünk szolgálnak, 
nem a maguk szántából támadnak azokra a birtokokra, hanem a 
mi utasításunkra. Mégis, amikor csak utasítottuk őket, az adóval 
semennyit sem törődtek, elmentek és pusztították azt az orszá- 
got. Miért kellene szolgáinknak, a tatároknak ilyen kárt okoz- 
nunk, miért adjuk föl a rabszolgaszerzésből származó hasznot, 
ha nincs másfajta tiszteletből és haszonból származó jövedel- 
münk? Nagyon méltatlan dolog lenne uram számára, ha adófize- 
tés nélkül kötne szövetséget azzal a királlyal, aki maga IS 
adófizetője a mi szolgáinknak, akiket a te urad [ti. Zsigmond] a 

pokolba kíván." Ha vele (ti. Jánossal] békét kötnénk, s ha a 
lengyel királlyal ugyanezt tennénk, mi magunk már elzsibbad- 
nánk, lovainkat, embereinket megfosztanánk a hadakozástól, 
mert a már baráti Magyarországra nem mennénk rá. Ha még 
Lengyelországot 15 hozzá tesszük, hol kellene hadakoznunk? 
Mert a hadakozás a gyakorlatból él, onnan nyeri erejét, nem az 
emberek tömegétől. Ezért nem kívánjuk annak a királynak a 
barátságát, de ha hajlandó adót fizetni és a mi urunk ruhaujja 
alatt élni, barátként kezeljük őt. 


taski Ibrahim pasához: 

Királyomat rokonság és szerződés köti Lengyelország királyá- 
hoz, akinek országát, amint mondod, a tatárok állandó beütések- 
kel pusztítják. Csodálkozol rajta, hogyan élhet még ott egyálta- 
lán valamennyi ember. Azt is állítod, a ti embereitek kevés 
fáradsággal el tudják foglalni azt az országot. Tény, hogy a 
tatárok sokszor támadnak ott, de ők nem emberhez hasonlítanak, 
hanem farkasokhoz, mert ha valamit elragadtak, menekülnek, 
nem akarnak velünk szembe kerülni. Ha annyira erős lelkűek 
lennének, mint mi, és inkább a hadi dicsőséget keresnék, mint 
a teheneket, már régen elpusztultak volna. Úgy bántak volna el 
velük, mint a muszkákkal? vagy a poroszokkal, ugyanolyan 
alaposan, mint ahogyan ővelük, dehát menekülnek. 

Most van egy esztendeje, hogy huszonkétezres seregük mind 
egy szálig elpusztult, pedig ez csak Litvánia néhány bárójának 
műve volt, meg Konstantin hercegé, és azoké, akik zsoldért 
szolgáltak a lengyel királynak. Mert amikor Lengyelország hadat 
viselt az egész német néppel, a lengyel király zsoldért a tatárokat 
mozgósította ellenük, s azok akkor jöttek, amikor a király 
parancsolta. Legutoljára 15, amikor Moszkva ellen folytatott 
háborút, ugyanezeknek a tatároknak a szolgálatát vette igénybe, 
és zsoldot fizetett nekik. Ámde amikor a mi császárunk" most 
ennek a nézeteltérésnek a rendezésére közvetített a király és 
Moszkva között, s már tíz éven át mindig megújították a fegy- 
verszünetet, a király nem szorul rá többé a tatárokra, S nem 15 
fizet nekik zsoldot. Nem adó volt az tehát, hanem a szolgálat 
jutalma. 

Ennélfogva hogyan lesz biztos majd a barátság köztetek és a 
magyarok között, amikor a magyarok a lengyelekkel oly sok év 
óta a legszorosabb szövetségben vannak összekapcsolva? BI- 

zonytalan lesz az ilyen szövetség: amikor ti hadat viselnétek 
Lengyelország ellen, a lengyelek e szövetség alapján mozgósí- 
tanák ellenetek magyar testvéreiket. Ezért bízott meg engem 
királyom, hogy vitassam meg ezt a békét, minthogy őszinte és 
igaz barátságot akar veletek, s mert látja, ha biztosítjátok maga- 
toknak Magyarországot és Lengyelországot, a keresztényektől 
ezen oldalról semmit sem kell félnetek. Biztos, hogy az a 
király" semmit sem ad nektek, mert hatalmas, erős és gazdag, 
s ő maga semmit sem tud az én királyomnak arról a törekvésé- 
ről, hogy őt hozzátok akarja kötni. Ne csodálkozzatok hát a 
tatárok beütésein, ők ezt zsákmányszerzés végett, nem pedig 
becsületből csinálják: ugyanis, amint megszereznek valamit, még 
a legkisebb dolgot 15, elmenekülnek, és mindig kivonják magu- 
kat a csatából. Jártak már a ti embereitek három évvel ezelőtt 
Lengyelországban, nem akarták megvárni a mieinket, s megren- 
dítve a tatárok pusztulása láttán, nem akartak és nem Is vívtak 
egyetlenegy egynapos csatát sem a lengyelekkel, folytonos 
csetepatékban pusztultak el mind." Mármost, abban a csatában, 
amelyet legutoljára Lajos királlyal vívtatok, Lengyelországból 
kevesen vettek részt, a pápa költségén." Tapasztaltátok, milyen 
nagyszerűen harcoltak! Nekünk más harcmodorunk van, mint a 
magyaroknak, mert nehéz fegyverzettel, főleg pedig lovassággal 
rendelkezünk, van gyalogságunk és számtalan ágyúnk 15. Mind- 
ezekre tekintettel szeretné királyom, Magyarország királya, ezt 
a barátságot köztetek és a lengyelek között létrehozni. 


Ibrahim pasa taskihoz: 

Testvér! — mondta. Először hozd csak létre a te királyod szö- 
vetségét nagyurunkkal, majd megfelelő időben tárgyalunk a len- 
gyelekről, akik nem tartják be rendesen az esküvel kötött fegy- 
verszünetet, s a fegyverszünet idején is portyákat indítva hajtják 
el pásztoraink jószágait. Nekünk csekély kárt okoznak, rátok 
viszont nagy szégyent hoznak. Mindenesetre csekély fáradsá- 
gomba kerülne elmondanom, hogy Uninissa és Breslau nem 
Rodosz." Beszélek minderről urammal, és megismertetlek az 
eredménnyel. 

Ltaski Ibrahim pasához: 

Nincs felhatalmazásom más módon megkötni a szövetséget, 
csak úgy, ha biztos leszek a köztetek és a lengyelek közötti 
barátságról. Miért habozol ebben az ügyben? Hát nem te hang- 
súlyoztad-e, hogy úgy kell a te uradnak és az enyémnek szövet- 
séget kötnie, hogy egyik a másik barátainak barátja, ellenségei- 
nek ellensége legyen? Hogy pedig a lengyel király nem tartaná 
be a megfelelő módon a fegyverszünetet, azon nagyon csodálko- 
zom, mert ő becsületes uralkodó, bátorsága és bölcsessége miatt 
olyan tekintélye van, hogy összes uralkodóink nagyra becsülik, 
s Saját nézeteltéréseiket, amikor ilyenek közöttük fölmerülnek, 
mindig a lengyel király döntőbíráskodásának és vizsgálatának 
vetik alá, teljes egészében az ő ítéletéhez tartják magukat. 
Nyilván tudod, hogy a lengyel király nemcsak hogy nem rendel- 
te el a jószágok elhajtását, hanem mindeddig nem 1s tud róla. 
Nyilván a kozákok teszik ezt, akik zsákmányolásból élnek, ma 
itt, holnap másutt lopnak, ugyanannyit ragadnak el a mi lengye- 
leinktől, mint a tieitektől. Amikor utolérjük, nem karddal 
végezzük ki őket, hanem felakasztjuk. Kérlek tehát, fontold meg 
uraddal mindezeket, és amennyire lehet, teljesítsd mindet: így 
komoly és megingathatatlan barátságot nyertek majd, mindkét 
király azonos szövetséget köt veletek. 


I4l 


Január 13-án, 


ugyanott: a szultán vadászni ment Anatóliába, Ibrahim pasa 
kíséretében. 


Január 14-én 


a szultán vadászaton volt és Ibrahim pasa 15 a szultánnal 
együtt. 


Január 15-én 


a szultán vadászaton volt és Ibrahim pasa vele együtt vadá- 
szott. 


Janudr 16-án 

engedélyt kaptam a szultán hajóépítő műhelyének és ágyúszer- 
tárának megtekintésére, ahol 101 gályát láttam, köztük 31 igen 
nagyot. A tüzérségnek pedig, hogy úgy mondjam, végtelenül 
nagy a száma, mindazonáltal kevés benne a kiváló fajtájú és 
kellő módon beszabályozott ágyú, de állandóan öntik, s a mi 
gyakorlatunkhoz igazítják őket. Amit viszont Lajos király halála 
után öntöttek, az igen nagy mennyiségű, 800 darab, mindet 
szakállas ágyúnak csinálták meg, láthatóan szép kivitelben. 


Ugyanezen a napon 


Ludovicus Gritti úrral étkeztem, mert ott, Galatában" van a 
hajóépítő műhely, ahol az említett Ludovicus úr lakik. 


Január 17. 


A szultán visszatért a vadászatról, s ekkor Ibrahim pasa, 
magához hívatván Ludovicus urat, választ adott: a szultán 
megtagadta a Szerémség visszaadását, nem a várak vagy [maga] 
a tartomány miatt, hanem mivel Ferdinánd közhírré tette, hogy 
el akarja ragadni azt a vidéket, és annak megszemlélésére már 
ki 15 küldte bizonyos embereit. Ha a szultán visszaadná, azt 
mondanák, Ferdinándtól téltében tette, vagy ha visszaadná és 
Ferdinánd odaérne, elfoglalhatná azokat. Kétszeres lenne a 
szégyen s ezenfelül a veszteség: mind a szultáné, mind a királyé. 
Maradjon csak az a tartomány a mi kezünkben, s amikor véget 
ér a háború Ferdinánddal, akkor tárgyaljon urad a szultánnal, s 
meg fogja kapni az ügy baráti elintézését. 

Menjen el tehát a követ a többi pasához, s már ne tárgyaljon 
másról, mint a szövetség megkötéséről, és ismertesse, miért 
szükséges a segítségnyújtás. És mindez legyen úgy, ahogy velem 
élőszóban megállapodás született. 

Janudr 18-án 


elmentem Musztafa pasához, aki fáradt volt, köszvény kínoz- 
ta, de barátságosan fogadott. Elmondtam neki: már több, mint 20 
nap telt el azóta, hogy veled találkoztam, nem irántad való 
hanyagságból jártam el így, vagy azért, mert első látogatásomkor 
eléggé türelmetlenül bántál velem. Hanem, mert nem akartam 
betegségedben terhedre lenni. Ugyanis nálunk, mint tudod, az a 
szokás, hogy még ellenségeinkért is imádkozunk az Úrhoz. 
Gyógyítson meg téged az Isten, és tegyen uram ügyének segítő- 
jévé. Azért nem kerestelek fel téged mindeddig, amit mondtam. 


Musztafa pasa Easkihoz: 

Köszönöm, hogy mindezt elmondtad a betegnek. Kérlek tehát, 
Jóra vedd e színjáték előző felvonását, mert mielőtt az embert 
kiismernénk, hosszú időn át kell vele tárgyalnunk. Én téged nem 
ismertelek úgy, ahogyan társamtól, Ibrahim pasától, amikor 
tegnap meglátogatott, megismertelek. Töröljük ki ezért kölcsönö- 
sen a barátságtalan fogadtatás e pecsétjét, s így egymásnak 
barátai leszünk. Az említett pasa nekem mindenről beszámolt, 
amiről vele akkor tárgyaltál, arról 15, milyen szavakkal, milyen 
nyájassággal [tetted]. Ha valaki így tárgyal velünk, nemcsak azt 
éri el, amit kíván, hanem megkapja a szívünket 15, úgyhogy neki 
sem tartozunk kevesebbel, mint önnön magunknak. Az adófize- 
tést józan érvekkel kitépted elménkből, s már egyetlen csekély 
pontban áll fenn nézeteltérés közöttünk, tudnullik azt kívánjuk, 
évente jöjjön követ urunkhoz, s hozzon neki bizonyos értékű 
ajándékot. Te ezt ellenzed, és nem akarod megtenni, inkább azt 
akarod, hogy a követ ötévenként jöjjön, s nem megszabott 
ajándékkal, hanem olyannal, amilyent és amennyit a te urad akar 
adni. Testvér! Gondold végig, hogy az az ország a hadijog 
alapján a miénk, mert megöltük a királyát, királyi székhelyét 
elfoglaltuk, megegyezés nélkül sem a te urad, sem Ferdinánd 
nem tudja azt ellenünk biztonságosan megtartani. Aztán mindjárt 
utána most nekünk kell elűzött uradat nagy költségünkkel 
visszahelyezni, mégpedig nem 15 egy hónapi, s nyilván nem Is 
egy évi költséggel. 

Fontold meg hát mindezt, s ne habozz befejezni a vitát, én 
magam egyenlítem ki nézeteltérésünket. Intézd úgy, hogy 

küldjön az urad kétévente követet tízezer forinttal, ha ezt meg- 
ígéred, úgy urunk barátja lesz a te uradnak. 

Megmondtad Ibrahim pasának is, urad azt kívánja, urunk 
fogadja barátságába a lengyel királyt is, ők ketten majd a mi 
barátaink barátai lesznek mindig, s szükség esetén segítenek 
nekünk. Tc tudod, hogy Lengyelország királya jóval kisebb 
rangú a te uradnál. Hogyan lehetne tehát vele adófizetés nélkül 
barátságot kötni? Hiszen ő sosem árthat nekünk, mi viszont neki 
mindig, minthogy a tatárokat és a bogdánokat" a markunkban 
tartjuk. Két évvel ezelőtt járt itt az ő követe, fegyverszünetet 
kérve, " amit [a lengyelek] mindig nagy igyekezettel készítenek 
elő. Úgy láttuk a követen, hogy az a király nagyra tartja a mi 
hatalmunkat, úgy láttuk, hogy fél tőlünk, mert ha valamivel 
jobban meg akartuk volna szorítani, még azt a követet is rá 
tudtuk volna venni az adó megígérésére. Azt akartuk, hogy 
fegyverszünet nélkül küldjük haza, jelezve neki, ha békét kíván, 
fizessen adót, s a követtel együtt küldtük volna Rumélia begler- 
bégjét 50 000 emberrel." Ezeknek Moldvában egyesülniük 
kellett volna a tatárokkal, hogy így várják meg a választ a 
lengyel királytól. De később úgy láttuk, hogy előbb Magyaror- 
szágot támadjuk meg, amely gazdag és hatalmas volt, Lengyel- 
országgal pedig majd azután próbálkozunk. A király, meg te, mi 
egy nemzetből vagyunk, én Boszniából származom, te pedig 
lengyel vagy," bizony természetes hajlam, hogy minden nemzet 
a Sajátját szereti jobban, mint a másik nemzetbélit. Igazán együtt. 
éreztem azzal az országgal, hogy annyira kifosztják a tatárok 
folyamatos rablásai. S jóllehet onnan urunk 15, meg mi magunk 
is, mindnyájan hasznot húzunk, rabszolgák hatalmas tömegét 
szerezzük be, mégis azt kértem, hogy az az ország vagy adóval, 
[vagy] az általunk való megszállás árán váltsa meg magát a 
tatároktól. Előzőleg az a király adót fizetett a tatároknak, amint 
arról maguktól a tatároktól, szolgáinktól értesültünk, de ez a 
mostani király megszüntette mindezt, felbátorodva egy Moszkva 
elleni győzelemtől. Ha a szolgáinknak fizetett, miért ne fizet- 
hetne urunknak? Így hát küldjön a te urad kétévenként ajándékot 
és követet, a lengyel király pedig adót. 


taski Musztafa pasához: 
Ertékelted — mondom - szavaimat és nyájasságomat, ahogyan 
Ibrahim pasával tárgyaltam, azt 15 megmondtad, ilyen módon 

nemcsak a kívánt dolgokat kapom meg tőletek, hanem azt 15 
elérem, hogy nekünk sem lesztek kevésbé lekötelezve, mint saját 
magatoknak. Mit bánom én a saját nyájasságomat, mit bánom, 
hogy királyomnak irántatok való nagy jóindulatát ilyen módon, 
ennyire nagyra becsülitek, hogyha olyan feltételeket kínáltok a 
szerződéshez, amikkel a szövetséget semmiképpen sem lehet 
nyélbe ütni, s ha nyélbe ütnénk 15, mint tisztességtelen ügylet, 
nem lenne tartós, s uramnak nagy romlását okozná. Tönkretenné 
a franciák barátságát, s elvágná a többi kapcsolatot 15, semmivé 
tenné valamennyi alattvalója szeretetét, s örökös szégyent hozna 
ránk az egész keresztény közösségben. 

Nagy szégyen lenne ugyanis, ha a magyar király ajándék- 
küldés ürügyén adófizetővé lenne. Ha a szemeteket ki akarjátok 
nyitni, bizony ne csak a nektek jót lássátok. Ahogy az ökör, ha 
nincs rajta járom, fürge, s a sörényénél megragadott ló 15 ledobja 
lovasát, ha teheti, ugyanúgy ti is, ha abban a szükségben, ahová 
királyomat a Ferdinánd elleni szorultsága juttatta, uramat méltat- 
lan feltételekre kényszerítitek, alighanem mást sem értek el 
ezzel, mint hogy állandó bizalmatlanságot ültettek belénk. 
Magyarország jövendő királyai is szembeszegülnek majd ezzel 
a gyalázattal, s azt minden módon igyekeznek majd kiküszö- 
bölni, ennek megtételére ösztönzi őket a többi király. Mindebből 
semmi jó és semmi biztonság sem származik. 

Én menlevél nélkül jöttem ide, bízva a ti tisztességetekben, 
bölcsességetekben, emberségetekben. Itt mindent, amit akkor 
számomra ismeretlennek gondoltam, most jól látok, saját kezem- 
mel tapintom. Látom Itt a legkiválóbb tehetséget és igyekezetet, 
megkapom azt a jóindulatot, amelyet reméltem, talán többet is, 
mint amit személyem Itt megérdemel, ezt királyom várta 1s. Azt 
azonban ő nem gondolta, hogy ilyen módon fogtok tárgyalni 
vele, mérlegelvén, hogy a szultánnak, saját méltánytalan feltéte- 
lei miatt, ebből semmi haszna, semmi becsülete nem lesz, neki 
magának viszont örökös szégyene [következik]. 

Mi szükség van azokra az ajándékokra? Mi szükség azokra a 
követekre? Királyom tudja, hogy uratok a legelső és a világ 
minden uralkodójánál hatalmasabb. Úgy határozott, többre 
értékeli az ő barátságát, mint a többiekét, nagyobb tisztelettel 
övezi őt, mint az összes többit, s mindörökre be fogja tartani, 
amit vállalt: hogy bárki ellen segítséget nyújt neki. E mérhetet- 
len jó szándékkal küldött engem ide, azt vélvén, hogy győzedel- 

mes szultánotok, jóságának és emberségének megfelelően, hálás 
szívvel fogadja hajlandóságát. Miért követeltétek ilyen erősen az 
adófizetést! Miért követelitek tőlem, ajándékra változtatva az 
adó nevét, ugyanezt? Így fogadtok hát engem? 

Nagyságos pasa! Nyilván az erények ura és istene felmagasz- 
talja szultánotokat, és titeket magatokat is, jóllehet a vallásban 
különbözünk. Mindazonáltal Isten rajtunk, rajtatok, rajta is 
uralkodik, és azon is, aki barátságtalan és gőgöt tanúsít. Azt is 
hiszem, ha a szultán nem mutat olyan kegyességet uram iránt, 
amilyen egy ilyen nagyúrhoz illik, s amilyet királyom elvár, 
azzal az isteni felséget sérti meg. Mert Dávid, a mi prófétánk s 
egyben a tietek is, megénekelte: letaszította a hatalmasokat 
székükből, fölemelte az alázatosakat stb." Így intsétek szultáno- 
tokat tanácskozástok idején, nehogy trónja ledőljön. 

Ami pedig a lengyel királyt illeti, hosszadalmas bizonyítás 
kellene ahhoz, miért akarja uram ezt a dolgot nyélbe ütni, ő, aki 
a tatároknak sosem fizetett adót. De amikor amaz" egyik 
háborúját a németekkel, a másikat a muszkákkal vívta, saját 
ellenségeivel szemben fogadta föl őket zsoldért. Miután sikerrel 
zárta le dolgait és a háborút, s nem kellett többé a tatárok 
szolgálata, a zsoldot megvonta tőlük. Látom, kevésre értékelitek 
azt az országot, amelyik [pedig] kétszer akkora, mint a ti 
Európában lévő birtokaitok, s emellett kétszer nagyobb, mint 
Magyarország! Egy lóval két hónap alatt nehezen lehet keresz- 
tülutazni [rajta]. Nagy hadereje van mindenféle lovas és gyalo- 
gos katonából. A lengyelek és nem mások alkalmazásával került 
Mátyás király mindig fölénybe ellenfeleivel szemben, állandóan 
12 000 lengyelnek fizetett zsoldot." Legutoljára a lengyelek 
győzedelmes kezükkel a német nemzettől elragadták egész 
Poroszországot. Nem egyszer a muszkát Is, amint mondod (de 
jó lélekkel legyen mondva), a lengyelek folyton a mészárlásig 
kergették. És akárhová mennek is a lengyelek, ahová csak fel 
tudják vonultatni seregüket, nem teszik hiába. A tatárokat, ha 
férfiak akartak volna lenni és nem farkasok, a lengyelek már egy 
szálig rég lemészárolták volna. Ámde a tatárok nem azért 
jönnek, hogy hadi dicsőséget szerezzenek, hanem hogy a tehe- 
neket elhajtsák. Bármilyen nagy létszámal jönnek is, a csata elől 
mindig megfutnak, mi a sík terepen nem tudjuk üldözni őket, 
mert nem úgy élünk, mint ők, a mi lovaink nemesebbek az 
övékénél. Nyilván ti is, akiknek lovai könnyebbek, ti sem, 

lovaitok sem tudják úgy elviselni az etfajta nehézséget, mint a 
tatárok. Bizonyos az Is, hogy e módon és ezzel a ravaszsággal 
sok embert hurcoltak el Oroszországból. Lengyel vagyok, mint 
tudod, miért is kellene átlátszó hazugságot állítanom? Hogy 
mindez igaz, könnyen megtudhatod a kereskedőktől, könnyen a 
moldvataktól. Ezért akarja királyom és uram egyidejűleg létre- 
hozni saját barátságát és szövetségét, meg a lengyel királyét 15 
uratokkal, hogy erről az oldalról is biztos barátsággal rendelkez- 
zetek. Mivel az én királyomat 15 szövetség köti ahhoz az ország- 
hoz, hogyan járhatna el királyom másképpen? Most attól a 
királytól segítséget kap Ferdinánd ellen, szoros szövetséget tart 
fenn vele: veletek másik, felbonthatatlan szövetségre kíván lépni. 
A szerződések erejével a lengyelek őt ellenetek kényszerítenék, 
ti meg a lengyelek ellen: királyom csakis ezért igyekszik ezt 
rendbe tennt. 

Ennélfogva, mivel bölcs ember vagy, mérlegeld e röviden 
elmondottakat a magad serénységével, s tekintsd át a dolgok 
állását. Fontold meg, hogy nagy, [de] rövid idő alatt összeková- 
csolt hatalmatoknak ellensége nemcsak a kereszténység, hanem 
a perzsák is, akik veletek azonos hiten vannak. És mivel a 
keresztény fejedelmek nyilván nem paszullyal, hanem bottal 
vernek a fejetekre, éppen királyom jóindulatában láthatod meg, 
mennyire kegyes hozzátok az Isten. [Uram] a keresztény fejedel- 
mek sokszoros unszolására sem akart Ferdinánddal egyezségre 
lépni, pedig azt kevés fáradsággal iís elérte volna. Inkább a ti 
barátságotokat akarta megszerezni, mint az övét. Hogy véleked- 
Jen királyom, ha ez nektek kedvetek ellen való lenne, ha azt 
látná, hogy ezekkel a szerződési [feltételekkel] jóindulatát ilyen 
csekélyre értékelitek? Bizony, nagyságos pasa! Abban nyilvánul- 
hat meg a te bölcsességed, emberséged, ha nem vágyálmaitok 
szerint, (amikről, mivel sajátjaitok, úgysem tudtok ítéletet 
mondani), hanem felséges nagyuratok méltósága szerint folytat- 
játok velem a tárgyalásokat. Ha számotokra szokatlannak tűnik 
lis] így cselekedni, sokat veszítene vele az ő jósága és ember- 
sége. Ha megragadom a ruháját, biztosan nem taszít majd el, 
amíg mindent kellő módon el nem intézek, mindkét urunknak, 
az enyémnek és a tiédnek is becsületére és javára. Tudom 
ugyanis: akármelyik császár ís csak úgy lehet nagylelkű, ha 
alattvalóitól inkább megbecsülést vár el, mint hasznot [remél]. 
Nem megbecsülés az a fajta engedelmesség, amit az úrtól való 

félelem kényszerít ki, hanem hódolat. De ha valakit egy hozzá 
hasonló személy tisztel, becsül és önként elismer, az már igazi 
tiszteletadás. Uram ezt teszi, ezt akarja tenni állandóan. Ezért 
ugyan más módon tárgyaljanak uraságtok velem 15, mert ha 
akarjátok, mindent el tudtok intézni — vagy bocsássatok uralko- 
dótok őmagassága elé. 


Musztafa pasa taskihoz: 

Sokáig ült ott, részben mosolyogva, részben gondolkodva, 
aztán azt mondta: testvér! Sokkal józanabbá tettél szavaiddal, s 
bizony az érvelésed annyira megragadott, hogy most nem tudnék 
válaszolni neked, mert új módon, új érvekkel (szinte) betemettél. 
Annyira, hogy alig látok attól a hévtől, ami urad iránt elfog, s 
igaznak hiszem mindazt, amit csak elmondtál. Ibrahim pasával 
is így beszéltél? 


taski Musztafa pasához: 

Elmondtam a lényeget, mondtam, de nem ilyen nyíltan. 
Holnap azért elmegyek hozzá, elmondom ugyanezt, mint neked, 
megkérem, segítsen. 


(Musztafa tEaskihoz:] 

Ekkor behozatott egy ércsisakot, amit közönségesen helmelis- 
nek mondanak," s megkérdezte: hány ilyen módon felfegyver- 
zett katonával rendelkezhet Ferdinánd? 


[(Easki Musztafa pasához:] 

Azt válaszoltam: annyival, amennyi pénze van, mert Ferdt- 
nánd alattvalói nem olyan engedelmesek, hogy zsold nélkül 
akkor mennek [hadba], amikor parancsolja. De úgy vélem, 
birtokaiból nagy jövedelmet élvez, mert könnyedén tudna 10 000 
lovagot tartani. 


(Musztafa pasa:] 
Mind így van felfegyerezve? 


([Easki:] . 

Azt feleltem: mind, mivel az a szokás a németeknél, franciák- 
nál, lengyeleknél, cseheknél, hogy ugyanúgy fegyverzik föl 
szolgáikat is, mint saját magukat. 

[Musztafa pasa:] 
Hány gyalogosa van? 


[Easkt:] 
Tízezer. 


(Musztafa pasa:] 
Es hány könnyű fegyverzetű lovasa? 


[Easki:] 
Ötezer. 


(Musztafa: ] 
Bizony, ez kényelmes és szép tábor. Hol akar a te urad 
megütközni vele? 


([Easki:] 

Azt feleltem, királyom azt szeretné, ha átkelne a Dunán, ahol 
elcsalná őt arra az elhagyott vidékre, amit elpusztítottatok a 
Duna-Tisza közén, ott először ide-oda vonulgatva kifárasztaná 
a hadseregét, könnyűlovasságának sokaságával elzárná élelme- 
zésétől, ezután könnyedén összemérhetné vele erejét. 


(Musztafa:] 
Ha mi felvonulnánk, veletek együtt mennénk, vagy külön- 
külön? 


(Easki:] 

Azt feleltem, nem lenne jó, ha egyesített hadsereggel támad- 
nánk, azért 15, mert különböznénk a hitben, s mindig gyanakod- 
nánk egymásra valamiért. Az ís előfordulhatna, hogy tárgyalá- 
sainkon nézeteltérés támadna, s nem hajlanátok az érvelésünkre, 
S mi sem a tietekre. Mégis, uram naponta kapcsolatot tartana 
veletek, mellétek ad bizonyos embereket, akik ismerik a tarto- 
mányt, ismerik a mi hadi mesterségünket, vezetik a tieiteket, s 
ellátnak benneteket tanáccsal, hogyan kell cselekednetek. 


(Musztafa:] 
Nyélbe ütjiik előbb a jó barátságot — mondta a pasa -, aztán 
majd minden közös lesz számunkra. Megfontolom egyébként az 

érveidet, s holnap, ha másként nem tudnék, ezen az ágyon 
vitetem el magam urunkhoz, s ámbár Ibrahim pasának, mint 
látod, nagy befolyása van az uralkodónál, mivel urunkkal 
állandóan együtt van a vadászatokon, meg jó barátságában 15 
van vele — mégis, ami az államügyeket illeti, az ilyen tárgyaláso- 
kon jobban érvényesül az, aki hasznosabb tanácsot tud adni, S 
biztos érvekkel támasztja azokat alá. Én öreg vagyok, és a 
feleségem urunk leánytestvére, ?" valamelyes befolyásom nekem 
is van urunknál. S így gondom lesz rá, hogy urad ügye jó 
megoldást nyerjen. 


Január 19. 


Ájász pasával voltam együtt, aki semmi különöset nem 
mondott nekem ügyemről, hanem csupán megkérdezett, hogy 
tetszik nekem Ibrahim pasa? Hogy Musztafa pasa? Hogy tetsze- 
nek a török szokások? A hajóépítő műhely? Az ágyúszertár? 


(Easki:] 

Mindig azt mondtam neki, nagyon tetszik. Mivel Ibrahim pasa 
javaslatára tették meg pasának, így ő, mivel nem túlzottan 
törekvő ember, mindig Ibrahim pasa véleményének nyomán jár. 
Nagylelkűsége mégis figyelemre méltó, és az, hogy néhányszor 
vitéznek mutatkozott. 

Január 20. 

A szultán vadászni ment, és Ibrahim pasa is vele együtt. 
E hónap 21-e. 

A szultán megjött a vadászatról. Ibrahim pasa értesített, 
bocsássam meg neki, hogy nem tárgyalhat velem, mert saját 
otthonában készül vendégül látni a szultánt. 

Január 23. 

A szultán titokban Ibrahim pasa otthonába ment. 
E hónap 24-én 

a szultán Ibrahim palotájában vendégeskedett. 

E hónap 25-én 


a szultán nyilvánosan eltávozott Ibrahim pasa otthonából, és 
onnan nagy szertartással a Szent Szófia" mecsetbe ment imád- 
koznit. 


E hónap 26-án, 


ami szombatra esett és a díván napja volt, vagyis a kihallgatá- 
soké, Ibrahim pasa magához hívatott. 


Ibrahim pasa taskihoz: 

Igaz ugye, hogy másmilyen Musztafa pasával találkoztál, mint 
azelőtt? Megdicsérte az általad mondottakat a szultán színe előtt. 
Bizony jól tetted, hogy csupa igaz dolgot mondtál el nekt. 


taski Ibrahim pasához: 

Bizony, másvalaki tárgyalt velem a minap, mint ahogy hihet- 
tem volna. De nem csodálkozom rajta, ő olyan, amilyennek te 
akarod látni, azt tapasztalom, hogy teljesen tőled függ. Hogy 
pedig megdicsérte szavaimat a szultán előtt, annak az uram 
iránti jóindulatban kevés hasznát látom, kevés hálát tapasztalok 
a részetekről. Mert Musztafa pasa 15 ugyanazzal a rábeszéléssel 
tömi a fülemet, amivel te is tömködted mindeddig. Nem tudom 
a hajthatatlanságotokat eléggé csodálni: azt hiszitek, elértek 
nálam valami komoly eredményt, mikor annyi napot veszteget- 
tek el hasztalanul azzal, hogy ki akarjátok kényszeríteni belőlem, 
ígérjem meg a követet az évenkénti ajándékokkal? Tény, hogy 
minden népnek megvannak a maga szokásai, nálunk mégis 
gyalázatos dolog bármi méltatlant kérni attól, akitől azt szeret- 
nénk, mindenével együtt bízza ránk magát. 

Egyáltalában, legfényességesebb pasa! Szultánotok méltóságá- 
hoz képest értelmetlen dolgot követeltek, hírnevedtől és ember- 
ségedtől idegent. Hát ilyen módon újraértékelted az uram iránti 
szeretetet, amit ő benned keltett? Az volna a bizonysága a 
testvéri köteléknek, ahogy uram dolgát, nem 1s tudom, milyen 
végcél felé viszed? Megmondtam ugyanis, hogy sosem fogom 
megígérni a követet az évenkénti ajándékkal. Így most is ragasz- 
kodom ahhoz, hogy a mi jó szándékunk legyen önkéntes. 
Nekünk ez a kedves, urad számára pedig nagyobb megtisztelte- 
tés származik abból, ha uram önként mutatkozik olyannak a 
szultán előtt, amilyennek ti magatok is szeretnétek formálni 
érveitekkel. Uram el kívánja ismerni, hogy uralkodótok hatalma- 
sabb a világ összes fejedelménél, azt mondja, ha megbizonyoso- 
dik arról, kedvére való lesz uratoknak az ő jóindulata — akkor 
nemcsak Magyarországot, hanem öröksége felét, s ami ennél Is 

több, saját életét és testét is mindenkor a szultán rendelkezésére 
bocsájtja, önszántából elismeri uratokat magánál nagyobbnak, 
mindig tisztelni fogja. Mi többet kívántok még a királytól? Egy 
általatok elpusztított országot kapott, fekete ruhájával tanúsítja, 
hogy abban az évben megöltétek a testvérét, s őt, az egyedülit, 
nem tudja elfelednt. 

Vegyétek hát észre uram jó szándékát, inkább fogadjátok el 
önkéntes engedelmességét uratok iránt, ahelyett, hogy kényszer- 
rel csikarnátok ki azt. Álljatok már el az adó követelésétől, 
álljatok el az ajándékoktól, amelyeket más néven adónak hívnak. 
Üsse nyélbe uratok ezt a dolgot, ami méltó az ő nagyságához, 
fogadja el királyom Jó szándékát, ami szerintetek most terméket- 
len, de nemsokára ezer ágat és gyümölcsöt hoz. Engedjetek el 
engem, akinek visszatértét uram már mindkét szemével figyeli, 
akit, magammal hozván a veletek kötött biztos szövetséget, 
vágyakozva vár haza. Küldjön már engem fényességes uraságod 
a ti legnemesebb szultánotok színe elé, akinek bizony meg 
fogom ragadni a ruhaujját, s nem 15 fogom elengedni, amíg 
egyenként el nem érem kérelmeim lÍteljesítését]. Ismerem az 
uralkodók lelkét, akik hasonlóval viszonozzák a jótettet, nem 
tapossák el az önként megalázkodókat, hanem fölemelik őket és 
támogatják. Nem olyan dühöngéssel és gőggel jöttem én ide, 
ahogyan más magyar követek szoktak jönni, ami sosem tetszett 
az én uramnak. Hanem megtisztelni jöttem azt, aki megérdemli 
a tiszteletet, s még ha a békét és a szövetséget nem hozhatnám 
is létre, mégsem mondanék ellene ezzel az igazságnak: mert 
tudja az én uram, hogy a halandók között nincs kiválóbb a 
szultánnál. Mindig úgy ismerünk meg benneteket, ahogyan 
bántok velünk, ha barátok leszünk, többet kívánunk magunknak, 
ha ellenfelek, talán másképpen gondoskodunk magunkról, mint 
ahogyan bárki elképzelné. Mindazonáltal kényszerből tennénk, 
mint ellenfelek — miután előbb megvetették a barátságunkat. 
Ismételten kérlek, adja meg nekem fényességes uraságod a 
lehetőséget, hogy beszélhessek a szultáni felséggel. Gondolom, 
őmagasságának másmilyen a kegyessége, mint ahogy egyesek 
gondolják. 


Ibrahim pasa taskihoz: 
Hát annyira bíznál a szultán jóindulatában — mondta -, hogy 
e szavaid alapján elfogadná urad terméketlen barátságát? Nagy 

a te bizalmad, és valóban dicséretes. Nem tudom, milyen 
sugallat oktatott ki téged uralkodónk természetéről. Mert ő 
emberséges, jóindulatú és annyira jó szándékú az érdekében 
munkálkodók iránt, hogy jobban felkarolja ügyeiket, mint Saját 
dolgait. Nem is akarlak tehát már téged tovább itt tartani. 
Elintézem, hogy holnap beszélhess urunkkal. Amikor majd 
megjelensz előtte, beszélni akarván vele, ne félj semmit, olyan 
tiszteletnyilvánítást mutass be neki, amilyet a legjobbnak ítélsz, 
tetszetős szavakkal tisztelegj, én leszek az, aki azt követően 
tolmácsolom, amit mondtál." Tehát készülj föl a holnapi napra, 
légy készenlétben, amikor hívatlak, elintézem, hogy az urad 
iránti nagyrabecsülés jeleként az összes csausz kísérjen. 


taski Ibrahim pasához: 

Attól fogva, hogy kinőttem a gyerekkorból, mindig fejedelmi 
udvarokban forgolódtam, így tehát ismerem nagylelkűségüket, 
s még kevésbé félek velük beszélni, mint másokkal. Meg fogod 
látni, urad előtt sem fogok tétovázni, mert megszoktam, hogy 
fesztelenül beszéljek uralkodókkal. 


Janudr 27-én 


megjött az összes csausz, hogy elvezessen a. szultán palotá- 
jába. Ott, miután leszálltam lovamról, a pasákhoz vezettek, csak 
ketten voltak [jelen] közülük, vagyis Ibrahim pasa és Ájász pasa, 
a harmadik Anatólia beglerbégje volt." Kikérdeztek ekkor 
számos személyes ügyemről, utána megkérdezték, hogyan 
akarok tárgyalni a szultánnal. 


Laski válasza a kérdezőknek: 

Dicsérem az urat, Istenemet, tartsa meg királyainkat minél 
tovább épségben. Ő akarta, hogy eljöjjek ide hozzátok, igen 
előkelő összejöveteletekre. Amikor a kapu küszöbére felléptem, 
minden Jó reményében, jobb lábbal léptem rá. Adja meg hát a 
Mindenható, hogy annyi háború, annyi vérontás által meggyalá- 
zott népeink között itt mindent a lehető legjobban intézhessek el. 
Uraságtokat pedig arra kérem, tekintélyeteknek, szorgalmatoknak 
megfelelően mindkét kezetekkel támogassátok e dicséretes 
fáradozást. Már majdnem negyven nap telt el azóta, hogy ide- 
érkeztem, s palotáitokat látogatni, veletek tárgyalni kezdtem. 
Nem vonom vissza az általatok hallott javaslataimat, s nagy 
izgalommal várom, hogy a győzhetetlen nagyúr végighallgassa 
őket. I 

Ami pedig azt illeti, milyen szavakat mondok uratoknak, 
milyen tisztelettel leszek iránta, azt könnyen el tudjátok képzel- 
ni. Mindenképpen nagyra becsülöm uratok legyőzhetetlen 
felségét, s hogy mit kérnék tőle, azt már régóta ismeritek ti 
magatok 15. Ha itt megismételném, mi mást csinálnék, mint az 
időt pazarolnám. Továbbá nektek ajánlom a magyar király 
kimondhatatlan jóindulatát, aminél fogva azt akarja, hogy ne 
csak Magyarország, ne csak saját örökölt birtokai, hanem 
tulajdon személye se legyen egyedül az övé, hanem a tietek 1s, 
és semmi másban nem fog soha különbözni tőletek, csak a 
vallásban. 

Menjünk tehát, mert nem tudom, milyen sugallat hajt, de 
semmit sem kívánok jobban, mint meglátni a szultán legfényes- 
ségesebb személyét, akiben erény, nyájasság, rendkívüli ember- 
ség összpontosul. 

Ibrahim pasa taskihoz: 

Az ilyen összejövetelen, mielőtt urunk lábai elé bocsátanánk 
őket, szokás volt mindent előre megbeszélni a követekkel, amit 
a szultán elé vinnének, mert azok a tárgyalások, melyeket 
nálunk, a szobában egyenként folytattál velünk, nem köteleznek 
el annyira, mint ezek kötnek itt, azoknak jelenlétében, akiket 
látsz. De miután hallottuk tőled urad jó szándékát, mellőzve a 
régi szokást, amit [pedig] a törökök nem szívesen hanyagolnak 
el, menjünk a nagyúrhoz. Nem tévedsz, amikor ismeretlenül 15 
dicséred, amint őt meglátod, nem is tudod majd, hol van eleje 
és vége erényeinek. 

Mentünk tehát a szultánhoz, Ibrahim pasa, Ájász pasa, az 
anatóliai beglerbég, én és a tolmács." 


taski a török szultánhoz: 

Küldetésben jövök legfényességesebb fölségedhez, az én 
legkiválóbb uralkodómtól, uramtól, Jánostól, Magyarország 
megválasztott és megkoronázott királyától, ennek az országnak 
összes rendeitől, akiknek a királyi ház fiágának kihaltával 
jogában és szabadságában áll önmaguk közül egy kipróbált 
vitézségű és igyekezetű férfit a királyi trónra emelni és megvá- 
lasztani. Amikor azon leggyőzedelmesebb csatád után, melyben 
Lajost szétzúztad és pusztulásba kergetted, elfoglaltad Budát, 
majd őrizetlenül hagyva azt, eltávoztál, az ország bárói és az 
egész nép, minden sietség nélkül összegyűlve, érett és hosszas 
megfontolás után, végül az én uramat hívták meg a királyi 
méltóságra. Ő, mint fölséged előtt ismeretes, Erdélyt kormá- 
nyozta és más jelentős vidékeket is birtokolt örökség gyanánt. 
Oly sok könyörgéssel kérlelve és híva elfogadta a felmagaszta- 
lást, főleg azt a célt tűzve maga elé, hogy hamarosan követeket 
küld majd hozzád, fogadd szívesen megkoronázását. E követek, 
egy veled létesítendő kölcsönös szövetség és kötelék létrehozásá- 
ra ajánlják föl neked őt magát és birtokait. Nem sokkal megko- 
ronázása után kétszer 15 követeket küldött így fölségedhez: 
közülük az elsőt megölték, a másodikat pedig a Fekete Ember 
tartóztatta föl." Így hát ez okból mulasztottuk el sokáig fölséged 
lölkeresését. Miután tehát én szeptemberben visszatértem 
Franciaországból, ahová követként küldtek, felkértek, vállaljam 
magamra ezt a megbízatást. 

Miközben úton voltam, előttem is felbukkant néhány száz 
gyalogos katona. Ezek, mivel életemet nem vehették el, minden 
holmimtól megfosztottak, ami csak velem volt, nem sok hiány- 
zott ahhoz, hogy gyalázatosan elpusztuljak. De még ily szorult- 
ságomban 1s inkább akartam eljutni nagyságodhoz, mint vissza- 
fordulni, hisz tudom, te nem csodálkozol sem a követek lovain, 
sem pompáján. Így azután, jóllehet már a harmadik követ 
vagyok a sorban, akit fölségedhez ideküldtek, mégis én vagyok 
az első, aki színedet — hála Istennek — megláthatom. Ítt üdvözöl 
téged az én uram, a király, azt kívánva, hogy minél tovább élj 
jó egészségben, s uralkodjál a lehető legszerencsésebben. Azt 
óhajtja, legyen számodra kedves az ő felmagasztalása, megko- 
ronázása. Oltalmadba ajánlja magát, mindig készen áll szolgála- 
todra, nemcsak Magyarországgal, hanem személyében és barátai- 
nak segítségével együtt, úgyhogy biztos lehetsz benne, országa 
és birtokai nem az övéi, hanem a tieid. Úgy akarja magát veled 
összekötni, hogy neked engedelmeskedik, megsegít minden 
ellenségeddel szemben. Elhatározta, hogy bármilyen balsorsban 
sem bízza magát másra, mint kegyes személyedre. Tehát tiéd az 
én uram, a magyar király, országával és minden vagyonával 
együtt, ne ismerd el őt másként királynak, csak mint minden 
alattvalójával együtt a te hívedet. Erre kér téged a lehető legalá- 
zatosabban. 

Sok más dolog ís van még, de ezeket a legfényességesebb 
pasákkal vitatom majd meg, hogy téged ne untassalak. Így 
szólok majd a lengyel király baráti szándékáról, s úgyszintén 
arról a háborúról, melyet uram Ferdinánddal visel, és más 
dolgokról. 


A török szultán taskihoz: 

Hálás szívvel fogadom királyod jóindulatát. Országa a háború 
és a szablya Jogán meghódítva eddig 15 az enyém volt, nem az 
övé. Mégis, amikor meghallottuk, hogy ilyen szándékkal van, 
most már nemcsak azt az országot engedem át neki, hanem az 
osztrák" Ferdinánddal szemben is segítségére sietek majd, úgy- 
hogy máris mindkét oldalán nyugodtan fekve alhat a te urad. 
Kérését tehát, és a belém vetett bizodalmát hálás szívvel foga- 
dom, minden gondját a magaménak togom elismerni. 

Laski a szultánhoz: 

Jóságodért és emberségedért, amivel — ennyire bátorítva — 
fogadtad őt, s megígérted, magad viszel neki segítséget, uram 
örökre adósod marad. Úgy cselekedtél, mint igaz nagylelkű 
szultán. Segítsen téged az Úristen örökké. 


Mindezeket elmondván, eljöttem és átmentem a szállásomra, 
eközben ugyanazok a csauszok kísértek és vezettek. 


[ol 


Január 28. 


Ibrahim pasa megkérdezett, hogy tetszett a szultán személye, 
akit én számos dicsérettel a csillagos égnél is jobban felmagasz- 
taltam. 


Ibrahim pasa taskihoz: 

Testvér! Ettől fogva már királynak hívjuk uradat, és nem 
erdélyi bánnak, már urunk gyanánt tiszteljük, segítséget nyújtunk 
neki. Uram személyesen indul az ő ellensége ellen. Mit kell 
most már tovább tárgyalni? Nem követelünk sem adót, sem 
ajándékot, gondoskodni kívánunk urad háborítatlanságáról. 
Kérlek, írd meg neki, mindenképpen kerülje a csatát, mert 
legkisebb balsorsa, megalázása közös immár a szultánéval. Így 
hát. meg kell írni az okiratot a szerződésről, s én gyorsan elbo- 
csájtalak téged. 


Laski a pasához: 

Nem gondolnám — mondom -, hogy most már a szultán 
őfelsége saját személyében vonuljon Ferdinánd ellen, hanem azt 
tanácsolnám, menjen Drinápolyba és ott vadásszon. Mindazonál- 
tal készülődjön és szerelkezzen, s amikor már semmi más 
lehetőség nem lesz, akkor ne késlekedjen. Viszont már most 
küldjétek előre a janicsárokat, hogy a Szerémségben lévő 
várakat még jobban megerősítsétek velük, s az összes szandzsák- 
bég a már összegyűjtött hadinépével együtt készenlétben várja 
legfelségesebb királyom értesítését, hogy mit tegyenek, s ha 
szükség lesz arra, hogy csatlakozzanak uramhoz, egyesüljenek 
vele. Vagy ha másutt mutatnának háborút, tegyék azt. A niká- 
polyi szandzsákbéget, Havaselve és Moldva vajdáját küldjétek 
velem, s miután ott visszakényszerítettük az engedelmességre a 
pártütőket, uramhoz vezetem ezt a hadsereget. Neked pedig 
ötven napig Szófiában, Epiroszban és más helyeken kellene 
táboroznod. Királyomnak nincs annyi ágyúja, amennyi elég 
lenne, adjatok nekünk kölcsön húsz jó ágyút, puskaport, salét- 
romot. Mindezt könnyen föl lehetne szállítani királyomhoz a 
Tiszán. Nekem úgy tűnik, e módon gondoskodhatnátok most jól 
rólunk stb. 

A pasa taskihoz: 

Tetszik nekem mindaz, amit elmondtál. Mégis, uram annyira 
meg akarja próbálni ezt az osztrákot, hogy helyét sem találja 
most a harci tűztől. Magamban megfontoltam mindezt, és 
megmondtam, ekkora haderőnek nem szerezhet be majd élelmet. 
Azt felelte, meg akarja mutatni, mire képes. Megparancsolta a 
havaselvieknek," siessenek Moldvába," Boszniába parancsot 
küldött, hogy gabonát szállítsanak Szendrő felé. A Dunán 1500 
hajóval és sajkával" szállíttat gabonát a Szerémségbe, s ott a 
hajókat átalakítják hadi célra. Én nem szakadok el uramtól, 
ahogyan te kívántad, mert nem akarok bizonytalan szükséggel 
szembenézni, hanem majd előre küldöm a ruméliai beglerbéget, 
s jómagam a szultánnal maradok. Mégsem fogok persze szunyó- 
kálni urad ügyében: azonnal írok az összes szandzsákbégnek, 
felkészülve találja őket urad. 

Odaadom neked a nikápolyi szandzsákbéget, de csak néhány 
ezer emberrel. Elintézem, hogy jöjjön Rádul vajda, meg a 
moldvaiak is. Az ágyúkat, melyeket kölcsönbe kérsz, ajándékba 
adom uradnak, nem húszat, hanem ötvenet. Adok ajándékba 
50 mázsa salétromot és puskaport, mivel úgy illik, hogy a jó 
barátoknak mindenük közös legyen. Jó szándékkal jöttél ide, 
[tehát] mindent megkapsz és meglátsz, s ha eddig nem úgy 
cselekedtél, ahogy cselekedni akarsz, intézd úgy, hogy ez a 
barátság tartós legyen. Mert ha a későbbiekben elhidegülést és 
ellenkezést tapasztalnánk, gondold meg, mennyire fölindulnánk 
hálátlanságotok miatt! 

Mindenesetre én csöppet sem kételkedem az állhatatosságo- 
tokban. Tehát elszállítjuk az ágyúkat és a salétromot egészen a 
Tiszáig, küldjön oda fogadásukra megbízottakat királyod, így 
tájékoztasd a királyt. 


Laski a pasához: 

Köszönetet mondok a felajánlott seregért, ágyúkért és salét- 
romért, uram visszafizeti ezt neked teljes erejével és barátsá- 
gával. De egy valamin elgondolkodtam. Azon, hogy a havasel- 
viek és a bogdánok adót fizetnek, tartományukon kívül [viszont] 
nem kötelesek felvonulni, főleg a szultán távollétében nem. 
Ezért, ha azt akarjátok, hogy menjenek, könnyítsétek meg az 
adóikat, küldjétek el velem Rádul vajda itt lévő fiát, mert 
szükséges, hogy vagy az apa, vagy a fa a helyén legyen. Azután 

emellett hosszabbítsd meg a fegyverszünetet a lengyel királlyal, 
hogy ezzel még könnyebben jöhessen királyom segítségére. 


A pasa taskihoz: 

Mondd meg nekem - mondta -—, a havaselviek és a bogdánok 
tán nem mindig a mi főhatalmunk és a tiétek alatt voltak? Ha 
bármikor nem követték parancsaitokat, mibennünk reményked- 
tek, úgy pedig, hogyha velünk nem jöttek ki, rátok tekintettek. 
Ámde most, miután mi is megbízzuk, s urad ís kötelezi őket, föl 
kell nekik vonulniuk, mert már nincs mivel takarózniuk. Így 
adójukat nem fogjuk csökkenteni. Rádul vajda fiát pedig nem 
tudjuk a Portáról elengedni, mert túszként van itt. De az apjának 
mennie kell. A fegyverszünet meghosszabbítását a lengyel 
királlyal pedig elintézem két évre, hogy segítséget nyújthasson 
uradnak. Később majd minden igyekezetemmel megpróbálom 
kikérni innen Rádul vajda fiát, s kieszközölni, hogy elengedjék, 
s küldjék vissza apjához. 

Január 29. 


8 9 


A szultán vadászni ment. Ide érkezett Szendrőről Török 
Mihály, Török Bálint szolgája. Azt mondta, Ferdinánd Eszter- 
gsomban van, János király pedig Debrecenben," s egész Erdély 
neki hódol. 

E hónap 30-án 

a szultán ugyanott vadászik. 
Január 31. 

Velence követének" meghívására vele reggeliztem, ő látja el 
mind a követeknek, mind az itt tárgyaló kereskedőknek döntő- 
bírót tisztét. 

Az úr 1528-ik esztendejében, február 1. 

A szultán visszatért a vadászatról. 


"Tebruár 2-án, ami szombatra esett," 


díván volt, ruhaneműt hoztak a számomra és négy szolgámnak 
a szultántól, azonkívül 10 000 aspert" is ajándékoztak nekem. 

Tebrudr 3-án 


a szultánhoz mentem elbúcsúzni. Miután beléptem abba a 
helyiségbe, ahol a követek szoktak kihallgatásra várakozni, több 
mint egy órát ültem, s végül a szultán színe elé vezettetvén, e 
szavakat mondtam: 


ítaski a szultánhoz:] 

Nem tudom, milyen nyelven, milyen követi ékesszólással 
mondjak köszönetet neked, leglegyőzhetetlenebb szultán, a 
királyom és uram barátsága iránti kegyességedért, én, akit veled 
született emberséged szellemében nyájasan és kegyesen fogadtál, 
megtisztelve szavaddal az én uramat. Legyen tehát temagasságod 
örökre biztos abban, hogy uram minden igyekezetével és enge- 
delmességével viszonozni fogja jóakaratodat, mindent meg fog 
tenni a tiszteletedre és javadra, még saját életének és minden 
javainak kockáztatásával 15. Adja a mindenható Isten, hogy a 
lehető legtovább élj, és a lehető legszerencsésebben uralkodj. 
Tőlem pedig, szolgádtól, akivel itt mindenki között nemcsak 
kegyesen bántál, hanem még föl is ruháztál, meg 15 ajándékoztál, 
tőlem uram állandó buzdítását fogod kapni, hogy barátságunkat 
a lehető leggondosabban őrizze és gyarapítsa. 


A szultán válasza Easkinak: 

Tudod, mi kell majd urad e szövetségének és jóakaratának 
megerősítéséhez, mondta. Mert minden dolga az enyém ts lesz 
már, s az enyém is legyen kötelezően az övé. Így hát, noha 
tudom, hogy sokszor összetornyosultak ezek a felhők elődeim és 
Isten mohamedán népének feje fölött, de villámukat: a keresz- 
tény uralkodókat sosem bocsátották ki. Hacsak nem volt őseim 
előtt és előttem 15 Ismert e dolog, emberi vérrel csillapították le 
le felhőket], de mindig bölcsebb volt minden eszközzel megtörni 
azok erejét, akik ellenünk akartak indulni. Ezért tájékoztasson 
bennünket mindig urad minden keresztény ügyről, nagyról, 
kicsinyről egyaránt. Így biztos gyökeret ver közöttünk a barát- 
ság, én pedig barátja akarok lenni uradnak, hűséges és tántorít- 
hatatlan szövetségese mindörökre, minden ellenségével szemben. 
Megsegítem saját személyemben, minden erőnkkel együtt, ezt 
fogadom a prófétákra, a mi nagy és Istennek kedves prófétánkra, 
Mohamedre, szablyámra, és így tovább. 

taski a szultánhoz: 

Temagasságod mindig meg fogja kapni az új híreket uramtól, 
éspedig nem azokat a közismerteket, melyeket a kereskedők 
szoktak tudni, hanem a legtitkosabbakat. Én is esküszöm az egy 
élő Istenre és a mi megváltónkra, Jézusra, aki ugyanaz az Isten, 
s megígérem, királyom és uram a lengyel király kivételével 
barátaidnak barátja, ellenségeidnek ellensége lesz. Itt hagyom 
azután temagasságodnál, uram megbízásából követünkként, 
ügyeink és tárgyalásaink intézőjéül, Ludovicus Gritti urat. 
Őbenne fölséged minden tekintetben ugyanúgy megbízhat, mint 
bennem. 

Tebruár 4. 


A pasa elrendelte, tájékoztassanak, hogy a szerződés okiratát 
és a többit hamarosan megírják. 


Ugyanezen a napon 

a pasa a szultánnal vadászni ment. 
Tebruár 5-6. 

A szultán vadászik. 
E hónap 7-én 


Ludovicus úrral ebédeltem, majd utána elmentünk megtekinte- 
ni az ágyúkat, láttam, hogy igen sok van belőlük. 


E hónap 8-án 


a szultán és a pasa visszatért a vadászatról. 

E hónap 9-én, ami a díván napja volt, 
először a pasához mentem, és megkértem, bocsásson el. 


(Ibrahim Easkihoz:] 

Azt felelte, nem kell sietned, mert a havaselviek mennek 
előkészíteni a csapatokat, jobb, ha itt vagy, mint ha másutt 
várnád be a hadak gyülekezését, amelyek veled fognak menni. 


[Easki a pasához:] 

Ismételten kértem, bocsásson el, s elmondtam, királyom a 
moldvai vajda felkeresésére Is utasított, s hogy további csapato- 
kat 15 toborozzak nála. Ennek végrehajtásához pedig az lenne a 
legjobb, ha velem együtt jönne egy csausz, hogy a vajda enge- 
delmeskedjen királyom utasításainak. 


(A pasa Easkihoz:]j 
Megígérte, hogy segíteni fog. 

JTebrudr 10-e vasárnap vott. 


Tebrudr 11-én 


nagy felháborodás volt a városban egy tűzvész és gyújtogatás 
miatt. 


E hó 12-én 
a szultán vadászni ment, s vele a pasa IS. 
E hónap 13. 


A szultán visszatért, a zápor és a heves vihar visszakényszerí- 
tette. 


E hó 15-én 


üzentem a pasának, kihallgatást kérve. Ezt elhárította azzal, 
hogy menjek másnap. 


E hónap 16-án szombat volt, és a díván napja. 
E hónap 17-én 


a pasa azt üzente, hogy számos váratlan elfoglaltsága miatt a 
kihallgatást nem tudja megtartani, lemondja. 

E hónap 18-án 


üzentem a pasának, kérve, bocsásson el. Előadtam neki, nagy 
veszélybe kerülnek uram ügyei, ha itt késedelmeskedem, tőleg 
azért, mivel már semmiről sem tárgyalnak velem tovább. 


(A pasa Easkihoz:] 
Azt válaszolta, nem lehet távoznom, csak ha a szultán ügyei 
a megszabott sorrendben elintézést nyertek. 


IEaski a pasához:] 
Megkérdeztem, melyek ezek? 


IA pasa taskihoz:] 
Így felelt: azokban egyáltalán nem vagy érdekelt. 


[Easki a pasához:] 
Ha én, vagy az uram semmiben sem vagyunk érdekeltek — 
mondtam -, miért tartasz vissza? 


IA pasa taskihoz:] 
Azért, felelte, hogy tovább maradj velünk, nehogy uradhoz 
visszatértedből Ferdinánd megtudja, a szultán oda tart. 


í[Easki a pasához:] 
Megjegyeztem, mi szükség volna rá, hogy a szultán oda 
jöjjön, mielőtt az én uram kérné? 


(A pasa Easkihoz:] 

Ezekben a napokban érkezett meg egy törökünk — mondta -, 
aki Ferdinánd táborában tartózkodott, azt mondja, Ferdinánd fel 
akar vonulni váraink bevételére. Mi csöndben szeretnénk kipró- 
bálni az ő [várainak] falait, mielőtt ő próbálná ki a mieinket. 
[ehát néhány napon belül elengedlek, öt vagy hat nap múlva 
elmehetsz. 


Ilgyanezen a napon (február 18.]J, 


mikor szállásomra mentem, láz fogott el. 

E hó 19. 
Ugyanitt gyötört a láz. 
"Tebrudr 22, 23, 24, 25. 
Ugyanott. 
Tebruár 26-án 


valamit csökkent a láz, ahogy egy hatfejű kelés fejlődött ki a 
hátamon. 


E hó 27-én 


annyira szenvedtem a keléstől, hogy alig pihentem, az orvosok 
pedig nem akarnak kezelni addig, amíg a kelés magától ki nem 
érik. 


E hónap 28-án 


a pasa két lovat küldött nekem, ruhát adott, és hívott, menjek 
hozzá. Fájdalmaim miatt nem mehettem. 


Tebruár 29. 
A kelés kiérett, elmentem a pasához, megkaptam tőle az 


okmányokat, és az esküt királyom számára az igaz testvériségről. 
Es egyedül álltam ott királyom nevében. 


HABARDANECZ JÁNOS JELENTÉSE 
1528. NYÁRI ; 
SZTAMBULI TÁRGYALÁSAIRÓL 


Az Úr születésének /528-ik évében, május hó 29-én, vitézlő 
Szalatnoki Habardanecz János és Siegmund Weichselberger 
urak, a legkiválóbb és leghatalmasabb fejedelemnek és úrnak, 
urunknak, Ferdinándnak, Isten kegyelméből Magyarország és 
Csehország stb. királyának, a mi legkegyelmesebb urunknak 
követei és megbízottai, akiket a törökök leghatalmasabb urához, 
Szelimhez" küldtek, Konstantinápoly városában az ő főkapitánya, 
név szerint Ibrahim pasa elé járultak," neki illő üdvözlés után 
átnyújtották ajándékaikat és visszatértek szállásukra. 

Harmadnapra ezután, ami pünkösd ünnepére esett" szám 
szerint 40 előkelő török lovas, akik a szultán! udvarából jöttek, 
átvezették a királyi követeket a török szultánhoz, ahová mindket- 
ten lovon ülve mentek, maguk előtt vitetvén az ajándékokat. 
Három-négy udvaron kellett áthaladniuk, melyek zsúfolva voltak 
udvari néppel. A szultán udvarának első kapuját a szultán finom 
szövettel?" takart lovakon ülő zsoldosai őrizték, közöttük ült két 
posztóval borított elefánt. A második kaput a janicsárok familiá- 
risai, lovasok és gyalogok, akiket mi testőrségnek mondunk; 
őrizték. A harmadik kapuhoz érve, [a követek] leszálltak lovaik- 
ról, melyeket egyik oldalról a kapuőrzők fogtak, a másikról a 
janicsárok kapitánya, akit közönségesen agának mondanak. Őket 
több mint ezer bíborba és aranyba öltözött, arany és ezüst 
skófiummal!" földíszített janicsár vette körül. (A követek] előbb 
őt, majd utána a többieket a török nép szokása szerint üdvözöl- 
ték, ezután a nemeseknek a szultáni udvarban nevelkedő fiainak, 
a szilahtároknak? rendje kísérte őket tovább. 

E követek elé, akik egyenesen a szultánhoz igyekeztek, három 
pasa jött, tudniillik Ibrahim, Ájász és Kászim nevűek," Kászim- 
nak, akit közönségesen beglerbégnek mondanak, joga minden 
tiszteletadás fogadása. Őket ketten követték, az egyik a csausz 
basi, ő a hadaknak küldött parancsok vivőinek vezetője és 
kapitánya, a másik a kapudzsi aga, azaz a kapuőrök mestere: 


173 


mindketten ezüstpálcát tartottak kezükben." A három pasa men- 
vén elöl, a királyi követek követték ezt a két ezüstpálcást. [Így] 
vezették őket egy csarnokba, amit négy márvány oszloppal épí- 
tettek, és kárpitokkal, szőnyegekkel volt beborítva. Ebben ült le 
rend szerint a három pasa, akik a királyi követeknek megpa- 
rancsolták, velük szemben üljenek le. Ibrahim pasa oldalán ült 
minden török pap pápája, hosszú szakállú és öreg ember, akit 
sejhnek mondanak, " akit sorban követtek a kádiaszker, " azaz az 
udvarbíró, Kászim pasa mellett jobbról Hüszein Cselebi, akit 
defterdárnak is neveznek," és persze a kancellár;" neki a 
közelében ült két titkár, papírral, ők tintával jegyezték föl a 
követek minden egyes szavát. A csarnok másik oldalát rács 
választotta el, ott a nagytanács több mint húsz tagja ült," 
akiknek két szolga egyenként hozott két bőrből készült tömlőt, " 
inkább ittak, semhogy a kihallgatás közben az unalomtól vagy 
a szomjúságtól ellankadjanak. A pasák fölött kis rácsos ablak 
látszott, a szultán titokban leülve innen szokta a követek kéréseit 
meghallgatni, vélvén, senki sem látja. 


Miután mindenki elcsendesedett, /brahim pasa elsőnek az 
iránt érdeklődött, hogyan bántak velük az úton, és volt-e bőséges 
élelmük? 

A követek azt felelték, jól bántak velük, mindenből elegendőt 
kaptak, ahogy illik egy ily hatalmas uralkodó tartományaiban. 

Ibrahim másodszor azt kérdezte, mennyi ideje annak, hogy 
eljöttek királyuktól? 

Másfél hónapja, felelték. 

Megint Ibrahim: Merről jöttek Törökországba, és hol hagyták 
el királyukat? 

Azt felelték, Esztergomból indultak el, és ugyanott hagyták el 
királyukat. 

Ibrahim újból kérdezett: Vajon Esztergom Németországban 
van-e, vagy Magyarországon? Majd félbeszakítva beszédét, azt 
kérdezte, most vajon hol van királyuk? 

Azt felelték, leghatalmasabb királyuk Németországba ment, 
ahol sok más tartománya fekszik. 

Ibrahim azt mondta, nem a magyar királyról érdeklődünk, 
hanem Csehország és Németország királyáról. Mivelhogy Lajos, 
egykor Magyarország királya, a leghatalmasabb török szultán 

fegyverei által harcban elesett, nem tudunk másikról, aki most 
[magyar király] lenne. 

Erre a királvi követek e szavakkal válaszoltak: Tudjátok, hogy 
mi Magyarország, Csehország, Dalmácia, Horvátország, Szla- 
vónia, Ráma. Szerbia, Ladoméria, Galícia, Kumánia stb." 
királyától jöttünk. A mi legkiválóbb és legkegyelmesebb kirá- 
lyunk Isten akaratából mindezek élén áll és mindezek fölött 
uralkodik. 

Nevetve mondta Ibrahim: Ne vegyétek zokon, hogy olyas- 
miről kérdezünk, ami a szultánra tartozik, és amiről neki kellene 
veletek egyezségre lépni. 

A követek megkérdezték, hogy miről kellene nekik a szultán- 
nal tárgyalni? 

Ibrahim azt felelte: A Magyarország fölötti uralomról. 

A követek azt mondták, nem ezért jöttek, hanem királyuk azért 
küldte őket, hogy lássák egészségben a szultánt, s neki ahhoz 
való jókívánságaikat elmondják, és hogy örömüket fejezzék ki, 
hogy az Úristen őt adta ő királyi fenségének új, a korábbinál 
jobb szomszédul. Így azután semmibe sem akarják belekeverni 
a Magyarország fölötti uralom [kérdését], mivel királyuk és uruk 
Magyarországot és a neki alávetett részeket a jóságos Úristen 
kegyelméből most egészükben birtokolja és jövedelmeiket 
élvezi. 

Megkérdezte tőlük /brahim pasa, miféle jogon birtokolja a 
király mindezt, amikor a török szultán Budán volt, azt és 
Magyarország gazdagabbik részét elpusztította, s fegyverrel és 
hatalommal meghódította? 

A követek azt felelték, hogy amikor majd a szultán elé járul- 
hatnak, akkor lesz illő, szükséges és szabad arról szólni, milyen 
jogon birtokolja a király Magyarországot és tartozékait. Úgy 
vélik, ezen [a tárgyaláson] maga Ibrahim tis jelen lesz. 

Ibrahim e szókkal kérdezte: Vajon tudjátok-e, hogy a szultán 
Budán volt? 

Azt felelték: Tudjuk, és hátra 15 hagyott olyan jeleket, ame- 
lyekből máig tudni lehet, hogy ott volt. Mivelhogy az egész 
várost és a környező helyeket fölperzselte és leromboltatta. 

Ibrahim azt kérdezte, milyen állapotban van a budai vár? 

Azt felelték: Ép, és semmi kárt sem szenvedett. 

Újra megkérdezte őket e szavakkal: Mit mondanak, akik a 
lerombolt és lölperzselt város várát épségben és sértetlenül 


[78 


látják? Vagy miként vélekednek arról, hogy csak az egyiket 
védték meg a zűrzavartól és a pusztulástól, a város viszont 
elpusztult? 

Sok és sokféle módon beszélő embert hallottunk, nondták fa 
követek], mindnyájan dicsérték a leghatalmasabb szultánt és 
tanácsosait. Noha kezükben volt a vár és Buda városa, és a várat 
ugyanúgy elpusztíthatták és elveszejthették volna, mint a várost 
és más városokat és helységeket, de a császár, méltóságához 
nem illőnek gondolván [a dolgot], nem akarta megtenni. Mert 
olvasni lehet más, egymással hadakozó császárokról és királyok- 
ról, hogy mindenfelé elnéptelenítvén az uralmuk alá vetett 
tartományokat és városokat, a királyi székhelyhez és fészekhez 
nem nyúltak, és azt sohasem forgatták föl. A királyok gyakran 
szövetkeznek és sokszor ellenségeskednek — de a királyi székhe- 
lyeket nem forgatják föl és nem veszélyeztetik. 

Ibrahim azt mondta, nem ez az oka, hanem az, hogy a szultán 
egyedül magának őrizte meg a várat, amit Isten segítségével 
most 15 meg fog tartani. 

A követek azt felelték, miért forgattatta föl akkor Buda és Pest 
nemes városait és másokat, ha ez a szándéka, és ha a várat 
egyedül saját bevételeiből nem lehet fenntartani? 

Ibrahim: A szultán és én megparancsoltuk, és ezt háromszor 
hirdették ki a hadseregben rendeletként, hogy senki se gyújtsa 
föl Pest és Buda városait. De egy ekkora és ily nagyszámú 
hadseregben nem lehetett másként csinálni, nem volt ugyanis 
lehetséges mindenkit őrizni és fékeznt. 

A követek úgy feleltek, hogy Törökországban sok jó szokást 
tapasztaltunk, többek között a legértékesebbet és a legneme- 
sebbet. 

Megkérdezte tőlük /bDrahim, mi lenne az? 

Azt felelték: A szultán uralmának alávetett valamennyi tarto- 
mányban és birtokon általános, nagy félelmet. Mert mikor vala- 
mely hivatalnok, akár a legkisebb is, a szultán nevében pa- 
rancsol valamit bárkinek, az összes alattvaló minden halogatás 
nélkül engedelmeskedik, és úgy intéznek mindent, mintha a 
szultán lenne jelen. 

Ibrahim: Így igaz, és ha egy kis pálcácskát küldenék, ugyan- 
annyit érne, mintha a szultán jelen lenne. 

Erre később azt felelték a követek, hogyha a tartományokban 
ennyire félik a szultánt még távollétében ts, hogy mondhatja 

nagyságod, hogy háromszor hirdették ki a szultán seregében: 
senki se gyújtsa föl Buda és Pest városát! Hiszen a szultán vagy 
uraságod parancsa nélkül, jelenlétében, s főleg a szultán jelenlé- 
tében senki sem merte volna azokat fölgyújtani, annál 15 inkább, 
mert azoknak a városoknak nem fából, hanem kőből voltak a 
háztetői, " és ekkora tűzvészt nem lehet egy óra alatt kelteni, 
ahogy nem 15 lehetett két hét alatt sem megfékezni azt. 

Erre Ibrahim semmiféle egyenes választ nem adott, hanem 
egy másik beszédhez kezdett hozzá, mondván: hagyjuk ezt. Jól 
tudjátok, hogy ahová a szultán lovának lába lépett, az mind a 
szultáné. 

A követek azt felelték: Messze legnagyobb adománya az 
Istennek, amivel a szultánt megajándékozta, hogy lelke minden 
szándékát végre tudja hajtani. Ezért akár földi Istennek is 
vélhetnénk. Mégis, senkiről sem hallottuk eddig azt, ami eddig 
senkinek sem sikerült, hogy minden szándékát véghezvitte 
volna, hacsak nem Isten akaratából. Így volt ez Nagy Sándorral 
is, " aki, noha már majdnem az egész világon uralkodott, sok 
szigetet és helyet mégsem tudott megszerezni. Ezzel bebizonyí- 
totta, hogy ugyanattól a fogyatékosságtól szenved, mint minden 
esendő ember." Az Isten ezt a tökéletességet senkinek sem adja 
meg, sőt inkább mindenkinek csak azt adja, amit ő akar és amit 
ők kiérdemeltek. Nemcsak olyan monarchákat állított e világra, 
mint a ti szultánotok, hogy uralkodjanak, hanem más fejedel- 
meket Is. 

Ibrahim Habardaneczhez fordulva rákérdezett: Tehát te azt 
mondod, Buda nem a szultáné? 

Habardanecz megfelelt neki, mondván: Nem tudok mást 
mondani, mint hogy most az én királyomé Buda. 

Ibrahim lezt mondtal neki: Akkor miért azzal a szándékkal 
küldött ide titeket királyotok, hogy békét és barátságot kössetek, 
ha egyszer az övé Buda és a többi, amit a szultán fegyverrel 
hódított meg? 

A követek azt válaszolták, királyunk nem ostromolta vagy 
foglalta el azokat a várakat, melyeket a szultán erővel és hata- 
lommal szerzett meg, hanem annak kezéből ragadta ki őket, aki 
hamis jogon, a királyi koronára méltatlanul birtokolta azokat. 
Amikor ő meghallotta királyunk közeledtét, elmenekült, üresen 
és alig ellátva hagyva [le várakat], amiket aztán királyunk 
minden mással együtt, ami őt illette, erőhatalommal megszerzett 

magának. A szultán pedig, ha birtokba kívánta volna venni 
Budát, ellátta volna helyőrséggel, és hadijeleit otthagyta volna, 
ahogy más váraknál meg 15 tette. Az, hogy azokat feldúlva és 
kifosztva tért meg saját országába, mégiscsak azt bizonyítja, 
hogy nem akarta birtokba vennt. 

Ibrahim telelte: Nem ez az oka. Hanem a fenyegető tél, amely 
már küszöbön állott, és az élelemhiány kényszerített minket 
elvonulni. De a szultán otthagyta különleges megbízottját, az 
erdélyi bánt," azaz János vajdát (őt más néven nevezni méltat- 
lannak tartják a törökök). 

A követek válasza: Mi, magyarok idáig nem tudtuk, hogy ez 
a vajda a szultán beleegyezésével volt Budán, mert mikor 
királlyá kiáltatta ki magát, akkor nem jelezte a magyaroknak, 
hogy a szultán beleegyezésével lett volna ott. Hanem összehíva 
az ország előkelőinek és nemeseinek egy részét, azt terjesztette 
elébük, hogyha meg akarnák őt választani királynak, két kincs 
van a birtokában, egyiket apja szerezte, a másikat ő maga. Apja 
kincseivel rövidesen vissza akarja szerezni a török császár által 
elfoglalt valamennyi várat, és hatalmának mindenütt ellen akar 
állni. A másikkal, amit maga szerzett, Csehország és Németor- 
szág királya ellen tudna fordulni, valamennyi tartományát 
Magyarországhoz tudná csatolni és foglalni. A nemesek viszont 
semmit sem hittek kevésbé, mint hogy ő ezt véghez tudná vinni: 
beleegyezésüket adni, vagy őt királlyá tenni nem akarták. Erről 
értesülvén, a vajda megparancsolta mindezeknek az előkelőknek, 
hogy a fekvése miatt 15 erős, jól megépített várába, Tokajba 
jöjjenek és gyűljenek össze." Amikor is bevezették őket, azon- 
nal lezáratta a várat, és egyes helyekre fegyveres cinkosait és 
csatlósait titkon elhelyezvén, újból szólt (a nemesekhez], és 
buzdította őket, hogy őt bízzák meg az ország kormányzásával. 
Az előkelők és nemesek megismételték, hogy soha nem lesz 
képes egy ilyen nagy és híres országnak és nekik maguknak 
megvédésére, ereje a legkevésbé sem felel meg a két igen 
hatalmas úr hatalmával szemben, akikről azzal kérkedett, hogy 
saját erejével le akarja és tudja győzni és küzdeni őket. Épp 
ellenkezőleg, nem méltó a királyi koronára, mivel nagyon Is 
hiányzik belőle a királyok nemzetségének és családjának tiszta- 
sága és vérének nemessége. Ellentmondtak [hát] és kérését 
elutasították. Mégis, látván, hogy be vannak zárva és a várból 
kimenniük nem szabad, más napot és időpontot kértek, hogy 

többi testvéreikkel, barátaikkal és az ország nemeseivel tárgyal- 
hassanak és határozhassanak, mivel ez az ügy őket 15 ugyanúgy 
érinti. 

A vajda pedig megparancsolta fent mondott cinkosainak és 
csatlósainak, hogy ha azt hallanák, hogy az ország jelenlévő 
rendei és előkelői a választást elutasítanák és elvetnék, rohanvást 
fussanak elő házaikból," és mindnyájan egyhangúan kiáltsák ki, 
hogy ő a király és neki kell annak lennie, és mindazokat, akik 
mást mondanának vagy gondolnának, karóval, megöletéssel, 
darabokra vágással fenyegessék. Cinkosai tehát felemelték ezt a 
Jánost, ahogy az erdőkerülőket szokás Magyarországon fölemel- 
ni, kikiáltották őt királynak, amit eddig Magyarországon soha- 
sem tettek, csakis az ország minden rendének, előkelőjének és 
nemesének közös akaratából. Akik tehát ezek soraiból a várba 
be voltak zárva, ahogy mondottuk, látván a dolog szörnyűségét, 
és hogy nincs a szemük előtt semmiféle hathatósabb orvosszer, 
félelmükben tanácskozván, és hogy életüket mentsék, beleegyez- 
tek a kikiáltásba. A koronát pedig, amivel évszázadok óta 
szokták megkoronázni a magyar királyokat, az ő híveinek kezére 
adták, amit megszerezvén, magamagát, ahogy akarta, azzal 
megkoronáztatta. 

Az előkelők és nemesek pedig, miután szabadon engedték és 
elküldték őket, levelet írtak az összes vármegyének, Magyaror- 
szág valamennyi előkelőjének és nemesének, bejelentvén nekik, 
. milyen módon is zajlott le ez az ügy, milyen fortéllyal és 
csalással koronáztatta meg magát a vajda. Amit 15 megértvén 
mindazok az előkelők és nemesek, akik nem voltak ott ezen az 
erőszakos választáson Tokajban, és túlélték azt a csatát, amely- 
ben Lajos király odaveszett, haladéktalanul levélben hívták össze 
Magyarország összes vármegyéinek gyűlését Pozsony városába, 
ahol akkor az ország nádora Is tartózkodott. Az ő joguk elsőként 
választani a királyt, ahogy Törökországban is a janicsáraga 
szokta a szultánt beiktatni." Ezen a gyűlésen pedig az ország ott 
összegyülekezett karainak és rendeinek közös akaratából egyhan- 
súan megválasztották a mi legkiválóbb és leghatalmasabb 
urunkat, Ferdinánd királyt, a mi legkegyelmesebb urunkat, akiről 
tudták, hogy örökség, istent és emberi jog, atyai ági rokonsága. 
az örökösödés, és az erről szóló és megkötött tárgyalások és 
egyezségek szerint őt illeti ez az ország. Ezenkívül ez a király 
császári és királyi nemzetségből származik, s rá a fenti jogcíme: 

ken túl is sokkal inkább illik a királyi diadém, mivel bölcs, 
erélyes és hatalmas férfiú. A vajda ugyanis nem királyi család- 
ból született, és még ha bírná is mindazt a gazdagságot, amivel 
dicsekszik, akkor sem lenne méltó a királyi székre. 

Mindebből világosan kitetszik, miként került a vajda Budára. 
Miért mondja hát uraságod, hogy ő a szultán beleegyezésével 
volt Budán? Mi ugyanis úgy látjuk, hogy ha a leghatalmasabb 
szultán birtokába akarta volna venni Budát, más, ennél a vajdá- 
nál jobb kapitányt kellett volna ott hátrahagynia. Mi, magyarok 
ugyanis kevéssé vagy egyáltalán nem csodálkozunk vagy fájlal- 
juk azt, hogy Nándorfehérvárra olyan jó, merész és ügyes kapi- 
tányt küldött. Hiszen veszély nélkül visszaszereznénk azt, ha [a 
kapitány] nem várná meg, míg a falakat ágyúkkal megtörnénk 
és lerombolnánk, hanem elmenekülne. 

Ibrahim így szólt: Felsoroltad urad sok erényét, amik azonban 
[minden] nemesnek tulajdonságai, reájuk jellemzők." [Majd] 
Habardaneczhez fordulva ezt mondta: te azonban nem vagy 
német. 

Habardanecz lígy] válaszolt: Nem vagyok. 

Ibrahim megkérdezte: Mennyi ideje szolgálod uradat? 

Habardanecz azt felelte: Mióta megválasztották magyar 
királlyá. 

Erre Ibrahim: Amikor ilyen rövid ideje vagy vele, honnan 
tudod, hogy ügyes, bölcs és hatalmas? 

Azt felelte: Ha valakik találkoznak útközben, és csak két- 
három szót váltanak, könnyen megismerik a másik természetét 
és elméjének milyenségét. Miért ne ismerhettem volna meg 
ennyi idő alatt a király lelkét? 

Ibrahim: Jelezd nekünk, miféle bölcsességet látsz benne, és 
honnan tudod, hogy bölcs? 

Habardanecz pedig elgondolkodott, és feleletként ezt mondta: 
Leginkább talán onnan, hogy midőn őfelségének a mindenható 
Úristen sok győzelmet adott, és ő több tartományt megszerzett 
és alávetett, semmivel sem lett elbizakodottabb, hanem az Isteni 
felség iránti szeretetnek, az istenfélelemnek, és Isten tiszteleté- 
nek vetve alá lelkét, neki adott hálát a jótéteményekért és a 
győzelmekért. 

Ibrahim mondta: Tehát ezt látod bölcsességnek. 

Azt felelte Habardanecz: A mi és a ti írásaitokban Is az 
található, hogy a bölcsesség kezdete az Úristen félelme." 

Azt modta Ibrahim: Ez biztos. De milyen más bölcsességet 
állítasz még tudni vagy fölismerni őbenne? 

Azt felelte: Azt tudnullik, hogy a legkiválóbb király, a mi 
urunk bármiféle dologgal foglalkozik is, mindig jó és érett 
tanácskozás után hoz intézkedést, semmi olyanba nem fog, 
aminek nem mérlegeli és nem gondolja át a végét, ezért [tartom] 
őt bölcsnek. Bármit teszel, óvatosan tedd és nézd meg a végét." 
A mi! urunk tehát semmiféle olyan ügyet nem fontol meg, amit 
nem képes a kellő végre juttatni, és nem fog bele semmibe, 
amiről úgy véli, nem tudja bevégezni. 

Ibrahim: Ha ezt teszi, az dicséretes és jó dolog. De miféle 
ügyességet és vitézséget láttál benne? 

Habardanecz azt felelte: A mi urunk vitézsége abban áll, 
hogy amikor az ellenséget megtámadja, bátran és félelem nélkül 
rohan rá. Még ha erői az ellenségénél csekélyebbek is, akkor 
sem hátrál, hanem hevesen és nagy szívvel tör rájuk, ahogy ezt 
a sok háborúból, amit eddig viselt, látni lehet. 

Ibrahim: Hol voltak ezek a háborúk és a belőlük következő 
győzelmek? Ezekről nekünk semmit sem jelentettek. 

Habardanecz ezt felelte: Ismeretes előttetek, hogy urunk 
tartományai nagy távolságban vannak [innen], ahol sok király, 
herceg és fejedelem a szomszédja, határos vele, akiknek azt 
hiszem, ti még a nevét sem hallottátok, mert az utak elszakító 
hosszúsága választja el [őket] titőletek. Azok pedig, akik által 
ezekről a győzelmekről hallanotok kellett volna, és akik el is 
tudták volna, akiknek el kellett volna azokat mondani, nem 
merészelnek ide jönni. Azokról a részekről nincsenek menekült- 
jeitek vagy foglyaitok. Azok pedig, akik idejönnek, noha esetleg 
ismerik, hogyan történtek a dolgok a valóságban, nem úgy 
jelentenek, ahogy az van, hanem másképpen és elkendőzve 
beszélnek nektek, mivel ők urunk ellenfelei és ellenségei. 
Hiszem mégis, hogy míg mindeddig nem volt tudomásotok 
erről, azt külön-külön megtudhatjátok embereitektől, hogy a mi 
legkegyelmesebb urunk Isten akaratából a török szultán legköze- 
lebbi szomszédja lett, és eddig egyetlen ellenség sem tudott 
ellenállni urunknak. 

Ibrahim: Azt 15 mondtad, urad gazdag. Sorold föl nekünk 
azokat a kincseket, amiket szerinted birtokol. 

Habardanecz ezt felelte: Lehetetlen volt, hogy láthassam uram 
összes kincset, mivelhogy Tcsak] legkisebb szolgája vagyok 

őfelségének. Nagyjából ugyanaz a helyzetem, mint a török 
szultán udvarnokainak, akik, kivéve néhány tanácsost és előke- 
lőt, nem ismerik a szultán összes kincseit. De amennyit láttam, 
és [amit] gondolni lehet uram gazdagságáról, azt szívesen 
elmesélem. Mivel uram a leghatalmasabb császárok és királyok 
véréből vezeti le származását, akik közül ha egy-egy csak 
legalább ezer forintot hagyott rája, hatalmas kincset gyűjthetett 
össze azon kívül, amit már elhunyt ősei birtokoltak, s ami mind 
a mi urunk kezére szállt. Nem tudok róla, hogy őfelsége bárki- 
nek is martalékul hagyott volna belőlük. Mivelhogy sok országa 
és nagy jövedelmű uradalma van, többek között két tartománya, 
amelyekből évente megkaphat és fölvehet mindent, amire 
szüksége van, a többi országának és örökségének jövedelmeit és 
hozadékait félreteheti vagy hátralékban hagyhatja. Egyébként 
mikor az én uram, királyom Magyarországra jött, oly nagyszámú 
udvartartást hozott magával, amilyet még eddig sohasem láttam, 
annyi herceg és báró, katona és nemes népesítette azt be, akik 
azonban csak kicsiny töredéke azoknak, akik fölött más orszá- 
gaiban és tartományaiban uralkodik. Azok pedig, akik az udvar- 
ban követték, arany övláncokat, gyűrűket és igen értékes nyak- 
láncokat [hordtak], mindig fizettek, senkit sem láttam, vagy 
ismertem, aki ebben hibádzott volna. 

Ibrahim: Milyen az a hatalma uradnak, amiről beszéltél? 

Habardanecz ezt felelte: Sok ország és tartomány élén áll, sok 
hercegnek, őrgrófnak és számos fejedelemnek parancsol, és sok 
barátja és szomszédja van, akik közül a leghatalmasabb az 
édestestvére, a legkiválóbb és az egész világon legyőzhetetlen 
Károly császár, Hispánia királya és a rómaiak császára. 

Ibrahim: Nem titok előttünk, hogy uradnak több tartománya 
van. De azt mondtad, sok hatalmas barátja és szomszédja van, 
mi azonban egészen másképpen tudjuk. Mi úgy értesültünk, ők 
majdnem mind ellenségei, és nincs egyetlen barátja sem. 

Habardanecz azt felelte: Elkoptatott közmondás, hogy szeren- 
csétlen az az uralkodó, akinek nincsenek irigyei, akinek minden- 
ki kedvében jár. Ha egy fejedelemnek nincsenek ellenségei, nem 
lenne honnan megismerni hatalma erejét. 

Ibrahim: Honnan tudod, hogy annyi jó barátja van? 

Habardanecz felelete: Mikor uram bejött Magyarországra, sok 
követet láttam őfelsége mellett, akiket különböző királyok és 
fejedelmek, jó barátok és szomszédok küldtek. Sok értékes 

ajándékot ajánlottak föl őfelségének, és egyidejűleg, ahogy 
értettem, intették őfelségét uraik nevében, hogy ha valamely 
segítségre szorulna katonában, pénzben, és más dolgokban, 
fejenként akarják támogatni és neki segítséget nyújtani. Ebből 
lehet megismerni, hogy ezek jó barátok és szomszédok, akik 
nem szűnnek meg magukat jó lélekkel uramnak ajánlani. 

Ibrahim: Ha ez így van, jó dolog. Nosza, hagyjuk abba ezt a 
beszélgetést és menjünk a szultánhoz. Hozzátette még szavaihoz: 
tudni szeretném, vajon ellenségeskedés vagy barátság okából 
jöttetek? 

Habardanecz így felelt: Legkiválóbb királyunk és urunk 
kiváltképpen egyetlen szomszédjával sem keresi az ellenséges- 
kedést, hanem mindegyiktől barátságot kér. Hogy pedig Ide 
milyen okból jöttünk, uraságod a szultán jelenlétében fogja 
megérteni. De szavaink azt talán megcáfolják, hogy ellenséges- 
kedés végett jöttünk volna, ami egyáltalán nem így van. Amiről 
most uraságodda! beszéltünk, uraságod kérdéseire kétségtelenül 
csak részleges válasz, [mert e kérdésekből] egyetlen egy sem 
található urunk kérései és megbízásai között. 


Ezt elmondván fölkeltek, hogy a szultánhoz menjenek. 
A három pasa ment elöl, akiket ketten követtek, a kapudzsi basi 
és a csausz basi, a fentebb említett ezüstbotokkal. Az ülnököket 
és a hallgatóságot pedig szokás szerint üdvözölve, a szultán 
szobájához vonultak, akinek előszobájában kapuőrök álltak, ők 
vették át a királyi követek familiárisaitól" az ajándékokat, és az 
ajtónál kezdve, ahol be kellett lépni, rendre körbevitték azokat, 
hogy midenki láthassa. Még ott álltak, mikor hét eunuch jött a 
követek elé, megparancsolván, hogy egy bizonyos, szőnyeggel 
letakart asztalra helyezzék el az [ajándékokat], hogy azokat a 
szultán is megszemlélhesse. A három pasa, belépvén a szultán 
szobájába, az ő szokásuk szerint üdvözölték a szultánt, és oldalra 
álltak. A kapudzsi és a csausz basi bevezették a követeket, ők 
maguk azonban az ajtón kívül maradtak. 

A követek, miután a szobába léptek, üdvözölték a szultánt, aki 
ülve, jobbját térdén tartva, bal oldalán könnyedén párnákra 
támaszkodva" nézni kezdte őket. Ibrahim pasa pedig jobbról, 
Kászim pasa pedig balról kézen fogva a követeket, előbb Habar- 
daneczet, majd Siegmundot vezették a szultánhoz, hogy meg- 

érintse őket," kezének érintése után a nekik készített helyükre 
visszaléptek, ott volt a tolmács. 


Habardanecz így ekképpen kezdett beszélni: Legkiválóbb, 
leghatalmasabb, legyőzhetetlen fejedelmünk, legkegyelmesebb 
urunk, Ferdinánd, Isten kegyelméből Magyarország, Csehország, 
Dalmácia, Horvátország, Szlavónia stb. királya üdvözli felsége- 
det, s neki, mint szomszédjának, minden jót kíván és óhajt. 

Amit a tolmács úgy fordított le, hogy , az ő ura felségedre 
mint urára bízza magát, és szolgálatát ajánlja". 

Ezt megértvén, Habardanecz megkérdezte a tolmácsot, mit 15 
mondott, és miképpen fordította az üdvözletet? 

Azt felelte, úgy fordította, ahogy előadták, mire Habardanecz 
másodszor és bővebben tudakolta annak okát, miért ilyen módon 
fordította le az üdvözlést? 

A tolmács úgy válaszolt, hogy jóindulatból tette ezt, mert úgy 
vélte, hogyha így cselekszik, a szultán és a többiek fülének az 
jobban fog hangzant. 

Erre Habardanecz azt mondta, nem akarja, hogy így tegyen, 
hanem tisztán és egyszerűen annak tartalmát [fordítsa], amit ő 
mond. 

Ezután a szultán mindkettőt, tudnullik Habardaneczet és a 
tolmácsot ferdén szemügyre vette, [Ibrahim pedig megkérdezte 
a tolmácsot, vajon mit mondott Habardanecz, és azt kívánta, 
hogy szóról szóra azt fordítsa, amit Habardanecz mond, és ne 
mást. 

A tolmács végre egyszerűen lefordította Habardanecz üdvöz- 
lését. 

Ibrahim pasa megparancsolta Habardanecznek, hogy a többit, 
ahogyan megbízásában áll, mondja el. 

Ezt [a követ] a következő tartalommal kezdte el: A mi legki- 
válóbb és leghatalmasabb urunk, legkegyelmesebb királyunk 
azért küldött minket felségedhez, hogy lássuk egészségét, jó 
szerencséjét és gyarapodását, amikhez neki sikert kívánok. 
Ezeket az ajándékokat küldte, amiket fogadjon el felséged jó 
lélekkel. Azt 15 megbízatásunkul adta, hogy felségednek meg- 
jelentsük, miképpen isteni szándék szerint ő Magyarország 
királyává lett, és [felségedhez] sokkal közelebb került, mint 
bármikor ennek előtte. Nem vélhettünk mást, mint hogy felsé- 
gednek kedvére lesz, hogyha a sors ilyen hatalmas királyt tett 

szomszédjának. Ezenkívül őfelsége ezt a levelet küldte felséged- 
nek, aminek tartalmán kívül még sok szóval elmondandót 15 rám 
bízott, amiről most, ha lenne rá idő, beszámolnék, vagy azt más, 
megfelelő és alkalmas időpontra halaszthatom. 

Mindezek közben a szultán a magához hívott Ibrahim pasának 
titkon valamit a fülébe súgott, aki a követekhez fordulva /neg- 
kérdezte, mi okból jelenti ki önmagát királyuk gőgös lélekkel, 
a leghatalmasabbnak a török szultán színe előtt? Mikor a legtöbb 
keresztény király [az ő] árnyéka alá akarja bízni magát, és nem 
szűnnek meg szolgálatukat fölajánlani? 

Megkérdezte tőle Habardanecz, mely királyok lennének ezek? 

Ibrahim megnevezte a leghatalmasabb francia és lengyel 
királyokat, a pápát, a velenceieket és az erdélyi vajdát. 

Amire Habardanecz megkérdezte, vajon ezek a fent nevezett 
királyok nem állítják-e magukat a leghatalmasabbnak? 

Ibrahim azt felelte: Úgy bizony, mivelhogy a pápa, Franciaor- 
szág" és Lengyelország királyai, meg a velenceiek a legnagyob- 
bak és legtekintélyesebbek az egész kereszténységben. 

Habardanecz felelete: Bizonyos, hogy Franciaország királya 
a leghatalmasabb a keresztények között, de azt 15 vita nélkül 
kijelenthetjük, hogy a pápa képes annyira, mint két vagy három 
király. A lengyel királyt rokonság fűzi urunkhoz,? őt nem 
ítélhetjük őfelsége ellenségének. A velenceiek valóban hatalma- 
sok voltak, amíg a mi legkiválóbb királyunkkal tartottak. Jelen- 
leg azonban, mikor a pápa, a franciák és a velenceiek a leghatal- 
masabb római császár és testvére, a mi urunk által háborúban 
legyőzetvén, alávettettek és fogságba estek," mindkettőjük 
hatalmát megérezték, és mint akiknek ebül áll a dolga, rászorul- 
nak arra az orvosra, akire a római császárnak és a mi királyunk- 
nak (dicsőség érte Istennek) eddig nem volt szüksége. Ők inkább 
jószomszédságban kívánnának lenni (ha csak lehet) a törökök 
leghatalmasabb szultánjával. 

Erre Ibrahim: És ha a szultán nem akarja, akkor mi lesz? 

Felelte Habardanecz: A mi urunk senkit sem vonszol barátsá- 
gába hálátlan lélekkel, de senki felajánlott Ibarátságát] nem veti 
meg. Bízik tehát abban, hogy a törökök szultánjával önkéntes és 
jó barátságba léphet, s nem erőszakkal akarja ezt a barátságot. 
De ha nem jut 15 részül királyunknak, hogy ebben kövessék, 
szükséges lenne, hogy megértse és összemérje ezt a szultán által 
kimutatott gondolatokkal." 

Ezek elmondatván, Ibrahim azt hozta föl ürügyül, hogy a 
szultán jelenleg más sürgős ügyei által elfoglalva nem tud 
tovább a jelen ügyben itt maradni. De másnapra vagy harmad- 
napra akarja kijelölni az órát, melyben vagy a szultán, vagy az 
őfelsége által kijelölendő megbízottja jelenlétében, mindenre, 
amiről lesz mondanivalója, választ fogunk kapni. Az [így] 
elbocsájtott követeket 300 lovastól kísérve a legnagyobb tisztes- 
séggel vezették vissza szállásukra. 

Másnap, a pünkösd utáni második hétköznapon" Ibrahim pasa 
a szultán egyik, a követekhez küldött ritkára által azt jelentette, 
hogy a szultánt más ügyek akadályozzák, ezért nem tud szemé- 
lyesen jelen lenni kihallgatásukon, ezért az ügyet egészében rá 
bízta. 

Erre a követek hozzá mentek és leültek, ő pedig [ti. /brahim] 
megkérdezte a követektől, milyen különleges ügyben, vagy miért 
küldték volna őket követekül. 

A követek azt felelték, tegnap azt kérdezte tőlünk uraságod, 
milyen jogon birtokolja királyunk Magyarországot, és miért 
foglalta el magának Budát és majdnem az egész országot azzal 
együtt. Azt állította, hogy a szultán úgy tartja, ő maga szerezte 
azt meg erejével. Ezt az ügyet 1s a szultán elé akartuk vinni, ha 
úgy tetszene vagy szükséges lenne, de ha nagyságod ezt most 
érteni kívánja, röviden előadhatjuk nekt. 

Ulászlónak, Magyar- és Csehország királyának" fia volt Lajos 
király és leánya Anna királyné, aki most a mi legkiválóbb 
királyunk és urunk felesége. A mi legkiválóbb urunkhoz akarván 
adni házasságra leányát, Ulászló összehívatta a magyar királyság 
valamennyi tőpapját, báróját, nemesét és előkelőjét. Az össze- 
gyűlteknek előadta, hogy barátságra és elszakíthatatlan szövet- 
ségre kíván lépni legkiválóbb királyunkkal, akinek hasonlókép- 
pen van egy leánytestvére, Mária, akit Ulászló király fiához 
kívánt kötni a házasság kötelékével. Éspedig úgy, hogyha va- 
lamilyen okból Lajos király gyermekek és törvényes örökösök 
nélkül halna el, legkiválóbb és leghatalmasabb királyunké lesz 
a magyar királyság a neki alávetett részekkel egyetemben, és 
igazi és törvényes magyar királyként ő lép annak helyére. Mikor 
pedig ez a Lajos király a török szultánnal vívott szerencsétlen 
háborúban elesett, egyetlen törvényes örököst sem hagyva maga 
után, Szepesi János," akkor erdélyi vajda, bizonyos cinkosaival, 

ahogy tegnap elmondottuk, királlyá kiáltatta ki magát. Akit ís 
elűzvén, legkiválóbb királyunk és urunk, Budát és a többi várat, 
(melyek egy részét [a vajdal megerősítette, más részét minden 
szükséges nélkül hagyott), az ország valamennyi előkelőjének és 
urának közös egyetértésével, és mint választott király és igazi 
utód, fegyverrel elfoglalta. 

Ez az ok és Jog, ami által legkiválóbb királyunk és urunk 
Budát és Magyarországot birtokolja. Legkiválóbb király urunk 
egy bizonyos tanácsosa és kancellárja, Leonhard Harrach," 
uraságod révén már gondoskodott arról, hogy menlevelet 
szerezzünk a törökök leghatalmasabb szultánjától. Ennek alapján 
legkiválóbb királyunk elküldte a szultánhoz követeit a jó barát- 
ság, a jövendő szomszédság és a megegyezés okából. Ugyanez 
a legkiválóbb urunk és királyunk, amint a menleveleket elhozták 
őfelségéhez, azonnal, és még mielőtt birtokba vette volna 
Magyarországot, elküldte rendkívüli követeit a szultánhoz, akiket 
[azonban] útközben váratlan betegség és gyöngeség akadályo- 
zott. Megbízatásuk elenyészvén, legkiválóbb és leghatalmasabb 
királyunk és urunk, Magyarország megszerzése után, saját 
akaratából újabb követeit parancsolta a szultánhoz küldeni, a jó 
barátságért és a szomszédság megerősítéséért: nekünk elsősorban 
ez a megbízatásunk, [ehhez] teljes és elégséges felhatalmazással 
el vagyunk látva. Ha a szultán nem akarná elfogadni ezt a 
barátságot és jószomszédságot, legkiválóbb királyunk még ettől 
sem rettene meg, de ha hozzálátnánk és megkötnénk, azon 
fáradozna legkiválóbb urunknál, a legszentségesebb római csá- 
szárnál, testvérénél, hogy ők ketten a jövőben jó barátai és 
szomszédai legyenek a leghatalmasabb török szultánnak. Ezt véli 
tehát legkiválóbb királyunk uraságod közbenjárásával és segítsé- 
gével, az említett leghatalmasabb szultánnál rendben és célsze- 
rűen elérhetni, az által a tekintély által, amit [uraságod] őelőtte 
élvez. 

Ibrahim azt kérdezte tőlük, milyen rendben, úton és módon 
kellene ezt a szultánnál elérni? 

A követek úgy válaszoltak, hogy megbízatásunk van legki- 
válóbb király urunktól, hogy minden elfogadhatót és megfelelőt 
tegyünk meg uraságod tanácsával és irányításával, mivel idáig 
királyunk sosem volt a szultán ellensége, sem a szultán a mi 
királyunké. Nekünk ís úgy tűnik, hogy nagyságodnak jó módja 
és lehetősége van e követség ügyében jól és eredményesen 

működni, s megtalálni a mindkét fél számára igazságos és 
elfogadható középutat. 

Ibrahim pedig azt kérte a követektől, jelöljék meg azt a 
módot, ahogyan szerintük ezt el lehetne intézni. 

A követek megismételték előző [szavaikat], hogy azt az 
utasítást kapták, minden elfogadható és méltányos dolgot tegye- 
nek meg őuraságának akarata és megítélése szerint. 

Erre azt válaszolta /brahim: Amit a török szultán fegyverrel 
és hatalommal megszerzett magának, azt foglalta el királyotok 
Is, titeket mégis azért küldött, hogy jószomszédságról és barát- 
ságról tárgyaljatok, ami nem fér meg egymással. Egyáltalán 
semmiféle lehetőséget nem látok, amiről veletek tárgyalhatnék. 

A követek felelete: Megmondtuk az előbb, hogy legkiválóbb 
királyunk és urunk mindaközött, amit háborúban megszerzett, 
egyetlen, a török szultán kezében lévő várat vagy helyet sem 
foglalt el. Tehát hisszük, hogy uraságod meg tudja ebben találni 
a Jó rendet és módot, ha akarja. 

Ibrahim: Úgy gondolom, olyan utasítást kaptatok uratoktól, 
amelyben kétségkívül benne van, milyen feltételekkel és milyen 
módon kell ezt megtárgyalnotok, vagy mit kel! követelnetek. De 
azt hiszem, csak akkor értek itt célt, ha királyotok lemond 
Magyarországról. 

A követek azt felelték, nagyságoddal nincs vitánk, de ha 
uraságod meg kívánja tudni, miképpen lehet ezt megtárgyalni, 
elősoroljuk. 

Ibrahim: Rendben van, mondjátok. 

A követek: Legkiválóbb urunk és királyunk ezt a barátságot 
nem két vagy három évre, vagy afféleképpen kéri, hogy azt az 
ügyek valamely könnyebb fordulata megzavarja vagy vissza- 
vonassa, hanem hogy az bizonyos méltó ideig megmaradjon és 
eltartson. Azt hisszük, ezt jól meg lehet oldani, ha a török 
szultán az elragadott, és a szultán által elfoglalt magyar várakat 
visszadja. Mert ameddig a szultán legkiválóbb király urunk 
szomszédos és határmenti tartományait ís kézben tartja, semmi- 
féle tartós békét nem köthetnek egymás között, hanem kölcsönö- 
sen ártanak egymásnak, és így ez a barátság és jószomszédság 
semeddig sem tart, hanem amint megsérül, vissza fogják monda- 
ni. A másik [követ] hozzátette, hogy a szultán úgy foglalta el a 
várakat, amiket most Magyarországon birtokol, hogy nem 


188 


mondta föl a Lajos királlyal kötött fegyverszünetet, ami miatt a 
mi királyunk is fél, nehogy hasonló dolog essen meg vele. 

Ibrahun: Tehát akkor melyek azok a várak, amelyeket uratok 
visszaadatni kér? 

A követek felelete: Nándorfehérvár, Szabács, Zalánkemén, 
Pétervárad, Szerémújlak, Cserőd, Atya, Kednek, Kölpény, Íreg, 
Szávaszentdemeter, Racsa, Szörénytornya, Pety, Orsova, Miháld, 
Jajca, Zvecsáj, Banjaluka, Knin, Scardona, Udbina, Zadwinum, 
Novigrád, Osztrovica stb." 

Ibrahim: Csodálom, hogy Konstantinápolyt nem kért. 

A követek felelete: Amit megneveztünk, úgy tudjuk, hogy 
legkiválóbb király urunk fennhatósága alá, az. ő országaihoz 
tartoznak. Konstantinápolyt nem kérte általunk. De az sem 
kétséges számunkra, hogy Görögországot is visszakérné, ha 
őfelségéhez tartozónak tudná. 

Ibrahim: Nyíltan beszélek, és hitemre kérem tőletek, részlete- 
sen fejtsétek ki nekünk, ha azt kérné általatok. 

Azt felelték: Biztos lehet benne uraságod, hogy ha őfelsége 
akár ezt az országot, vagy valamely nagyobbat kérné általunk, 
semmiféle félelem vagy valaki más érzelmeinek tisztelete sem 
kényszerítene hallgatásra. De az bizonyos, hogy ezt egyáltalán 
nem kéri általunk. 

Ibrahim: Azt mondja, hogy ha a szultán ezeket a várakat nem 
adja vissza, nem fogja őket erővel megostromolni és vissza- 
szerezni? 

Azt felelték: Nem ismerjük urunk titkait, még kevésbé kutat- 
juk, mi van a lelkében. Ezt sosem hallottuk őfelségétől. 

Ibrahim: Akkor hát azt mondjátok, hogy erővel fogja megost- 
romolni azokat? 

Azt felelték: Nem tudjuk, de nem titok előttünk, hogy urunk 
ifjú, hatalmas és bátor, tud lovagolni és jártas a fegyverforga- 
tásban. Lelkét és szándékait nem ismerjük, mivel senkinek sem 
fedi föl titkait, csak akinek szükséges. De ha valamiért nehez- 
telne a szultánra vagy rossz szándékkal lenne iránta, nem küldött 
volna most minket ide. Mivel eddig Jó [szándékkal] volt, azért 
küldött minket, hogy a barátságról és a jószomszédságról 
tárgyaljunk. 

Ibrahim: Minek a reményében kéri visszaadatni királyotok 
ezeket, mikor jól tudja, hogy a szultán nem adja vissza őket, és 

hogy azok elfoglalására sok költséget, fáradságot kellett fordíta- 
ni, és sok emberi vér ontásával vitte azt végbe. 

Azt felelték: A mi király urunk elsősorban a mindenható 
Úristenben bízik, akitől valamennyi eddigi szerencséjét ajándék- 
ként kapta. Tudja azt őfelsége, hogy a szultán ezen várak 
elfoglalásakor költségekbe verte magát, fáradságot és kényelmet- 
lenséget vállalt, katonákat veszített el, és vérük 15 omlott. Mivel 
uraságod e dolgoknál jelen volt, és ismeri a költségek mértékét 
és a kényelmetlenség és fáradság mikéntjét, azt kéri őfelsége, 
hogy mindezt becsülje föl uraságod: mi lenne az a tisztes és 
megfelelő összeg, amit a várak visszaadásáért fizetni kellene. 

Ibrahim: Mekkora pénzmennyiséggel kellene megelégednie a 
szultánnak e visszadás fejében? 

A követek ezt felelték: Mivel tudatlanok vagyunk a károk és 
költségek dolgában, amelyeket a szultán ezekre fordított és 
elszenvedett, nem tudjuk meghatározni és fölbecsülni ezt az 
összeget, de mondja meg uraságod, mi lenne a megfelelő, mi 
azután megtárgyalnánk, mit tegyünk. 

Ibrahim: Elhiszem, sok olyan pénze lehet uratoknak, amivel 
ki tudná elégíteni a szultánt a várak visszaadásáért. De talán 
csak nem gondolja, hogy ő annyira szegény és méltatlan, hogy 
azokat a várakat, melyeket fegyverrel szerzett meg, pénzért 
lenne szükséges vagy kénytelen kiadnia a kezéből? 

A követek azt felelték: Tudjuk, hogy urunk semmilyen hiányt 
sem szenved pénz dolgában, és azt biztosan tudjuk, hogy ezt a 
várak visszadására való pénzt őfelsége nem azért ajánlja föl, 
mert szűkölködőnek gondolja a szultánt. Hiszen látja, hogy 
gazdag és hatalmas, mint aki annyi és oly sokféle országot és 
tartományt vezet. Ahogy azt ti sem tagadhatjátok, hogy mennyi 
emberi vért ontottak ki idáig. A szultán hatalmas, s a mi urunk 
is sok mindent megtehet, és kitűnik erejével. Azért [Javasolja 
ezt], mert még . nagyobb vérontástól kell félni, lehet tartani, 
hacsak az egyetértés és barátság nem jön létre közöttük. Nehogy 
éppen ezzel mindkét felől megsértsék az Istent, ezért találta meg 
ezt a módot, a pénz felajánlását. 

Ibrahim kinyiítván egy ablakot, Habardaneczhez szólt: Látod-e 
azt a hét tornyot, amelyek tele vannak kinccsel?" 

A követek felelete: Csakugyan Jól látjuk a tornyokat, de hogy 
mi van bennük, nem tudjuk. Azt persze tudjuk, hogy a szultán 
gazdag és nagyon hatalmas. 

Ibrahim: Gondolom, uratok a németekben bizakodik, és bízik 
hadinépének sokaságában. Ismerjük a németek haditudományát 
és fegyvereit. 

A követek azt felelték: Lehetetlen, hogy nagyságod ismerje a 
németek haditudományát és fegyvereit, hiszen eddig sosem csSa- 
pott össze velük. De ha nagyságod kívánja, hogy meghallja a 
németek dolgáról az igazságot, kérdezze meg Franciaország 
királyát, a pápát és a velenceieket, akik tudnak valami biztosat 
jelenteni róluk (már ha akarnak), és néhányszor már kipróbálták 
az ő fegyvereiket. Az ő válaszaikból uraságod kétségtelenül 
megismerheti a németek haditudományát és fegyvereit. 

Ibrahim Habardaneczhez fordulva mondta: Ie meg tudod, 
hogy a törökök fegyvere is éles és mennyire mélyre vág, mivel 
gyakran volt dolgod a törökkel, gyakran futottál meg előlük. 

Habardanecz azt felelte: Igaz, futottam néhányszor, de több- 
ször futottak ők énelőlem. Azt 15 tudom, milyen fegyveret van- 
nak a török hadinépnek, és hogy milyen élesek azok. De nem 
kevésbé ismerem uram hadainak fegyvereit, amelyek ha eddig 
nem vágtak és szúrtak is eleget, de jól lehet velük harcolnt. 

Ibrahim: Tudom, hogy urad a had sokaságában bízik. De ha 
a sok birka közé egyetlen farkast eresztünk, gyorsan szétszórja 
és elveszejti őket. 

A követek felelete: Ez így van, a birkák olyanok mint a had- 
ban tapasztalatlan katonák, akiknek nincs sem Jó, sem tapasztalt 
kapitányuk, őket ezért kevés ember, vagy csak egyetlen kapitány 
is szétszórja. Ahogy a birkák is, akiknek pásztora nem jó, hanem 
rest, aluszékony és nem éber, még a farkasnál kisebb állat elől 
15 megfutnak. De másképp áll a dolog, ha jó pásztoruk van, aki 
meglátja a közeledő farkast, rögtön fejbe csapja, hogy a farkánál 
elkaphassa. 

Ibrahim: Ki az a pásztor, aki ilyet tenne, hisz ez lehetetlen? 

Azt felelték: Isten előtt semmi sem lehetetlen. Mi pedig csak 
uraságod javaslataira és kérdéseire felelünk. 

Ibrahim közbevágott: Tehát uratok azokat a várakat akarja? 

A követek azt felelték: Uraságod már megismerte véleményün- 
ket, és a módot, ahogyan a megítélésünk szerint ezt a barátságot 
és jószomszédságot létre lehetne hozni. Ha azonban uraságod 
úgy véli, hogy ezt a várak visszaadásával semmiképpen sem 
lehet elintézni, azt kérjük tőle, hogy elhagyva most már azok 

visszadását, más jó módot javasoljon, amiről úgy gondolja, hogy 
azt el lehet érni. 

Ibrahim : Semmilyen más utat nem vélek járhatónak, csak ha 
királyotok átengedi Budát és Magyarországot, ha ez megtörténik, 
tárgyalhatunk vele Németországról. 

A követek felelete: Ezt megjelentjük urunknak, akarja-e Budát 
és Magyarországot átengedni. Mi azonban nem úgy véljük, hogy 
ezt urunk oly könnyen megtehetné, vagy meg kellene tennie. 

Ibrahim: Az elmúlt években, mikor a leghatalmasabb török 
szultán Magyarországon volt, vadászott és ügyeit intézte, én 
pedig mint legfőbb kapitány megvívtam Nándorfehérvárat és 
más várakat, csatáztam Lajos királlyal. És most megyek elkészít- 
tetni a szultán hídjait, és előkészíteni útját. 

A követek azt felelték: Ha nagyságod kijelenti, mennek, nem 
jövünk ővele tárgyalni, és ha mindenképpen az indulásra szól a 
döntés, egy szóval sem tartjuk vissza, csak azt akarjuk nyíltan 
tudtára hozni, hogy kétségkívül megtalálja, amit keres. 

Ibrahim: A szultán ügyei nem másként haladnak, mint amikor 
egy hegyen esik az eső, és a csúcsára hulló első esőcseppek, 
megsokszorozódván és megszaporodván a következő cseppek 
bőségétől, lefolyásukban utat törnek és a hegyben üreget vagy 
árkot ásnak. Ha ebben, akár pompásan és jól építetten, áll is egy 
ház, előfordulhat, hogy azt a lezúduló víz sodrása szétrombolja. 
Így a császárról, uratok testvéréről is, aki az idők során sok 
ellenségét legyőzhette, el tudjuk képzelni, hogy eképpen növe- 
kedvén, majd megtámadhat minket, amire előre föl kell készül- 
nünk. Mert a császárnak és uratoknak nincs hite." 

A követek: Ezt vajon a szultán parancsára vagy magától 
mondja uraságod? i 

Ibrahim: Tudom, hogy így van, és így igaz, mert amit meg- 
ígérnek, nem tartják be. 

A követek: Hogyan és mi módon szegtek meg egy bárkivel 
kötött megállapodást? 

Ibrahim: A francia királlyal és a pápával. 

A követek: Mi szükség lett volna rá, hogy a császár egyez- 
ségre lépjen vagy megegyezzen a francia királlyal, mikor ő a 
császár rabja volt?" 

Ibrahim: Mivel a császár a francia királyt azzal a feltétellel 
parancsolta szabadon engedni, hogy követeket küld, akiket 

később, nem véve figyelembe a királynak adott menlevelet, 
elfogatott és rabságban tartott. 

A követek: Semmitéle követekről nem hallottunk, hanem [a 
király] fiairól és Franciaország legelőkelőbb hercegeiről, akiket 
[túszul] adtak, s akiket a császár lefogatott, ahogy hírlik [azért], 
mert a franciák nem tartották be szavukat. Nem mint követeket, 
hanem mint fiakat és kezeseket, mivel sosem okos és valószínű, 
hogy valaki a fiait küldje ellenségéhez követként, legföljebb 
kezesként. Ami a pápát illeti, miért kellene neki a császár hitét 
óhajtania, vagy azt gyaláznia? Mert a császár, jótéteményei 
fejében és jó reménységgel, őt tette meg önmaga és a franciák 
között közvetítőnek? Ő viszont a francia király rabságból való 
kiszabadításán fáradozott, és francia csapatokkal megerősítve 
felajánlkozott egy új háborúra. A császáriak mint a császári 
fölség ellenfelét és ellenségét támadták meg a pápát. Ezért 
nagyságod nem mondhatja, hogy a császárnak és urunknak nincs 
hite. Szeretnénk ez életben látni és hallani azt az embert, aki 
ilyet állít róluk, szemtől szembe meg fogunk erre mindig felelni. 

Ibrahim: Én [így] hallottam. 

A követek: Ha így van, az más dolog. 

IDrahim erre csak azt mondta, hogy jelenti mindezt a szultán- 
nak, és hogy három-négy napon belül kapunk választ. 


Ezután Péter és Pál napjának előestéjén? Ibrahim pasa a 
szultán udvarába hívatta a követeket. Mikor oda megérkeztek, a 
fent leírt módon nagy tisztességgel fogadták, majd leültették 
őket a pasák és más tanácsosok jelenlétében. A szultán ablakocs- 
kájában ült. 

IDrahim pasa ezt kérdezte tőlük: Hol van most a ti uratok? 

A követek azt felelték: Nem tudjuk, vajon Németországban, 
Csehországban vagy Magyarországon van-e, mivel sokat időz- 
tünk itt. 

Ibrahim: Tudtok vagy hallottatok vajon róla valamit? 

A követek: Senkitől semmit sem hallhattunk vagy tudhattunk 
meg, mivel el voltunk zárva, és senkit sem fogadhattunk. 

Ibrahim: Tudjátok-e, hogy uratok hadseregét megverték? 

A követek: Nem tudjuk, hol és kt. 

Ibrahim: Királyotok Irencsén várát ostromoltatta, ebben az 
ostromban volt 40 000 embere, akiket a vajda 36 000 [emberé- 

vel] legyőzött, és minden hadiszert elragadott." Nem tudni, hol 
van most királyotok, vagy Prágában vagy Németországban. 

A követek felelték: Nem kételkedünk abban, hogy urunk 
ekkora hadat tudna küldeni a vajda ellen, de idáig 8000 kato- 
nánál többet nem küldött. János pedig, ha valamennyi jobbá- 
gyával és emberével fölkelne, akikkel országa egészében rendel- 
kezik, a tyúkokat és a csirkéket 15 ideszámítva sem rendelkezne 
36 000 emberrel. Ezért gyanítom, hogy ez hamisított és bizony- 
talan hír, s remélem, hogy nagyságod két-három napon belül 
biztosabbat tud majd róla. 

Ibrahim: Milyen vár Trencsén? 

A követek felelték: Fekvése folytán igen erős vár, amihez 
Nándortfehérvárat vagy Magyarország akármelyik más erősségét 
sem mondhatjuk hasonlónak. 

Ibrahim: Van-e valamilyen folyó a vár mellett? 

A követek: Igen. 

Ibrahim: Mi a neve? 

A követek: Vág. 

Ibrahim: Nem lehet elvezetni azt a folyót és másfelé terelni, 
úgy, hogy a folyásától innen lehessen ostromolni? 

A követek felelték: Nem lehet. 

Ibrahim: A másik oldalról milyen bástyái és tornyai vannak? 
Nem lehet ágyúkkal töretni és megvívni? 

A követek felelték: Sok bástyája és árka van, és olyan széles 
és jól épített sáncai, hogy a vár területét alig lehet jól belátni. 

Ibrahim: Milyen út vezet hozzá, széles vagy keskeny? 

A követek felelete: Nincs semmiféle síkja, hanem kanyargós 
és szűk, hogy két szembemenő kocsi nem tud kitérni, és ha 300 
embert raknak bele őrségül, 3000 behatolni akarónak könnyen 
ellenállhatnak. 

Ibrahim: Ha a vár bejárata olyan meredek, ki tanácsolta 
uratoknak, hogy hadait ennek ostromára küldje, azokat vesz- 
tükbe hajtsa? 

A követek felelete: Urunknak sok tapasztalt mesterembere van, 
akik idáig sokkal erősebb várakat ostromoltak és vettek be. Őket 
mindig előreküldi ahhoz a várhoz, amelyet ostromolni szán- 
dékozik, hogy kikémleljék és fölmérjék, merről lesz könnyebb 
az ostrom és a töretés, nehogy sok embert veszítsen és haszonta- 
lan kiadásokat vállaljon. Hisszük, hogy őfelségének ők tanácsol- 
ták Trencsén várának ostromát. 

Ibrahim: Ha abban a várban bőséges katonaság és élelem van, 
tudna-e uratoknak ellenállni három évig? 

A követek telelete: Ha urunk ezt a várat nem ostromoltatná, 
három éven túl is ellenállhatna. De ha ostromgyűrűbe zárja, 
nemhogy három évig, de 25 napig sem tud neki ellenállni. 

Ibrahim: Bármennyire ostromolja Is, nem szerzi meg három 
év alatt. 

A követek azt felelték: Higgye el nagyságod, hogy urunk hadai 
az ágyúkkal és hadiszerekkel, melyekkel urunk rendelkezik, 
sokkal erősebb várakat szereztek meg, melyeket ostromoltak, 
nem egy hónapnál és nem tél hónapnál tovább, vagy legföljebb 
25 nap alatt. 

IDrahim: Honnan vannak ilyen tapasztalt mesteremberei, és 
milyen nemzetből valók? 

A követek felelete: Németek, spanyolok, olaszok, franciák, 
akik sokat láttak és tapasztaltak. Ott voltak a háborúkban, 
melyeket a császári fölség Milánóban, Rómában és Itália sok 
helyén viselt, ahol sok várat és helyet vívtak meg, éspedig 
kisebb számú katonasággal, mint az a 40 000 ember, akiket 
nagyságod a trencséni ostromban tudni. Teljesen meg vagyunk 
győződve arról, hogy ez a vár, melyet urunk ostromoltat, nem 
fog sokáig ellenállni neki, ahogy rövidesen meghalljuk. 

Ibrahim: Mi az oka annak, hogy uratok sosem nyugszik, és 
egyik helyről megy a másikra, nem ott ebédel, ahol reggelizik, 
nem ott alszik, ahol ebédelt? 

A követek felelete: Urunk tfjú és már nem kell pihennie. Ha 
országokat és tartományokat akar meghódítani, nem szabad [egy 
helyben] maradnia vagy pihennie, hanem sietnie kell, és úgy 
rendezi dolgait alattvalói tisztességének és javának előmozdí- 
tására, hogy mindent illik megcselekednie, ami országainak és 
uralmának kiteljesítését elősegíti. Ha az előző magyar királyok 
Is így tettek volna, azt az országot nem látnánk olyan elpusztít- 
va, ahogy most áll. 

Ibrahim Habardaneczhez: Azt mondod, uradnak nincs ellensé- 
ge. És nem félsz, hogy az ellenkezőjét mutatja, midőn állandóan 
rohan, keres valamit? Ez azt jelzi, vannak viszályai és fél 
valamitől. 

Habardanecz felelete: Nem tagadom, azt mondtam, uramnak 
nincsenek ellenségei, akiktől félne. De hallottam, hogy az a 
szerencsés uralkodó, aki béke idején a háborún gondolkodik. 

És hogy nem jó dolog, ha az uralkodó csak akkor készülődik, 
mikor harcba akar szállni az ellenséggel. 

Ibrahim: Mi az oka, hogy uradnak sehol sincsenek barátai, 
csak jó ellenségei, és senkivel sincs jó békéje, hanem mindig 
viszályt keres a testvérével, a császárral. Mintha mindenki 
tartományait és javait maguknak akarnák megszerezni. 

Habardanecz felelete: Hiszem, hogy sem a császár, sem az én 
uram nem keresnek maguknak ellenséget, csak barátot. Ez 
nyilvánvaló lehet előttetek, [hiszen] olyan hatalmas és nagy 
ellenségeket tartott a császár fogolyként kezében, mint a pápa és 
a francia király. Mindkettőt megfoszthatta volna életétől és 
javaitól, de nem akarta, megegyezésük alapján, amit betartani 
ígértek, őket szabadon engedte. Arról pedig nem tudunk, hogy 
olyan tartományokat tartana vagy szerzett volna magának erővel, 
amelyek jog szerint nem őt illetnék. 

Ibrahim: Mi az oka annak, hogy a pápával és a francia 
királlyal mindig ellenségeskednek, és sosem jutnak egyetértésre? 

Habardanecz azt felelte: A római császár és az én uram 
sosem keresik a viszályt. Már gyermekkorukban, apjuk és 
nagyapjuk halála után a francia király meg akarta őket fosztani 
valamennyi öröklött tartományuktól, s mi több, a nemsokára 
megszerzett császári méltóságból is le akarta tenni [Károlyt]. 
Isten azonban, a gyermekek iránti végtelen kegyességében és 
kegyelmében azt akarta, hogy védekezzenek, és őt elfogják. 
Ekkor könnyű lett volna nekik őt megfosztani életétől, javaitól 
és országától, ha csak akarták volna. A francia király nem tett 
eleget ígéretének, neki ezentúl félnie kell, nehogy elérje, amit 
megérdemel. 

Ibrahim: És azt a szegény papot, akitől a hitetek származik, 
miért fogták el," s miért bántak vele olyan kegyetlenül? Látod-e 
ezt a mi főpapunkat, aki benne van a szultán tanácsában?" 
Látod, mekkora tisztelet övezi, és milyen jól bánik vele a 
szultán? Nem félnek azok az Isten megtorló büntetésétől? 

Habardanecz felelete: A főpásztornak a szokások szerint nem 
szabad viszályt szítania, hanem az a tiszte, hogy ha a keresz- 
ténység és az egyház tagjait egymás közt küzdeni és viszály- 
kodni látná, azokat egyesíteni és megbékíteni törekedjék. Nem 
kellene hadat vezetnie és háborúznia, hanem a templomban ülnie 
és imádkoznia. Nem volt elég, hogy fellázadt a császár ellen, 
hanem még a francia királyt is lebeszélte és elterelte a megálla- 

podástól, aminek betartását az szentül megígérte. Ami pedig a 
tt legfőbb papotokat illeti, látom, milyen méltósága van és 
milyen tisztelet övezi. Úgy vélem azonban, ha annyi kincse, 
annyi tartománya lenne, és annyit tehetne, mint a mi pápánk, aki 
már két vagy három király hatalmával is meg mert küzdeni, 
bizony már elragadták vagy megszakították volna életét, hogy 
egymagában ne tarthasson ekkora hatalmat. 

Ennek a ti tőpapotoknak van méltóságához és tiszteletre méltó 
személyéhez illő élelme és ruhája, és semmi mása. Császárunk 
nem fosztotta meg a pápát főpapi méltóságától, de azokat a 
tartományait elvette, amelyekből ellene lázadt, nehogy később 
hasonlóan cselekedhessen. 

Ibrahim: A császár és uratok mit akarnak még, talán az egész 
világon akarnak uralkodni, vagy nem tudják, hogy halandók? 

A követek azt felelték: Legkevésbé sem tartják magukat iste- 
neknek, vagy kívánnak annak tartatni. Alázattal és megtartóz- 
tatva élnek, s csak annak megszerzéséért cselekednek, ami őket 
illeti, s nem a máséért. 


Ezután a szultánhoz vezettetvén /brahim szokás szerint kezét 
érintve!" a következőket mondta: Leghatalmasabb szultánunk 
megértette általam uraságotok minden kérését, akár írásban, akár 
szóban terjesztettétek elő. Nem akart volna titeket idáig Itt 
tartani, de mivel időközben bizonyos új fejlemények történtek, 
visszatartatott titeket. Most azonban szabadon visszatérhettek 
uratokhoz. Hogy pedig milyen szomszédságot és barátságot akar 
a szultán királyotokkal, leveléből világosan megérthető. 

Majd a szultán magához híván Ibrahim pasát, sok mindent 
mondott neki, amit Ibrahim e szókkal tolmácsolt: Uratok mind- 
eddig nem érezte barátságunkat és szomszédságunkat, de nyom- 
ban érezni fogja. Azt nyíltan megmondhatjátok uratoknak, hogy 
én magam megyek, minden erőmmel és hatalmammal, és Saját 
személyemben, hogy személyesen neki adjam át a várakat, 
melyeket tőlem kért. Figyelmeztessétek hát, hogy különösen 
készüljön és készítse föl magát, hogy jól tudjon minket ellátni." 

A követek azt telelték: Leghatalmasabb szultán! Nem tudunk 
nagyobb örömöt vinni urunk elé, mint hogy felséged személye- 
sen fog eljönni. Ha felséged mint barát és jó szomszéd érkezik, 
ezt örömmel veszi, és úgy fog vele bánni, mint jó szomszéddal, 
baráttal és leghatalmasabb szultánnal. De ha ellenségként jön, 


197 


gondoskodni fog arról, hogy úgy bánjanak vele, mint oly 
hatalmas ellenséggel, amilyen hatalmas felséged. Mert akik 
eddig urunkhoz jöttek jó barátság okán, azokkal jó barátokként 
bántunk, akik ellenségként: már tudja felséged, mi fog velük 
történni. Amiből csak felséged érkezésének örömhírét tudjuk 
jelenteni urunknak. 

A szultán azt válaszolta:"?" Már nálatok vannak a levelek, 
amelyek birtokában mehettek szépen haza. 


Ők pedig hazamenvén, három napon át várták a leveleket, 
miközben a velenceiek követei sok ajándékkal a török szultánhoz 
és Ibrahim pasához járultak, és ezt mondták Ibrahim előtt: 

Megtudtuk, hogy követek jöttek őfelségéhez Ferdinánd 
királytól, hogy békét és fegyverszünetet kössenek vele. Ők 
azonban nem igaz követek vagy küldöttek, hanem kémek. Ha 
valódi követek lennének, az a király nem küldte volna hadait 
miellenünk, s nem készülne a jövő nyáron felséged ellen vise- 
lendő háborúra. Pedig jól tudja, hogy mi sok éve adózunk 
fölségednek, és így fölséged alattvalói vagyunk. Ha ő jó barát- 
ságra vágyik fölségeddel, nem háborúzna ellenünk. És ha ezeket 
a követeket most innen elengedik, az a király a következő őszön 
seregével vissza fogja venni valamennyi végvárat, amiket 
fölséged birtokol. Amíg azonban itt tartják őket, nem fogja 
mozgatni seregét. Ezentúl, most egészében láthatták felséged 
udvarában, hogy tárgyalásaik és törekvéseik fürkészőek, és ha 
visszatérnek urukhoz, még több hadat, még jobb felszereléssel 
állíttatnak föl vele. Ezért azt javasoljuk, hogy semmi módon sem 
kell őket elengedni. Abban nem kételkedünk, hogy azt a sereget, 
amit ez a király ellenünk küldött, hamarosan le fogják győzni. 
De hiába verik azt le, s oszlik szét, nyomban másik nagyobb 
sereget küld. Mindaddig azonban, míg [fölséged] ezeket a 
kémeket magánál tartja, semmi pontos értesülést nem fog kapni 
fölséged gondolatairól és döntéseiről, s semmiféle hadsereget 
sem fog tudni felállítani fölséged ellen, de fölséged elküldheti 
hadát annak a királynak akármelyik tartománya ellen, és tetszés 
szerint bánhat vele, főleg ott, ahol seregét legyőzik és megfu- 
tamítják. 

Erre Ibrahim azt felelte: A szultán már elbocsájtotta őket, 
ahogy tudjátok. Előttetek sem ismeretlen, mennyi napi költséget 
kénytelen tartásukra vállalni." Ha a szultán nem tartja be szavát, 

nem veszi figyelembe a menlevelet, amelyet mint szultán adott 
nekik, és visszatartani törekszik őket, azt nem lehet becsületes 
dolognak vélni. Hogy gondoljátok, miként tartsuk vissza őket? 

Erre a velenceiek két vagy három napot kértek, hogy megtár- 
gyalhassák, mi módon lehetne őket visszatartani. Ezek elteltével 
visszamentek a szultán udvarába, és jelezték Ibrahim pasának, 
nem tudtak kigondolni és találni más módot visszatartásukra, 
mint hogy bejelentik nekik, mivel uruk más követeket 15 küldött 
a törökhöz, akik most úton lennének, [tehát] meg kell nekik 
várni, míg ők megérkeznek. Ők csatlakozván és meghallgattat- 
ván, mindnyájukat egyszerre bocsájtják útra. 

Erre Ibrahim: És mi lesz a napi kiadásokkal? 

A velenceiek megígérték, hogy ők maguk akarják vállalni 
azokat, és maguk vállalják. 


Mikor a királyi követek ezt megtudták, és hogy őket ki- 
játsszák, mindenféle hízlalt baromfit és ínycsiklandozó dolgot 
felkutattattak az egész városban, és felvásárolták, akármibe 
került. Ezért a visszatartásért a velenceiek 100 000 forintot" 
ígértek, és a szultánnak egy bizonyos nagyon értékes ékkövet, 
ami Velencében volt, és [a szultán] már régóta szerette volna 
megszerezni tőlük. 


Ezután Ibrahim elküldte a ftolmácsát a követekhez, akiknek ezt 
parancsolta bejelentetni: Noha a szultán a minap lehetőséget 
adott arra, hogy távozzatok, most azonban értesült róla, hogy 
királyotok más követeit és küldötteit is útnak indította őfelségé- 
hez, akik jelenleg úton vannak. Ezért a szultán megparancsolja, 
hogy várjátok meg őket. Ha megjönnek, őket meghallgatván, 
mindnyájatokat egy időben elbocsájt. 

A követek azt felelték: Lehetetlennek találjuk, hogy királyunk 
más küldötteket indított, mivel minket oly széles és elegendő 
felhatalmazással felszerelve küldött, hogy jobban ellátottakat már 
nem lehetséges. Ezért, ha nincs más oka ezenkívül, ne tartson 
vissza minket a szultán, mert tudjuk, hogy nem jönnek mások. 

A tolmács azt felelte: A másik ok, hogy más követek jönnek 
a lengyel királytól, akikről úgy tudjuk, bizonyos panaszt fognak 
emelni uratok ellen. 

A követek azt felelték: A lengyel király követeivel semmit 
nem kell tárgyalnunk, mivel mi urunk ügyeiben jöttünk ide, ők 

[pedig] a saját uruk ügyeiben. Úgy gondoljuk ezentúl, hogy nem 
ellenünkre jönnek, mivel a lengyel király barátja és szomszédja 
urunknak. De még ha ellenünkre jönnének és panaszkodnának, 
akkor sem tudnánk semmit sem felelni, mivel e dolgokról nincs 
semmiféle utasításunk urunktól. 

A tolmács felelete: Valahogy felelnetek kellene, mivel sokan 
panaszkodnak, erről, úgy hiszem, biztosabb értesítést ií5 fogtok 
kapni. 

A követek azt válaszolták: Ha mindazoknak felelni akarnánk, 
akik urunkra panaszkodnak, egy év alatt sem érnénk a végére. 
Ezen túl, ki lenne urunk fölött a bíró, aki előtt felelnünk kel- 
lene? 

A tolmács: A szultán. 

A követek felelete: A szultán nem bírája uramnak, és ha valaki 
uram elleni ítéletet érne is el a szultánnál, ki hajtaná azt végre? 

A tolmács: Nem tudom. 

Ennek végeztével távozott a követektől. 


Nyolcadnapon, ami szeptember 22-e volt a mondott évben, 
megjött a lengyel király követe," akit október 18-án vezettek a 
szultán színe elé. 

A [lengyel] követ e szavakkal esdekelt: Tudja felséged, hogy 
a mostani időkben a római császár" a pápát, a katolikus hit 
főpapját, akitől az egész keresztény hit ereje függ, fogságba 
vetette, mostanáig talán meg 15 ölette. Német csapatokat fogadott 
föl, akik valamilyen tévelygő szektához tartoznak, amelyet nem 
lehet sem katolikusnak, sem mohamedánnak mondani," mert ha 
katolikusok lennének, nem harcolnának keresztények ellen, ha 
pedig mohamedánok, nem szándékoznának fegyvert fogni 
felséged ellen. Aki [tudnullik a római császár, Károly] öccsét, 
a Ferdinánd nevűt, Magyarország királyává tette, elmenekülvén 
a természetes király, János, más néven a vajda. S velünk sem 
akar semmiképpen jó békét élvezni. Ezenkívül azt 15 tudja 
felséged, hogy Lajos királynak, ki elesett a háborúban, az apja 
is a lengyelek híres nemzetségének leszármazottja volt, s bár 
felesége német nemzetből való lett volna, de a királyi méltóság 
dísze a női nemet nem illetheti meg, hanem az igaz törvény 
szerint a jelenlegi lengyel királynak, az én uramnak kell Ma- 
gyarország élén állnia. Ilyen viszálykodásban és széthúzásban 
azonban nem élhet óhajával, ezért engem küldött követként 

felségedhez, és őt kéri és kérleli, hogy felkészült seregével a 
jövő nyáron méltóztasson a németek ellen kivonulni. Uram, 
Lengyelország királya, hírneves vejével, a menekült János 
királlyal," amekkora sereggel csak tud, készülni fog, és felséged 
ténykedésével és segítségével hadba száll a németek ellen. Őket 
legyőzvén és az országból kiűzvén" felséged azt teszi az ország 
királyává, akit akar, s onnan felségednek évi adója növekedni 
fog. 

Beszédét tisztessé red bevégezvén, KiENVEK a megbeszélés- 
ről, igen derekasan megtárgyalták azt." 


Meghallgatván így a velencei és a lengyel követeket, Ibrahim 
pasa egy titkárát küldte a királyi követekhez, aki ezt mondta: 
A lengyel király követe, aki tegnap a szultánnál volt, azt állítja, 
mindkettőtöket jól ismeri, és — [folytatta] Weichselbergerhez 
fordulva — rólad azt mondja, Siegmund Dietrichsteiner? vagy, 
akinek sok vára és városa van Németországban, és Ferdinánd 
király első titkára és tanácsosa. Habardanecznek pedig ezt 
mondta: Magyarországon senki sem jártasabb a fegyverforga- 
tásban a törökök ellen náladnál, azokat a végvárakat, amelyek 
most Magyarországhoz tartoznak, te tartod, és nem másért jöttél 
ide, mint hogy kikémleld a szultán helyzetét, hogyan ül a lovon, 
hogy áll az udvara, és hogy minderről biztos részleteket jelent- 
hess. Nincs más Magyarországon, aki jobban üldözte volna 
Szepesi Jánost nálad! Ha most elmész uradhoz, megduplázod 
összes erőit, mind a szultán, mind a vajda ellen. A vajda követé- 
ő!" ugyanis megtudtuk, hogy sosem álltál és állsz el attól, hogy 
támadd és üldözd a vajda hadait. Tehát ha elengedünk, ugyanezt 
fogod tenni ellenünk, törökök ellen. 

Habardanecz azt válaszolta: A török szultán tudja, hogy urunk 
a kereszténység leghatalmasabb királya, ezért méltatlan lenne, 
hogyha kicsiny rangú és becsületű követeket küldene, hanem 
bizalmas és különösen kegyelt híveit küldi. Dietrichsteinernek 
urunktól sok birtoka és jószága van, ő nagy kegyben áll a 
királynál, de ő itt nem az a Siegmund, akinek ti gondoljátok. 
Hogy pedig engem a lengyel király ennyire ajánl és dicsér a 
törökök elleni tetteimért, nem érdemlem meg őkegyelmességétől, 
azt hiszem, sosem látott engem. A török szultán véghelyei 
jobban ismernek engem, mint a lengyel király, mert gyermek- 
koromtól kezdve a török szomszédságában dajkáltak és neveltek, 

s azt, hogy üldöztem őket, ők meg engem űztek, nem tagadom. 
De hogy engem kémnek mond, arra azt felelem: Uramnak sok 
kéme van, akiknek, mikor bejönnek Törökországba, nincs 
menlevelük. Én azonban menlevél alatt, nyíltan jöttem, és itt 
nyilvánosan működtem, nem titokban, mint a kémek szokták. Ha 
én nem jelentem uramnak, hogy a szultán lovagol, és hogy van 
udvara, megtudja másoktól. Mi akkor ez az én kémkedésem? 
János vajdát üldöztem mint uram ellenségét. Hogy pedig azt 
mondja, ha elengednek innen, meg fogom kettőzni uram erőit, 
mind a török, mind János ellen — az igaz, hogy ha a török 
szultán oly félénk, mint a vajda, nem engedhet el engem. Mit 
fog csinálni a többiekkel, akik sokkal nagyobb csapatokkal és 
haderővel lovagolnak ki, ha tőlem fél, aki húsz vagy alig több 
lovassal járok? 

A titkár azt felelte: Nem kételkedem benne, hogy jó végzéssel 
togtok távozni. 


A lengyel követ távozása után a szultán vadászni ment, ahol 
Is 32 napig maradt. Azon az úton visszatértében, ahol a követek 
szállása volt," megmutatta őket a janicsároknak és az egész 
kíséretnek, akikkel vadászni szokott menni. 

Másnap Ibrahim pasa ugyanazon az úton lovagolt, Habarda- 
necz felszólította és megszólította őt: Miután a szultán elbocsáj- 
totta őket, nem hiszi, hogy bármiféle különösebb oka lenne, ami 
miatt őket vissza kellene tartani, különösen a menlevélre és a 
szultán szavára való tekintettel, mivel úgy gondolják, a szultánt 
nem szabad fölingerelni. Arra kérte [a pasát], hogy törekedjen 
arra, engedjék el végre őket. 

Ibrahim azt felelte, hogy várjanak három napot. 


Ez eltelvén, elküldte a csausz basit egy titkárral és levelekkel. 
A csausz basi a szultán nevében közölte, hogy noha a szultán 
korábban élőszóban parancsolta meg a követeknek, menjenek 
haza, közben azonban más ügyek merültek föl, amelyek miatt 
úgy rendelkezett, hogy mind a mai napig tartsák vissza őket. 
Ezek a levelek pedig azok, amelyekben a szultán akaratát és 
szándékát teljes egészében jelzi királyunknak. És elment. 

A titkár viszont sok mindent megtárgyalt Habardaneczcel, 
különösen, hogy melyek azon tanácsosai királyunknak, akik azt 
tanácsolják neki, hogy a török szultánnal a várak visszaadásával 

kössön barátságot, mikor mindennél biztosabb, hogy a török 
egyszerűen semmit sem fog nekik saját kezéből átadni, amit 
fegyver révén szerzett. Hogyha la szultán] olyan indulatos és 
haragvó lelkű lenne, mint apja volt, nyomban levágatta volna a 
követeket. Bizony jól látja ő, hogy királyunk nem akarja a 
szultán barátságát. 

Habardanecz ezt mondta neki: Királyunknak olyan tanácsosai 
vannak, akik jó tanácsokkal látják el, az ő tanácsait követve 
eddig semmit sem vesztett, Ide] sokat nyert. Ő maga remény- 
kedik Isten segítségében és a királyi tanácsosokban, hogy király 
urunk ügyeinek úgy kell folynia, hogy ha a török később 
megkívánná a király barátságát, azt minél könnyebben el lehes- 
sen érni. Ezért nagyon csodálkozik a török tanácsosokon, hogy 
ők olyan dolgot kérnek királyától, ami lehetetlen, tudniillik, 
hogy mondjon le Magyarországról, ami minden jog Szerint az 
Övé. 

A szultán levelének tartalmáról semmit sem tud, mindezt 
pedig királyunknak fogja jelenteni, csak az út biztonságát 
szavatolják. 


( Utólagos bejegyzés?] 

Szeptember 18-án olyan hírek jöttek Törökországba, hogy a 
római császár meghalt, és királyunk elutazott a temetésére, 
emiatt itt nagy örömünnep és ágyúlövések voltak. 

szawa, 1980, 653. Érdekes, hogy POCIECHA, i. m., 16. fenntartás nélkül 
elhiszi Habardaneczék állításait! 

77 ldézi TURETSCHEK, iz. m., 18. 

78 BERNAYS. 7. 2n., 4 skk. 

A BÉCSBE VEZETŐ ÚT 


Alberto TENENTI, La formation de V image de Soliman á Venise (1520- 
1530 env.), in: Soliman le Magnifigue et son temps. Acte du Collogue de 
Paris. Galeries Nationales de Grand Palais. 7-IO mars 1990, Paris. 
Publiés par Gilles Veinstein. 1992, 43. 

Le relazioni degli ambasciatori veneti al senato durante il secolo decimo- 
sesto. Edite da Eugenio ALBERI. Serie III, Volume III. Firenze, 1855. 
75—76. 

A továbbiakban a fejezetek elején összevontan fogom megadni az ahhoz 
felhasznált irodalmat, ezenkívül csak az idézeteknél vagy a magyarázatra 
szoruló kifejezéseknél teszek jegyzetet. Szándékosan válogattam be kevés 
művet, elsősorban olyanokat, amelyek jól összefoglalják az adott kérdéskört 
vagy lényegesen módosítják a korábbi álláspontot. Az általános monográ- 
fiák és az ismert kézikönyvek felsorolásától eltekintettem. — Seláhattin 
TANSEL, Sultan IH. Báyezitin sivast hayatit, Istanbul, 1966. Uő., Yavuz 
Sultan Selim, Ankara, 1969. Adel ALLOUCHE, The Origins and Develop- 
ment of the Ottoman—-Safavid Conflict (9096-962/1500-1555), Berlin, 1983. 
(Islamkundliche Untersuchungen, 91.) Hanna SOHRWEIDE, Der Sieg der 
Safaviden in Persien und seine Rückwirkung auf die Schiiten Ánatoliens 
im 16. Jahrhundert, in: Der Islam 41 (1965) 95—223. Faruk SÜMER, Safevt 
devletinin kurulusu ve gelismesinde Anadolu Tiirklerinin roli, Anka- 
ra, 1992. (Türk Tarih Kurumu Yayinlari, VII/128.) Jean-Louis BACOUÉ- 
GRAMMONT, Les Ottomans, les Safavides et leurs voisins. Contribution a 
Dhistoire des relations internationales dans b Orient islamigue de 1514 a 
1524. Istanbul, 1987. Uő., XVI. yüzyilin ilk yarisinda Osmanlilar ve 
Safeviler, in: Prof. Dr. Bekir Kiitikogluna armasan, Istanbul, 1991, 
205—215. Uő., Études Turco-Safavides, I. Notes sur le blocus du commerce 
iranien par Selím I", in: Turcica 6 (1975) 68-88. Uő., Études Turco-—Safa- 
vides, III. Notes et documents sur la révolte de Sáh Velf b. Seyh Celál, in: 
Archivum Ottomanicum 7 (1982) 5—69. Uő., Sah Ísmail ve Canberdi Gazali 
isyan, in: Erdem 5/13 (1989) 227—237. Iréne BELDICEANU-STEINHERR, Le 
régne de Selim I": tournant dans la vie politigue et religieuse de 1 Empire 
ottoman, in: Turcica 6 (1975) 34-48. Iréne MELIKOrF, Le probléme 
kizilbas, in: 7Turcica 6 (1975) 49-67. Krisztina KEHL-BODROGI, Die 
Kizilbas/Aleviten. Untersuchungen über eine esoterische Glaubensgemein- 
schaft in Anatolien, Berlin, 1988. (Islamkundliche Untersuchungen, 126.) 
Hans-Joachim KISSLING, Sáh Ismá í1 I", la nouvelle route des Indes et les 
Ottomans, in: Turcica 6 (1975) 89—102. 


4 A szunniták elfogadták a vallás alapjául a próféta szokásait (szunnáját) és 


a közösség közmegegyezéssel szentesített állásfoglalását is; a másik nagy 
irány követői, a siiták viszont a szunnát csak korlátozottan ismerték el, a 
közmegegyezést pedig - akár a vallási vezető kiválasztásának módjaként, 
akár a vallás forrásaként — élesen elutasították. A szunniták helyeselték a 

kalifa, az iszlám vezetőjének választhatóságát, a sitták viszont csak Álit, a 
negyedik kalifát. és a prófétától vér szerint leszármazott vezetőket (vagyis 
Ali utódait) tekintették törvényesnek. Maga a sia sem egységes irányzat: 
legelterjedtebb változata az ún. tizenkettes sia. E doktrina szerint Alinak 12 
törvényes utóda volt, a 12. azonban elrejtőzött, és valamikor az idők 
végezetén megváltóként tér VISSZ. 

5 Ezeket a nomádokat iszlám szóhasználattal tiirkinéneknek, oszmán elneve- 
zéssel etrráknak (a türk szó többes száma) nevezték. 

6 THÚRY József, Török történetírók l., Budapest, 1893, 379. (Török-Magyar- 
kori Történelmi Emlékek. Második Osztály: Irók.) 

7 Muhammad Yakub MUGHUL, Kanuni devri, Istanbul. 1987. (Kültür ve 
Turizm Bakanhöét Yayinlari, 735. IEz a könyv Szülejmán vörös-tengeri és 
indiai-óceáni politikájáról szóll.) Andrew C. HESS, The Evolution of the 
Ottoman Seaborn Empire in thc Age of the Oceanic Discoveries, 1453— 
1525, in: The American Historical Review 75/7 (1970) 1892-1919. Salih 
ÖZBARAN, The Ottomans in Confrontation with the Portuguese in the Red 
Sea after the Congucst of Egypt in 1517, in: Studies on Arab-Turkish 
Relations, Istanbul, 1986, 207—-214. Jean-Louis BACOUÉ-GRAMMONT-—-ÁAnne 
KROELL, Mamlouks, Ottomans et Portugais en Mer Rouge. Li affaire de 
Djedda en 1517, Le Cairc, 1988. (Supplément aux Annales Islamologigues, 
12.) 

8 H. SOHREWEIDE, i. im., Jean-Louis BACOUÉ-GRAMMONT, 1527 Anadolu 
isyani hakkinda yayinlanmamis bir rapor, in: Belleten 51/199 (1987) 
107-117. Barbara FLEMMING, Sáhib-kiran und Mahdr: Türkische Endzeit- 
wartungen im ersten Jahrzent der Regierung Süleymáns, in: Between the 
Danube and the Caucasus. A Collection of Papers Concerning Oriental 
Sources on the History of the Peoples of Central and South-Eastern 
Europe. Ed. by György KARA, Budapest, 1987, 43-62. Cornell! H. FLEI- 
SCHER, The Lawgiwer as Messiah: the Making of the Imperial! Image in the 
Reign of Süleymán, in: Soliman le Magnifigue, i. m., 159—177. Ahmet 
Yasar OCAK, Kánűni Sultan Süleyman devrinde Osmanli resmi düsüncesine 
karsi bir tepki hareketi: Oslan Seyh Ismail-i Másükf, in: Osmanlt Arastir- 
malari 10 (1990) 49-58. Uő., Idéologie officielle et réaction populaire: un 
apércu général sur les mouvements et les courants socio-réligieux a 
Vépogue de Soliman le Magnifigue, in: Soliman le Magnifigue, i. m., 
185—192. Colin IMBER, A Note on , Christian" Preachers in the Ottoman 
Empire, in: Osmanli Arastirmalari 10 (1990) 59-67. 

9 Az oflan szó jelentése: fiú, gyerek. 

10 Hester D. JENKINS, Ibrahim Pasha, Grand Vizir of Suleiman the Magnifi- 
cent, Nem York, 1911. (Studies in History, Economics and Public Law, 
XLVI/2.) M. Tayyib GÖKBILGIN, Ibráhim Pasa, in: Íslám Ansiklopedisi 47. 
cüz. Istanbul, 1950, 908-915. V.-L. BOURILLY, Les diplomats de Francois 
I". Antonio Rincon et la politigue orientale de Francois I" (1522-1541), in: 
Revue Historigue 38/113 (1913) 64-83, 268—308. TÖRÖK Pál, I. Ferdinánd 
konstantinápolyi béketárgyalásai 1527-1547, Budapest, 1930. (Ertekezések 
a történeti tudományok köréből, XXIV/12.) Kenneth M. SETTON, The 
Papacy and the Levant (1204-1571), Volume III, The Sixteenth Century. 
Philadelphia, 1984. Jean BÉRENGER, Les vicissitudes de Valliance militaire 
franco-turgue, in: Revue Internationale d Histoire Militaire 68 (1987) 7-50. 
Andrew C. HESS, The Ottoman Conguest of Egypt (1517) and the Begin- 
ning of the Sixteenth Century World War, in: International Journal of 
Middle Tast Studies 4/1 (1973) 55-76. Gülru NECiPOGLU, Süleyman the 

Magnificent and the Representation of Power in the Context of Otto- 
man-Hapsburg-Papal Rivalry, in: The Art Bulletin 7173 (1989) 401—427. 
KÁLDY-NAGY Gyula, Szulejmán, Budapcst, 1974. JÁSZAY Magda, Velence 
és Magyarország. Egy szomszédság küzdelmes története, Budapest, 1990. 
FODOR Pál, Magyarország és a török hódítás, Budapest, 1991. 

11 H. D. JENKINS, Ibrahim Pasha, 50. 

12 Jellemző, hogy Piero Zen isztambuli bailo még 1529 májusában is azt írta 
a szultán hadra keléséről tudósítva, hogy a törökök Szapolyai királyságának 
helyreállítására indultak Magyarországra. 


HYERONIMIUS LASKI TÁRGYALÁSAI 
A TÖRÖKNEI. JÁNOS KIRÁLY NEVÉBEN 


I A latin szöveg kiadásában scacsar", vagy ,imperator? áll, az érthetőség 

kedvéért nem császárnak, hanem szultánnak fordítottuk. 

Ibrahim nagyvezírről lásd a Bevezetést. 

,Ad dandam illi manum, ut moris est" — ez magyar szokás, a töröknél 

kézcsók járta. 

4 Ibrahim pasa életrajzát lásd a Bevezetésben. 

5 II. Lajos halálára utal, akiről ezek szerint a Porta is úgy tudta, vízbe fúlt 
a mohácsi csata után. 

6 Nyilván hajóhídra gondol. 

7 Frangepán Kristófról van szó, aki a János-párt vezére volt Szlavóniában, 
de 1527. szeptember 27-én elesett, Varasd ostromára készülve. 

8 Ennek éppen az ellenkezője igaz. a török ott nem támadott. Erről a 
Történelmi Szemlében megjelent tanulmányomban írok — Barta G. 

9 Radics Bosics rác tiszt, aki János királyt szolgálta egészen 1528 végén 
bekövetkezett haláláig. Lippán parancsnokolva valóban lehetett volna baja 
a törökkel, de az ott akkor nem támadott. 

10 Az 1527-1528 telén a Tiszántúlon folyó seregszervezésre utal, amelynél 
valóban fogadtak föl lengyel csapatokat is. A hadjárat 1528. március 8-án 
János király Szina melletti vereségével ért véget. 

11 A bosnyák származású Musztafa pasa születési évét (hasonlóan a többi 
vezíréhez) nem ismerjük. Rabszolgaként került a szultáni palotába, ott nyert 
kiképzést, és már I. Szelim idejében vezírségig emelkedett. Az uralkodó 
egyik leánytestvérét adta hozzá feleségül, ezért a törökök a , Dámád" (vő) 
megkülönböztető jelzővel illették. Az 1520-as években - egy rövid 
egyiptomi beglerbégi megbízatástól eltekintve — általában másodvezír volt. 
Egy évvel e megbeszélések befejezése után, 1529 áprilisában meghalt. 

12 A szövegben , valachos", azaz . oláhok" szerepel, aminek , havaselviek" a 
jelentése. 

13 Rádul (Radu de la Afumati) havaselvi vajda (1522-1529). Egyébként 
Szapolyai János pártfogoltja volt, még annak vajda korában. 

14 Ezek szerint ez a beszélgetés olaszul folyt. 

15 Ajász pasa: albán származású török nagyúr, szintén a hárem neveltje. 
A palotaiskola elhagyása után sorra kapta a fontos megbízatásokat, előbb 
janicsár aga, azután ruméliai, damaszkuszi, majd újra ruméliai beglerbég 
lett. A húszas években Musztafa pasával váltakozva töltötték be a másod-, 
illetve harmadvezíri tisztet. Laski tárgyalásai idején éppen harmadvezír 
volt. 1536-1539 között (haláláig) nagyvezír. I 

ló Ezt a személyt nem sikerült azonosítanunk. 

17 A , Porta" szót itt értelemszerűen eredeti "kapu értelmében használják. 

18 Bchrám csauszról van szó, akit II. Lajos király fogatott el és tartott évekig 
rabságban, még a mohácsi hadjárat idején Is. 

19 A Mohácsnál elesett Szapolyai György. 

20 Ludovicus (Alvise) Gritti, Andrea Gritti velencei dózse törvénytelen fia, 
sztambuli bankár, Ibrahim bizalmas barátja. Azért használjuk a latin 
névalakot, mert Gritti keresztnevét forrásaink hol Alvise (Alajos), hol Luigi 
(Lajos) formában adják meg, LEaski viszont következetesen Ludovicust Ír 
(Lajos). Politikai pályáját igazából e tárgyalásokon kezdi meg, 1531-ben 
János király Magyarország kormányzójává teszi meg, tőle remélve pénz- 
ügyei helyreállítását és a török segítség zavartalanságának biztosítását. 
A török 1532-es kőszegi kudarca után azonban János király távolodni 
próbált a túl szoros török kapcsolattól, Gritti pedig saját uralmát igyekezett 
előkészíteni, ezért 1534-ben az erdélyi nemesség megölte. 

21 A szultáni tanács — a díván — csauszai testőri. hírnöki és követi megbízatá- 
sokat teljesítettek. Főnökük. a csausz basi, többek között felügyelt a díván 
működésére, és ő kísérte el a követeket a díváni fogadásokra. — A , másik 
palota , amiről taski beszél, alighanem az ún. Elcsi-hán lehetett, ahol az 
európai követek a későbbiekben is laktak. 

22 Ez a Írancia uralkodók szokásos jelzője, tehát I. Ferenc francia királyról 
van szó. 

23 Ti. Velence. 

24 Nyilván valamilyen titkos üzenet formájára utal. 

25 Ti. Ibrahim. 

26 Laski itt összekever két dolgot. A díván a szultáni tanács török neve, ez 
volt a török birodalom legfelsőbb kormányzati és igazságszolgáltatási 
szerve. Tehát itt nem csak követeket hallgattak meg, hanem az ország 
mindenféle ügyével is foglalkoztak. A díván valóban a £aski által említett 
napokon ülésezett. A szultáni kihallgatások viszont hetente kétszer: vasár- 
nap és kedden zajlottak, ezeken csak a birodalom néhány kiválósága vehe- 
tett részt — és persze alkalomadtán az arra érdemesnek tartott követek is. 

27 A latinban ..secretarius" áll, de ez semmiképpen sem fordítható titkár 
(kjátib) formában, hiszen Musztafa pasa másodvezír volt. 

28 Báthori István nádor. Ez a rablási történet talán a bátai apátság javainak 
sorsára vonatkozik, amit a nádor mentett Pozsonyba Mohács után, de nem 
adott vissza, mert a bátaiak János királyhoz álltak. 

29 Thurzó Elek. 

30 Damaszkuszt 1516-ban, Kairót 1517-ben, RKodoszt 1522-ben foglalta el a 
török. 

31 E felkelések valóban megtörténtek, a részleteket lásd a Bevezetésben. 

32 A ,Kiczel pasa" a kizilbas szó (lásd a Bevezetést) rontott alakja. Itt vagy 
az iráni sahra utal, vagy egyszerűen félreérti a szót. 

33 Perzsiáról van szó. 

34 Hogy az oszmánok elfoglalták volna Tebrizt és Mezopotámiát, az közön- 
séges tódítás, ez csak 1533—1536-ban, az akkori perzsa hadjáratban sikerül 
majd. 

35 Ismét Behrám csauszról van szó. 

36 A latinban , miror tuae prudentiac", szó szerint csodálom óvatosságod — de 
ennek itt nincs értelme. 

37 Az egymással is rivalizáló tatár kánokról van szó, akik mind a Porta 
támogatását keresték. 

38 Ez az állítás természetesen durva hazugság és talpnyalás, lévén, hogy a 
szultán közvetlen a mohácsi csata után kivégeztette a foglyok jó részét. 
Annyi valóságmagva ugyanakkor van, hogy 1526 szeptemberében mégis 
szabadon engedtek három elfogott királyi kamarást. lásd a Bevezetést. 


39 I. Ferencnek a páviai vereség utáni logságáról és az abból való szabadulá- 
sáról van szó. 

40 Nyilván az ekkor forgalomban lévő Irancia pénzre, az écu couronne-ra 
gondol. 

41 Ducato, velencei pénz, nagyjából egyenértékű a magyar forinttal. 

42 A Nagy Sándor-mondák és regények változatai egész Európában ellerjed- 
tek. 

43 Beleradum vel Gradum Bell somniatis — a szójáték értelmét nem látjuk. 

44 Ti. Ibrahim nagyvezírlől. 

45 Sajnos, nem tudjuk, ki volt ez a .. közvetítő 

46 Ti. Ibrahim. j 

47 A latinban ..VIaci", másutt .ulab, VIacos" alakban is előfordul. A török 
, ulak", futár szó eltorzult alakja. Ezt értették és olvasták a régebbi torrás- 
kiadványokban tévedésből gyakran ,oláh"-nak. 

48 A latin szövegben ,ulab". 

49 Makovica (Mokovicz) ostromáról más hírünk nincsen. 

50 A hajdan a tokajinál hírcsebb szerémi borokra utal. 

5] A latinban szimplán 28 áll. ezt 28 000-nek nem lehet érteni, mert annak 
értéke mindössze 560 aranyforint (dukát) lenne, míg a pasa, a valódi 
értékeknek megfelelően (1! aranyforint — 1 dukát — 50 asper), mint láthat- 
juk, 56 000 dukátról beszél. Az ..asper" egyébként a hivatalos török 
ezüstpénz, az , akcse" curópai neve. 

52 Ez az összeg túlzásnak tűnik, de a legújabb kutatások értelmében mégsem 
az. A töröknek megérte a kénycs határvidék — a remélt hódítások bázisa — 
biztosítására. 

53 Utalás az előbb említett szendrői hírhozókra; a latinban Bél Mátyás VIlaci-t 
olvasott. 

54 Ti. Ferdinándtól. 

55 A latinban , pro suo labore parva(m)" áll, de így nem értem, valószínűleg 
félreolvasás ,tuo labore" helyett. 

56 Az 1525. november 18-án aláírt, valóban három évre szóló lengyel—oszmán 
fegyverszünetről beszél. : 

57 A krími tatárok rabszolgavásárai voltak e városokban. 

58 Moldva régi neve. 

59 , Cehája", helyesen ,.kahja". A török állami és társadalmi élet minden 
szintjén előforduló , kethüda" (helyettes, ügyvivő, elöljáró) szó rövidebb 
formája. ; 

60 Ezt a szót nem sikerült azonosítanunk. 

61 Nagyobb lengyel városok. 

62 ..Non esse vult" — szó szerint , nem létezőnek lenni kíván". 

63 Moszkovita, moszkvai: az oroszok régies neve. 

64 Ezt a személyt nem sikerült azonosítanunk. Lehet, hogy olvasati hiba? 

65 V. Károly. 

66 Ti. I. Zsigmond. 

67 Talán az 1514-es ún. szmolenszki háborúra utal? 

68 Nincs tudomásunk róla, hogy a pápa által egyébként valóban felfogadott 
zsoldosok lengyelek lettek volna. 

69 Uninisszát nem tudtuk azonosítani. Breslau (Boroszló) Sziléziában van, és 
nem a lengyel, hanem a cseh király (tehát ekkor I. Ferdinánd) uralma alatt 
állott. A pasa Rodosz hosszú ostrom utáni. 1522. december 21-i török 
bevételéről beszél. 

710 Az Aranyszarv-öböltől északra fekvő sztambuli városrész, ahol az európai 
kereskedők stb. laktak. 

71 Ti. a moldvaiakat. 

72 Lásd az 56. jegyzetet. 

73 Erős túlzás. Ruméliában, azaz a birodalom európai felében 1525-ben 
10 688 tímárbirtokos és 25 107 várőrző katona állomásozott. Az összlét- 
szám még a jövedelem arányában kiállítandó vértesekkel együtt sem érte 
el az 50 000-et, nemhogy egy hadjáratra ennyien kivonulhattak volna. 

74 , Rex et tu unius nationis sumus." Ha Szapolyairól van szó, őt szlavónnak 
(akkori szóval tótnak) tartották, ha Zsigmond lengyel királyról, ő családja 
litván eredete ellenére lengyel volt. A mondatból valami korai szláv 
közösségtudat kandikál ki! 

75 A bibliai utalás valószínűleg pontatlan, a zsoltárok közt több is van. 
amelyik hasonló gondolatokat idéz. Laski talán a 18. zsoltár 28. versére 
gondolt: .. Mert te megtartod a nyomorult népet. és a kevély szemeket 
megalázod." 

76 Ti. [. Zsigmond. 

77 Nyilván Mátyás zsoldosseregére gondol, de abban inkább csehek, németek, 
esetleg sziléziaiak voltak. 

78 A szó nyilván a német . Helm" (sisak) származéka. 

79 Lásd a 11. jegyzetet. 

80 Hagia Szófia, Aja Szofja. 

81 Nem világos, milyen nyelven beszéltek, Musztafa pasa korábbi megjegyzé- 
se alapján olaszra gondolunk. 

82 Az anatóliai beglerbég ekkor Behrám pasa volt, aki már a mohácsi 
csatában is e minőségében vett részt. 

83 Az előbbi ígérettel szemben ezek Szerint mégiscsak hivatásos tolmács 
közvetített, s nem Ibrahim. A szultáni tanács tolmácsa 1525 és 1551 között 
Junusz bég volt, talán itt is ő szerepelt. 

84 A , Fekete Ember", Cserni Jován délvidéki rác vezető, aki 1527 elején 
szembefordult Szapolyaival. A nevezett két követségről nincs tudomásunk, 
bár az 1526 karácsonya körül folytatott titkos esztergomi magyar-török 
tárgyalások miatt nem lehet eleve hazugságnak minősíteni f£Laski állítását. 

85 A latinban Áustralis, ami szó szerint , délit" jelentene. 

86 A parancsot a , VIacos"-nak adták — valószínűleg a , bogdánok" (mold- 
vaiak) szópárja. De lehet, hogy egyszerűen futárokat (ulakokat) küldtek ki, 
és a szokásos félreolvasásból lettek , oláhok". 

87 Bél Mátyásnál és Hurmuzakinál , Morea" áll, ami nyilván félreértés, hiszen 
az Dél-Görögországban van. 

88 Könnyű folyami hadihajó. 

89 A latinban Pobrozianum, ami alighanem a Debrecinum hibás olvasata. 

90 Minden valószínűség szerint Piero Zen, aki ekkor már nem volt hivatalos 
követ (bailo). Zen megbízatása lejártával saját akaratából helyben maradt, 
és mintegy ügyvivőként dolgozott tovább Velence ügyeiben. 

91 Tévedés, február másodika ez évben vasárnap volt. 

92 Kb. 200 aranyforint. 


HABARDANECZ JÁNOS JELENTÉSE 
1528. NYÁRI SZTAMBULI TÁRGYALÁSAIRÓL 


l Tévedés, nem tudni, az átíróé-e vagy a követé. Természetesen 1. Szülejmán 
szultánhoz mentek a követek. bkigyébként ez a tévesztés jellemző az curópat 
diplomatákra, Nogarola császári követ még 1532-ben is elköveti. 

2 A nagyvezíri tisztet fordítja a magyar katonai tisztségek között szereplő 
, Supremus Capitancus"-nak. 

3 Pünkösd napja 1528-ban május 31-re esett. 

4 A latinban ,imperator", vagy .caesar" áll, ami a szultánok valóságos 
hatalmának többé-kevésbé megfelel. Mivel viszont a ,.császár" fordítás a 
német-római császári cím gyakori előfordulása miatt zavaró, ezért a 
fordításban a törökből minden curópai nyelvbe átment , szultán" titulust 
használjuk. 

5 , Bissus", ami szó Szerint selyemszerű szövetet jelent. 

6 A latinban , stipatores": feltehetőleg a janicsár újoncokról, az , adzsemi 
oglan"-okról van szó. 

7 ,Scoph eum" — skófium, törökül , üszküf", a janicsárok hímzett szegélyű 
fövege. 

8 A , szilahtár"-ok neve szó szerint fegyverhordozót jelent. A hat udvari 
zsoldos lovasalakulat közül rangban a másodikat képezték. Létszámuk 
1527-ben 1593 fő volt. ; 

9 Kászim pasa a szerájiskolából kikerülve az ún. , kengyel-agák" sorába 
lépett, majd szandzsákbég, később pedig anatóliai, egyiptomi, végül 
ruméliai beglerbég lett. Az 1520-as évek második felében flottaparancsnok 
és Rumélia kormányzója, de ez utóbbi tisztséget a hadjáratok idején mindig 
Ibrahim pasa veszi át tőle. 1529 áprilisában, Musztafa pasa másodvezír 
halála után harmadvezírré lépett elő, de beglerbégi posztját is megtartotta. 
Róla kapta nevét az az isztambuli városrész (Kászim pasa), ahol a hajó- 
építő és -javító műhelyek álltak. 

10 A csausz basira vonatkozó latin szöveg nehezen érthető, , ductor et capita- 
neus instruendi exercitus", amit kiképzésnek is lehetne fordítani, de a csausz- 
basi a csauszok, azaz a hírvivők fölöttese volt, ő volt a felelős érte, hogy 
csauszai révén a szultán parancsai eljussanak a tartományokba és a 
hadakhoz. 

A kapudzsi aga nyilván azonos a török forrásokban kapudzsi basi néven 
szereplő tőtiszttel. Ebben az időben két kapudzsi basi volt hivatalban. 
A kapudzsik maguk a Topkapu Szeráj (a szultáni palota) I. és 2. kapujánál 
őrködtek, s a díváni napokon [fenntartották a rendet és végrehajtották a 
halálos ítéleteket. 

II A latinban . pontifex", főpap, illetve rossz olvasatban: , sech7. A , sejhülisz- 
lám "-ról, vagy . főmulu -ról van szó, aki a jogtudósok vezetőjének számí- 
tolt, de tudomásunk szerint hivatalosan nem volt a szultáni tanács tagja. 
Mint egy későbbi részletből kiderül, a szultán tárgyalási. illetve propa- 
gandacélból ültette be ekkor a dívánba. A főmufti 1528-ban a krónikásként 

is ismert Kemálpasazáde (Ibn Kcmál) volt, aki ekkor már harmadik éve 
töltötte be ezt a tisztséget. 

12 Gévaynál , lesherschedia", félrehallás vagy félreolvasás. A kádiaszker a 
hadsereg tőbírája, 1481-től kettő működik egyszerre (anatóliai. illetve 
ruméliai kádiaszker), mindketten a szultáni tanács tagjai, ahol vallásjogi 
ügyekben ítélkeztek. 

13 A deflerdár a birodalom pénzügyigazgatásának vezetője. Ebben az időben 
a fővárosban két defterdár működött. a ruméliai és az anatóliai. Egy 
harmadik. az . arab és perzsa defterdár ", Aleppóban székelt. 

14 Törökül ..nisándzsi , az oszmán világi törvények legfőbb ismerője, aki a 
szultáni monogramot, a , tugrá"-t rajzolta a rendeletekre. 

15 Az elválasztó valami lehet esetleg korlát (cancella). Nem a tanács tagjairól 
van szó, hanem a pénzügyigazgatás embereiről, akik szükség esetén a 
tanács segítségére siettek az általuk vezetett nyilvántartásokkal. 

ló Vagy palackot? A .lagena"-t mindkettőnek lehet fordítani. 

17 Ezek Csehországot kivéve a magyar király hagyományos titulusai. Ráma 
Szerbia egy részének ősi neve, Ladoméria a kettő közül a közelebbi 
vlagyimíri orosz fejedelemség. Kunország a mai Románia és Ukrajna 
területén volt. A 16. században sem ezek, sem Szerbia maga nem létezett 
már régen. 

18 Nem zsindelyből, hancm valószínűleg cserépből és palából. 

19 Macedóniai Nagy Sándorról (i. e. 356—323) van szó, aki a középkor végén 
a lovagregények jóvoltából az egyik legnépszerűbb antik hősnek számított. 

20 , Ouem humana patitur fragilitas." 

21 A latin szövegben is így: Erdelban. 

22 A tokaji részleges országgyűlésről van szó, amely 1526. október 14-én 
kezdődött. János királyt a valóságban Székesfehérvárott választották meg, 
1526. november 10-én. 

23 , Mansió"-t mond a latin szöveg, alighanem azokra az épületekre vagy 
helyiségekre gondol, ahová állítólag a vajda embereit elrejtette. 

24 A latinban ,creare", tulajdonképpen . megtenni", de ennek nem volna 
értelme. Két dolog jöhet szóba: vagy arra utal a követ, hogy a janicsárok 
állásfoglalása döntő szerepet játszott mind II. Bajezid, mind I. Szelim 
trónra juttatásában, vagy arra, hogy a szultánok trónra lépését kísérő 
ceremóniában az uralkodót a janicsárok kaszárnyáinál az egyik janicsár 
főtiszt egy kupa serbettel kínálta meg, ő azt megitta, és a kupát arannyal 
megtöltve adta vissza. 

25 A latin szöveg nehezen érthető, lehet, hogy rossz az olvasat (,.nobiles 
guidem si omnibus hijs preditus sit et utatur"). 

26 A Bibliát és a Koránt érti. 

27 , Ouicguid agis prudenter agas et respice finem": latin közmondás. 

28 Familiáris: valamely hatalmasabb ember szolgálatában álló nemes vagy 
jobbágy, akit a magyar szokásjog értelmében urához nemcsak szerződés, 
hanem erkölcsi kötelék is fűzött. 

29 .luncta toruum". I 

30 A latinban: ,ut illis porrigeret", amit nehéz lenne másképpen fordítani. 
Rendesen a szultán ruhaszegélyét kellett a tisztelgőknek megcsókolni, de 
a homályos fogalmazás talán arra utal. hogy a követek bizony kezet 
csókoltak neki. 

31 A latinban , Gallia", a mai Franciaország területének római kori neve. 

32 Jagelló Anna, Ferdinánd felesége (II. Ulászló magyar király leánya). 
unokahúga volt I. Zsigmond lengyel királynak. 

33 I. Ferenc francia király 1525-ös páviai fogságba eséséről, és VII. Kelemen 
pápa 1527-ben. Róma kilosztása utáni ellogatásáról van szó. 

34 A latinban nehezen érthető .Sed si regem nostrum hanc consegui non 
valere contingat, necesse est avcipiat el compenset etiam hunc animum ab 
Imperatore demonstratum. " Valószínűleg olvasati hibákkal van dolgunk. 

35 1528. június 1., hétfő. 

36 A latinban , Ladislaus , II. Ulászlót érti. 

37 Szapolyai János előszeretettel használt neve a kor Habsburg-diplomáciá- 
jában. j 
38 Leonhard Harrach, I. Ferdinánd cseh és magyar király kedvelt híve és 

udvari főkancellárja volt. de az előző évben, 1527-ben meghalt. 

39 Ezek a várak a Vaskaputól a Szerémségen és Bosznián át Dalmáciáig 
terjedő sávban fekszenek. vagyis Ferdinánd követei az egész, a múlt 
évtizedekben elvesztett végvári vonalat kérik vissza! 

40 A Jedikule (magyar torzításban Jecdikula) nevű erődről van szó, amely 
valóban kincstár volt, a későbbiekben pedig börtön ís; a magyarok között 
ez a funkciója vált ismertté. 

41 , Nullam fidem habent." 

42 I. Ferencnek a páviai vereség utáni madridi fogságára utal. 

43 1528. június 28. 

44 A Trencsén körül 1528 lebruárjában folyt kisebb csatározások híre a 
velenceiek révén jutott el Sztambulba. 

45 VII. Kelemen pápa 1527. nyári elfogatásáról van szó. 

46 A főmuttiról beszél. Ehhez lásd a 11. jegyzetet. 

47 , Porrecta manu": talán csókra nyújtott kezet ért rajta? 

48 Az egész mondanivaló régi, már Szelim szultán is ugyanezt mondta egy 
magyar követnek, mikor az végvárakat kért vissza. 

49 Nyilván Ibrahimon keresztül, mert eddig sem szólalt meg. 

50 Ti. a szultán Ferdinánd követeinek ellátására. 

51 , Centum mille florenos", nyilván magyar aranyforintot ért rajta. Az összeg 
egyébként erősen túlzott, még török viszonylatban is, ráadásul nem is 
annyira Velencének, mint inkább a töröknek volt érdeke, hogy a dolog ki 
ne pattanjon idő clőtt. 

52 Jan Teczynski, szerepét lásd a Bevezetésben. 

53 V. Károly, aki címe szerint a Német-római Szent Birodalom császára volt. 

54 Lutheránusokról van szó. 

55 Szapolyai Borbála, János úr húga valóban Zsigmond király felesége volt, 
de már 1515-ben meghalt. 

56 Nyilván Magyarországot érti. 

57 A latin szöveg itt is nehezen érthető: , Oratione finita honorifice congrega- 
cionem exiens guam lautissime tractatus est." 

58 Siegmund Dietrichstein (1484-1540), hajdan I. Miksa császár kedvenc 
udvaronca, I. Ferdinánd idejében diplomataként is szolgált. 

59 Ti. taskitól. 

60 Ezek szerint ez a követség is az ún. Elcsi-hánban volt elszállásolva. 

